
Kukaan ei voi elää ilman vettä. Jokaisen suomalaisen päivä alkaa vessassa 
vettä laskemalla, vedellä hampaat pesemällä ja suihkussa käymällä sekä vet- 
tä, kahvia tai teetä juomalla. Päivä jatkuu samoissa merkeissä käyttämällä 
vettä lähes joka käänteessä suoraan tai välillisesti. Suomessa paradoksaali- 
sesti veden arvoa ei osata enää hahmottaa, sillä hyvää ja turvallista vettä on 
24/7/365 käytettävissä kaikkialla erittäin edullisesti suoraan hanasta. Kun 
kaikki toimii loistavasti, unohtuu helposti, miten perustavaa laatua olevasta 
palvelusta on kysymys. Vielä kirjoitushetkestä tasan sata vuotta sitten rie- 
huivat veden välityksellä leviävät lavantautiepidemiat Suomessa ja vesi oli 
kaikkea muuta kuin turvallista. Tampereella esimerkiksi tällaisessa epide- 
miassa sairastui yli 3000 ihmistä ja kuoli lähes 300 vuonna 1916. 


Suomessa vesihuollon teknisten järjestelmien perusperiaatteet ovat pysy- 
neet varsin samanlaisina. Kehitys on lähtenyt tarpeesta, joka ei ole juuri- 
kaan muuttunut kaupunkien historiallisessa kehityksessä. Teknisten järjes- 
telmien ohella on täytynyt olla hallintojärjestelmä, joka pystyy hoitamaan 
järjestelmiä, pitämään ne kunnossa ja hankkimaan niille tarvittavat varat 
tavalla tai toisella. Jo antiikin roomalaiset hallitsivat tällaisen vesilaitostoi- 
minnan periaatteet. Toisaalta taas nykyisinkin löytyy kaupunkeja, joissa ve- 
sihuolto ei ole kunnossa. Onko vesi tällöin ongelma vai onko pikemminkin 
kyse kyvyttömyydestä hallita vettä eri tilanteissa? 


Suomi on monessakin suhteessa vesihuollon mallimaa kansainvälisesti ver- 
tailtuna. Meilläkin on omat ongelmamme, mutta pääsääntöisesti saamme 
nauttia puhtaasta vedestä, jota riittää moniin käyttötarkoituksiin. Palvelui- 
den saatavuus on erittäin hyvä kansalaisten ja myös teollisuuden ja palve- 
luiden kannalta. Tämän mainion tilanteen takana on pitkä kehitystaival, 
jonka ovat tehneet mahdolliseksi demokraattinen yhteiskunta sekä pitkän 
aikavälin suunnittelu, asiantunteva toteutus ja luotettava käyttö. Toki vuo- 
sikymmenten aikana on sattunut myös virheitä ja väärinarviointeja, mutta 
ne on onnistuttu korjaamaan. Historiasta oppia hakemalla virheiltä olisi 
voinut ainakin osin välttyä. 


Suomessa kaupunkilais- ja maalaistalon vedenhankinnassa ei 1800-luvun 
puoliväliin saakka ollut juuri eroja. Turussa tiedettiin jo 1600-luvulla juo- 
maveden olevan huonolaatuista ja kaupungin varakkaimmat porvarit jär- 
jestivät vesikuljetuksen neljän kilometrin päässä sijainneesta kahdesta läh- 
teestä. Helsingissä 1800-luvun alkupuolella yksityisten kaivojen ohella oli 
useita yleisiä kaivoja. Vuosisadan loppupuolella kaivojen vesi ei aina tahto- 
nut riittää ja laadussakin oli toivomisen varaa. Kolerapandemia 1830-luvul- 
la lisäsi kiinnostusta parantaa kaupunkien vedenhankintaa ja hygieenisiä 
oloja, vaikka yhteisiä vesilaitoksia ei tuolloin vielä Suomessa edes harkittu. 
Vesilaitoksista kyllä puhuttiin, mutta niillä tarkoitettiin erilaisia vesivoima- 
käyttöisiä sahoja, myllyjä yms. 

Vielä 1900-luvun alkuun asti Suomen kaupunkien väestö käytti suuressa 
määrin kaivovettä. Naisten ja lasten tehtävänä oli kantaa vettä. Kaupunkien 
nopean väestönkasvun vuoksi kaivoja jouduttiin kaivamaan myös alueille, 
joissa maapohja ei varastoinut riittävästi vettä. Kuivina kesinä tai talvina vesi 
ehtyi kaivoissa. Vesipula oli erittäin yleinen ilmiö Suomen kaupunkien his- 
toriassa. Kaivoveden vähentyessä kaupunkien oli ryhdyttävä järjestämään 
vesihuoltoa aiempaa tehokkaammin: ensimmäiset vesilaitokset perustettiin 
1800-luvun lopulla ja kaupunkeihin ryhdyttiin pumppaamaan vettä lähive- 
sistöistä tai harjuista. Kuivina kausina vesilaitoksetkaan eivät kyenneet aina 
turvaamaan kaupunkien veden saantia. Vastaava tilanne on nyt monessa 
kehitysmaassa ja jopa joissakin Euroopan maissa. Voidaankin todeta, että 
vesihuollon ratkaisut eivät ole niinkään sidoksissa aikaan ja paikkaan vaan 
pikemminkin yhteisön ja sen infrastruktuurin kehitysasteeseen. 


Teknisten järjestelmien ohella on täytynyt olla hallintojärjestelmä, joka pys- 
tyy hoitamaan toimintoja, pitämään järjestelmät kunnossa ja hankkimaan 
niille tarvittavat varat. Periaatteessa ainakin jo roomalaiset hallitsivat täl- 
laisen vesilaitostoiminnan periaatteet. Jos julkista vesilaitosta ei järjestetty, 
syntyi yksityistä veden kuljetukseen eri tavoin perustuvaa veden myyntiä. 
Se on kuitenkin varsin kallis ratkaisu, sillä veden kanto ja kuljetus ovat aina 
kalliimpaa kuin veden johtaminen omalla paineellaan tai pumppaamalla 
putkea pitkin. Vedenhankinta ja viemäröinti yhdessä puhtaanapidon, jota 
myöhemmin on kutsuttu jätehuolloksi, kanssa ovat olleet kaikissa kulttuu- 
reissa ja yhdyskunnissa keskeisiä ympäristöteknillisiä järjestelmiä ja siinä 
mielessä ekologisen kaupungin ja ympäristönsuojelun uranuurtajia, vaikka 
noita iskusanoja ei silloin vielä käytettykään. 

Vesi tautien kantajana 


Useimmat taudit, joita nykyään pidetään lähinnä kehitysmaiden vitsauk- 
sina, levisivät saastuneen veden ja huonon hygienian vuoksi. Esimerkiksi 
Aasiasta peräisin ollut kolera levisi Länsi-Eurooppaan vuonna 1831 ja edel- 
leen Yhdysvaltoihin seuraavana vuonna. Suomen tuhoisin koleraepidemia 
oli vuonna 1853, jolloin noin 5000 sairastuneesta henkilöstä kuoli joka toi- 
nen.' Lavantauti ja kolera ovat vielä 2000-luvun alussa monessa kehitys- 
maassa valitettavasti arkipäivää. Ne ovat myös ikäviä kutsumattomia vie- 
raita, kun jokin kriisi, vaikkapa maanjäristys, rikkoo yhteiskunnan toimivia 
rakenteita. Kovin kaukana ei ole aika, jolloin myös Suomessa nämä taudit 
sairastuttavat ja tappoivat satoja ihmisiä. 


Lavantauti, Salmonella typhi bakteerin aiheuttama tauti, leviää myös veden 
välityksellä. Taudinaiheuttajat eivät lisäänny vedessä vaikka elävätkin siinä. 
Salmonella-sukuun kuuluvat bakteerit aiheuttavat muitakin salmonelloo- 
seja, kuten lavantautia lievemmät pikku- (febris paratyphoidea) ja hiirila- 
vantautia. Nämä taudit olivat hyvin yleisiä Suomen kaupungeissa ennen 
vesilaitosten perustamista.? 


Muita juomaveden välityksellä leviäviä, bakteerien aiheuttamia tauteja ovat 
mm. erilaiset ripulitaudit, punatauti (shigella) ja kolera (vibrio cholerae). 
Kolera on vaarallinen tartuntatauti, jonka aiheuttaa koleravibrio-bakteeri. 
Tauti leviää varsinkin saastuneen juomaveden ja ruoan välityksellä. Vib- 
rioista vapautuu suolistossa myrkkyä, joka aiheuttaa oksennusta ja vetistä 
ripulia. Nopea nesteen ja suolan menetys johtaa lihaskouristuksiin ja ilman 
hoitoa helposti kuolemaan. Kolera voi olla myös oireeton tai potilaalla voi 
olla vain tavanomaisen ripulitaudin oireet. Koleraa esiintyy edelleen jatku- 
vasti mm. Aasian kosteankuumilla alueilla. Myös eräät tauteja aiheuttavat 
virukset voivat levitä saastuneen juomaveden välityksellä. Sekä kolera että 
lavantauti voidaan nykyään estää kohtalaisen hyvän suojan antavalla rokot- 
teella. 


1 Aziz et all. 1990, 1; Katko 1996, 39. 

2 Vuorinen 2002. Taudin itämisaika vaihtelee ja riippuu saadusta bakteeriannoksesta. 
Bakteerit leviävät tautia kantavan ihmisen saastuttaman ruoan tai juomaveden välityksellä. Ne 
lisääntyvät ruoansulatuskanavassa ja tunkeutuvat muualle elimistöön. Oireina on ensin pään- 
särkyä, pahoinvointia ja vatsakipuja, hidastunut pulssi ja uneliaisuus. Myöhemmässä vaihees- 
sa esiintyy korkeaa kuumetta ja ripulia sekä suolistoverenvuotoja ja suolikin voi puhjeta. Var- 
talolla voi lavantaudissa esiintyä myös punaisia näppylöitä. Ilman mikrobilääkitystä taudin 
oireet yleensä katoavat noin neljässä viikossa. Lisäsairautena voi tulla esimerkiksi keuhkoku- 
ume. Lääkehoitona on perinteisesti käytetty kloramfenikolia. Potilas on eristettävä, kunnes 
tartuntavaaraa ei enää ole. Ennen mikrobilääkehoitoa peräti noin 15% tautiin sairastuneista 
kuoli. 

Suomessa kaupunkien kasvaessa 1800-luvun loppupuolella yleisten ja yk- 
sityisten kaivojen vesi ei enää riittänyt lisääntyvään kulutukseen. Toisaalta 
vesi alkoi olla laadultaan huonoa ja terveydelle vaarallista, kun esimerkik- 
si Helsingissä vuonna 1890 tarkastetuista 82 kaivosta vain kuuden vesi oli 
juomakelpoista. Vastaava tilanne oli myös monissa muissa kaupungeissa, 
kuten Tampereella.* Rauma oli 1800-luvun lopulla tiheään asuttu eikä kau- 
pungissa ollut yleistä likaviemäriä. Ulosteet, likavedet ja muu jäte koottiin 
yleensä pihan perällä sijaitsevaan avoimeen tarhaan tai ruumaan, joiden 
hoito oli talonomistajille vaikeaa ja taloudellisesti rasittavaa. Roskia, lika- 
vettä ja ruuan tähteitä heitettiin surutta myös pihamaalle, talojen alustoihin 
ja porttien pieliin. Paikoin oli maahan upotettu tynnyreitä, joiden pohjas- 
sa olevista rei'istä likavedet imeytyivät maahan ja myös kaivoihin. Vuonna 
1880 perustettiin Raumalle terveydenhoitolautakunta ja vuonna 1891 nimi- 
tettiin ensimmäinen terveyspoliisi. Säännöllisistä tarkastuksista huolimatta 
esiintyi laiminlyöntejä runsaasti.* Hämeenlinnassa oli 1800—-1900-lukujen 
vaihteessa ongelmana kaivojen sijainti; ne saattoivat olla vain 3,5-5 metrin 
etäisyydellä karjan lantasäiliöstä. Kun karjanhoito oli yleistä ja puhtaanapi- 
to heikkoa, muodostui tilanteesta vaikea juomaveden puhtaana pysymisen 
kannalta.‘ 


Oulussa yleisiä vedenottopaikkoja rakennettiin etenkin Krimin sodan aika- 
na kaupunkiin majoittuneen sotaväen sekä palotoimen tarpeisiin. Vuonna 
1855 tehtiin kolme yleistä kaivoa ja myös yleisiä pumppukaivoja rakennet- 
tiin. Talvisin oli lisäksi mahdollista saada vettä suurista avannoista, joita 
kaupunki piti sulina erityisesti tulipalojen varalta. Vastaavia järjestelmiä oli 
käytössä monessa muussakin maamme kaupungissa.” 


Useissa Suomen kaupungeissa, kuten Hämeenlinnassa vuoden 1887 asema- 
kaavakartoissa, oli merkitty kaivot toreille ja muutamien katujen risteyksiin. 
Porvoossa on nähtävillä edelleen kaksi kaunista yleistä kaivoa. Myöhem- 
min yleisistä kaivoista on paikoin tehty verkostoon liitettyjä vesiposteja. 
Myöhemmin niitä on kunnostettu kaupunkien puistoihin kuten Forssassa 
ja Kotkassa. Suomalaisen kaupunkien katunimistö kuvaa kaivojen ja läh- 
teiden merkitystä. Lähes joka kaupungissa on joku veteen ja vesihuoltoon 
liittyvä kadunnimi.* 


Engvist 1974, Hietala 1992. Ks. Forss 1996, 17. 
Juuti & Katko 1998, 57. 

Nousiainen 1994. 

Manner 1910, 5. 

Hautala 1976, 420; esim. Juuti 1993, 30,39-43. 
Koskimies 1966, 273; Katko 1996, 31. 

Vanha yleinen kaivo, 
joka kaunistaa edel- 
leen kaupunkikuvaa 
Porvoossa. Ei kokoisis- 
ta ja eri korkeuksilla 
olevista putkista otet- 
tiin vesi eri tavoilla. 
Korkealla olevan put- 
ken alle voi ajaa vaik- 
kapa hevoskärryillä ja 
matalalla sijaitsevasta 
putkesta sai vettä hel- 
posti ämpäriin. (Juuti) 


Käymälät ovat erityisesti maaseudun oloissa tulleet käyttöön paljon myö- 
hemmin kuin kaivot. Varhaisista esimerkeistä huolimatta yleiseen käyttöön 
puuseet tai vastaavat tulivat vasta 1800-luvun lopulla. 


9 Katko 1996, 33. 

Uutta tietämystä Euroopasta ja muualta 


Veden ominaisuuksista ja lääketieteen läpimurroista alkoi 1800-luvun puo- 
livälistä alkaen tulla tietoa monista eri suunnista suomalaisten ammatti- 
laisten käyttöön. Silti kesti vielä pitkään ennen kuin tämä tietämys levisi 
kansan keskuuteen, minne hygienian alkeiden tietoa toivat erityisesti kä- 
tilöt.! Vedenhankinta sen nykyaikaisessa merkityksessä alkoi 1800-luvun 
alkupuolella Englannissa, Ranskassa ja Yhdysvalloissa. Kaupungeissa tuli 
välttämättömäksi järjestää vedenhankinta, koska perinteiset kaivot ja läh- 
teet eivät enää riittäneet ihmisten tarpeisiin eivätkä etenkään sammutusve- 
deksi tuon ajan pääosin puusta rakennetuissa kaupungeissa." 


Viemärit saatettiin asentaa vaakatasoon 1800-luvun alkupuolella ja ajoit- 
tain jopa vastamäkeen. Suhdetta koon ja kaltevuuden välillä ei välttämättä 
tajuttu, mikä aiheutti toistuvaa huoltotarvetta mm. hajujen hallitsemisek- 
si. Halkaisijaltaan suuremmat viemärit saattoivat laskea usein pienem- 
piin. Julkisen terveydenhuollon tarpeet kuitenkin pakottivat kehittämään 
viemäröintijärjestelmää. Lontoossa viemäreihin sai ennen vuotta 1815 
kaataa vain keittiön likavettä ja Pariisissa vastaava säännös pysyi voimassa 
vuoteen 1880. Lontoossa ensimmäiset runkovesijohdot tehtiin kairatuista 
puuputkista ja jakelujohdot lyijystä. Vuonna 1820 joitakin puujohtoja kor- 
vattiin valurautaputkilla. Englannissa 1842 neuvottiin, että jätevesiä ei saa 
tyhjentää suoraan jokiin, joista otettiin juomavesi. Paria vuotta myöhem- 
min kaupunkien terveyskomission raportti ” The Sanitary Condition of the 
Labouring Population of Great Britain” paljasti valtavan määrän maatuvaa 
jätettä ja orgaanista materiaalia kaikkialla Englannin kaupungeissa. Se nos- 
tatti voimakkaan liikkeen olojen parantamiseksi. Liikkeen johtohahmo oli 
raportin kirjoittaja asianajaja Edwin Chadwick. 


Yhdysvaltain ensimmäinen kunnallinen vesijohto rakennettiin puuputkis- 
ta ja puusäiliöistä jo vuonna 1754 ja ensimmäinen laajempi valurautainen 
vesijohtoverkosto valmistui vuonna 1818.” Puuputkia käytettiin myös Suo- 
messa — etenkin maaseudun vesiyhtymissä — varsin pitkään." Louis Pasteur 
todisti 1800-luvun puolivälissä, että bakteerit aiheuttavat tauteja. Tällöin 
viemäröinnin merkitys nousi uuteen arvoon. Kaupungit aloittivat asteittain 
laajoja viemäröintiprojekteja. Talojen liittäminen viemäreihin tuli pakolli- 
seksi Hampurissa 1843 ja Lontoossa 1847. Vielä tämän jälkeenkin Lontoos- 
sa jätteet siirrettiin taloista Thames-jokeen. Mitään ei tehty ennen vuoden 
1855 kolera-epidemiaa, jolloin joen saastuttaminen kiellettiin. Kolerasta 


10 Ks. Halmesvirta. 


11 Katko 1996, 39; Coffey & Reid 1976, 120; Juuti 1993, 12-14. 
12 Gray; Foil et all.; Ekman 1947, 16; Asola, 40; Katko 1996, 39. 
13 Armstrong 1976, 217-218. 

14 Katko 1996, 240. 


19 


Juuti, Katko & Rajala 


20 


huolimatta vielä jonkin aikaa kiinnitettiin enemmän huomiota teollisuuden 
ja maanviljelyn tarvitseman veden saastumiseen kuin terveysuhkiin.'5 


Vuonna 1829 Lontoo sai ensimmäisen veden käsittelyyn tarkoitetun hiek- 
kasuodattimen, ja Saksan ensimmäisen varsinaisen vesilaitoksen suunnit- 
teli englantilaisinsinööri W. H. Lindley Hampuriin vuonna 1848. Palontor- 
junnan tarpeisiin vesijohtoverkon varrella oli 1300 palopostia.'* Berliiniin 
vesilaitos perustettiin kahdeksan vuotta myöhemmin.” Tukholma sai ve- 
silaitoksen vuonna 1861, Malmö vuonna 1864 ja Göteborg vuonna 1869". 
Suomen ensimmäinen vesilaitos tuli Helsinkiin vuonna 1876”. 


Ei tiedetä varmaksi, milloin ensimmäisen kerran käytettiin erillisiä viemä- 
reitä kotien jäteveden poistamiseksi. Asianajaja Edwin Chadwick ajoi tätä 
periaatetta Englannissa voimakkaasti jo vuonna 1842. Taustalla oli huono 
terveystilanne varsinkin kaupungeissa, joiden väkiluku oli epidemiois- 
ta huolimatta kaksinkertaistunut kahdessa-kolmessa vuosikymmenessä.” 
Vesi- ja viemärilaitosten rakentamista jouduttivat edellä mainittujen seik- 
kojen lisäksi tiheimmin asuttujen alueiden huonot hygieeniset olot. Epide- 
miologian isien William Farrin ja John Snown työn pohjalta Edwin Chad- 
wick osoitti vedenhankinnan ja sanitaation välillä olevan yhteyden.” 


Lisääntyneen tietämyksen myötä ”saasta” haluttiin huuhdella pois kaupun- 
geista. Saastalla tarkoitettiin paitsi konkreettisia ulosteita ja jätteitä, niin 
myös moraalista saastaa eli erilaisia paheita sekä tauteja. Erityisesti työ- 
väestön terveydentila oli huolen kohteena. Konkreettisena toimenpiteenä 
oli yleensä viemäriverkosto, jonka avulla kuivattiin vallalla olleen miasma- 
teorian mukaiset tauteja aiheuttavat märät ja kosteat alueet. Hieman myö- 
hemmin viemäriverkostolla huuhdeltiin ulosteet pois kaupunkien keskus- 
ta-alueilta rantavesistöihin. 


15 Foil et all.; Gray. 

16 Frävuori 1976, 10; Ekman 1947, 17; Asola, 41. 

17 Kluge & Schramm 1988, 39-40. 

18 Ekman 1947, 17-18. 

19 Juotava hanavesi -kampanja eli Hanavesiooppera https://www.vvy.fi/hanavesi. 

20 Hamlin, Christopher, Public Health and Social Justice in The Age of Chadwick 
Britain, 1800-1854. Cambridge 1998, 1-4; Gray; Foil et all. 

21 Aziz et all. 1990, 1; Katko 1996, 39. 

Ensimmäisiä nykyaikaisia viemäreitä rakennettiin Englantiin ja Saksaan. 
Hampuriin tehtiin ensimmäiset viemärit samoihin aikoihin vesijohtojen 
kanssa. Ruotsin ensimmäinen viemärilaitos otettiin käyttöön vuonna 1845 
Vänernsborgissa, mitä seurasivat Tukholma ja Göteborg vuonna 1864.? 
Vuoden 1840 tienoilla rakennettiin Pariisiin tunneleihin perustuva viemä- 
rijärjestelmä. Vuoden 1867 maailmannäyttelyn aikana ryhdyttiin näihin 
viemäritunneleihin järjestämään yläluokalle suunnattuja huviretkiä, joille 
osallistui myös kuninkaallisia.” 


Euroopan tiettävästi ensimmäisen täydellisen vesi- ja likajohtojärjestelmän 
rakennutti vuonna 1869 silloisen Itä-Preussin Danzig (nyk. Puolan Gdansk). 
Vastaavanlainen järjestelmä tuli Berliiniin vuonna 1875. Pariisissa ryhdyt- 
tiin jätevettä käyttämään kasteluun 1870-luvulla. Tällä tavalla kasvatettiin 
myös salaatit parhaimpien hotellien ruokapöytiin.” Jäteveden käytöstä kas- 
teluun seurasi pohjavesien saastuminen. Myös Tampereella harkittiin vas- 
taavaa järjestelmää 1910—1920-luvuilla, mutta sitä ei otettu käyttöön. 


22 Backman 1923, 4. 


23 Reid 1991, 39. 
24 Muoniovaara 1915, 1053; Reid 1991; Katko 1996, 39. 

Vesilaitosten ja viemäröinnin synty Suomessa 

Piirros: Petri Tuominen 


Sata vuotta vesihuoltoa 


Suomen — kuten muidenkin Pohjoismaiden — kaupunkien talot rakennet- 
tiin aluksi lähes yksinomaan puusta ja monet kaupungeistamme ovat ai- 
kanaan palaneet osittain tai kokonaan. Tämä vaikutti merkittävästi vesi- 
huollon kehitykseen ja niihin vaatimuksiin, joita vesihuollon järjestelyille 
asetettiin. Tulipalot sekä kaupunkeja vaivannut vedenpuute vaikuttivat 
monella tavalla. Suoranaisten inhimillisten ja taloudellisten vahinkojen 
lisäksi työläiset saattoivat joutua työttömiksi tulipalon jälkeen tai kun ve- 
sipula koetteli tehdasta. Sammutusveden tarpeen ohella viemärit tulivat 
välttämättömiksi huonontuneen hygienian vuoksi. Kaupungit kasvoivat 
ja osin jopa slummiutuivat,” kaupunkien yleisten kaivojen ja yksityisten 
kaivojen veden laatu huononi eikä vesi riittänyt kasvavalle väestömääräl- 
le varsinkaan kuivina aikoina. Kaupunkien rajojen taakse syntyi myös työ- 
läisten hökkelikaupunkeja, jotka ”uhmasivat kaikkea kunnallispolitiikkaa 
ja kaupunkiyhteiskunnan säännöksiä” Vesi oli puuttuvan viemäröinnin 
ja jätehuollon vuoksi usein pilaantunutta. Pilaantunut juomavesi, ahtaat 
asumisolot ja puutteellinen hygienia aiheuttivat vakavia epidemioita sekä 
kaupungeissa että maaseudulla. Vastaavaa kehitystä koettiin myös Suomen 
ulkopuolella suuremmassa mittakaavassa, mm. Yhdysvaltain suurissa kau- 
pungeissa kuten Chicagossa.” 


Suomi alkoi teollistua ja kaupungit kasvaa 1800-luvun loppupuolella, jol- 
loin vesihuollon järjestäminen tuli välttämättömäksi. Tällöin Suomi oli yksi 
Euroopan maatalousvaltaisimpia valtioita ja vielä 1920-luvun taitteessa oli 
maa- ja metsätalouden osuus kaikista elinkeinoista noin 70 prosenttia. Tä- 
män jälkeen sen suhteellinen osuus on laskenut jatkuvasti. Kaskiviljely lop- 
pui Suomessa vuoden 1920 tienoilla, minkä jälkeen maataloudessa ryhdyt- 
tiin käyttämään lannoitteita. Myös vesihuolto ja myöhemmin vesiensuojelu 
ja niiden kehitys viimeisen sadan vuoden aikana on nähtävä tämän muu- 
toksen valossa. 


Ennen viemäriverkostojen rakentamista sadevedet virtasivat ojissa, joihin 
päätyi myös jätevesiä. Kaupunkilaisten oli pääosin itse huolehdittava jät- 
teistään ja jätevesistään. Jätteet heitettiin yleensä pihan perälle tunkioon 
tai jopa talojen alle, nurkan taakse tai portin pieleen. Suurimpana ongel- 
mana olivat jätevedet, jotka valuivat tunkioilta kaivoihin, kaduille, kellarei- 
hin, ojiin, lampareisiin, maapohjaan ja lähivesistöihin. Viemärit muuttuivat 
kaupunkien asukkaiden vastuulla olleesta hajautetusta jätehuollosta keski- 


25 Juuti 1993, 12-14. 


26 Haapala 1986, 143-144. 

27 Esim. Tampere viimeistään 1870-luvulla Haapala 1986, 157-158. 

28 Waris 1932, osa 1, s, 198. 

29 Nummela 1990; Ruotsalainen 1944; Katko 1996, 40; Melosi 1998. 

30 Myllyntaus 1991, 8; Heikkerö 1987; Katko 1988,3-4; Katko 1996, 40. 

tetyksi järjestelmäksi, josta vastasi kaupunki. Jätevesien valtaamat kadun- 
varret siistiytyivät ja kaupunki raikastui. Viemärit siirsivät kuitenkin jäte- 
vesiongelmat lähimpään rantaan. Lemuavista ja törkyisistä rantavesistä tuli 
vuorostaan julkinen häpeä ja paljon keskusteltu ympäristöongelma mm. 
Helsingissä, Tampereella ja Turussa. Osin kaupunkilaisten aiheuttama pai- 
ne sai päättäjät tutkimaan keinoja vähentää haittoja. Vesien pilaantumis- 
ta ryhdyttiin tutkimaan, jätevesipuhdistamoja suunnittelemaan ja joissain 
kaupungeissa myös rakentamaan niitä jo 1900-luvun alkupuolella. *' 


Maamme ensimmäinen kaupunkien vesilaitos aloitti toimintansa Helsin- 
gissä vuonna 1876. Lahti ja Helsinki rakensivat Suomen ensimmäiset jäte- 
vedenpuhdistamot. Ne valmistuivat vuonna 1910 — aikana, jolloin mikään 
laki ei tähän kaupunkeja velvoittanut. 


Voimakas kehitys vesihuollossa 1800-luvun lopussa oli monen tekijän sum- 
ma. Olot olivat monin paikoin niin huonot, että toimeen tuli tarttua, jot- 
tei suuria katastrofeja aiheutuisi. Myös kuntalaki 1875 helpotti tällaisten 
vesi- ja viemärihankkeiden toteuttamista ja myös varojen keräys alkoi olla 
entistä helpompaa. Yhtenä rahoittajana vesilaitoshankkeissa toimi Palova- 
kuutusyhdistys. ”Suomen Yleinen Paloapuyhtiö” toimi vuosina 1832—1860 
ja ”Suomen Kaupunkien Yleinen Paloapuyhtiö” vuosina 1861—1909. Se 
myönsi hankkeisiin edullisia lainoja ja vaati tiettyjen paloturvallisuuden 
kannalta tärkeiden ehtojen täyttymistä kuten sitä, että verkostopaine riitti 
sammutustarpeisiin samoin kuin vesitornissa oleva vesi suurpalon varal- 
ta. Urakoitsijoille vesilaitoshankkeet olivat erittäin haluttuja, sillä ne oli- 
vat suurimpia kuntien investointeja siihen asti ja vastaavat hankkeet ovat 
sitä usein edelleen tänä päivänäkin. Vuoden 1879 terveydenhoitoasetus oli 
myös olennainen vesihuollon kehityksen kannalta. Se edellytti, että kau- 
punkien vesihuolto järjestetään siten, että hyvää vettä on saatavilla ja että 
viemäröinti järjestetään.” 


Suomen vaihtelevat sääolosuhteet ja neljä selkeästi erilaista vuodenaikaa 
asettavat omat vaatimuksensa vesihuollolle. Ratkaisujen on toimittava kai- 
kissa olosuhteissa, joten ne on suunniteltava kestämään äärimmäisiä oloja. 
Esimerkiksi verkostojen on oltava suojassa pakkasilta. Tästä syystä ratkai- 
sut ovat usein osoittautuneet hyvin pitkäikäisiksi. Säällä ja erityisesti sen 
ääriolosuhteilla on muutakin merkitystä vesihuollolle. Vaikkapa kovien hel- 
teiden aikana kuivuus voi vähentää vesivaroja maaperässä niin, että veden 
virtaussuunnat muuttuvat ja raakaveteen voi joutua bakteereja. Näin voi 
tapahtua myös rankkasateiden aikana. Onkin erittäin tärkeää, että pyritään 
varautumaan erilaisiin sääolosuhteisiin. 


31 Laakkonen 20. 2. 1999, HeSa. 
32 Juuti 2001. 

Vesihuollon asiakkaana 


Vesihuolto on korvaamatonta palvelua yhdyskunnan asukkaille ja yrityk- 
sille. Vesi- ja viemärilaitos (nykyään vesihuoltolaitos) kunnan taseyksikkö- 
nä, liikelaitoksena tai osakeyhtiönä tai vaihtoehtoisesti vesiosuuskunnan 
kautta palvelee asiakkaitaan maksua vastaan. Se toimittaa asiakkailleen 
puhdasta, juomakelpoista vettä ja kerää sekä vastaanottaa likaisen veden 
sekä huolehtii jäteveden puhdistuksesta ja purusta. Suomen kuluttajaliiton 
vuonna 1994 tekemän laajan selvityksen mukaan vesi- ja viemärilaitos si- 
joittui kuudenneksi yhdyskunnan tarjoamien julkisten palvelujen tärkeys- 
järjestyksessä. Tehdyssä kyselyssä vastaajia pyydettiin arvioimaan 88 jul- 
kista palvelua. Vesi- ja viemärilaitoksen edelle menivät vain peruskoulu, 
terveyskeskus, sairaankuljetus, ammatillinen koulutus ja äitiysneuvola.” 
Koulutuksen ja terveyspalvelujen jälkeen vesi- ja viemärilaitoksen tarjoama 
palvelu oli siis kuntalaisten mielestä kolmanneksi tärkeintä. Vuonna 2002 
julkaistussa yhdyskuntatekniikan palvelututkimuksessa todettiin asukkai- 
den olevan yleensä tyytyväisiä veden laatuun ja vesihuoltoon. Tyytyväisiä 
vedenlaatuun oli 85 prosenttia vastaajista. Mukana tutkimuksessa oli 37 
kaupunkia tai kuntaa.* 


Vesilaitos tuottaa palvelua asiakkaalle. Vesihuoltopalvelun asiakas voidaan 
ymmärtää suppeasti osapuoleksi, joka allekirjoittaa palvelusopimuksen ve- 
silaitoksen kanssa. Laajemman määritelmän mukaan "asiakas on tavaran 
tai palvelun vastaanottaja”. Asiakas saattaa olla esimerkiksi lopullinen ku- 
luttaja, käyttäjä, hyödynsaaja tai ostaja. Asiakas voi olla yksityinen hen- 
kilö, jota usein nimitetään kuluttajaksi, tai yritys, organisaatio tai virasto. 
Asiakas on ensisijaisesti organisaation ulkopuolella oleva palvelun lopulli- 
nen vastaanottaja. Erityisesti suurissa organisaatioissa puhutaan kuitenkin 
myös organisaation sisäisistä asiakkaista. Organisaation sisäisiä asiakkaita 
ovat mm. työtoverit, joiden kanssa yhdessä huolehditaan lopputuloksen 
laadusta. Myös organisaation muut sidosryhmät, sen yhteistyökumppanit 
ja yhteiskunta nähdään organisaation asiakkaina.* 


Vesihuollon asiakaslähtöisyys-käsitteestä on sujuvasti siirrytty kansalais- 
käsitteeseen. Taajamissa vesihuoltopalveluja käyttävät henkilöt ovat yhteis- 
kunnan kansalaisia, ja sitä kautta usein vesilaitoksen omistajia. Vesihuollon 
mieltäminen yhteiseksi hyväksi jää kuitenkin monessa tapauksessa taka- 
alalle, kun esimerkiksi maanomistaja kieltää oman tonttinsa käytön put- 
ken johtamiseen tai vaikkapa sadetukseen. Vesihuoltomaksuilla on vuosien 
varrella rahoitettu myös muita kaupunkien palveluja. Ratkaiseva parannus 
oli vuoden 1974 jätevesimaksulaki, jonka jälkeen jätevesipuolta ei enää juu- 


33 Aarnio & Määttä 1994. 


34 Efektia. 
35 SFS-ISO 9004-2. 
36 Larsson & Isaksson 1997; Suomen kuntaliitto 1993; SFS-ISO 9004-2. 

rikaan rahoitettu verovaroin. Vesihuoltolaki vuodelta 2001 ja sen uusinta 
vuodelta 2014 mainitsevat laitoksen omistajalle kohtuullisen tuoton, mitä 
ei kuitenkaan tarkemmin määritellä. 


Vesihuolto ja sen palvelutaso eivät ole niinkään aikaan ja paikkaan sidottu- 
ja, vaan paljon enemmän asia riippuu yhteiskunnan valmiudesta ottaa vas- 
tuu yksilön ja häntä ympäröivän terveydellisen ympäristön kehittämisestä. 
Tehdyt päätökset ja valinnat ovat vaikuttaneet pitkälle tulevaisuuteen: ne 
ovat suunnanneet alan kehitystä ja osin sulkeneet muita mahdollisia kehi- 
tyspolkuja ainakin osaksi pois (ns. polkuriippuvuus). Tällaisesta näkyvin on 
ehkä itsenäisyyden jälkeen tehty päätös ryhtyä käyttämään maamme kau- 
pungeissa pintavettä pohjaveden sijasta. Laajemmin pohjavettä ryhdyttiin 
hyödyntämään vasta 1950- ja 1960-luvuilla. 


Vesihuollon teknisten järjestelmien perusperiaatteet ovat laajassa mielessä 
pysyneet varsin samanlaisina. Kehitys on lähtenyt tarpeesta. Suomessa ve- 
sihuollon alkuajan kehityspolkua voi kuvata sanoilla: palo, jano, terveys ja 
hygienia. Vesihuolto alkoi palvella aikaisessa vaiheessa eliitin ohella myös 
tavallisia kuluttajia. Siinä mielessä vesihuolto on osaltaan tasa-arvoisen yh- 
teiskunnan uranuurtajia. 


Sata vuotta vesihuoltoa 

Suomen ensimmäinen vesilaitos aloitti toimintansa Helsingissä vuonna 
1876. Seuraavina kaupunkeina vesilaitoksen saivat Tampere, Turku, Lahti 
ja Hämeenlinna. Kaupungit käyttivät vesilaitosta perustaessaan usein sa- 
moja asiantuntijoita. Raakavesilähteenä oli joki, järvi, lähde tai pohjavesi. 
Vaikka viemärilaitoksia ja vesilaitoksia syntyikin eripuolille Suomea, eivät 
nykyaikaiset mukavuudet vielä pitkään aikaan tavoittaneet kaikkia asukkai- 
ta. Kun esimerkiksi Helsingissä varsin monella asukkaalla oli jo nykyajan 
mukavuudet, olivat nämä asiat vielä suurimmalle osalle ihmisiä muissa 
kaupungissa vain haave. Etenkin viemäri ja WC yleistyivät varsin hitaasti 
muissa kaupungeissa. Yleensä asuinolosuhteet olivat kaupungeissa huo- 
noimmat työläisalueilla ja -kaupunginosissa. 


Oheisessa taulukossa on hankkeen kohdelaitosten vesi- ja viemärilaitoksen 
perustamisajankohdat ja keskeisten asiantuntijoiden käyttö sekä vedenotto 
laitosten perustamisvaiheessa. Eniten käytettyjä kotimaisia asiantuntijoita 
olivat Gagneur, Hausen, Huber ja Skog. Ulkomaisista olivat mukana erityi- 
sesti Alrutz ja Thiem.” 


37 Juuti 2001; Katko 1996, 52. 

Taulukko: Vesilaitosten käyttöönotto kaupungeissa, käytetyt asiantuntijat 
sekä viemärilaitokset. 

Hämeenlinna 1910 Bremer, Kiuttu, Hu- lähde 1910 

Porvoo 1913 Aschan, Strömborg, pohjavesi 1894 

HÄMEENLINNA 


Suomen ensimmäinen, laajemmin tunnettu alueellinen vesiyhtiö Hämeen- 
linnan Seudun Vesi Oy — lyhennettynä HS-Vesi — on vielä varsin nuori. 
Sen edeltäjien historia Hämeenlinnan seudulla on kuitenkin jo vuosisadan 
mittainen. HS-Vesi on kuntien vuonna 2001 perustama vesihuoltoyhtiö. 
Ydin-Hämeen Vesihuolto Oy, joka huolehti puhtaasta vedestä Hauhon, 
Tuuloksen ja Lammin kunnissa fuusioitiin HS-Veteen vuoden 2005 alusta. 
HS-Vesi valmistaa ja jakaa käyttövettä Hattulan ja Hämeenlinnan alueilla 
sekä puhdistaa myös alueella syntyvät jätevedet. Yhtiön tehtävänä on toi- 
mittaa kuluttajilleen laadullisesti hyvää vesijohtovettä sekä huolehtia jäte- 
vesien johtamisesta ja käsittelystä huomioimalla vesiensuojeluvaatimukset 
ja kestävän kehityksen periaatteet. 


Vesilaitoksen synty 


Ennen Hämeenlinnan vesilaitoksen perustamista 1800—1900-lukujen vaih- 
teessa vesitilanne kaupungissa oli huono, vettä oli liian vähän ja kaivot oli- 
vat valtaosin saastuneet kaupunkialueella harjoitetun maatalouden vuoksi. 
Vettä ei myöskään riittänyt tarpeeksi tulipalojen sammutukseen. Useiden 
ehdotusten ja yritysten jälkeen vuonna 1910 valmistui Hämeenlinnan Ah- 
venistolle vesilaitos, joka perustui pohjaveden käyttöön. Ratkaisuiltaan lai- 
tos osoittautui varsin toimivaksi, sillä vettä otetaan Ahvenistolta vielä yli 
100 vuotta myöhemmin. Laitoksen käyttöönotosta tuli täyteen 100 vuotta 
marraskuun 23. päivänä 2010. 


Hämeenlinnan vuoden 1887 asemakaavakartoissa oli merkitty kaivot to- 
reille ja muutamien katujen risteyksiin. Vuoden 1831 suurpalon jälkeiset 
palot olivat pienempiä, mutta nekin aiheuttivat suurta tuhoa. Esimerkiksi 
28.12.1876 syttynyt tulipalo sai riehua lähes vapaasti, kun sammutusvettä 
saatiin huonosti. Palon jälkeen kuvernööri von Ammondt vaati selvitystä 
heikkoon sammutustulokseen. Siitä kävi ilmi, että huonon vedensaannin 
lisäksi myös palohälytys oli myöhästynyt. Jotain oli tehtävä asian paranta- 
miseksi. 


Tuossa vaiheessa Viipurin kaupungininsinööri B. Gagneur ehdotti, että lai- 
tosta varten tarvittava vesi otettaisiin kahdesta 8 tuuman putkikaivosta ja 
että paloöljymoottorikoneiden sijasta käytettäisiin höyrykoneita.” Valtuus- 
miehet hyväksyivät vesijohtotoimikunnan ehdotuksen vesilaitoksen ra- 
kentamiseksi 9.10.1908. Asia ei kuitenkaan sujunut yksimielisesti. Paikalla 
olivat tätä historiallista päätöstä tehtäessä lähes kaikki valtuutetut, ja vain 


38 Koskimies 1966, 273; Katko 1996, 31. 
39 Thl 1908, liite II. 

Ahveniston vesilaitos 
alkoi pumpata vettä 
vuonna 1910. (HS- 
Vesi 2010) 


kolme jäsentä oli poissa. Asia päätettiin äänin 24:5, ja varsinaisille valtuus- 
miehille annettiin oikeus ottaa tarkoitusta varten 260 000 markan laina." 


Varsinaiset rakennustyöt alkoivat huhtikuussa 1910. Töitä johti rakennus- 
mestari Otto Tolonen ja valvojana toimi Viipurin kaupungininsinööri B. 
Gagneur. Tolonen piirsi lopulliset suunnitelmat ja rakennuspiirustukset 
ajan tasalle. Pumppukoneistot tilattiin tukholmalaiselta Ludvigsbergin ko- 
nepajalta ja imukaasumoottorit Englannista. Kaksiosainen, 300 kuutiomet- 
rin vesisäiliö rakennettiin betonista. Putkiverkon pituus laitoksen aloittaes- 
sa toimintansa oli tarkalleen 10187,50 metriä, paloposteja oli 50 kappaletta 
ja sulkuventtiileitä samoin 50. Vesijohtoverkkoon oli yhdistetty 50 taloa ja 
käytössä oli 55 vesimittaria. Parhaimmillaan työmiehiä oli vesilaitosta ra- 
kentamassa noin 200." 


Hämeenlinnassa vesilaitoksen valmistuminen oli suuri juhla. Marraskuun 
23. päivänä vuonna 1910 pidettiin vesijohtolaitoksen vihkiäisjuhla, johon 
oli kutsuttu maan eri kaupunkien edustajia ja muita vieraita, mm. Helsingin 
palomestari G. Wasenius ja Kaupunkien Yleisen paloapuyhtiön johtaja Wa- 
enerberg. Rakennuslaina oli saatu Kaupunkien Yleiseltä paloapuyhtiöltä. 
Wasenius oli osaltaan ollut vaikuttamassa myös Hämeenlinnan vakinaisen 
palokunnan syntyyn. Kutsuvieraat, valtuuston jäsenet ja joukko muita kau- 
punkilaisia kävivät vedenottopaikalla sinne rakennettuja laitoksia tarkas- 
tamassa. Myös kaupungilla tarkistettiin vesijohtoverkon antamaa painet- 
ta. Kaupungin korkeimmalla kohdalla Lyseon luona palopostin vesisuihku 
nousi 36,5 metrin korkeuteen. Tulosta pidettiin parempana Helsingin vesi- 
johtolaitokseen verrattuna. 


Palo- ja vesipostiverkosto olivat vuosisadan alussa tuiki tärkeitä: palopos- 
tista sai paineistettua vettä tulipalon sammutukseen helposti ja nopeasti 
riippumatta vedenkuljetuksen ongelmista. Ennen vesilaitosta ja palopos- 
teja tulipaloissa kävi usein varsin huonosti, kun vettä ei saatu palopaikalle 


40 Thl 1908, liite II. 
41 Manner, 38 - 40, 53; Asola, 65. 

riittävän nopeasti eikä riittävällä paineella. Vesilaitos ja vesipostit poistivat 
tämän ongelman. Lisäksi vesipostit tarjosivat talousvettä niille, joiden ta- 
loa ei ollut liitetty vesijohtoverkkoon. Samoin vesiposteista sai noutaa vettä 
hevosille ja koirille sekä katujen puhdistukseen. Postit olivat tärkeitä myös 
verkoston huuhtelun kannalta. 


Yhtä aikaa vesilaitoksen kanssa ryhdyttiin Hämeenlinnassa rakentamaan 
viemärilaitosta. Viemärilaitoksen rakennusvaiheessa esiintyi kuitenkin on- 
gelmia. Epäilijöiden mukaan viemäri rakennettiin niin lähelle maanpintaa, 
että sen erillinen suojaaminen jäätymiseltä tulisi kalliiksi. Lisäksi pelättiin 
viemärin murtuvan alustan painuessa epätasaisesti sen alla. Asiantuntija- 
lausuntojen mukaan todellisia suuria ongelmia ei ollut ilmennyt. 


Viemärilaitoksen ensimmäisen vaiheen valmistuttua vuonna 1910 viemä- 
riverkostoon kuuluivat keskikaupungin alueen lisäksi Kaurialan ja Myl- 
lymäen suunnasta tulevat linjat. Kaurialan linja tuli vedenottamoalueelta 
Poltinahon kasarmialueen ja Kaurialan poikki Lukiokadulle, jota pitkin 
edelleen Kaivokadun lähellä kulkevaan pääviemäriin. Myllymäen linja laski 
Turuntietä ja Erottajakatua pitkin Lukiokadulle. Säästösyistä pintavesiä ei 
johdettu lainkaan viemäriverkostoon, vaikka ensimmäisessä suunnitelmas- 
sa näin kaavailtiin. Viemäriputket oli tehty betonista ja halkaisijaltaan ne 
olivat 225-700 mm. 


Viemäriverkosto oli jaettu kolmeen pääosaan, joista luoteinen osa purkau- 
tui Vanajaveteen Niittykadun ja itäinen osa Lukiokadun päästä. Verkoston 
eteläisen osan viemärit laskivat Sibeliuksenkadun ja Eteläkadun kulmaan, 
josta jätevedet pumpattiin Sibeliuksenkadun paineviemäriä myöten kau- 
pungin luoteiseen verkkoon. Tämä paineviemärijärjestely johtui siitä, että 
kaikki purkuputket haluttiin saada samalle puolelle kaupunkia jo tuossa 
vaiheessa kaavailtua jäteveden puhdistuslaitosta varten. Tätä on pidettävä 
varsin kauaskantoisena ratkaisuna." 


Viemäriverkkoa valmistui ensimmäisenä vuonna 1910 yhteensä 7845 met- 
riä. Tarvittavat betoniputket toimitti Salon sementtivalimo. Viemärilaitok- 
sen hoito kuului hallinnollisesti vesilaitokselle. Asumisen kannalta olosuh- 
teet 1900-luvun alussa olivat huonoimmat Myllymäessä. Asunnot olivat 
siellä pienempiä ja ahtaammin asuttuja kuin muualla kaupungissa. Myös 
erilaiset asuinmukavuutta nostavat palvelut tulivat sinne myöhemmin kuin 
vauraammiille alueille.* 


42 Esitys 1909: Ea 1:18 Kaupunginvaltuustolle saapuneet asiakirjat 1909, No. 
162/1909, Helenius kaupunginvaltuustolle 24.9.1909. 

43 Manner 1910. 

44 Manner 1910. 

45 Manner 1910. 

46 VK 1912. 


Sata vuotta vesihuoltoa 


Hämeenlinnan vesilaitoksen perustaminen oli mittava hanke, joka vaikut- 
ti kunnan taloudellisiin oloihin ja muiden tärkeiden hankkeiden toteutuk- 
seen. Hanke kohtasi arvostelua ja vastustusta. Laitossuunnitelmaa arvos- 
teli mm. kunnallisten rahavarojen käytöstä huolestunut Hämeen Sanomat. 
Laitoksen ensimmäiset vuodet sujuivat kuitenkin suuremmitta ongelmitta. 
Joitakin talojohtoja ja niiden liitoksia uusittiin, samoin viallisia paloposteja 
vaihdettiin uusiin ja vuotoja korjattiin. Vuonna 1914 oli asemakaava-alu- 
een kiinteistöistä 75 prosenttia liittynyt verkostoon. Vain sota-aika aiheutti 
suurempia ongelmia mm. nousseiden raaka-ainehintojen vuoksi. Tultaes- 
sa 1920-luvun lopulle verkoston pituus oli lähes kaksinkertaistunut. Myös 
vedenkulutus kasvoi tasaisesti. Sähkölaitoksen epävarma toiminta aiheutti 
epävarmuutta vesilaitokselle. Sähkövirta katkeili varsin usein, jolloin jou- 
duttiin käyttämään vesilaitoksen vanhoja imukaasumoottoreita. Marras- 
kuussa 1921 tilanne parani, kun vesilaitokselle saatiin korkeajännitejohdot 
ja imukaasumoottorit voitiin jättää varakoneiksi. 


Talojen käyttämä vesimäärä on alusta asti mitattu vesilaitoksen omistamil- 
la, asentamilla ja talonomistajille vuokraamilla mittareilla. Aluksi käytetys- 
tä vedestä maksettiin vuoden 1911 ohjesäännön mukaisesti vuosineljän- 
neksittäin.* Veden hinta oli vuonna 1911 alle sadan kuution kulutuksesta 
40 penniä kuutiometriltä. Minimimaksu yhdeltä vuosineljännekseltä ase- 
tettiin kuitenkin neljään markkaan, vaikka vettä ei olisi käytetty lainkaan tai 
käytetyn veden maksu ei olisi noussut mainittuun markkamäärään. Tulipa- 
lojen sammutusvedestä ei peritty maksua.” 


Viemärilaitoksen alkutaival ei sujunut aivan yhtä hyvin: vuonna 1921 kau- 
pungininsinööri P. A. Ahomaa valitti suorasanaisesti viemäriverkon kun- 
nossa- ja puhtaanapidon suuria vuosikustannuksia. Viemäriverkko oli hä- 
nen mukaansa jossain määrin huolimattomasti rakennettu ja varustettu 
liian pienillä putkilla, jotka tukkeutuivat helposti. Esimerkkinä hän mainitsi 
Eteläisen Niittykadun, joka oli ”rakennettu liitoslaipattomista putkista il- 
man peruslankkuja pehmeään liejusavimaahan” Viemäri oli paikoin noin 
neljän metrin syvyydessä ja ilman pienintäkään kaltevuutta. 


Vuonna 1928 uuden suunnitelman mukaisesti viemärit asetettiin ensim- 
mäisen kerran noin kolmen metrin syvyyteen. Tätä aikaisemmin asennus- 
syvyys oli vaihdellut pääasiassa puolesta metristä vajaaseen kahteen met- 
riin maan pinnasta. Vesi- ja viemäriputket asetettiin alun perin samoihin 
kaivantoihin, jolloin päästiin vähemmällä kaivuutyöllä. Halkaisijaltaan pie- 
nempi vesijohto laitettiin joskus kaivannon pohjalle! 


47 VL VK 1911 - 1929. 


48 VL VK 1911; Mittarinlukijankirja 1924; Isosalo 25.11.1999. 
49 VL VK 1911. 

50 VL VK 1921. 

51 Isosalo 8.2.2000. 

WC:n yleistymisestä tiedot ovat vaillinaisia, mutta yleisesti ottaen se yleis- 
tyi hieman viemäriverkkoon kytkemisen jälkeen. Poikkeuksiakin, joissa 
WC tuli ennen viemäverkkoon liittymistä, toki löytyy. Pitkän aikaa van- 
ha käymäläkulttuuri kulki rinta rinnan uuden järjestelmän kanssa. Uusiin 
taloihin ja kerrostaloihin rakennettiin pääsääntöisesti WC. Vuonna 1929 
muodostui ikäviä hajuhaittoja Myllymäen torin laidalla, kun viemärityö oli 
kesken ja uudet talot saivat kuitenkin vettä vesijohdosta. WC oli ahkerassa 
käytössä monessa talossa ja jätevedet virtasivat viemäriputkea pitkin Myl- 
lymäen torin laidassa olevaan savikuoppaan. Keskeneräinen linja yhdistet- 
tiinkin nopeasti Parolantien viemäriin. Viemärit aiheuttivat runsaasti työtä, 
kun sateet kuljettivat paljon hiekkaa syöksykaivojen kautta pieniläpimittai- 
siin viemäreihin. Puhdistamista varten jouduttiin välillä avaamaan katuja." 
Viemäreissä käytetyt betoniputket olivat varsin hankalia rakentaa. Käytetyn 
betonin laatu oli huonoa ja putkiin tuli syöpymiä ja murtumia. Viemäriver- 
kosto huuhdeltiin kahdesti vuodessa ja putkia tervattiin karboolitervalla. 


Vesijohtolaitoksen henkilökunnan tavallisen työpäivän pituudeksi määrät- 
tiin vuonna 1912 kymmenen tuntia. Lisäksi mainittiin ylityövelvollisuus 
poikkeuksellisen tapahtuman niin vaatiessa. Laki kahdeksan tunnin työpäi- 
västä annettiin Suomessa vuonna 1917.5 


Vesijohtoa, viemäriä ja kuluttajia 


Hämeenlinnan vesijohdon ohjesäännön ja taksan mukaan jokaisella vesi- 
jakelussa olevalla talolla tuli olla oma, välittömästi kaupungin vesijohto- 
verkkoon yhdistetty johtonsa. Kaupunki kustansi, asensi ja piti kunnossa 
haaravesijohdon päävesijohdosta vesimittariin, vesimittarin sekä liitosput- 
ken mittarin ja talojohdon välille. Talosulusta alkaen kustannukset olivat 
talonomistajan vastuulla. Talonomistaja sai halutessaan tehdä tarvittavat 
maatyöt itse. 


Valtuusmiesten hyväksymän ohjesäännön mukaan viemäriverkkoon yhdis- 
tettävissä taloissa tuli olla vähintään yksi saostuskaivo. Jos talossa oli ve- 
siklosetti tai lantaruuma yhdistettynä viemärijohtoon, oli saostuskaivoja 
oltava kaksi. Ohjesäännöissä oli määräyksiä myös vesilaitokselle, jonka piti 
mm. ilmoittaa veden kuluttajille etukäteen töistä, jotka vaativat vesijohto- 
verkon tai sen osien sulkemista. 


52 VL VK 1928-1935. 


53 Nordling 1998; Heinänen 29.9.1999. 

54 VL VK 1912; VL VK 1920. 

55 VL VK 1911; Viljanen 1960. 

56 VL VK 1911; Hämeenlinnan vesijohdon ohjesäännöt 1911. 


Sata vuotta vesihuoltoa 


Tavalliselle kaupunkilaiselle 1900-luvun alussa veden nosto kaivosta ja kan- 
to keittiöön, pesutupaan tai kylpyhuoneeseen oli varsin raskasta työtä, kos- 
ka vettä tarvittiin pienissäkin talouksissa paljon. Vettä käytettiin juomiseen, 
ruuanvalmistukseen, astianpesuun, pyykinpesuun, siivoukseen ja henkilö- 
kohtaisen hygienian hoitoon. Lisäksi jätevesi oli kannettava ulos. Vesi- ja 
viemärilaitoksen tulo kaupunkiin poisti vähitellen tämän kantotyön. 7 Näin 
siirtymä ämpärijärjestelmästä verkostojen pariin kävi joskus suoraan, jos- 
kus välivaiheiden kautta. Esimerkiksi työväenasuinalueille vesijohto tuli 
ensin pihalla olevaan vesipisteeseen, josta vettä käytiin hakemassa ämpä- 
rillä. Vesi haettiin joko kaivosta, johon kaupungin vesijohto oli asennettu 
totuttuun vedenhakupaikkaan tai vesijohto asennettiin ”seinään”. Putken 
päähän oli tavallisesti tehty koukku, johon ämpäri voitiin ripustaa. Vettä 
vesijohdosta ämpäriin tai muuhun astiaan saatiin kääntämällä putki auki 
T-avaimella. Lähin vesipiste saattoi aluksi sijaita myös kauempana omasta 
talosta. 


Myös viemäriasiat siirtyivät em. seuduilla tavallisesti vaiheittain ämpäristä 
kohti viemäriverkostoa. Pihojen perille tuli ensiksi kaatopaikat jätevedelle, 
seuraavaksi kaatokulppo keittiöön ja vasta myöhemmin viemäröinti eteni 
myös muualle taloon. 


Lämminvesijohto puuttui aluksi varakkaistakin talouksista, ja vesi kuumen- 
nettiin hellalla tai käytettiin hellan pientä kuumavesisäiliötä. Vuosisadan 
vaihteessa Suomessa tulivat käyttöön suuret vesiboilerit ja puuhellat, joiden 
sisällä kiersi vesijohto, ja keskuslämmityksen mukana tulivat lämminvesi- 
johdot. Tuolloin maassamme myytiin myös astianpesupöytiä, joissa puisen 
pöydän ylöskäännettävän kannen alla oli kaksi allasta, ja altaiden pohjissa 
olivat reiät veden laskemiseksi pöydän alla olevaan sankoon.* 


Uudet, vesilaitoksen valmistumisen jälkeen rakennetut suuret talot ja eten- 
kin kerrostalot varustettiin heti vesijohdolla, viemäreillä ja vesivessoilla. 
Keskusta ja kaupungin laitamat kehittyivät eri tahdissa ja mukavuudet saa- 
vuttivat reuna-alueet huomattavasti keskustaa myöhemmin. 


Kuten ylikonemestari Viktor Siipi vuoden 1920 vuosikertomuksessa toteaa, 
olisi vesijohtoverkko epäilemättä laajentunut alussa paljon enemmän, jos 
"ensimmäinen maailmansota ja kansalaissotamme eivät olisi hinnannou- 
suineen aiheuttaneet voittamattomia esteitä”. Talvisodan syttyessä vesi- 
johtoa oli noin 27 kilometriä ja jätevesiverkostoa noin 16 kilometriä. 


57 Lepistö 1994, 158. 


58 Lepistö 1994, 158 - 159. 
59 Koskimies 1966, 380. 

Veden kulutus kasvoi ja Ahvenistolle rakennettiin vuonna 1943 lisää kaivo- 
ja. Vanhojen kaivojen läheisyyteen rakennettiin uudet kuilukaivot, jotka 
olivat läpimitaltaan kaksimetriset ja joista otettiin vettä 10-15 metrin sy- 
vyydestä. Kaivojen päälle asennettiin sähkökäyttöiset keskipakoispumput, 
joita käytettiin kauko-ohjauksella vanhalta konehuoneelta käsin. Kaivoilta 
vesi painettiin osittain vanhaa, osittain uutta paineputkea pitkin ylös säili- 
ölle. Pumput tilattiin Ruotsista, mutta moottorit olivat kotimaiset. © 


Vesilaitos kasvoi sotien jälkeen erittäin voimakkaasti. Vuonna 1953 veden- 
kulutuksen äkillinen, lähes 20 prosentin nousu pakotti tarkistamaan aikai- 
semmin laadittua yleissuunnitelmaa.* Suuret laajennustyöt aiheuttivat mel- 
koisia kustannuksia ja vuosina 1950-1959 niihin käytettiin paljon rahaa, 
pääosin lainavaroja. Toisaalta laajennustyöt tarjosivat paljon työtilaisuuksia 
ja valtaosa niistä tehtiinkin työllisyystöinä.“ Lokakuussa vuonna 1954 ryh- 
dyttiin rakentamaan Katuman pintavesilaitosta. Katuman pumppuaseman 
ja vedenkäsittelylaitoksen rakennustyöt Ainolanlahteen valmistuivat mar- 
raskuussa 1955. Uuden vesilaitoksen pihapiiriin rakennettiin myös koneen- 
käyttäjien asuinrakennus. * 


Kaupunkialue laajenee 


Valtioneuvoston päätöksellä 2.5.1946 määrättiin Hämeenlinnan maalais- 
kunta lakkautettavaksi vuoden 1948 alusta ja eräitä Vanajan kuntaan siir- 
rettäviä alueita lukuun ottamatta kunnan alue liitettäväksi Hämeenlinnan 
kaupunkiin. Kaupunkiin liitettiin suurimmilta osiltaan Hätilän, Kirstulan, 
Ojoisten ja Parolan kylät sekä pieni osa Vuorentaan kylästä. Samalla pää- 
töksellä siirrettiin Hämeenlinnan kaupunkiin osia Vanajan kunnasta, kuten 
Idänpää, Kankaantausta, Kantola, Hattelmala, Kukkola, Luolaja ja Mäskälä. 
Kaupunkialue kasvoi näiden liitosten kautta melkein kolminkertaiseksi ja 
väkiluku lähes kaksinkertaiseksi.* 


Historiansa toiseksi suurimman aluelaajennuksen Hämeenlinnan kaupun- 
ki koki valtioneuvoston 24.3.1966 antamalla päätöksellä, jolla suurin osa 
Vanajan kunnan alueesta liitettiin 1.1.1967 lukien Hämeenlinnan kaupun- 
kiin. Kaupungin hallinnollinen alue kasvoi likipitäen nelinkertaiseksi. Vä- 
kiluvun lisäys oli noin 5 300 henkeä eli melkein viidesosan verran. Vanajan 
kunnan alueen liittämistä kaupunkiin perusteltiin ensi sijassa kaupunkiin 


61 VL VK 1942; VL VK 1943; Kauppila 1944. 

63 Viljanen 1960a. 

64 Viljanen 1960a; http://suomenhistoriaa.blogspot.fi/2009/09/lapiolinjalla-tyottomat- 
pakkotoissa.html. 

sijoittuneen ja viimeisimpinä vuosina suuresti laajentuneen teollisuuden 
tarpeilla.” 


Alueliitosta perusteltiin myös kaupungin vesihuoltoon ja viemäröintiin liit- 
tyvillä näkökohdilla. Katumajärvestä oli tullut tärkeä raakavesiallas, josta 
otettava vesimäärä noin miljoona kuutiometriä vuodessa lisääntyi vesilai- 
toksen vuonna 1960 alkaneiden laajennustöiden valmistuttua. Koska suurin 
osa järvestä oli kuitenkin kaupunkialueen ulkopuolella, ei Hämeenlinnan 
kaupungilla ollut mielestään mahdollisuuksia estää sen saastumista. Alue- 
liitospapereissa korostettiin, että Hämeenlinnan kaupungin vesijohtolaitos 
voisi tehokkaasti palvella Katumajärven ja Vanajaveden ranta-alueita sekä 
muita kaupungin rajojen läheisyydessä olevia asutustaajamia. Myös tuleva 
Kylmälahden pohjavesiesiintymän käyttöönotto mainittiin. Vanajan kunta 
vastusti kuntaliitosta, koska se menetti kunnallisen itsenäisyytensä." 


Lisää raakavettä ryhdyttiin ottamaan Kylmälahdelta, jonne rakennettiin 
vuonna 1969 viisi putkikaivoa. Yhden pumpun vedenanto teho oli noin 
2400 m?/vrk.” Katuman pintavesilaitokseen verrattuna Kylmälahden poh- 
javesiasema oli helppohoitoinen. Kylmälahti toimi ilman miehitystä ja sitä 
hoidettiin aluksi Katuman laitokselta käsin. Ohjaus siirtyi Ahvenistolle 
vuonna 1981. Kylmälahdella laitosmiehet kävivät noin kerran viikossa val- 
mistamassa prosessiin syötettävät liuokset. Kylmälahden raakavesi sisälsi 
jonkin verran mangaania ja hiilihappoa. Hiilihapon poistamiseksi vesi il- 
mastettiin ja alkaloitiin soodalla, vuoden 1983 jälkeen lipeällä.? Vuonna 
2006 Kylmälahden pohjavesilaitos peruskorjattiin. 


Tekopohjavettä 


Ensimmäisenä Suomessa ryhdyttiin valmistamaan tekopohjavettä Vaa- 
sassa vuonna 1929. Laajemmin tekopohjavesi tuli maassamme käyttöön 
1970-luvulla.? Hämeenlinnassa tekopohjavettä ryhdyttiin valmistamaan 
vuonna 1976. Silloin rakennettiin pumppaamo, joka pumppasi Alajärven 
vettä Ahveniston harjuun rakennettuun imeytysaltaaseen. Vesi suodattui 
altaasta sen hiekkapohjan kautta maaperään. Imeytysallas oli kooltaan 25 
x 25 metriä.” 


67 Koskimies 1977, 12 - 13. 

Alajärven pintaa säännöstellään Katiskosken padolla. Vuonna 1985 raken- 
nettiin uusi kaksiosainen imeytysallas Ahveniston harjuun Holstilan koh- 
dalle, vanhasta altaasta muutama sata metriä etelään.?! Nämä uudet imey- 
tysaltaat rakennettiin vanhan sorakuopan pohjalle ja niissä vesi suodattui 
altaan reunoista maaperään, koska jyrkkien harjujen rinteissä kiviaines oli 
karkeampaa. Uudet altaat toimivat hyvin, mutta veden suotautumisaika 
pystysuunnassa pohjaveteen lyheni huomattavasti, jolloin veden laatu ei ol- 
lut niin hyvää kuin odotettiin.” 


Ahvenistolle uusi vedenkäsittelylaitos 1981 


Hämeenlinnassa piti vastata jatkuvaan vedenkulutuksen nousuun ja Ahve- 
nistolle rakennettiin jälleen uusi kaivo vuonna 1976. Seuraavat neljä uut- 
ta siiviläputkikaivoa Ahvenistolle valmistuivat vuonna 1978.7 Ahvenistolla 
luovuttiin vähitellen vanhojen kaivojen käytöstä. Tekopohjavesilaitos, joka 
otettiin käyttöön 1976, antoi mahdollisuuden lisätä vedenottoa huomatta- 
vasti. Katuman pintavesilaitoksen käytöstä päätettiin luopua ja vedenhan- 
kinta keskitettiin nyt pohja- ja tekopohjaveteen. 


Ahveniston vuonna 1981 valmistuneesta laitoksesta tuli Hämeenlinnan 
päävesilaitos, josta käsin koko Hämeenlinnan kaupungin vedenjakelu sii- 
tä lähtien hoidettiin. Uuden laitoksen puhdasvesipumppujen tuotto oli 28 
500 m5/vrk ja alavesisäiliön tilavuus 2 800 m°. Laitosta käytettiin valvottuna 
kahdessa vuorossa, muun ajan se toimi miehittämättömänä. Häiriöhälytys 
oli valmiudessa yöaikaan.” Uudella laitoksella vesi ilmastettiin ja alkaloitiin 
kalkilla. Puhtaan veden hygieenisyys voitiin tarvittaessa varmistaa klooraa- 
malla natriumhypokloriitilla. * 


Sadetuksessa johdetaan raakavettä sopivaan paikkaa, kuten harjulle ja ve- 
den annetaan imeytyä maaperään suihkun tapaan rei'itetyistä putkista. 
Vesi imeytyy maaperään, josta se tietyn matkan päästä kerätään talteen jat- 
kokäsittelyyn tai johdettavaksi vesiverkkoon. Yleisesti sadetuksella pyritään 
alentamaan vesihuollon kustannuksia, parantamaan tekopohjaveden laatua 
ja välttämään ympäristöä vaurioittavien allasrakenteiden sijoittamista har- 
juihin. Hämeenlinnassa sadetusimeytystä ryhdyttiin kokeilemaan Ahve- 
niston harjujen maaperään vuonna 1995. Tutkimuksella etsittiin ratkaisua 

allasimeytyksessä esiintyneisiin ongelmiin, joita olivat ensimmäisen altaan 
tukkeutuminen ja uusien altaiden liialliset rauta- ja happipitoisuudet. * Ah- 
venistolla kolme vuotta (1995—1998) kestäneet sadetusimeytystutkimukset 
osoittivat, että pintaveden imeytyksellä on monitahoisia vaikutuksia alu- 
een maaperään ja kasvillisuuteen. Pohjaveden laatu pysyi erittäin hyvänä. % 
Mielenkiintoista kyllä, Hämeenlinnassa tekopohjaveden valmistus on koet- 
tu varsin myönteisenä toisin kuin aikanaan Turun ja myöhemmin Tampe- 
reen seudulla. 


Vedenkulutus ei enää lisäänny 


Hämeenlinnassa kuten muuallakin Suomessa vedenkulutuksen kasvu py- 
sähtyi 1970-luvun puolivälissä. Energiakriisi ja vuoden 1974 alussa voimaan 
tullut jäteveden käsittelymaksu vähensivät veden käyttöä oleellisesti. Laki 
jätevesimaksusta tuli voimaan 1. päivänä tammikuuta 1974. Se antoi kunnil- 
le oikeuden kerätä jätevesimaksua jätevesien ja sadevesien viemäröinnistä 
sekä niiden puhdistamisesta aiheutuvien kulujen kattamiseksi. Vuonna 
1983 pumpattu vesimäärä jäi alle neljän miljoonan kuution, minkä jälkeen 
se jälleen alkoi kasvaa, mutta väheni uudelleen 1990-luvulla. Arvonlisävero 
lisättiin vesimaksuihin kesäkuussa 1994%, 


Veden kulutuksen laskuun ovat vaikuttaneet useat syyt. Jätevesimaksulaki 
kaksinkertaisti asiakkaiden vesilaskut, joten asiakkaat halusivat vähentää 
tarpeetonta vedenkulutusta. Vesilaitokset alkoivat 1970-luvulla tehdä jär- 
jestelmällisesti vuotovesiselvityksiä ja parantaa vanhenevia verkostojaan. 
Hämeenlinnassa vesijohtovuotoja oli vuonna 1977 runsaat 90 kappaletta, 
kun ne vuoteen 1984 mennessä oli saatu vähennetyksi noin 35:een. Tar- 
kempien mittareiden tullessa markkinoille myös veden mittaus tehostui. 
Kerrostaloissa ammeet oli korvattu vähemmän vettä kuluttavilla suihkuilla, 
ja vettä säästäviä vesikalusteita olivat esimerkiksi yksiotehanat.** 


Vuosikertomusten mukaan vuonna 1975 kaikki veden käyttö mitattiin. 
Vesijohtoverkon ulkopuolelle jäi vuonna 1999 Hämeenlinnassa vielä muu- 
tama haja-asutusalue. Vuosikertomuksen 1990 veden myynnin erittelyssä 
yhdelle perheelle on myyty vettä vesipostista. Vesilaskutuksesta huolehtiva 
toimistohenkilökunta oli pitkään yhteinen sähkölaitoksen kanssa. Vesilas- 
kutuksen ja kirjanpidon hoiti Energialaitos aina 30.6.1990 asti, jolloin vas- 
tuu siirtyi rakennusvirastolle. Vuonna 1990 otettiin käyttöön vesi- ja vie- 
märilaitoksen oma asiakastietojärjestelmä. Tämän jälkeen laskutusta hoiti 

vuodesta 1991 lähtien teknisen viraston hallintotoimisto.s HS-Vedessä on 
oma henkilökunta huolehtimassa laskutuksesta. 


Kuntaliitoksien jälkeen 1970- ja 1980-luvuilla Hämeenlinnan kaupungin 
vesijohtoverkko laajeni suhteellisen tasaisesti. Vuonna 1979 verkoston pi- 
tuus oli yli 200 kilometriä ja vuonna 1996 sen pituus ylitti 300 kilometriä. 
Vuonna 2010 vesijohtoverkostoa oli HS-vedellä yhteensä peräti 820 kilo- 
metriä. 


Hämeenlinnan viemäröinti 1960-luvulla 


Jätevedenpuhdistamo Hämeenlinnaan saatiin vuonna 1966, jolloin viemä- 
riverkostoa ryhdyttiin rakentamaan erillisjärjestelmänä. Kaupunki poisti 
viemäriverkostosta tarkastuskaivojen lietepesiä ja valoi pohjakouruja. Jäte- 
vedenpuhdistamolle johdettiin tuolloin pääasiassa Vanajaveden länsipuo- 
listen alueiden jätevesiä. Yksityisistä kiinteistönomistajista eivät monet- 
kaan olleet vielä tuolloin poistaneet saostuskaivojaan, vaikka se olisi ollut 
biologisen puhdistuksen kannalta erittäin toivottavaa.* Tilanne oli vuonna 
1968 huomattavasti parempi. Käytännössä saostuskaivot poistettiin raken- 
tamalla kaivon läpi suora putki viemäriverkostoon tai muuttamalla kaivon 
pohjarakennetta niin, että likavesien mukana tuleva kiinteä aine ei jäänyt 
kaivoon. 


Viemäriverkoston hoitoa varten saatiin heinäkuussa 1968 käyttöön kor- 
keapainehuuhtelulaitteella varustettu erikoisauto, joka osoittautui erittäin 
käyttökelpoiseksi. Aluksi laitteistolla puhdistettiin järjestelmällisesti vie- 
märiverkosto niillä alueilla, joissa kiinteistöjen viemärit oli suoraan yhdis- 
tetty kaupungin viemäriverkostoon. Muissa kaupunginosissa puhdistettiin 
vain tukkeutuneimmat viemärit.” Säännöllinen työajan ulkopuolella käy- 
tössä oleva varallaolopäivystysjärjestelmä osoittautui erittäin tarpeelliseksi 
viemäriverkoston hoidossa, koska tällöin saatiin puhdistusauto ja muu ka- 
lusto nopeasti paikalle ennen kuin suurta vahinkoa ehti tapahtua. 


Suureksi ongelmaksi tuli betonisten viemäriputkien nopea syöpyminen. 
Tämän katsottiin johtuvan synteettisistä pesuaineista ja niiden voimak- 
kaasta huuhteluvaikutuksesta, minkä vuoksi viemäriputken sisäseinälle ei 
enää muodostunut suojaavaa limakerrosta kuten aiemmin. Lisäksi syynä 
olivat kotitalouksissa käytettävät teknokemialliset tuotteet, jotka edistivät 


85 VL VK 1930 - 1976. 


86 KK 1967. 
87 KK 1968. 
88 KK 1970. 


HS-Veden konttori 2010. (Juuti) 


betonikorroosiota. Syöpymistä edisti myös saostuskaivojen poiston jälkeen 
se, että jätevedet tulivat nyt lämpiminä viemäriverkostoon.” 


Muiden kaupunkien tapaan sade- ja vuotovesien osuus oli muutamissa vie- 
märiverkoston osissa suhteettoman suurta 1970-luvulle tultaessa." Vuonna 
1978 viemäriverkostoa tutkittiin tv-kameralla ja osa huonokuntoisesta vie- 
märeistä paikattiin maainjektoinnin avulla. Viemäriverkon kunnontarkkai- 
lua varten hankittiin jätevesilaitokselle Focus-tarkastuskamera kuvanauhu- 
rilaitteineen vuonna 1981.” 


Sekaviemäröinnistä on pyritty siirtymään puhdistuslaitoksen valmistumi- 
sen vuoden 1966 jälkeen erillisviemäröintiin, jossa sade- ja jätevedet johde- 
taan eri putkissa.” Vanhoja alkuperäisiä viemäreitä ei Hämeenlinnassa ole 
enää käytössä. Tiettävästi viimeinen alkuperäinen viemäri poistettiin käy- 

töstä Lukiokadulta talvella 1998. Alkuperäisistä vesijohdoista oli vuonna 
1999 vielä käytössä Turuntien vanha syöttöjohto ja keskikaupungin muu- 
tama vesijohtopätkä.” Vuonna 2010 sekaviemäröityjä alueita oli edelleen 
vähän, mutta sekaviemäröity alue pienenee jatkuvasti samaa tahtia kun ko. 
alueita saneerataan. 


93 Isosalo 25.11.1999. 


42 


Sata vuotta vesihuoltoa 


Vuosi 2017 


Hämeenlinnan Seudun Vesi Oy eli HS-Vesi on Hämeenlinnan, Hattulan 
ja Akaan omistama vuonna 2001 perustettu, asiakkaitaan ympärivuoro- 
kautisesti palveleva vesihuoltoyhtiö. HS-Veden toiminta jakautuu kolmeen 
yksikköön. Laitosyksikkö huolehtii veden hankinnasta ja jakelusta sekä 
jätevesien johtamisesta ja käsittelystä. Suunnitteluyksikkö vastaa nimen- 
sä mukaisesti yhtiön suunnittelusta. Verkostoyksikkö ylläpitää ja rakentaa 
vesi-, jätevesi- ja sadevesiverkostot. HS-Veden toimialueella vedenhankinta 
perustuu alueen pohjavesivaroihin ja toisaalta tekopohjaveden käyttöön.” 


HS-veden käyttämät pohja- ja tekopohjavedet ovat laadultaan hyviä, joten 
ne eivät tarvitse monivaiheista käsittelyä ennen verkostoon pumppaamis- 
ta. Pääasiallisesti laitoksella vesi alkaloidaan ja UV-desinfioidaan, jonka jäl- 
keen se on valmista pumpattavaksi asiakkaille. HS-Vedellä on käytössä 11 
vedenkäsittelylaitosta eripuolilla toiminta-aluetta. Laitosten verkostot ovat 
osittain yhteydessä toisiinsa veden toimitusvarmuuden tehostamiseksi. 
Pohjavesilaitoksia sijaitsevat Hakonummella, Hauholla, Isomessä, Kylmä- 
lahdella, Lammilla, Nummenkylässä, Pyssymäessä ja Sepänkaarella. Lisäksi 
ovat Ahveniston tekopohjavesilaitos sekä Kalkkosen vedenkäsittelylaitos. * 


HS-Veden alueella on neljä erillistä viemäröintialuetta. Hämeenlinnan Pa- 
roisten jätevedenpuhdistamolle vesiä johtavan laajemman verkoston lisäksi 
Akaan, Kalvolan ja Lammin alueilla toimii oma viemäriverkosto ja jäteve- 
denpuhdistamo. HS-Veden verkkopituudet toiminta-alueellaan (Hämeen- 
linna, Hattula ja Akaa) ovat vesijohtojen osalta 1087 km, jätevesien osalta 
946 km ja sadevesien osalta 373 km. 


Haastattelu 


Hämeenlinnan Seudun Veden toimitusjohtaja Jukka Meriluoto tarkastelee 
13.12.2016 seutunsa vesihuollon pitkän aikavälin kehitystä yhdeksän näkö- 
kulman kautta seuraavasti. 


(i) Vesihuollon keskeiset valinnat Hämeenlinnassa 


I Seudullinen vesihuoltolaitos perustettiin vuonna 2001. On lähdetty ra- 
kentamaan vesihuoltoa alueellisen, kuntien omistaman osakeyhtiön poh- 
jalta. Yhtiö on myös kasvanut siten, että viimeksi tuli mukaan Akaa vuonna 
2012. Tekniikan puolella on hyödynnetty pohjavettä. 


94 http://www.hsvesi.fi/, luettu 28.1.2017. 
95 http://www.hsvesi.fi/, luettu 28.1.2017. 
96 http://www.hsvesi.fi/, luettu 28.1.2017. 

II Paroisten jätevedenpuhdistamolla pidettiin hiljattain 50-vuotisjuhlat sa- 
malla kun yhtiö täytti 15 vuotta. Jätevesienpuhdistus on hajautettu kolmeen 
yksikköön, mutta niiden yhdistämisestä on toistaiseksi luovuttu. Akaata 
tuskin koskaan tullaan yhdistämään, koska sinne on matkaa 40 km. Lam- 
min verkoston yhdistämistä voitaneen harkita aikanaan kymppitien paran- 
nuksen yhteydessä. 


(ii) Tulevaisuudessa odottavat ratkaisut 


I Hulevesien viemäröinti. Jatkaako yhtiö tätä toimintaa vai ottaako kaupun- 
ki toiminnan kontolleen? Ensi vuonna tehdään tästä ehdotuksia. HS-vedel- 
lä tullee tässä joku rooli olemaan, koska sillä on osaamista. Näin hulevesien 
erottelu pysyisi paremmin hallinnassa. On kuitenkin epäselvää, kuka kerää 
maksut palvelusta — kunta vai yhtiö. Hulevesimaksua ei toistaiseksi ole eli 
varat tulevat vesimaksujen kautta. Jos yhtiö ottaa hoitaakseen hulemaksun, 
nousee maksut 25 % kiinteistöistä. Laki on tehty turhan hankalaksi. 


II Lisäveden hankinta: miten turvataan — haetaanko mistä uutta vettä kuten 
Hauholta tai Rengosta? 


III Tekniikka. Kuinka pitkään Paroisten jätevedenpuhdistamo voi olla pai- 
koillaan? Tämä on kaupungin asia, vesilaitos on nykyiseen paikkaan tyyty- 
väinen ja alueella on myös laajennusvaraa. Tarvittaessa puhdistamon pai- 
kan siirto lienee sinänsä helppoa, mutta purkupaikan siirto on hankalaa. 
Paroisten puhdistamolle on tulossa lähivuosina saneeraus. Ympäristölupa 
vaikuttaa asiaan, mutta 20—30 vuotta ainakin ollaan nykyisellä paikalla. 
Puhdistamon kattaminen on Hämeenlinnassa varteenotettava vaihtoehto, 
koska kallioon ei päästä. 

(iii) Henkilöstö 


Tilannetta mutkistaa se, että Yli-Hämeen Vesihuolto tuli mukaan ja Akaa 
vuonna 2012. Tuon jälkeen on henkilöstön määrä vähentynyt noin 5 %. 
Tuntuma on, että porukkaa on lähtenyt pois ja uusia on palkattu. Kaikilla 
on perustutkinto ja verkostoasentajille on oppisopimuskoulutus. Tämä on 
tyypillistä vesihuoltoalalla. Ammattikoulusta ei tule suoraan putkiasentajia 
ja teknikkotaso poistui. Uudet rekrytoidut toimihenkilöt ovat olleet vähin- 
tään amk-insinöörejä. 


(iv) Saneerausvelka 


Isossa mittakaavassa pitää määrittää, mitä velka on: tieto siitä, milloin ver- 
kosto on rakennettu ja kuinka vanhaa se keskimäärin on. Pöyry on selvittä- 
nyt paljon tätä asiaa. Saneerausvelkaa arvioitaessa 50 vuoden käyttöikä ver- 
kostolle on pessimistinen lähtöasetelma, ehkä se pätee betoniviemäreissä. 
Jos käyttöiäksi tulee 70—80 vuotta, niin on hyvä: Nykyään on myös käytössä 
100 vuotta vanhoja putkia. Laskennallinen tulos antaa todellisesta käyttöi- 
ästä vain taustatietoa, ei verkoston kunnosta. Kunnossapitotieto pitää yh- 
distää muuhun tietopohjaan. Ei ole yksiselitteistä, mikä on saneerausvelka. 
On ilmeistä, että vuosittaiset saneerausvolyymit ovat liian pienet meilläkin. 
Miten sitä saadaan kasvatetuksi? Oy-malli on hyvä, koska sillä on oma ta- 
loudellinen yksikkö ja on helpompi kuroa kiinni saneerausta. On helpompi 
perustella tätä yhtiön hallitukselle kuin liikelaitoksen johtokunnalle. Oy- 
muoto pitäisi olla pakollinen Suomessa. 


Aluesaneerausmallia on kokeiltu parissa kohteessa ja kolmas alkaa ensi 
vuonna. Näin muodostetaan suurempia kokonaisuuksia. Perinteisesti yk- 
sittäisiä putkivälejä on kilpailutettu erikseen, jolloin kustannukset ovat 
olleet suhteessa suurempia. Aluekilpailutuksessa kohdealue on suurempi. 
Ongelmana on se, että ei ole riittävästi tekijöitä, jotka voivat ottaa alueet 
haltuun. Hinnat ovat myös nousseet. Voidaan pohtia, pitääkö antaa ura- 
koitsijoille mahdollisuuksia valita urakkamenetelmät. Ovatko vaatimukset 
sellaisia, että osa urakoitsijoista pelästyy, esimerkiksi suorat sopimukset 
kiinteistönomistajien kanssa. On huomattu, että aluesaneeraus vaatii val- 
vonnalta enemmän. Laitokselta pitää pystyä valvomaan intensiivisemmin 
kuin mihin on totuttu. Aluesaneerausta on Hämeenlinnassa tehty Katina- 
lan ja Kankaantaustan alueilla. Parhaillaan suunnitelmaa tehdään Akaa- 
seen. Putkia on saneerattu iän mukaan. Nyt on katsottu myös vuotomääriä. 
Tampereella on saneerauksessa tehty yhteistyötä katupuolen kanssa, mutta 
Hämeenlinnassa katupuolella ei ole varoja. 


Kasvatamme vähitellen saneerausmääriä. Tulee pohtia, millä keinoin voi- 
daan saada lisää tekijöitä. Joka laitoksella on oma malli toteuttaa sanee- 
rausta. Hämeenlinnassa käytetään paljon menetelmäsaneerauksia, kun 
Tampereella paljon aukikaivuuta katupuolen yhteistyöstä johtuen. Mene- 

telmäsaneeraukset sopivat, kun on riittävästi kapasiteettia. Verkoston toi- 
minta ja kunto ovat yksi kriteeri, ei pelkkä ikä. Saneeraustarve sanana on 
sikäli parempi. Strategiat ovat täsmentyneet — suuret laitossaneeraukset 
ovat tulossa. On katsottu, että rahat riittävät. 


(v) Suurempia nähtävissä olevia muutoksia 
Hulevesi on iso linjaus, miten se ratkaistaan. 
(vi) Tuloutusvaatimus 


Osakeyhtiö on tässä parempi kuin liikelaitos. Tuotto on läpinäkyvä, meil- 
lä se on tällä hetkellä 4,88 % lainan korkoa omistajalle. Tämä on pysynyt 
vakiona vuodesta 2012. Se on ennustettava, eikä sitä lähdetä vuosittain 
muuttamaan. Hämeenlinnan kaupunki on selvittänyt aikoinaan kohtuul- 
lisuuden. Budjettineuvotteluissa tämä on myös todettu. Liikelaitoksilla ei 
asia olisi näin selvä. Periaatteessa tuoton pitää olla kohtuullinen ja jonkun 
on tuo taso määriteltävä. Edellä mainittu korko vastaa noin 12 % liikevaih- 
dosta. Nämä bullet-lainat eivät lyhene eivätkä kasva. Rakennukset ovat HS- 
vedellä vuokralla eli pääomaa ei ole kasvatettu. Vuokrat ovat myös kohtuul- 
liset. Mielestäni 10-15 % liikevaihdosta voi pitää kohtuullisena tuottona 
isommilla laitoksilla. Kohtuullinen tuottovaatimus tuo ryhtiä toimintaan. 
Tällöin voidaan vaatia, että toimitaan tehokkaasti. 


(vii) Suomen vesihuollon vahvuudet 


Vesihuolto tekniikkana ei poikkea muista länsimaista ja olemme hyvää län- 
simaista tasoa. Asiantuntemusta ja osaamista löytyy. Siellä, missä on on- 
gelmia, osaaminen on parempaa. Esimerkiksi Hollannin on pakko ratkaista 
monimutkaisempia haasteita. Puhtaan luonnon ja veden riittävyys on meil- 
lä luonut illuusion, että täällä osataan muita paremmin. Olen hieman skep- 
tinen tätä oletusarvoa kohtaan. Vahvuutena maailmalla meillä on hyvää 
projektiosaamista ja kokonaisuuksien hallintaa. Suomelle on etua viennissä 
siitä, että meiltä puuttuu siirtomaahistoria. Emme olla herrakansan edusta- 
jia maailmalla. Ja meitä on niin vähän, ettemme ole uhka kellekään. Suomi 
on hieman positiivisessa mielessä eriskummallinen maa kaukana pohjoisen 
nurkilla. 


Rakentaminen on aina kansallista businesstä. Diktatuurit ostivat hankkeita 
aikoinaan. Nyt niitä menee kansainvälisen rahoitusten kautta. Suomalaiset 
eivät enää mene asentamaan. Suomella on hyvää laitevientiä ja kauppaa. 
Pitää kuitenkin osata myydä, hyvä laite ei yksin riitä. Econet toimitti Pieta- 
riin päälaitteet kuten 60 metriä korkeat välpät, joiden tehtävänä on suojata 
pumppuja. Välpät tulivat Saksasta. Välppeet murskattiin ja sekoitettiin ta- 
kaisin veteen. Saksassa on paljon pieniä perheyrityksiä, pystyvät ratkaise- 
maan ongelman kuin ongelman. Heillä on myös päteviä myyjiä. Paikallinen 
kaveri pitää olla myymässä. 

(viii) Vesihuollon näkyvyys 


Kerran vuodessa voisi olla vedetön päivä, minkä lainsäädäntö ja korvaus- 
vaatimukset tosin estävät. Ajatusleikki: millainen oma elämä oli 100 vuot- 
ta sitten, kun vesihuoltoa ei ollut. Savonlinnassa oli vielä sotien jälkeen 
lavantautiepidemioita. Asiat ovat unohtuneet. Rajasalmen sillalla isäni oli 
vastaavana mestarina 70-luvun alussa. Äijät kalastivat Pyhäjärvellä, mutta 
kaloja ei syöty, koska vesi oli niin karussa kunnossa. Silloin tuli Mäntästä ja 
Lielahdesta metsäteollisuuden jätevesiä. 


Sadan vuoden kunniaksi on katsottava tulevaisuuteen. Vesihuollossakin on 
vielä tehtävää, eikä maailma ole valmis. Huvittavaa kuulla väitettä, että jäte- 
vedenpuhdistamo on suurin ympäristörikollinen. Vanha mummo tai pappa 
pitää saada kertomaan 60 — luvun alusta, kun jätevesiä ei vielä puhdistet- 
tu. Insinööri uskoo järkiselitykseen, mutta tämän käytöstä on usko alkanut 
loppua. Ihmiset eivät usko järkipuhetta vaan pitää vedota tunteisiin. Ihmi- 
sillä on taito nähdä ne asiat, jotka he haluavat nähdä. Ollaan tiedon jälkei- 
sessä ajassa. Tiedolla ei ole enää niin paljon merkitystä. 


(ix) Muita ajatuksia 


Vesihuoltotoiminnan tulee jatkossakin olemaan julkisessa omistuksessa. 
Uskon myös, että ulkoinen paine ei ainakaan vähene toiminnan tehokkuu- 
den suhteen, benchmarkkaus tulee lisääntymään. Haasteena ovat laitosten 
erilaiset lähtökohdat. Benchmarkkeeraus palvelee oman toiminnan kehit- 
tämistä. On vaikea lähteä vertaamaan laitoksia toisiinsa. Ajatusmaailma 
pitäisi muuttaa, vedenkäyttäjistä lähtien. Järjestelmän pitäisi pakottaa ali- 
hintaan myyvät nostamaan hintoja — kaikkien pitäisi olla samalla viivalla. 
Siksikin paras on osakeyhtiö, joka on julkisessa omistuksessa. Riskinä on, 
miten toimintaa ohjataan konserniohjauksen ja hallituksen kautta. Pitää 
käydä läpi vesihuoltolaitoksen tehtävät — luottamushenkilöpuolella tulisi 
keskityttyä olennaiseen. HS-Vedessä tämä on onnistunut hyvin. Seutuyh- 
tiörakenne suojelee, koska kaikkia omistajia kohtaan on oltava tasapuoli- 
nen. 

Tulenheimon vedenottamorakennus Ukkijärven rannalla. Kunnan pohjave- 
denottamo rakennettiin vuonna 1954. (Juuti) 


KANGASALA 


Kangasalan Vesi -liikelaitos toimittaa kaikille asiakkailleen hyvälaatuista 
pohjavettä Rikun alueella sijaitsevalta vedenottamolta ja keväällä 2008 val- 
mistuneelta Raikun vedenkäsittelylaitokselta. Kangasalan Vesi -liikelaitos 
on toiminut kunnan liikelaitoksena vuoden 2009 alusta lukien. Se huolehtii 
puhtaan veden jakelusta, jätevesien käsittelystä ja hulevesiviemäröinnistä. 
Laitos antaa palveluja n. 26 400 henkilölle. Kangasalan vesihuoltoa ryhdyt- 
tiin rakentamaan 1950-luvulla ja naapurikuntien kanssa on tehty aktiivista 
yhteistyötä jo 1970-luvulta lähtien.” 


97 http://www.kangasala.fi/asuminen ja ymparisto/kangasalan vesi-liikelaitos/, 
luettu 28.1.2017. 


Sata vuotta vesihuoltoa 


Teollisuuden vesihuoltoa 


Kangasalan merkittävin teollisuuslaitos Urkutehdas paloi mm. vuonna 
1905, mikä varmasti osaltaan sai insinööri Martti Tulenheimon rakenta- 
maan vesijohdon tehtaalleen. Myös tehdaslaitosten vakuuttamiseksi alet- 
tiin vaatia näihin aikoihin kunnollista sammutusjärjestelmää.” Kangasalan 
kunnanvaltuuston pöytäkirjoista löytyykin 1920-luvulla mainintoja Kir- 
konkylän Vesijohto Oy:stä, jonka yhtiökokouksissa kuntaa edusti valtuu- 
tettu muurari Vihtori Lunden.” 


Perustamisasiakirjoja tutkiessa kävi ilmi, että Kirkonkylän Vesijohto Oy 
tunnettiin myöhemmin Tulenheimon vesiyhtiön tai -laitoksen nimellä. 
Kutsumanimi vakiintui niin hyvin, että virallinen nimi unohtui käytöstä ja 
ihmisten mielistä. Jotta sekaannus olisi täydellinen, esiintyy asiakirjoissa 
myös nimitys Kangasalan vedennostoyhtiö. Maarekisterissä vesilaitoksen 
vedenottamon sijaintipaikan tilan nimi oli Kangasalan vesijohto.'"' 


Kirkonkylän Vesijohto Oy:n yhtiöjärjestyksen, joka lähetettiin Kauppa- ja 
teollisuusministeriölle, allekirjoittivat 22.3.1927 insinööri Martti Tulenhei- 
mo, pankinjohtaja Axel Molin ja kunnallisneuvos Jalmari Meurman sekä 
Kangasalan kunnan puolesta K. E. Markkula ja Kangasalan Yhteiskoulun 
kannatusyhdistyksen puolesta K. A. Aakkula, joka allekirjoitti sopimuksen 
myös Kangasalan Suojeluskunnan puolesta. Asiakirjassa mainittiin yhtiön 
tarkoituksena olevan ”rakentamalla vesijohto Ukin järvestä hankkia vet- 
tä Kirkonkylän ja sen ympäristön asukkaita varten”. Tulenheimo merkitsi 
osakkeista 15, samoin Molin, kaikilla muilla oli viisi osaketta ja viisi jätettiin 
muiden merkittäväksi. Vain hieman myöhemmin Kangasalan VPK merkit- 
sikin osakkeet. Ministeriö hyväksyi yhtiöjärjestyksen 21. kesäkuuta samana 
vuonna. '" 


98 Anttila 1987, 210. 

99 1890 perustettiin Suomen Sahanomistajien Paloapuyhtiö, myöhemmin Saha-Palo, 
erityisesti turvaamaan tulelle herkkien sahojen tulevaisuus mm. tuhoisan tulipalon 
jälkeen. 1891 perustettiin Palovakuutusosakeyhtiö Pohjola. Fennian, Pohjolan ja 
Saha-Palon johtokunnat ottivat yhtiöidensä palvelukseen korkeakoulututkinnon 
suorittaneen teknisen asiantuntijan. Vakuutusyhtiöiden ensimmäiset paloinsinöörit 
olivat näin aloittaneet toimintansa. Suomen Teollisuudenharjoittajien Keskinäinen 
Palovakuutusyhtiö, myöhemmin Teollisuus-Palo, aloitti toimintansa vuonna 1902. 
Uusi yhtiö otti heti palvelukseensa vastuiden tarkastajiksi kaksi koneinsinööriä sekä 
Tampereen kaupungin palopäällikkönä toimineen arkkitehdin. Tämä antoi voimak- 
kaan sysäyksen vakuutusyhtiöiden osallistumiseen vahingontorjuntatyöhön. Saro 
1983, 4. 

100 KKA valt.ptk.19.9.1927 $18. 

101 Minna ja Anssi Apajalahden kokoelma, Vesiyhtiöpapereita 1927-28, Kirkonkylän 
Vesijohto Osakeyhtiön yhtiöjärjestys, annettu 21.6.1927; perustavan kokouksen ptk 
28.9.1927, hallituksen ptk 8.12.1927, yhtiösopimus 26.10.1928. 

102 Ibid. 

Yhtiön järjestäytymiskokous pidettiin Kangasalla 28.9.1927 Tampereen 
Pankin tiloissa. Tässä kokouksessa Tulenheimolta ja Molinilta ostettiin 
heidän aikaisemmin hankkimansa vesijohtolaitteistot, pumppaamo, vesi- 
säiliö ja Urkutehtaan mailla oleva pumppukaivo niihin liittyvine kalustoi- 
neen Kirkonkylän Vesijohto Osakeyhtiölle 100 000 markalla. Tulenheimo 
ja Molin olivat harjoittaneet vesilaitostoimintaa ilmeisesti jo vuodesta 1925 
alkaen toiminimellä Kangasalan vedennostoyhtiö. Uuden, vuonna 1927 
perustetun yhtiön hallitukseen valittiin Jalmari Meurman, Axel Molin ja 
Martti Tulenheimo sekä varalle kunnan edustajaksi Vihtori Lunden.'” Täs- 
sä vaiheessa kunnassa ei siis ollut kahta vesilaitosta. 


Vesilaitos koostui pienestä pumppaamosta Ukkijärven rannalla Kangasa- 
lan vesijohto-nimisellä tilalla, galvanoidusta kaksituumaisesta vesijohdos- 
ta, pienestä vesisäiliöstä, joka on edelleenkin nähtävillä Kirkkoharjulla sekä 
verkostosta. Aluksi vettä otettiin suoraan järvestä, mutta myöhemmin val- 
mistui kaivo aivan rannan tuntumaan. Vedestä osa tuli harjusta ja osa ran- 
taimeytyksellä, kun vesi imeytyi järvestä rannan maakerrosten läpi kaivoon. 


Tulenheimon laitoksen suurin asiakas oli 1950-luvulla Kiinteistö Oy Kirk- 
koharju. Muutaman suuremman vedenkäyttäjän ja Tulenheimon eri koh- 
teiden lisäksi vettä johdettiin muutamiin omakotitaloihin jo vesijohdon 
alkuvuosina. Veden kulutusta mitattiin ainakin laitoksen viimeisinä toi- 
mintavuosina. Ilmeisesti kulutuksen mittaus oli aloitettu 1930—40-luvuil- 
la. Suurkuluttajat saivat vettä noin puoleen hintaan verrattuna tavallisiin 
kuluttajiin. Järjestelmään kuului myös useita paloposteja.' Tulenheimon 
laitos oli merkittävä tekijä kunnan vesihuollon kehityksen kannalta, vaikka 
ei jakanutkaan vettä koko kirkonkylän alueelle. 


Tulenheimon vesiyhtiö toimi myöhemmin perustetun Kirkonkylän vesi- ja 
viemäriosuuskunnan edeltäjänä. Laitoksen omistanut Tulenheimon Koti- 
tarvesaha, jonka omistivat Eva ja Pertti Tulenheimo, myi vesiyhtiön uudelle 
osuuskunnalle 5.1.1955 varsin edullisin, vaikkakin osin monimutkaisin eh- 
doin. Tulenheimon laitoksen kuluttajien ei tarvinnut liittyä osuuskuntaan 
jäseniksi, vaan heille myytiin vettä siirtosopimuksessa määritellyin erityis- 
ehdoin. Eva Tulenheimon, Oy Kangasalan Urkutehdas AB:n ja Tulenhei- 
mon Kotitarvikesahan liittymät tehtiin sopimuksen mukaan ilmaiseksi. 
Sopimuksen mukaan samat tahot vapautettiin vesi- ja viemärimaksuista 
vuoden 1984 loppuun asti. Uudessa Kirkonkylän Vesiosuuskunnassa oli 
mukana suurimpana osuudenomistajana Kangasalan kunta. 


103 Ibid. 


104 KKA, Vesiosuuskunta, laina-, vuokra- yms. sopimukset, Siirtosopimus 5.1.1955; 
Rakennuslautakunnan ptk 17.12.1934; Raitio 1992, 78-79. 
105 KKA, Vesiosuuskunta, laina-, vuokra- yms. sopimukset, Siirtosopimus 5.1.1955. 


Sata vuotta vesihuoltoa 


Kangasalan väkiluku kasvoi kiihtyvällä tahdilla: vuodesta 1940 vuoteen 
1975 tultaessa asukasluku kaksi- ja puolikertaistui.'** Tämä nopeutunut vä- 
estönkasvu yhdessä 1950-luvun vaikean työllisyystilanteen kanssa aiheutti 
paineita järjestää vesihuoltoa. Kirkonkylässä toimiva Tulenheimon vesilai- 
tos ei ollut huolehtinut viemäröinnistä, joten tarve viemäreille oli ilmeinen, 
varsinkin kun pelättiin vedenottopaikan eli Ukkijärven saastuvan pintave- 
sien mukana kulkeutuvista jätteistä ja järven rannalla olevien rakennusten 
viemäreistä. 


Poliittinen yksimielisyys on ratkaisevan tärkeää mittavien hankkeiden lä- 
piviemiseksi. Kangasalla kunnanhallitus sai valtuudet asian hoitamiseen, ja 
ennen osuuskunnan perustavaa kokousta kunnanjohtaja Salaterä kävi tu- 
tustumassa Jämsän, Jämsänkosken sekä Keuruun vesi- ja viemärijärjestel- 
miin. !” 


Varsinainen kuntalaiskokous pidettiin 1.4.1953, jolloin perustettiin toi- 
mikunta valmistelemaan osuuskunnan perustamista.'* Toisin kuin moni- 
en muiden tämän osuuskunnan tuli huolehtia myös viemäröinnistä. Näin 
osuuskunnasta tuli kansan suussa nopeasti ”Hajuosuuskunta” erotuksena 
1920-luvun puolivälissä perustetusta, yksityisestä Tulenheimon vesiyhtiös- 
tä. Vauhtia osuuskunta sai alkutaipaleellaan, kun Tulenheimon vesilaitos 
myytiin osuuskunnalle. 


Kangasalan vaikeiden vesiolojen takia kuntalaiset pitivät vesi- ja viemä- 
ritöitä erittäin tarpeellisina. Niinpä osuuskunnan ei tarvinnut juurikaan 
hakea kirjallisia työlupia linjojen kaivuutöihin eikä myöskään korvauksia 
kaivuutöiden aiheuttamista vahingoista vaadittu. Osuuskunta toimi alusta 
lähtien yhteistyössä kunnan vesilaitoksen kanssa. Olipa myös sellainenkin 
vaihe, että osuuskunta hankki uusiin vesi- ja viemärilinjoihin tarvikkeet ja 
kunta teki työt. Kunnan ja osuuskunnan liittyjiltä perimät maksut olivat 
erisuuruiset ja niillä oli myös erilaiset nimikkeet. Osuuskunta toimi liikelai- 
tosmaisesti ja sen oli katettava menonsa tarvittaessa lainoituksella, mikäli 
tulot eivät riittäneet. ' 


106 Anttila 1987, 484-485. 

107 KKA, Kangasalan Vesiosuuskunnan ptk 1953-1956, toimintakertomus 3.9.-53- 
31.12.-54; Kangasalan Sanomat 5.3.1955. 

108 KKA, Kangasalan Vesiosuuskunnan ptk 1953-1956, toimintakertomus 3.9.-53- 
31.12.-54; Kangasalan Sanomat 5.3.1955. 

109 Räsänen A.7.5.2002. 

Naudoille oma vedenkulutusmaksu 


Vuonna 1953 kirkonkylään perustettiin Kangasalan vesi- ja viemäriosuus- 
kunta. Asiaa valmistellut toimikunta oli harkinnut myös osakeyhtiömuo- 
toa. Koska kunta ei halunnut ruveta hoitamaan hanketta kunnallisena liike- 
laitoksena, päädyttiin osuuskuntamuotoon."" Myös Maalaiskuntien Liiton 
ohjeet vaikuttivat asiaan. 


Osuuskunnan hallituksen esityksestä teetettiin kunnan kustannuksella 
suunnitelma vesi- ja viemäriverkoston rakentamiseksi kirkonkylälle. Jäsen- 
maksunaan osuuskuntaa perustamassa ollut jäsen maksoi 5 000 markkaa 
ja myöhemmin liittyvien jäsenmaksun määräsi hallitus. Aluksi maksu oli 6 
000 markkaa kulutusyksikköä kohti, joka laskettiin yhden henkilön tai nau- 
dan keskimääräisestä vedenkulutuksesta."! Myöhemmin yksikkö laskettiin 
siten, että alle 100 neliön päähuoneistosta tuli yksi yksikkö. Ensimmäi- 
sissä Kangasalan Vesiosuuskunnan kaupparekisteriin 8.11.1957 merkityissä 
säännöissä oli pykälässä 4 määritelty laskutus: 

”Jos vedenkuluttajilla on vesimittari, käytetään kuutiomaksua. Yhden nau- 
tayksikön samoinkuin yhden henkilön keskimääräisen vedentarpeen vuo- 
rokaudessa katsotaan vastaavan yhtä yksikköä (=50 |). Jos jäsenen veden- 
kulutukseen vaikuttavat muut kuin edellä kulutusyksikköjen laskennassa 
mainittu ihmisten ja kotieläinten määrä kuten teollisuus tai muut laitokset, 
kastelulaitteet tai muut sellaiset, määrää näitä vastaavan kulutusyksikkö- 
jen luvun osuuskunnan hallitus. 


Kulutusyksikköön perustuvaa maksua voidaan arvostella jo aikaisemmin 
Suomessa tehtyjen ratkaisujen pohjalta. Osalla kuluttajista oli kuitenkin 
vesimittari, jolloin kyseistä kuluttajaa laskutettiin kulutuksen mukaan.” 
Osuuskunta otti mallia muiden osuuskuntien säännöistä. Valitettavas- 
ti eräät vesiosuuskunnat ajautuivat taloudellisiin vaikeuksiin ja jopa suo- 
ritustilaan juuri puutteellisen laskutusmenetelmän ja liian alhaisen veden 
hinnan vuoksi." Kunnallisen vesihuoltotoiminnan alettua 7.3.1959 kun- 
nanvaltuuston päätöksellä alkaneiden vesi- ja viemäröintitöiden yhteydessä 
otettiin käyttöön mittaukseen perustuva laskutus. 


110 Kangasalan Sanomat 5.3.1955. 

111 KKA, Kangasalan Vesiosuuskunnan ptk 1953-1956, toimintakertomus 3.9.-53- 
31.12.-54; Kangasalan Sanomat 5.9.1953. 

112 Kangasalan Sanomat 18.12.1954. 

113 KKA, Kangasalan Vesiosuuskunta, Kangasalan Vesiosuuskunnan Säännöt. 

114 Juuti 2001, ks. varsinkin Oulun ja Tampereen matalapaineratkaisut. 

115 Ks. Juuti 2001. 


Sata vuotta vesihuoltoa 


Vesihuoltosuunnitelma valmistui vuoden 1954 alussa ja siinä todettiin ve- 
sihuollon toteuttamisen kustannusarvioksi 271 miljoonaa markkaa." Kus- 
tannukset olivat varsin suuret ottaen huomioon kunnan asukasluku, joka 
oli tuolloin alle 13 000. Suunnitelmaa lähdettiinkin toteuttamaan asteit- 
tain, jolloin ensimmäisen vaiheen kustannusarvioksi tuli noin 11 miljoonaa 
markkaa. Tämä vaihe käsitti puhdistuskaivon, josta lähti haara ”Talvian ala- 
puolelta Pajusen pellon kautta Harakkamäen alapuolelta Eevankatua ylös ja 
pitkin Kangasalantietä jatkokoululle saakka”. 


Töiden aloitusta viivytti maanomistajien vastustus, joten kunnan oli tur- 
vauduttava pakkolunastusmenettelyyn. Pohjavesikaivon rakennustyöt Ukin 
rantaan aloitettiin jo syksyllä 1954 ja suunnitelmien mukaan sen olisi pitä- 
nyt valmistua jo talveksi. Veden tulo kaivoon oli kuitenkin niin runsasta, 
että ennen kuin kaivo saatiin riittävän syväksi, oli hankittava tehokas 2000— 
3000 litraa minuutissa pumppaava pumppu kaivon tyhjentämiseksi.''* 


Kaivo rakennettiin insinööri Tulenheimon omistaman vesijohtoverkoston 
pumppuhuoneen viereen. Hänen kanssaan tehtiin myös sopimus vesijoh- 
tolaitoksen siirtymisestä osuuskunnalle. Tähän Tulenheimon verkostoon 
otettiin vesi osuuskunnan pohjavesikaivosta.'" 


Verkoston rakentaminen pääsi käyntiin kun työttömiä alkoi taas marras- 
kuussa 1954 ilmoittautua kortistoon. Samalla ryhdyttiin rakentamaan jäte- 
vesille Emscher-kaivoa, jossa jätevettä käsiteltiin mekaanisesti. Erityisesti 
Aravatalon kohdalla tilanne oli kiireellinen, sillä jos likavesiä ei olisi saatu 
viemäriin, tämän talon vesi olisi pilannut uuden pohjavesikaivon. Kanga- 
salan Sanomat oli sitä mieltä, että viemäriverkosto olisi pitänyt saada kun- 
taan jo muutamia vuosikymmeniä sitten. Varoittavana esimerkkinä lehti 
mainitsi Savonlinnan kaupungin, jolla ei ollut vesi- tai viemäriverkostoa. 
Siksi kaupungissa ”kaikki kaivot olivat saastuneita” ja siellä vallitsi alituinen 
lavantaudin vaara. Vaara oli saatu poistetuksi vesi- ja viemäriverkostoilla.' 
Savonlinna sai vesi- ja viemärilaitoksen vasta vuonna 1951.1! 


Kangasalan vesihuoltotyöt rahoitettiin useasta lähteestä. Omien varojen li- 
säksi saatiin valtiolta avustusta alkuvaiheeseen 170 000 markkaa ja kunnan 
työttömyysvaroista neljä miljoonaa. Lisäksi tarvittiin lainavaroja. Toisen 
vaiheen kustannusarvio oli 29 miljoonaa markkaa.'? 


116 Kangasalan Sanomat 30.1.1954. 

117 Kangasalan Sanomat 18.12.1954. 

118 Kangasalan Sanomat 6.11.1954. 

119 Kangasalan Sanomat 6.11.1954. 

120 Kangasalan Sanomat 6.11.1954. 

121 Katko 1996, 45,102. 

122 Kangasalan Sanomat 6.11.1954 ja 5.3.1955. 

Töiden alkuvaiheessa moneen yksityiskohtaan oli löydettävä ratkaisu pai- 
kan päällä: usein suunnitelmia hiottiin vielä myöhään illallakin. Tähän oli 
hyvä tilaisuus, sillä suunnitelmien laatija Huuhtinen asui rakennusmestari 
Ilosen talossa töiden käynnistyessä. Muutenkin neuvotteluja tarvittiin, sillä 
linjan alkupää kulki varsin taajan asutuksen läpi.'” 


Osuuskunnan vesilaitoksen valvonta toimi vesiosuuskunnan alkuaikoina 
ruohonjuuritasolla. Näin toimintaa kuvailee Aarne Räsänen, joka toimi 
1950-luvun lopulta lähtien vesiosuuskunnan isännöitsijänä aina sen kun- 
nalle siirtymiseen eli vuoteen 1976 saakka: 


”Kun aamulla avasi vesihanan ja vettä tuli riittävällä paineella, niin tiesi, 
että pumput pelasivat. Sen kummempia jatkuvia valvontoja ei ollut. Isän- 
nöitsijä päivysti tällä tavalla?” 


Vesihuollon ratkaisuja palotoimi mielessä 


Verkoston ensimmäinen vaihe otettiin käyttöön tammikuussa 1955 ja sa- 
malla siirtyi Urkutehtaan eli Tulenheimon vesijohtolaitos osuuskunnalle. 
Aluksi verkostoon otettiin vettä Ukkijärvestä, mutta pohjavesikaivon val- 
mistuttua vuonna 1954 vesi otettiin sekä siitä että vanhasta Tulenheimon 
kaivosta. Uudet vesijohdot mitoitettiin palopostien mukaan siten, että kah- 
desta rinnakkaisesta palopostista saatiin 15 litraa sekunnissa eli 900 litraa 
minuutissa. Huuhtinen ja Ilonen totesivat, että talot voisivat tulla toimeen 
pienemmilläkin putkilla, mutta paloturvallisuus vaati huomattavasti tehok- 
kaampaa vedensaantia. Vanhan Tulenheimon laitoksen putket Kirkkohar- 
jun vesisäiliölle olikin suurennettava 5—6-tuumaisiksi. Paloturvallisuuden 
nimissä rakennettiin myös uusi 275 kuutiometrin vesisäiliö harjulle. Vesi- 
säiliön rakennustyöt veivät kolme vuotta." 


Kunnan varsinaisen vesilaitoksen päärakennusvaihe ajoittuu suurten työl- 
lisyystöiden kauteen 1950- ja 1960-luvuille.'* Mm. työllisyysnäkökohtien 
vuoksi vesihuolto haluttiin toteuttaa kunnan johdolla. Osuuskunnan toi- 
minta oli hyvin kuntavetoista ja kunnanjohtaja toimi osuuskunnan puheen- 
johtajana. Näiden töiden kautta myös moni vesilaitoksen töissä myöhem- 
min vuosikymmeniä työskennellyt henkilö tuli kunnan palvelukseen. Voi 
sanoa, että sopivimmat työntekijät jäivät jäljelle osan karsiutuessa joukosta. 
Kaikille ei raskas ruumiillinen työ vaikeissa olosuhteissa soveltunut.'? 


123 Ilonen K. 28.5.2002. 

124 Räsänen A.7.5.2002. 

125 Kangasalan Sanomat 18.12.1954. 

126 Anttila 1987, 511. 

127 Lumme H. 24.4.2002; Kouhia F.26.4.2002. 


Sata vuotta vesihuoltoa 


Kirkkojärvi saastuu 


Vuonna 1959 tammikuussa kunnanvaltuusto päätti, ettei Pitkäjärven itä- 
päähän rakenneta esillä ollutta erillistä biologista jätevedenpuhdistamoa, 
vaan Vatialan, Lentolan ja Suoraman sekä Pikonkankaan viemärivedet joh- 
detaan pumppuaseman kautta Kirkkojärveen johtavaan runkoviemäriin. 
Syynä tähän oli mm. se, että pyrittiin pitämään Suoraman-järvi sekä Pitkä- 
ja Kaukajärvi puhtaina viemärivesistä, sillä ne olivat ainoat virkistysalueet, 
joille asutus oli keskittynyt. Myös Tampereen kaupunki vastusti ehdotto- 
masti viemärivesien purkua Pitkä- tai Kaukajärveen. Katsottiin, että Kirk- 
kojärvi oli jo nyt sen verran saastunut, ettei se ollut virkistysarvoltaan mui- 
den järvien veroinen. Siispä sinne voitiin tämän logiikan mukaan johtaa 
lisääkin jätevesiä. 


Kunnanvaltuusto hyväksyi jätevesien johtamisen Kirkkojärveen siten, 
että järven rantaan rakennettaisiin heti mekaaninen puhdistamo. Sen 
yhteyteen valtuusto halusi pumppaamon, josta puhdistamosta tulleet jä- 
tevedet olisi johdettu Roineeseen.'” Tämä Roineeseen johtaminen ei 
kuitenkaan toteutunut, sillä samoihin aikoihin Tampere alkoi suunnitella 
raakavedenottoa Roineesta. 


Kunnan suorittamissa tutkimuksissa oli havaittu, että osuuskunnan jäte- 
vedenpuhdistamo ei ollut teholtaan riittävä tulevaisuuden tarpeita silmäl- 
lä pitäen eikä se riittänyt edes kaikkien kirkonkylän asukkaiden tarpeisiin. 
Siksi kunta päättikin valituksista huolimatta rakennuttaa huomattavasti 
suuremman puhdistamon Pikkolan kylässä sijaitsevalle kunnan omistamal- 
le maalle. Puhdistamo suunniteltiin jo alun perin luonteeltaan ”väliaikai- 
seksi” ratkaisuksi. 


Jätevesipuhdistamon rakentamisesta Kirkkojärven rantaan päätettiin lopul- 
lisesti kesäkuussa 1959. Suunnitelmat laati Maaseudun Keskusrakennustoi- 
misto'* ja pumppaamo valmistui seuraavana vuonna. ”Kankkulan kaivoon” 
— kuten kuntalaiset hankkeen ristivät — johdettiin likavedet Pikonkankaan 
suunnalta sekä hieman myöhemmin myös Vatialasta. Puhdistamo oli mi- 
toitettu 4 000 asukkaan jätevesille. Siinä jätevedet puhdistettiin vain me- 
kaanisesti, minkä jälkeen ne johdettiin Supanojan kautta Kirkkojärveen. 
Kankkulan kaivoon ajettiin myös sakokaivojätteet.'? 


Joulukuussa 1958 alkoivat suuret verkoston rakennustyöt Pikonkankaan 
asutusalueella. Töissä oli parhaimmillaan tammikuussa 1959 yhteensä 75 


128 Kangasalan Sanomat 10.1.1959. 

129 Kangasalan Sanomat 10.1.1959. 

130 KKA, Vesiosuuskunnan pöytäkirjat 1959-1966, hallituksen ptk 20.11.1961 liite 1. 
131 MKR, myöhemmin Suunnittelukeskus. 

132 Anttila 1987, 511-512; Kangasalan Sanomat 22.10.1960. 

miestä. Suunnitelmat oli laatinut Maaseudun Keskusrakennustoimisto. 
Työmaalle otettiin vain niitä kunnan miehiä, jotka kunnan työllisyyslau- 
takunta oli hyväksynyt työttömyyskortistoon. Tuohon aikaan työttömyys- 
lautakunnat olivat vielä kuntakohtaisia. Koko rakenteilla olevan verkoston 
pituus oli kaksi ja puoli kilometriä.'* 


Vuonna 1959 astui voimaan uusi rakennuslaki vanhan asemakaavalain tilal- 
le. Vanhassa 1.7. saakka voimassa olleessa asemakaavalaissa ei kunnalla ollut 
lakiin perustuvaa pakkoa huolehtia viemärin tai vesijohdon rakentamisesta 
kaava-alueellaan. Maalaiskuntien liiton Kangasalan kunnanhallitukselle an- 
tamassa asiantuntijalausunnossa todettiin, että useat maalaiskunnat olivat 
kuitenkin vapaaehtoisesti ryhtyneet rakentamaan laitoksia ja ylläpitämään 
etenkin viemäriä kunnallisena laitoksena. Heinäkuun ensimmäisen päivän 
jälkeen rakennuslain toteuttaminen tuli kunnalliseksi tehtäväksi, johon laki 
luki mukaan viemärin rakentamisen ja kunnossapidon kaava-alueella sen 
mukaan kuin asutus sitä vaatii. Vesijohdon rakentaminen sen sijaan jätet- 
tiin riippumaan kunnanvaltuuston vapaasta harkinnasta.'** 


Maalaiskuntien liitto totesi, että vesihuollon tuleva kehitys muodostunee 
”maaseudun kaava-alueilla sellaiseksi, että viemärilaitos tulee vähitellen 
kunnalliseksi, kun sen sijaan vesijohdon rakentaminen ja kunnossapito ai- 
nakin useissa tapauksissa jäänevät edelleen vapaaehtoisen yhteistoiminnan 
varaan” ' Varsin oikeaan osunut arvio, joka sai vielä jatkoa: 


”[...] tulisi pyrkiä arvostelemaan, onko po. kuntanne alueista mahdollisesti 
osa sellaisia, joille asemakaava lain tultua voimaan tai ennen pitkää sen 
jälkeen tulee laadittavaksi. Mikäli näin on laita, on luonnollisesti tarkoi- 
tuksenmukaista, että jo tässä vaiheessa näillä alueilla ryhdytään hoita- 
maan sekä viemäri- että vesilaitosta kunnallisena laitoksena. Siirtyminen 
asemakaavaan voi aikanaan tapahtua tällöin helpommin, minkä lisäksi 
kunta alun perin pääsee määräämään vesihuollosta haluamallaan taval- 
la.” Asiantuntijalausunto siis yllytti kuntaa ennakoimaan tulevaa kaavoi- 
tusta, sillä näin kunta saisi tulevaisuudessa kaavoitettavat alueet kuntoon 
myös vesihuollon osalta. Samoin kehotettiin toteuttamaan viemäri ja vesi- 
johto kunnallisena hankkeena, vaikka asemakaavaa ei olisi ollut lähiaikoina 
tulossa eikä laki tähän velvoittanutkaan: 


”Niinikään saattaa olla tarkoituksenmukaista, että myös niillä alueilla, 
joille ei ainakaan lähiaikoina tulla laatimaan asemakaavaa, toteutetaan 
sekä viemäri että vesijohto kunnallisina hankkeina, vaikkakaan vesijohdon 
osalta tähän ei ole olemassa lainsäädännöllistä pakkoa” '* 

Olisi järkevää rakentaa molemmat verkostot samanaikaisesti. Kunnallisen 
laitoksen jälkeen nähtiin järkevimmäksi toimintamuodoksi osakeyhtiö: 


”Mikäli kunta ei ryhdy myös vesijohdon rakentamiseen kunnallisena lai- 
toksena, olisi kuitenkin syytä pyrkiä kiinteään yhteistoimintaan vesijohto- 
laitoksen kanssa rakentamalla molempia verkostoja samanaikaisesti jne. 
Mikäli hanke toteutetaan vapaaehtoisen yhteistoiminnan myötä, lienee 
osakeyhtiömuoto suositeltavin, silloin kun liittyjiä on paljon. Sen jälkeen, 
kun vesihuolto-osakeyhtiön liittymismaksuja ei ole katsottu yhtiön veron- 
alaiseksi tuloksi, on yhtiömuoto tullut suosituksi. Yhtiön perustajana voi 
olla kunta eikä jokaisen verkostoon liittyjän tarvitse olla yhtiön osakas, 
vaan käytännössä asia voidaan järjestää siten, että yhtiön ja liittyjän välil- 
lä tehdään erityinen viemäröintiä tai vedenhankintaa koskeva sopimus?” '” 


Pitkäjärven pumppaamo ”paukulla päälle” 


Ainakin vuodesta 1959 alkaen Kangasalan työmaille järjestettiin ruokala, 
mikä paransi huomattavasti työmaaoloja ja työntekijöiden asemaa. Ruoka- 
listalla oli mm. lihapyöryköitä ja perunakeittoa sekä leipää, voita ja maitoa. 
Myös kahvia oli saatavilla. Koko ateria maksoi vaihtoehdoista riippuen 85- 
110 silloista markkaa. Kunnon ruokaa tarvittiinkin: ” miehet olivat todella 
ankarassa työssä, sillä he aivan höyrysivät heittäessään nopeassa tahdissa 
maata joskus jopa kolmen metrin korkeudelle”! 


Työmaakopit ja taukotuvat puuttuivat ensimmäisiltä suurilta työmailta. 
Työmaille alkoi 1950- ja 1960-lukujen vaihteessa ilmestyä yleisesti vaati- 
mattomia ”pahvisia koppeja” jotka oli tehty aaltopahvista. Parempia, kamii- 
nalla varustettuja työmaakoppeja tuli suuremmille työmaille 1960-luvulla, 
mutta hätä keksi aikaisemminkin keinot: ”Kyötikkälän tiellä lämmiteltiin 
vanhassa pirtissä, joka oli vuokrattuna tähän käyttöön” ja joskus myös pa- 
himmilla pakkasilla etsittiin läheltä sopiva sauna lämmittelyyn.'” Myöhem- 
min, kun koppeihin oli jo useita avaimia, saattoi joku tuntea niin kovaa 
viehätystä koppia kohtaan, että vieraili siellä viikonloppunakin. Kun tämä 
huomattiin, porukan huumoriveikot tervasivat penkit työviikon päätteeksi. 
Mahdollinen viikonloppuvierailu jäi varmasti kävijälle muistiin.'" 


Vielä 1960-luvulle tultaessa meno työmailla oli nykytyömaihin verrattuna 
varsin värikästä. Monenkirjavan ja lukuisan miesjoukon ollessa kyseessä 
mukaan sattui humoristien lisäksi myös ongelmatapauksia: 

-Työmailla oli monenlaista työllistettyä porukkaa. Varsinaisia vesihuolto- 
töiden ammattimiehiä oli alkuvuosina melko vähän, kuka oli tullut kun- 
nalle mistäkin hommista. Suhtautuminen alkoholiin oli vähemmän tiukkaa 
kuin nykyisin. Voi sanoa jopa niinkin, että hyvän ammattimiehen tyyliin 
vähän niinkuin kuului olla joskus ”pienessä” töissäkin.” 


Kasvavaan vesihuollon tarpeeseen etsittiin ratkaisut. Vatialan vesi- ja viemä- 
ritöiden vastaanottotarkastus pidettiin 18.10.1960. Tampereen seurakun- 
tien maalle Pitkäjärvelle valmistui pumppaamo, johon kunnan rakennus- 
mestari Kauko Ilonen tutustutti myös Kangasalan Sanomien toimituksen: 


-Ensinnä käytiin Tampereen ev.luterilaisten seurakuntain omistamalla 
maalla Pitkäjärven itäpäässä. Tänne oli rakennettu 3 syväkaivoa vedenot- 
toa varten. Kukin näistä oli teknillisesti hieno laitos ja nostaa vettä 230 lit- 
raa minuutissa. Näiden moottorit olivat kaivon pohjalla. Vieressä oli pump- 
puhuone. Tämä oli rakennettu betoonista ja tiilestä. Rakennus muistuttaa 
pikku-jättiläistä. Kun vettä nousee syväkaivoista on pumppuhuoneessa lai- 
te, jossa veden joukkoon puhalletaan ilmaa. Sen jälkeen vesi siirtyy raken- 
nuksen pohjalla olevaan säiliöön. Sen tilavuus on 125 m? eli 125 000 litraa. 
Tästä vesi pumpataan kahteen suureen painesäiliöön, joista vesi sitten työn- 
tyy verkostoon. Työt tällä alueella ovat todella suuria. Esimerkiksi pump- 
puhuoneelta on Pitkäjärven rantaa pitkin rakennettu monen sadan metrin 
pituinen tie ja tämä on ollut pakko päällystää paksulla sorakerroksella. Sen 
alla ovat vesi ja viemärijohdot.'* 


Uutisointi oli siis hyvin myönteistä. Laitos nähtiin tarpeellisena heikon ve- 
sitilanteen vuoksi ja myös sen rakentamistyön työllistävät vaikutukset tuo- 
tiin esille. 


Kohti yhteistoimintaa: vaikeita valintoja ja 
ylikunnallista yhteistyötä 


Kirkkojärvi rehevöityi vuosien kuluessa, vaikka järven rannalle vuonna 
1970 valmistunut Kankkulan mekaaninen jätevedenpuhdistamo toimikin 
lupaehtojen puitteissa. Puhdistamoa käyttöönotettaessa kunnaninsinööri 
Juhani Almonkari oli niin vakuuttunut uuden puhdistamon toimivuudesta, 
että lupasi ottaa vesiryypyt puhdistustuotteesta. Juhlapäivänä kuitenkaan 
rohkeus ei näin hurjaan temppuun riittänyt ja Almonkari turvautui pikku 
jekkuun: hän varasi vesijohtovettä lasiin ja oli ottavinaan vesiryypyt Kirk- 
kojärveen johtavasta poistoputkesta. Yleisö oli kuitenkin myyty.'* 

Puhdistamon toiminnassa oli puutteita, vaikka tilanne vanhaan Emscher- 
kaivoon verrattuna olikin parempi. Järvi rehevöityi entisestään jätevesi- 
määrien kasvaessa jatkuvasti. Tämä kunnan keskuspuhdistamo oli tehol- 
taan huono, joten siellä ”jouduttiin käyttämään melkoisesti klooria” kertoi 
kunnaninsinööri Juhani Almonkari Kangasalan Sanomille. Tilanne paheni 
eikä tilanteen voinut antaa jatkua sellaisenaan tai päästää sitä pahentumaan 
asutuksen yhä lisääntyessä järven laitamilla mm. Rantakoiviston alueen 
valmistuttua 1972. 


Valinta oli tehtävä kahdesta vaihtoehdosta. Oli joko laajennettava vuonna 
1969 rakennettua keskuspuhdistamoa tai johdettava jätevedet puhdistetta- 
viksi Tampereelle. Vaihtoehdot olivat kustannuksiltaan suunnilleen saman- 
laiset, joten ratkaisu tehtiin lähinnä vesiensuojelun kannalta. Kangasalan 
jätevesiä oli Tampereen verkostoa lähellä sijaitsevilta asuinalueilta johdettu 
Tampereelle 1970-luvulta alkaen. Ensimmäisenä Tampereen viemäriver- 
kostoon vietiin Liutun alueen jätevedet vuodesta 1971 alkaen. Seuraavaksi 
johdettiin Tampereelle osa Vatialan jätevesistä vuonna 1973. Varsinaista 
siirtoviemäriä ryhdyttiin rakentamaan vuonna 1974. Valtio tuki Kangasa- 
la-Tampere-siirtoviemäriä yhteensä noin 20 prosentilla hankkeen koko- 
naiskustannuksista.' 


Kankkulan keskuspuhdistamoa suunniteltaessa oli arveltu sen tehon riittä- 
vän vuoden 1975 loppuun asti, mutta vuonna 1970 alkoi tilanne näyttää jo 
huonolta. Vuonna 1970 jätevesiä puhdistamolla käsiteltiin 1 200 ja vuonna 
1971 jo 1 410 kuutiometriä vuorokaudessa määrän ollessa jatkuvassa kas- 
vussa. Asukasluku oli vuoden 1971 lopussa 15 830 henkeä lisäyksen ollessa 
edellisestä vuodesta 486 henkeä. Jätevedenpuhdistamon maksimikapasi- 
teetti oli 1700 kuutiometriä vuorokaudessa ja se näytti tulevan täyteen jo 
vuonna 1973. Kapasiteetti alkoi loppua eikä puhdistustehokaan ollut tyy- 
dyttävä enää sen hetken tarpeisiin — eikä varsinkaan tulevaisuutta ajatellen. 


Rohkea ratkaisu: kaikki jätevedet Tampereelle 


Eri vaiheiden jälkeen kaikki kunnan jätevesiverkoston jätevedet pumpat- 
tiin vuodesta 1980 alkaen siirtoviemäriä pitkin Tampereelle Viinikanlahden 
jätevedenpuhdistamolle, joka oli valmistunut vuonna 1973 ja jota laajen- 
nettiin kemialliseksi vuonna 1976 ja biologiskemialliseksi puhdistamoksi 
vuonna 1982. Juhlistettaessa vuonna 1980 jätevesipumppaamon käyttöön- 
ottoa virattomaksi jääneellä Kangasalan Kankkulan keskuspuhdistamolla 
sai vesihallituksen pääjohtaja Simo Jaatinen historiallisen tehtävän: hän 
käynnisti napin painalluksella jätevesipumppaamon, jonka myötä lähes 

kaikki Kangasalan jätevedet johdettiin Viinikanlahden puhdistamoon Tam- 
pereelle.'' 


Pääjohtaja Jaatisen vierailua olivat todistamassa myös Leila Wiss ja Raija 
Koivula vesihuoltolaitoksen toimistolta. Tilaisuudessa sattui pikku kom- 
mellus, vaikkei se lehteen asti päässytkään: 


”Vesihallituksen silloinen pääjohtaja Simo Jaatinen oli painamassa sitä 
kuuluisaa nappia. Meillä oli tehtävänä kahvitilaisuuden järjestäminen, 
kahvit juotiin pahvimukeista. Ankara tuuli lennätti mukit pöydiltä tai- 
vaan tuuliin ja niitä keräiltiin pitkin pumppaamoaluetta. Lopulta kuiten- 
kin pääjohtaja ja muu yleisö saivat kahvinsa? 


Kunnaninsinööri Almonkari arvioi vuonna 1980 päätöstä johtaa jätevedet 
Tampereelle järkeväksi ja on pysynyt arviossaan: 


”Silloin suunnitellun puhdistamon teho ei olisi riittänyt enää tänä päivänä 
(1980). Jätevesien johtamiseen löytyi valmiutta kunnalta hieman aikaisem- 
minkin ja Tampereella oli kapasiteettia ottaa ne vastaan. Välillä kuitenkin 
viemärit Tampereen puolella aivan liian pienet, joten asia viivästyi. Siir- 
toviemärilinjojen rakentamiseen saatiin valtion avustusta, ja työt saatiin 
käyntiin. Tampereelle pumppaaminen oli hyvä päätös (2002).»''s 


Kangasalan ja Tampereen välisessä sopimuksessa lähdettiin siitä, että kunta 
maksaa saman verran jätevesikuutiosta kuin tamperelaiset. Jätevedensiir- 
rosta ei otettu erillistä maksua. Myöhemmin esitettiin, että 40 prosenttia 
puhdistamisesta peritystä maksusta olisi voitu kohdistaa jäteveden siirtä- 
miseen. '” 


Harvoin tullaan Kangasalan perillä ajatelleeksi, mitä liikettä wc-nupin veto 
asunnoissa tarkoitti. Pisimmillään Kangasalan Suinulan Havialasta lähte- 
vä jätevesi pumpataan eteenpäin useassa kohtaa: Havialassa, Onkijärvellä, 
Havisevan koululla, Ruutanan Markkulassa, Ruutanan koululla, Jussilassa, 
Asemalla, Roopennotkossa sijaitsevilla pumppaamoilla ja vielä pari kertaa 
Tampereen puolella ennen Viinikanlahden jätevedenpuhdistamoa. Kaiken 
kaikkiaan matkalla on siis toistakymmentä pumppaamoa ja matkaa pöntös- 
tä pois johdetulle jätevedelle kertyy yli 25 kilometriä.: 


Kangasalta tullut jätevesimäärä noin 3 000 kuutiota vuorokaudessa ei Tam- 
pereen päässä juuri vaikuttanut: käyttöinsinööri Risto Vesola kertoi Kanga- 

Verkostosaneeraus Kangaslantiellä. Takana näkyy kirkko. (Pietilä 2014) 


salan Sanomille 1980, että puhdistamon kautta kulki päivittäin keskimäärin 
65 000 kuutiometriä jätevesiä." Nykyään jätevesiä johdetaan Tampereen 
Viinikanlahteen aina Sahalahtea ja Kuhmalahtea myöten. 


Kun «Kankkulan kaivo» saatiin pois käytöstä, ryhdyttiin seuraamaan Kirk- 
kojärven tilaa. Katsottiin, että alue oli tärkeä virkistyskäytön kannalta, eikä 
sitä saanut jättää oman onnensa nojaan, varsinkin kun pidettiin todennä- 
köisenä, että asutus tulee vielä sulkemaan järven sisäänsä.' Kunta joutui 
korvaamaan Kirkkojärven rehevöitymisestä aiheutuneita haittoja ranta- 
asukkaille, vaikka puhdistamon toiminta noudattikin lupaehtoja. 


Kirkkojärven pohjalle jäi ”aika paksu, ravinteikas lieju. Kyseessä oli asu- 
majäteveden aikaansaama ”melko puhdas rehevöityminen” Lietteessä ei 
ole myrkkyjä” Kirkkojärven tila parani eikä suuria kalakuolemia ole ollut 
1970-luvun malliin." 

Ylikunnallista yhteistyötä myös 
vedenhankinnassa 


Samalla kun Kangasalan päättäjät pohtivat viemäröintiratkaisuja, painiskel- 
tiin Tampereella vedenhankinnan ongelmien kanssa: vanha raakavesiallas 
Näsijärvi oli saastunut ja vettä oli otettava jostain muualta. Katseet suun- 
tautuivat 1950-luvun lopulla Kangasalan puhtaana säilyneeseen Roinee- 
seen. Ensimmäisen kerran julkilausuttuna Roine Tampereen mahdollise- 
na vedenottopaikkana tuli esille Tampereen vesilaitoksen toimitusjohtajan 


Sata vuotta vesihuoltoa 


diplomi-insinööri Matti Murron kirjoituksessa Onko Näsijärvi likaantu- 
nut? (Aamulehti 18.12.1959). Vauhtia hankkeelle antoi vuonna 1962 val- 
mistunut Näsijärven veden laatututkimus, joka osoitti, että sulfiittilipeä 
oli saastuttanut Näsijärven eteläosan. Teollisuuden jätevesiä johdettiin jo 
1950-luvulla Näsijärveen ainakin kaksi kertaa enemmän kuin asutuksen 
jätevesiä. Oli pikaisesti selvitettävä vedenhankinnan vaihtoehdot ja esille 
nousi Roine. Tuossa vaiheessa hanke tyssäsi kuitenkin siihen, että Tampe- 
re ei saanut tarvittavia maa-alueita ostetuksi Roineen rannalta. 


Naapurikuntien asioista oltiin perillä mm. Kokemäenjoen vesiensuojelu- 
yhdistyksen toiminnan kautta. Kangasalan kunta tarjosi Tampereelle tilai- 
suutta ostaa vedenottamon tarvitsema maa-ala ja kaupungin maanhankin- 
taongelma tässä asiassa oli ohi. Maakaupat 5 000 neliömetrin maa-alasta 
tehtiin vuonna 1968. Längelmäveden vesistöön kuuluva Roine valittiin ot- 
topaikaksi erityisesti kahdesta syystä: Roineen vesi oli hyvälaatuista sekä 
Hervanta-suunnitelman takia. Tampereen eteläisen kaupunginosasatellii- 
tin Hervannan asukasluvuksi arvioitiin jopa 40 000 asukasta, joten veden- 
tarve arvioitiin todella suureksi. Vuonna 1969 Tampereen vaihtoehtoisena 
vedenottopaikkana ollut Näsijärvi karsiutui lopullisesti pois, kun kaupun- 
ginhallitus päätti, että seuraavaksi pintavesilaitokseksi rakennetaan Roi- 
neen vedenottamo. Rinnalle jäi vielä suunnitelma Pinsiön pohjavedenot- 
tamosta. '* 


Pinsiön pohjavedenottamon rakentamiseen ei tuolloin ryhdytty ja Roineen 
rakennustyöt aloitettiin vuonna 1971. Tampereen vedenottamo valmistui 
Roineen rannalle ja Ruskon vedenkäsittelylaitos kaupungin omalle maalle 
vuonna 1972. Raakavesijohto Roineelta Ruskoon on sisähalkaisijaltaan 800 
mm ja pituudeltaan seitsemän kilometriä. Myös kalliotunnelia harkittiin 
vaihtoehtona.” Kun Kangasalan likavedet saatiin vuodesta 1980 lähtien 
johdetuksi Tampereen Viinikanlahden puhdistamolle, oli lopputulos kaik- 
kien kannalta paras mahdollinen. 


Tampereen seudun vesihuollon ja vesiensuojelun yleissuunnitelma eli 
TASEVE valmistui 1972, jossa jo pohdittiin laajaakin ylikunnallista yhteis- 
työtä. Ruskon vedenkäsittelylaitoksen aloitettua toimintansa tapahtui suuri 
muutos Tampereen vedenhankinnassa. Heti ykkösvaiheessa noin puolet 
raakavedestä tuli Kangasalta. Vedenottoa Näsijärvestä ei lopetettu, vaikka 
Roineesta otettiinkin pääosa kaupungin tarvitsemasta vedestä. Vedenhan- 
kinnan kakkosvaihe Roineesta alkoi 1988—1989; tämän jälkeen Tampereen 
raakavedestä otettiin jo 70 prosenttia Kangasalan puolelta. Hieman tämän 


154 Ks. Tampereen vedenhankinnasta ja sen vaiheista tarkemmin Juuti 2001 ja Roi- 
neesta Tampereen vesilähteenä Juuti & Katko 1998, 174-183, Näsijärven tilasta ja 
saastumissyistä ks. Juuti 2001, 213-219; TKVL VK 1962; Aamulehti 18.12.1959. 

155 Almonkari J. 16.5.2002. 

156 TKVL VK 1962-1972; Almonkari J. 16.5.2002; Juuti & Katko 1998, 175-177. 

157 TKVL VK 1962-1972; Almonkari J. 16.5.2002; Juuti & Katko 1998, 175-177. 

jälkeen tehtiin Tampereen ja Valkeakosken vedenhankinnan yleissuunni- 
telma eli TAVASE vuosina 1992—1993. Tällöin kartoitettiin alueen sovel- 
tuvuutta tekopohjaveden tuotantoon. Tähän liittyen vuodesta 1995 alkaen 
tehtiin pohja- sekä tekopohjavesitutkimuksia Kangasala-Pälkäne- ja Tam- 
pere-Ylöjärvi-Metsäkylä-harjujaksoilla.'s TAVASEn vaiheet ovat jo nyt 
olleet niin mutkikkaat, että niistä saisi koottua oman kirjansa. TAVASEn 
jatko on vielä hämärän peitossa kirjoitushetkellä 2017. 


Roineen vedenlaatu oli 2000-luvun alussa Sisä-Suomen järvistä parhaim- 
pia. Hajakuormituksesta huolimatta laatu on pysynyt hyvänä. Roineesta 
otetaan Tampereelle vuosittain noin 12,5 miljoonaa kuutiometriä vettä. 
Vedenotto tapahtuu neljän viiden metrin syvyydestä noin 200 metrin pääs- 
tä rannasta. Ruskon vedenpuhdistuslaitoksen laboratoriossa vettä tutkitaan 
päivittäisin raakavesianalyysein sekä lisäksi Roineen kolmesta havainnoin- 
tipisteistä otetaan näytteitä eri vuodenaikoina.' 


Vuosi 2017 


Kuntaliitosten myötä Kangasalan Veden toiminta-alue on edelleen laajen- 
tunut. Kuhmalahden vesilaitos yhdistettiin Kangasalan Vesi -liikelaitokseen 
1.1.2016 alkaen. Sahalahti-Kuhmalahti siirtoviemärin maanrakennustyöt 
valmistuivat vuoden 2016 puolella, jolloin valmista linjaa oli n. 20 kilomet- 
riä. Siirtoviemärin rakennusurakoitsijaksi valittiin Kärjenniemen Konepal- 
velu Oy. Siirtoviemärin rakentaminen alkoi elokuussa 2015. Siirtoviemäri 
rakennettiin Sahalahden keskustan tuntumaan ja jatko-osuudelle tuli mit- 
taa n. 2 km. Kangasalan Veden lisäksi kuntalaisten vesihuollosta huolehtivat 
osaltaan mm. Keson, Raikunseudun, Peliniemen, Kautialan ja Pelisalmen 
vesihuolto-osuuskunnat omilla vahvistetuilla toiminta-alueillaan. Yhteensä 
Kangasalan alueella toimii 12 vesiosuuskuntaa.'* 


Kangasalan vesijohtoverkosto käsittää yhtenäisen nauhamaisen vyöhyk- 
keen Huutijärveltä Vatialaan ja Vatialasta Asemalle, Ruutanaan, Haviseval- 
le ja Havialaan. Lisäksi Sahalahdella on verkostoa 65 km ja Raikun kylässä 
on verkostoa kaksi kilometriä. Laitoksen vesijohtojen yhteispituus on 302 
km. Jakeluverkostoon on liittynyt 5232 kiinteistöä. Vedenjakeluverkostossa 
on Harjunsalon, Kirkonkylän ja Lentolan ylävesisäiliöt, joiden yhteistila- 
vuus on 2 100 kuutiometriä. Lisäksi Sahalahdelle on valmistunut 2 000 m? 
ylävesisäiliö. Verkostoon on lisäksi kytketty kuusi paineenkorotusasemaa'*! 


158 TKVL VK 1972-1995; Juuti & Katko 1998, 256-257. 
159 http://www.tampere.fi/vesi/vhankin.htm, luettu 27.5.2002. 


160 http://www.kangasala.fi/asuminen ja ymparisto/kangasalan vesi-liikelaitos/, 
luettu 30.1.2017. 

Sata vuotta vesihuoltoa 


Rikun vedenottamon raakavesi on suurimmalta osin Vesijärvestä rantai- 
meytynyttä pohjavettä, jota otetaan neljän kaivon kautta keskimäärin 3 600 
m? vuorokaudessa. Raakavesi desinfioidaan ja pH:ta säädetään soodaliu- 
oksella. Raikun vedenkäsittelylaitokselta saadaan pohjavettä noin 2000 m? 
vuorokaudessa ensisijaisesti Sahalahdelle. Pohjavesi otetaan Vehoniemen 
harjusta. Keväällä 2008 valmistunut Raikun laitos on korvannut Sahalah- 
den pintavesilaitoksen. Kangasalan Vedellä on Tampereen Veden verkos- 
toon kaksi yhdysputkea, joista on mahdollisuus ottaa esim. poikkeusolo- 
suhteissa vettä 300-600 m3/vrk. ° 


Haastattelu 


Kangasalan Veden toimitusjohtaja Antti Kytövaara kuvailee pitkän aikavä- 
lin kehitystä yhdeksän eri näkökulman kautta 7.10.2016. 


(i) Vesihuollon keskeiset valinnat Kangasalla 


Kangasalan vesihuollon historia juontaa urkutehtaalle ja sen vesijohtolai- 
tokselle. Keskeisiä strategisia päätöksiä ovat olleet seuraavat: 


I Valtuuston päätös vuonna 19572, jolloin luotiin perusta suunnitelmalliselle 
toiminnalle viemäröinnille. 


II Päätettiin johtaa kaikki jätevedet Tampereelle vuodesta 1980 lähtien, osa 
niistä oli johdettu jo aiemmin. Tämä poiki mm. Ruutanan alueen viemä- 
röinnin, mikä perustui aikanaan enemmän vapaaehtoisuuteen kuin pakol- 
liseen tehtävään. 


II Ylikunnallinen yhteistyö, joka on levinnyt kuntaliitosten kautta Saha- 
lahdelle, joka liitettiin Kangasalaan vuoden 2005 alusta. Toiminta jatkuu 
vielä Kuhmalahdelle (vuoden 2011 alusta liitettiin Kangasalaan), kun Poh- 
jan kylään jää vielä puhdistamo. Ylikunnalliseen yhteistyöhön liittyy myös 
Tampereen raakavedenotto vuodesta 1972 lähtien. 


IV Raakavesilähteen valinta pintavedestä pohjaveteen. Rikun pohjave- 
denottamo valmistui vuonna 1971 ja sitä tehostettiin vuonna 1995. Vuonna 
2011 valmistui kolmas vaihe; biologinen raudan ja mangaanin poisto. Ve- 
sihuoltoa on ylipäätään varmistettu ja naapurikunnat ovat tulleet mukaan 
yhteistyöhön. Tähän liittyy jo vuodesta 1992 vireillä ollut alueellinen teko- 
pohjavesilaitos TAVASE, jonka toteutuminen muodossa tai toisessa ei ole 
vielä saanut lopullista ratkaisua. Valinta pohjaveden ja pintaveden välillä ja 
niiden vaikutukset ovat mielenkiintoinen kysymys siihen liittyvine eri pa- 
rametreineen. 

Kangasalan Veden toimitusjohtaja Antti Kytövaara. (Katko) 


(ii) Tulevaisuudessa odottavat ratkaisut 


Jätevesien osalta on luontevana aiemman kehityksen jatkumona Tampe- 
reen seudun keskuspuhdistamo. Kangasala on hyväksynyt puhdistamon 
osakassopimuksen, joka juontaa seudullisista selvityksistä vuodelta 2010. 


(iii) Henkilöstö 


Kangasalan vesihuoltolaitoksen henkilöstömäärä on hieman kasvanut vuo- 
den 2002 liikelaitostamisen jälkeen ja tähän ovat vaikuttaneet myös kunta- 
liitokset. Nyt tehdään suhteellisesti enemmän saneerausta, mikä on sinänsä 
työteliäämpää. Verrattuna 1970- ja 80-lukuihin automaatio korvaa paljon 
aiempia tehtäviä. Työntekijöillä on kaikilla ammattitutkinto (tai kaksi esi- 
merkiksi hitsaaja ja LVI). Lisäksi henkilöstö on suorittanut täydennyskoulu- 
tusta. Työnjohdossa oli ennen mestareita; nyt pääosin insinöörejä. Yleinen 
koulutustaso on noussut. 


(iv) Saneerausvelka 


Saneerauksentarve kasvaa kuin ihmisen elinkaaressa: pikkukramppaa on 
koko ajan, valtimoita (vesijohtoja) ja laskimoita (viemäreitä) korjataan ja 
vesilaitoksen verkostopumput toimivat sydämenä. Keskeisenä keinona on 
tiedostaa saneerauksen tarve. Jos lähdöstä myöhästyy 10—20 vuotta, voi sitä 
olla vaikea kiriä kiinni. Kangasala on päästy nyt siihen vaiheeseen, jossa 
saneerausta toteutetaan. Saneeraus on saatava sujuvaksi toiminnaksi va- 
raamalla peruskorjausmäärärahoja. Jos tätä lykätään, kunnossapitokulut 
lisääntyvät. 


Sata vuotta vesihuoltoa 


Kangasalla on tehty riskianalyyseja materiaaleista ja putkirikoista ja otettu 
mukaan hiljaista tietoa. Optimi olisi, että tieto olisi kerättynä tietojärjes- 
telmissä; mikä ei ole kuitenkaan aina mahdollista. Alueita on pisteytetty 
saneerauksen kannalta tärkeysjärjestykseen ja havaittu heikkouksia. Sanee- 
rausmäärärahoja ryhdyttiin nostamaan 2008—09 tienoilla. Vuodelle 2017 
on 2.5 miljoonaa investointivaroja, mistä 1.5 milj. Euroa on kohdennettu 
saneeraukseen. Jos on varaa rakentaa uutta, niin periaatteessa on oltava va- 
raa myös saneerata. Hyvä suhde voisi olla puolet molempia. 


Nyt Kangasalan Veden liikevaihto on noin 7 miljoonaa ja tilanne on var- 
sin positiivinen. Jätevedet on jo pitkään johdettu Tampereelle. Vuotove- 
sien vuoksi kalliista jätevesistä on maksettu paljon ylimääräistä, mikä on 
osaltaan edistänyt saneerausta. Isommissa kohteissa käytetään urakointia. 


(v) Suurempia nähtävissä olevia muutoksia 


Kunnassa on keskeiset linjaukset tehty: vedenhankinnassa hyödynnetään 
pohjavesiä ja jätevedet johdetaan siirtoviemäreillä Tampereelle ja jatkossa 
seudulliselle keskuspuhdistamolle. 


Tähän saakka on omaa vesihuoltolaitosta pidetty hyvänä, vaikka sopimus- 
pohjaista yhteistyötä on ollut paljon. Vesihuolto-liikelaitoksen mahdollis- 
ta yhtiöittämistä selvitettiin. Keväällä 2016 johtokunta kirjasi, että tässä 
vaiheessa jatketaan liikelaitoksena'%. Toisaalta muutamaa vuotta varten ei 
ehkä ole mielekästä perustaa yhtiötä, jos syntyy laajempi seudullinen yhtiö. 
Tällä hetkellä seudullista yhtiötä ei ole kuitenkaan perusteilla. Liikelaitos 
mahdollistaa myös hyvän toiminnan ja kunnalle tuloutuksen. 


(vi) Tuloutusvaatimus 


Vuonna 2002 perustettiin liikelaitos. Otettiin perustamislaina 30 v laina- 
ajalla 10 Mmk ja sille korkoa 6 %. Lyhennys oli hieman yli 300 000 mk/a ja 
lisäksi korko. Sahalahden vesilaitoksen yhdistämisen jälkeen vuoden 2006 
alusta aloitettiin perimään lisäksi peruspääoman tuloutusta (5 %), perus- 
pääoman korko nousi 6 %:iin vuoden 2009 alussa. Vuonna 2009 liikelaitok- 
sen tuloutus oli 6 % peruspääomasta eli hieman alle 0,3 M€ ja sen lisäksi 
perustamislainan hoitaminen. 


Kuhmalahti tuli mukaan vuonna 2016 ja sen vesilaitos oli pystynyt katta- 
maan hädin tuskin omia käyttökulujaan. Näin kunta pudotti peruspääoman 
tuloutusta ja lainan korkoa siten, että vuonna 2016 se on 3.3 % peruspää- 
omasta eli 200 000 euroa/a. Lainan lyhennys tulee tämän päälle. Näin kun- 
ta tuli vastaan tuloutusten osalta. Kuntaliitosneuvotteluissa todettiin vain, 
että kyseessä on tappiollinen laitos. Asiassa edettiin sitä esittämällä ja pe- 

rustamalla. Isoissa kunnissa asumistiheys on suurempi, jolloin toiminta tu- 
lee suhteellisesti halvemmaksi. 


Kangasala on kasvanut koko ajan. Samalla ominaiskulutus on vähentynyt 
eli kokonaisvedenkäyttö on pysynyt pitkään samalla tasolla. 


(vii) Suomen vesihuollon vahvuudet 


Kaukomailla on mielikuva Suomen puhtaudesta ja luonnosta. Vesihuollon 
toiminta on ”lähes luomua” verrattuna tiheästi asuttuihin teollisuusmaihin. 
Toiminta Namibiassa osana Kuntaliiton kehitysyhteistyöhanketta on avar- 
tanut maailmaa ja katsontakantoja. Kangasalta on ollut Namibiassa viisi 
muuta henkeä, joista yksi on ollut pidempiä jaksoja Kethmanshoop'ssa. 


(viii) Vesihuollon näkyvyys 


Vesihuolto koetaan arkipäiväiseksi ja sitähän se on. Asiallinen tiedotus on 
aina tarpeen esimerkiksi asiakaslehden kautta. Meiltä ilmestyy Solina-lehti 
kerran vuodessa. Johtokuntien päätökset ovat nähtävillä. Paikallislehtien 
kanssa (lähinnä Kangasalan Sanomat ja SydänHäme) on tehty yhteistyötä. 


(ix) Muita ajatuksia 


Uudisrakentamisesta ollaan nyt menossa ylläpito- ja saneerausaikakaudel- 
le. Jatkossa korostuvat toiminnan yleinen kehittäminen, reaaliaikainen mit- 
taus, automaation hyödyntäminen, tietojen jalostus ja verkkotietojärjestel- 
mät sekä asiakasviestintä. 


Sata vuotta vesihuoltoa 


KAJAANI 


Kajaanin Vesi on Kajaanin kaupungin omistaja kunnallinen vesihuoltoliike- 
laitos, joka huolehtii toiminta-alueellaan vedenjakelu- ja viemäröintipalve- 
luista. Kunnallinen vesilaitos on toiminut Kajaanissa vuodesta 1921. Kajaa- 
nin Veden vesijohtoverkostoon on liittynyt noin 7380 kiinteistöä ja liittymiä 
käyttää noin 35 000 henkilöä.“ Voimakkaimman kasvun aikaa kajaanilai- 
sessa vesihuollossa elettiin 1960—80-luvuilla, jolloin kaupunki kasvoi nope- 
asti. Kajaanin Vesi on toiminut hallinnollisesti kaupungista erillisenä yksik- 
könä eli kunnallisena liikelaitoksena vuodesta 2005 alkaen. 


Ojia ja suunnitelmia 


Kajaanissa on ollut kunnallista vesihuoltoa eri nimillä ja toimintamal- 
leilla vuodesta 1921 alkaen. Aluksi toiminta käsitti talousvesihuoltoa, ja 
myöhemmin se laajentui jäte- ja hulevesihuoltoon. Kajaanin vesihuollon 
historiaa on rytmittänyt Kajaaninjoki, joka laskee Nuasjärvestä Oulujär- 
veen. Se on Kuhmon reitin laskujoki. Kajaaninjoki on tunnettu hyvänä ka- 
lastuspaikkana, nyt osin kalaistutusten ansiosta. Joki kulkee aivan Kajaanin 
läpi. Keskustassa joessa on kaksi sähkövoimalaitoksella valjastettua koskea. 
Tätä reittiä pitkin kuljetettiin 1900-luvulle asti itäisimmässä Suomessa pol- 
tettua tervaa Ouluun ulkomaille laivattavaksi. Koskien kiertämiseksi niiden 
kohdalle rakennettiin tervakanava, jollainen joessa on edelleen. Kaupungin 
keskustassa, nykyisin voimalaitosten välissä olevalla, saarella sijaitsee Ka- 
jaanin linnan rauniot, joiden yli on rakennettu silta. Linnan tarvitsema vesi 
otettiin aikoinaan joesta eikä siellä tiettävästi ollut kaivoja. 


Kajaaninjoen vesivoimaa on muunnettu sähköenergiaksi vuodesta 1917 
alkaen, jolloin Ämmäkoskeen rakennettiin kaksi vesiturbiinia tuottamaan 
sähkövoimaa paikkakunnan teollisuuden tarpeisiin. Vuonna 1941 laitosta 
täydennettiin yhdellä vesiturbiinilla. Joen keskimääräinen virtaama oli 91 
m?/s vuosina 1961-90. 


Rautatieyhteys avattiin Kajaaniin vuonna 1904 eli runsas vuosisata sitten. 
Silloinen rautatie oli suuri vedenkuluttaja, sillä höyryveturit tarvitsivat 
paljon vettä. Rautatie olikin monella paikkakunnalla yksi keskeisin syy pe- 
rustaa vesilaitos. Höyryveturien kausi kesti Suomessa reilun vuosisadan: 
se alkoi Suomessa vuonna 1862 ja päättyi vuonna 1975. Höyryvetureiden 
vesitankkausta varten aseman varikkoalueella oli vesitorni, joka tavallises- 
ti rakennettiin veturitallin yhteyteen. Vesitornista putkistot johtivat niin 
sanottuihin vesiviskureihin, joista veturit tankattiin. Junan vesisäiliö vaati 

täydennystä keskimäärin sadan kilometrin välein. Polttoaineena höyryve- 
turissa käytettiin halkoja tai hiiltä. Veturin valmistelu matkakuntoon kesti 
1,5-2 tuntia. Vuoron loppuessa veturien huoltoon kului aikaa noin tunti. 
Höyryvetureiden väistymisen yksi syy oli se, että niiden käyttöaika vuoro- 
kaudessa jäi vähäiseksi runsaan huoltotarpeen vuoksi.'ss 


Kajaanin asukasmäärä oli kasvanut reippaasti jo radan rakennusvaihees- 
sa. Vuonna 1900 kaupunkilaisia oli 1250, ja viisi vuotta myöhemmin jo yli 
1700. Väestö puolitoistakertaistui viidessä vuodessa ja asunnoista oli huu- 
tava pula. Väkiluvun kasvu jatkui voimakkaana ja uusia asukkaita sijoitet- 
tiin asemakaavoitetulle alueelle rakennettuihin uusiin asuntoihin, mutta 
väkiluku kasvoi nopeammin kuin asuntojen määrä antoi myöten. Kajaaniin 
muodostui tämän vuoksi hökkelikyliä, joissa väestöntiheys oli varsin suuri. 
Vuonna 1914 asuntotilanne alkoi näyttää paremmalta. Terveyslautakunta 
raportoikin, että rautatien rakentamisesta saakka vallinnut asuntopula oli 
nyt voitettu mm. Purolan esikaupungin rakentamisen ansiosta. Lautakunta 
joutui kuitenkin toteamaan, että voitto oli vain väliaikaista, sillä samaan ai- 
kaan alkanut ensimmäinen maailmansota pahensi jälleen asuntotilannetta 
ja vuonna 1919 asuntopula oli jälleen tavattoman suurta.'* 


Kun näihin aikoihin tutkittiin kaupungin asuinoloja, havaittiin, että satoja 
ihmisiä asui surkeissa oloissa. Etenkin köyhimmät ihmiset joutuivat asu- 
maan ala-arvoisissa oloissa. Erilaiset tartuntataudit kiusasivat yleisesti, 
mm. lavantauti, keuhkotauti, kurkkumätä, sukupuolitaudit ja moni muu 
vitsaus. '” Ongelmat olivat osa jokapäiväistä elämää. Tilanne ajautui kestä- 
mättömäksi: asukkaiden tarvitseman puhtaan juomaveden tarve lisäsi syn- 
tynyttä lian ja likavesien määrää. Kajaani oli perustettu suoalueelle, joten 
sen maaperä oli erittäin haasteellinen. Erityisesti keväällä ja syksyllä kau- 
pungin kadut täyttyivät likavesistä. Kulkuväylille ajettiin hiekkaa ja soraa, 
mikä nosti vähitellen kadunpinnan tonttien pihoja korkeammalle. Tämän 
vuoksi sade- ja tulvavedet jäivät pitkäksi aikaa lillumaan talojen pihoille. 
Epämukavaa tilannetta ei helpottanut, että talojen likasangot tyhjennettiin 
jopa ikkunasta sadevesien sekaan. '* 


Viemäriojia ryhdyttiin kaivamaan Kajaanissa 1860-luvun lopulla, kun vir- 
kaatekevä piirilääkäri raportoi Kajaanin terveysoloista vuonna 1866. Hän 
ehdotti kaivettavaksi ojia. Ojia kaivettiin tarpeeseen nähden aivan liian 
vähän eivätkä ne olleet erityisen hyvin tehtyjä. Ojat reunustettiin lankuilla 
ja ne myös katettiin. Nämä rakennelmat rapistuivat varsin nopeasti, joten 
jo 1880-luvun alussa terveyslautakunta ehdotti vanhojen ojien korjaamis- 


165 http://www.salontaidemuseo.fi/taidemuseo/suomi/frameset/info html/hoyryvetu 
rit.html. 

ta sekä uusien ojien rakentamista. Näiden avo-ojien teko näytti kuitenkin 
laskelmien perusteella hämmästyttävän kalliilta, joten kaupunki pyysi in- 
sinööri Rehbinderiltä suunnitelman viemäriverkosta. Lankuin katetut ojat 
tai viemäriverkosto olivat pääasialliset vaihtoehdot monta vuosikymmen- 
tä! 


Kaupungin päättäjille tehtiin esitys vesi- ja viemärihankkeesta, mutta tu- 
loksena oli vain asian siirto eteenpäin. Lopulta kaupungin päättäjät hyväk- 
syivät esityksen, jossa pyydettiin hankkimaan täydellinen vesi- ja viemäri- 
suunnitelma alan ammattilaisilta. Suunnitelma päätettiin pyytää insinööri 
K.K. Vaaramäeltä, joka tuolloin toimi Tampereen kaupungininsinöörinä 
oltuaan sitä ennen Kuopiossa vastaavassa tehtävässä. '” Vaaramäki oli Suo- 
messa tunnettu alan asiantuntija. Hän toimi muun muassa Tampereen kau- 
pungininsinöörinä vuosina 1906—1919. Hän Kirjoitti ja luennoi aktiivisesti 
omien tehtäviensä ohella. Esimerkiksi vuonna 1909 hän piti esitelmän ”juo- 
mavesiksi käytettävien pintavesien puhdistuksesta”. 


Kajaanin maistraatti torjui vuonna 1908 liian kalliina terveyslautakunnan 
toisen ehdotuksen, jonka mukaan likavesien kaataminen olisi kielletty 
muualle kuin sementillä tiivistettyihin kuoppiin tai ehjiin tynnyreihin, jotka 
olisi tyhjennetty säännöllisin väliajoin. Tämä järjestelmä olisi ollut välivaihe 
ennen viemäriverkoston valmistumista. Vuonna 1910 tutkittiin kaivoja ja 
vesianalyyseissä todettiin niiden vesi huonoksi monissa tapauksissa. Useat 
kaivot olivat myös varsin usein kuivina kovan käytön vuoksi. Seuraavana 
vuonna 1911 päätettiin vihdoin rakentaa viemäriverkko ja teettää selvitys, 
olisiko hyvää pohjavettä saatavilla sekä kuinka paljon vesijohtolaitoksen pe- 
rustaminen maksaisi.'? 


Odotetut viemäriverkoston rakennustyöt alkoivat 1912. Seuraavana vuon- 
na valmistui pääviemäri Brahen- ja Aleksanterinkadun väliselle palokujalle 
sekä siitä edelleen jokeen. Samoin valmistui ns. puhdistuskaivo Niemisen ja 
Kärnän talon lähelle. Valitettavasti talon omistajat eivät nuukuuttaan liitty- 
neet viemärijärjestelmään, vaan kaatoivat edelleen likavetensä pihan peräl- 
le. Vapaaehtoiset kannustuspuheet eivät asiaa auttaneet eikä edes maistraa- 
tin rakennusjärjestyksen pykäliin perustuvat kehotukset.'” 


169 Pulma & Turpeinen 1994, 421-422. 

170 Pulma & Turpeinen 1994, 422. 

171 Solitander A. 1909. Tekniska klubben i Tammerfors. TFiF 1909. 283. 
172 Pulma & Turpeinen 1994, 422. 

173 Pulma & Turpeinen 1994, 422. 

Vuonna 1849 oli Helsinkiin, Turkuun ja Vaasaan perustettu maamme 
ensimmäiset teknillisen alan oppilaitokset, ns. teknilliset reaalikoulut. 
Vuonna 1885 näistä muodostettiin teollisuuskouluja, joiden opetukseen 
sisältyi työharjoittelua. Teollisuuskoulujen perustamista vastusti muun 
muassa J. V. Snellman, joka ei uskonut näitä kouluja tarvittavan. Teolli- 
suuskoulujen ohjelmia laajennettiin vuonna 1911 kolmivuotisiksi ja täl- 
löin perustettiin Tampereelle maamme ensimmäinen teknillinen opis- 
to. Teknillinen korkeakoulu puolestaan laskee syntynsä vuodesta 1908, 
jolloin Polyteknillinen Opisto muuttui Teknilliseksi korkeakouluksi. 
Näistä opinahjoista valmistuivat Suomen vesihuollon — vaikka tämä 
termi tulikin käyttöön vasta 1950-luvulla — ammattilaiset kaupunkien 
ja kuntien palvelukseen. 


(Anon 1996. Snellman vastusti tekniikan koulutusta. AL 26.4.1996; Iisalo 1987, 192; Juuti 
& Katko 1998.) 


Kajaanin vesilaitos rakennetaan 


Juuri ennen ensimmäistä maailmansotaa Kajaanissa tehdyissä selvityksissä 
oli ilmennyt, että pohjavettä riittäisi ainakin 2000 ihmiselle. Rahaa tarvit- 
taisiin kuitenkin paljon ja raudan poisto pohjavedestä aiheuttaisi lisäkus- 
tannuksia. Vedenhankintasuunnitelmat pysähtyivät sodan ajaksi. Suomen 
itsenäistyttyä 1917 suunnitelmia ryhdyttiin taas edistämään. Vuonna 1919 
YIT:n esityksen mukaisesti päätettiin hylätä pohjavesivaihtoehto ja ottaa 
vesi joesta Kivipuron yläpuolelta. Vesi- että viemärilaitoksen rakentamises- 
ta tehtiin päätös kaupunginvaltuustossa vuonna 1920. ”* 


Vesilaitoksen rakentamisesta tehtiin sopimus YIT:n ja Kajaanin kaupungin 
välillä. Tukholmassa toimiva Allmänna Ingeniörsbyron (AIB) oli perusta- 
nut Suomen suuriruhtinaskuntaan haarakonttorin vuonna 1912 tavoittee- 
naan osallistua Suomen ja Venäjän tie- ja vesirakentamiseen sekä ratapiha- 
ja satamatöihin. Yhtiö oli alansa teknologiajohtaja Ruotsissa ja Suomessa. 
Porvoon vesilaitoksen suunnittelutyöt ja rakentaminen olivat yrityksen 
ensimmäinen varsinainen urakka Suomessa. Porvoossa urakkasopimusta 
muotoiltiin kevättalvi ja kevät 1912, kun töihin päästiin touko-kesäkuussa. 
Myöhemmin haarakonttori itsenäistyi ja siitä muodostui maamme vesialan 
huomattavin urakoitsija, YIT. Näin YIT pitää Porvoon vesitornia ensim- 
mäisenä hankkeenaan.' 


174 Pulma & Turpeinen 1994, 422. 
175 Katko 1996, 368; Juuti, Rajala & Katko 2003. 

Kajaanissa vesi- ja viemärilaitoksen rakentaminen alkoi välittömästi ja ver- 
kostot olivat pääosin valmiina jo vuoden 1921 alussa. Sopimuksen pykäläs- 
sä kaksi mainittu asiantuntija Albin Skog oli alan johtavia asiantuntijoita. 
Insinööri Skog oli Helsingin vesilaitoksen johtaja, mihin virkaan hänet oli 
valittu kesäkuussa 1904 edellisen johtajan C. Hausenin erottua tehtävästä. 
Skog oli tehnyt aikaisemmin pohjavesitutkimuksia useissa eri kaupungeis- 
sa ja toiminut myös vesilaitosten suunnittelijana ja asiantuntijana monissa 
kaupungeissa, mm. Porvoossa ja Lahdessa. 


Ensiksi Kajaanissa verkostot vedettiin kaupungin omiin laitoksiin ja viras- 
toihin kuten kaupungintalolle, kunnallisiin virastoihin, saunaan ja pesulai- 
tokseen. Verkostot rakennettiin myös Purolaan, jossa terveyslautakunta oli 
havainnut kaivojen pilaantuneen. Lautakunnan mukaan saastuminen joh- 
tui siitä, että tonttien omistajat eivät voineet johtaa likavesiä pois asianmu- 
kaisesti, sillä ”koko esikaupungissa ei ollut yhtään kunnollista viemäriojaa” 
Marraskuussa 1921 kaupunginvaltuusto päätti teettää sekä Purolaan että 
Lehtikankaalle viemäriojat." 


Ensimmäiset toimintavuosikymmenet — 
terveys paranee ja kuolleisuus vähenee 


Vesilaitoksen valmistuminen lisäsi yleensä kaupungeissa merkittävästi tur- 
vallisuutta ja kohensi asumismukavuutta. Moni muukin asia, kuten muun 
muassa parantunut ravinto, lisääntyneet rokotukset ja terveydenhuollon 
saatavuus edistivät etenkin 1900-luvun alusta alkaen turvallisuutta, lisäsi- 
vät elinikäodotetta ja vähensivät imeväiskuolleisuutta. 


Kajaanissakin kuolleisuusluvut laskivat jatkuvasti. Myönteinen kehitys no- 
peutui suorastaan hämmästyttävästi 1900-luvulle tultaessa. Sota-ajat olivat 
tosin merkittävä poikkeus huonompaan suuntaan. Arvo Ylppö totesi tutki- 
muksessaan imeväiskuolleisuudesta maaseudulla ja kaupungeissa, että alle 
yksivuotiaiden kuolleisuus oli vuodesta 1919 alkaen kaupungeissa pienem- 
pi kuin maaseudulla. Suomen kaupungit olivat tässä mielessä siis jo maa- 
seutuja parempia ja terveellisempiä elinpaikkoja. Silti vielä pitkään kaupun- 
geista lapsia lähetettiin ”terveelliselle” maaseudulle lomia viettämään.” 


Suurin selkeä yksittäinen muutos kaupungeissa, joka liittyy tähän nimen- 
omaiseen ajankohtaan, on kasvanut vesilaitosten määrä. Kajaanissakin eri 
ikäryhmissä etenkin lasten kuolleisuus väheni eniten ja suurin pudotus 
kuolleisuudessa oli nimenomaan imeväisten keskuudessa. Joka kymmenes 


176 Pulma & Turpeinen 1994, 422. 
177 — Juuti 2001; Ylppö 1922. 

lapsi kuoli 1800—1900-lukujen vaihteessa ensimmäisen elinvuotensa aika- 
na, mutta puoli vuosisataa myöhemmin enää noin joka kolmaskymmenes. 
Nykyisin Kajaanissa ja koko Suomessa imeväiskuolleisuus — eli alle yksi- 
vuotiaiden kuolleisuus on enää alle sadasosa." 


Kajaanin kaupungin vesilaitos peri aiemmilta toimijoilta alkeellisen ”vesi- 
johtolaitoksen” joka toimi siten, että vesi syötettiin verkostoon automaat- 
tisesti käynnistyvillä ja pysähtyvillä pumpuilla. Nämä automaattipumput 
osoittautuivat epävarmoiksi, minkä vuoksi vuonna 19253 ryhdyttiin suun- 
nittelemaan vesitornin rakentamista käyttövarmuuden lisäämiseksi. Sa- 
maan aikaan suunniteltiin myös paloaseman rakentamista, joten nämä 
kaksi hanketta päätettiin yhdistää. Paloaseman yhteyteen rakennettiin ylä- 
vesisäiliö, jonka tilavuus oli 360 kuutiometriä. Paloaseman vesitorni jäi pois 
vesilaitoskäytöstä 1980-luvulla, kun sen painetaso ei enää riittänyt laajentu- 
neen kaupungin tarpeisiin.'” 


Vesilaitosta pyöritti rakentamisvaiheen jälkeen varsin pieni henkilöstö. 
Laitosta hoiti kaupungin sähköteknikko apunaan putkimestari. Ensimmäi- 
nen kaupungininsinööri astui virkaan vuonna 1924, mistä lähtien vesilaitos 
kuului hänen toimialaan. Ensimmäisinä vesilaitoksen toimintavuosina ve- 
sijohtoverkostoa oli neljä kilometriä ja viemäriverkostoa neljä ja puoli kilo- 
metriä. Vuosittain pumpattiin noin 50000 kuutiometriä vettä. Pumpatun 
veden määrä on noista ajoista kasvanut noin viisikymmenkertaiseksi tulta- 
essa 2000-luvulle. 1 


178 Pulma & Turpeinen 1994, 400-403. 
179 Kajaanin vesilaitos 80 vuotta. 
180 Kajaanin vesilaitos 80 vuotta. 

Pintavesiongelmat ja niiden ratkaisut, 
1940-luvulta 1970-luvulle 


Kajaanin vesijohtoverkosto laajeni jatkuvasti ja järjestelmään kuuluvia lait- 
teistoja uusittiin aika ajoin. Rakentaminen ja väestönkasvu olivat erityisen 
voimakasta varsinkin toisen maailmansodan jälkeisenä aikana. Kajaanin- 
joen vesi säilyi puhtaana vielä 1940-luvun. Vedessä oli kuitenkin paljon 
ongelmallista humusta. Tätä tilannetta ratkaisemaan rakennettiin vuonna 
1948% ns. ”Wanha vesilaitos” veden käsittelemiseksi. Kyseessä oli pystysel- 
keyttämö, jossa kemikaaleina käytettiin kalkkia, alumiinisulfaattia ja kloo- 
ria. Laitoksella oli suoraa verkostoon pumppausta varten varapumput. 
Lehtikankaan verkostoa laajennettiin näihin aikoihin voimakkaasti. 


Vuosina 1956—58 ns. Wanhaa vesilaitosta laajennettiin vastaamaan kulu- 
tuksen kasvua. Tällöin tehtiin myös uudet reaktio- ja selkeytysaltaat. Pe- 
täisenniskan alueelle rakennettiin puolestaan vesi- ja viemäriverkostoa 
vuodesta 1962 alkaen, kun alueelle saatiin asemakaava.'** Vedenkäsittelylai- 
toksen laajentamiseen ja parantamiseen oli kaksi syytä: tarvittiin lisää ka- 
pasiteettia ja tultaessa 1940-luvulta 1950-luvulle jokivesi oli alkanut saastua 
yhä enemmän. Vuosikymmenen loppupuolella Kajaaninjoki oli jo pahoin 
asutuksen ja teollisuuden saastuttama ja jokiveden käyttö talousvetenä kävi 
mahdottomaksi. 


Vesitornia urakoimaan 


Lehtikankaan kaupunginosaan, Mäkikadun päähän rakennettavasta vesi- 
tornista pyydettiin tarjoukset Oy Yleiseltä Insinööritoimistolta, Insinööri- 
toimisto Vesto Oy:ltä sekä Silta ja Satama Oy:ltä heinäkuun alkuun men- 
nessä vuonna 1960. Torni olisi kaksiosainen, sen maavarainen säiliö olisi 
1 100 kuutiometriä ja ilmasäiliö 700 kuutiometriä. Kaupunki lupasi louhia 
kuopan ja tehdä pohjan säiliölle valmiiksi. Rakennustoimisto tutustui tar- 
jouksiin ja esitti, että suunnittelua jatkettaisiin YIT:n tarjouksen pohjalta. 
Silta ja Satama Oy ei jättänyt tarjousta. Rakennustoimisto esitti myös, että 
kallion louhinta saataisiin aloittaa heti, koska tornin muoto ja paikka olivat 
selvillä tulipa hyväksytyksi mikä tahansa urakkatarjouksista. Syynä kiiree- 
seen oli mm. se, että betonitöitä ei voinut tehdä talvella. Tuleva torni palve- 
lisi myös Teppanan alueen vesihuoltoa. '* 


181 Tanhualan (1994, 50) mukaan ensimmäinen filtraattorilaitos rakennettiin 1949 
Harjavallan keskuskansakoululle. 

182 Pulma & Turpeinen 1994, 424; Kajaanin vesilaitos 80 vuotta. 

183 KKA, Vesitornin rakennustoimikunta, Arkiston n:o V4 XVI sarja C,D kansio 1, 
1960. 


Sata vuotta vesihuoltoa 


Vesilaki 1961 


Vesilaissa, joka annettiin Helsingissä 19. päivänä toukokuuta 1961, edus- 
kunnan päätöksen mukaisesti säädettiin mm. luvussa 20 vesilautakunnasta 
seuraavasti pykälässä 3: 


”Vesilautakunnan tehtävänä on toimialueellaan valvoa tämän lain ja sen 
nojalla annettujen päätöksien ja määräyksien noudattamista sekä tässä 
tehtävässään muun ohella pitää silmällä: 


1) ettei vesistössä luvattomasti padota vettä tai veden juoksua muutoin es- 
tetä tai muuteta; 


2) ettei liikenteen tai uiton harjoittamista vesistössä estetä tai vesistöä 
muutoin luvattomasti suljeta; 


3) ettei vesistössä luvattomasti uiteta eikä, milloin uitto on sallittu, sitä har- 
joiteta lain tai uittosäännön vastaisesti; 


4) ettei vesistöä luvattomasti pilata; sekä 


5) ettei muutoinkaan luvattomasti ryhdytä yritykseen tai toimenpiteeseen, 
johon tämän lain nojalla on hankittava lupa. 


Havaitessaan rikkomuksen tai laiminlyönnin vesilautakunnan on, ottaen 
huomioon, mitä tämän luvun 8 $:ssä ja 21 luvun 2 $:ssä säädetään, ryhdyt- 
tävä tarpeellisiin toimenpiteisiin. ” 


Lain allekirjoitti tasavallan presidentti Urho Kekkonen (1900—1986), jonka 
nuoruuden kotikaupunki Kajaani oli. Kekkonen oli Suomen presidenttinä 
1956—1982. Kajaaniin asetettiin vesilautakunta 17.4.1962 ja. lautakuntaan 
valittiin puheenjohtaja, varapuheenjohtaja kolme jäsentä sekä viisi henkilö- 
kohtaista varajäsentä. '** 


Vesilaki oli käytännössä ensimmäinen, jonka perusteella kuntien oli haet- 
tava lupaa laskea jätevesiään purkuvesistöön puhdistuksen jälkeen. Lupiin 
liittyi myös selvät vaatimukset puhdistaa jätevesiä. 


184 KK 1962, 79-80. 

Vettä maalaiskuntaan 


Kajaanin kaupungin ja Kajaanin maalaiskunnan välinen vedenmyyntiso- 
pimus allekirjoitettiin 10.4.1962. Maalaiskunta ilmoitti aloittavansa ve- 
denoton kevään 1962 aikana, joten sinne menevään syöttöjohtoon piti ra- 
kentaa mittari.'** Seuraava vedenkäsittelylaitos Kajaaniin valmistui vuonna 
1965. Tämä Hauholan eli Onnelan laitos oli tekniseltä ratkaisultaan niin sa- 
nottu pulsaattorilaitos.'ss Esimerkiksi Hämeenlinnaan oli kymmenen vuot- 
ta aikaisemmin vuonna 1955 valmistunut vastaavanlainen pystypulsaattori 
tyyppinen pintavesilaitos. Liekö yhtenä syynä ratkaisuun pohjavesirikkaas- 
sa Hämeenlinnassa ollut YIT:n tarmokas johtaja, joka oli kehittänyt tämän 
laitoksen. 


Vuonna 1972 otettiin käyttöön Onnelan vesilaitoksen laajennusosa!'**, jonka 
vettä käsiteltiin flotaatiosuodatuksella. Tämä kaksinkertaisti kapasiteetin. 
Flotaation käyttö yleistyi Suomessa idean rantauduttua maahamme mm. 
Ruotsista 1960-luvun alussa. Suomen ensimmäinen flotaatiolaitos raken- 
nettiin Kemijärvelle vuonna 1965. Jo vuonna 1994 Suomessa oli kuntien ja 
teollisuuden laitokset yhteen laskettuna eniten flotaatiolaitoksia maailmas- 
sa. Flotaatio näytti sopivan hyvin suomalaisten kylmien pintavesien puh- 
distukseen: suuriin hiukkaskokoihin ei tarvinnut pyrkiä ja menetelmällä 
päästiin pienempään jäännöskemikaalien määrään. '” 


Flotaatio on erityisen tehokas mm. värin ja humuksen poistoon, mitkä oli- 
vat olleet ongelmana Kajaanissa. Se on päinvastainen prosessi kuin laskeu- 
tus. Kun tavanomaisessa laskeutuksessa kiintoaineet annettiin laskeutua 
omalla painollaan pohjaan erotettavaksi, flotaatiossa likapartikkelit nouse- 
vat pintaan pienten paineisten ilmakuplien avulla. Flotaatio oli laskeutusta 
nopeampi kiintoaineen erotusmenetelmä ja vaati vähemmän tilaa kuin las- 
keutus.'" Myöhemmin prosessia on kehitetty edelleen nimellä pyörreflo- 
taatio”!. 


Kajaanin kaupungin ja maalaiskunnan yhteinen jätevedenpuhdistamo ra- 
kennettiin mielenkiintoisten vaiheiden jälkeen 1970-luvun alussa. '” Kajaa- 
nin maalaiskunta liitettiin vuonna 1977 Kajaanin kaupunkiin. 


185 KK 1962, 78. 

186 Pulma & Turpeinen 1994, 424, 338; Kajaanin vesilaitos 80 vuotta. 
187 Juuti, Rajala & Katko 2000. 

188 Pulma & Turpeinen 1994, 424, 338; Kajaanin vesilaitos 80 vuotta. 
189 Tanhuala 1994, 69-70. 

190 http://www.wiser.fi/m2/sivu.php?id=14 

191 Katko 2013, 102. 

192 Pulma & Turpeinen 1994, 424; Kajaanin vesilaitos 80 vuotta. 

Yhteispuhdistamo tehtaan kanssa? 


Yhdyskuntien ja erityisesti metsäteollisuuden jätevesien yhteispuhdistuk- 
sesta käytiin Suomessa pitkään keskustelua. Suomessa ensimmäisenä kun- 
nan ja tehtaan jätevesien puhdistus yhdistettiin Juankoskella Stromsdalin 
kartonkitehtaalla. Mänttä aloitti pumpata jätevesiensä Serlan tehtaalle ke- 
sällä 1996. Helsingin Sanomien mukaan yhteistyöstä oltiin kiinnostuneita 
myös Kajaanissa, Lappeenrannassa ja Kotkassa. 


Teollisuuden ja yhdyskuntien jätevesien yhteiskäsittelyllä on katsottu ole- 
van useita mahdollisia etuja, kuten vähentyvä ravinnemäärien lisäys, vähen- 
tynyt kuumien jätevesien jäähdytystarve, optimaaliset käsittelylämpötilat 
sekä ylimääräisen jo olemassa olevan puhdistuskapasiteetin hyväksikäyt- 
tö. Paperitehtaan ja yhdyskunnan jätevesien yhteiskäsittelyssä täyden mit- 
takaavan laitoksessa. Mäntässä oli esitetty myös lietteen laskeutuvuuden 
parantumista verrattuna tilanteeseen, jossa käsiteltiin yksinomaa 
paperitehtaan jätevesiä. Kokemukset olivat johtopäätöstä tehdessä kuiten- 
kin vielä lyhytaikaiset. '** 


Kajaanin kaupungin jätevesien puhdistusvaatimusten odotettiin edelleen 
tiukentuvan, joten 1990-luvulla oli tarpeellista kartoittaa eri vaihtoehtoja ja 
mahdollisuuksia. Typen poisto vaatimusta ei vielä ollut, mutta mm. uuden 
EU-direktiiviehdotuksen pohjalta sitä alettiin odottaa. EU-direktiiviehdo- 
tus rajoittaisi puhdistamolta lähtevää jäteveden typpipitoisuutta siten, että 
kokonaistypen määrä voisi olla korkeimmillaan 15 mg/l, kun puhdistamon 
kokoluokka vastasi yli 10 000 asukasvastinetta, BOD, 25 mg/l ja fosfori kor- 
keintaan 1, mg/l! Kajaanissa oli kaksi vaihtoehtoa vastata tulevaisuuden 
haasteisiin: Yhtenä vaihtoehtona oli laajentaa kaupungin omaa Peuranie- 
men jätevedenpuhdistamoa. Toisena vaihtoehtona oli mahdollisuus johtaa 
kaupungin jätevedet UPM-Kymmene Oy:n paperitehtaan aktiivilietepuh- 
distamolle.'* 


Kajaanin kaupunginhallitus päätti kokouksessaan 15.8.1994, että tekninen 
palvelukeskus selvittäisi mahdollisuudet kaupungin yhdyskuntajätevesien 
ja teollisuuslaitoksen teollisuusjätevesien yhteispuhdistukseen: käytännössä 
jätevesien yhteispuhdistamoa UPM-Kymmene/Kajaanin tehtaiden kanssa. 
Teknisen palvelukeskuksen esiselvityksessä todettiin, että ”yhteispuhdis- 
tuksesta saattaa olla etua, mikäli teollisuuden jätevesien kemikaalisyöttöä 
voidaan korvata kaupungin ravinnepitoisella jätevedellä”'” Jätevesimäärät 


193 HS 28.10.1996. 

194 Mellin 1997. 

195 Mellin 1997. 

196 Huotari 1997. 

197 Yhteispuhdistamoselvitys. Työryhmän lausunto. Luontipäivä 3.1.1997. Toden- 
näköinen allekirjoituspäivä 27.3.1997. 

vuorokaudessa olivat vuonna 1994 ”Yhtyneillä” noin 25 000 kuutiometriä 
ja kaupungilla noin 14 000 kuutiometriä. Niin sanottu yhteispuhdista- 
moryhmä selvitti vuosina 1995—1996 aikana yhdessä tehtaiden kanssa yk- 
sityiskohtaisesti jätevesien yhteispuhdistuksen teknisiä mahdollisuuksia 
erilaisilla käsittelyvaihtoehdoilla. Lisäksi selvitettiin yhteispuhdistamon ra- 
kentamiskustannuksia kahdella eri vaihtoehdolla.'” Yhteiskäsittelyn rinnal- 
la selvitettiin oman puhdistamon toteutusmahdollisuuksia ja kustannuksia. 


Alussa yhteispuhdistus näyttikin hyvältä idealta, koska teollisuus lisä- 
si omaan prosessiinsa ravinteita, niin miksi kaupungin jätevedessä olevia 
ravinteita ei voisi hyödyntää lisäravinteina? Selvityksessä todettiinkin, että 
teknisesti yhteispuhdistaminen olisi voitu toteuttaa, mutta se olisi edel- 
lyttänyt kaupungin jätevesien puhdistusta kahteen kertaan: ensimmäisen 
kerran, jotta se saataisiin sopivaksi teollisuuden jätevedenpuhdistamolle ja 
toisen kerran yhteispuhdistamossa. Tämän ja muiden asioiden valossa sel- 
vitystyön loppupäätelmänä todettiin, että ”yhteispuhdistamohankkeelle ei 
ole olemassa minkäänlaisia taloudellisia edellytyksiä” *! 


Sidosryhmät 


Kajaanin Vesi on vuosien varrella tehnyt yhteistyötä monien muiden ta- 
hojen kanssa. Valtion viranomaisista läheisin vesihuollon alueella on ollut 
Kainuun ympäristökeskus, aiemmalta nimeltään Kainuun vesi- ja ympä- 
ristöpiiri ja sitä ennen Kainuun vesipiiri. Ns. valtion vesihuoltotöinä on 
Kajaanin osalta tehty mm. Peuranniemen siirtoviemäri vuoden 1973 tie- 
noilla, kun jätevesiä tuli koota tulevalle jätevedenpuhdistamolle. Sekä tämä 
siirtoviemäri että joen pohjoispuolelta maalaiskunnalle tehty siirtoviemäri 
vaikuttivat osaltaan molemmat siihen, että saatiin aikaiseksi yhteinen jäte- 
vedenpuhdistamo. Kaupungilla ja maalaiskunnalla oli tuohon aikaan viileät 
välit ja maalaiskunta harasi hanketta vastaan.?"! 


Kajaanin seudulla valtion ja kuntien välinen yhteistyö on edistänyt vesihuol- 
toa. Vesipiirit ja myöhemmät ympäristökeskukset ovat Pohjois-Suomessa 
olleet suhteessa mukana enemmän edistämässä myös kaupunkien vesi- 
huoltohankkeissa kuin Etelä-Suomessa on ollut tapana. Jätevedenpuhdis- 
tamohankkeita saatettiin tukea esimerkiksi työllisyysvarojen kautta. Peura- 
niemen jätevedenpuhdistamolle myönnettiin aikanaan korkotukilainaa. 2? 


198 Huotari 1994. 


199 Yhteispuhdistamoselvitys. Työryhmän lausunto. Luontipäivä 3.1.1997. Toden- 

201 Kiviniemi P. 22.4.2008. Kajaani. 


202 Kiviniemi P. 22.4.2008. Kajaani. 


$ n 
tti: 


Kajaanin Veden toimitilat. (Juuti 2008) 


Muista yhteistyömuodoista ovat yksityissektorilta tilatut rakentamis- ja 
suunnittelupalvelut. Niin yleis- kuin detaljisuunnittelussa on ollut mukana 
useita konsulttitoimistoja samoin kuin vesi- ja viemärilaitoksen rakennus- 
urakoissa. Kun puhutaan julkisen ja yksityisen sektorin yhteistyöstä, juuri 
tällaiset, kilpailuun perustuvat toimeksiannot ovat yleisin yhteistyömuoto 
ainakin kehittyneissä maissa. 


Vuosi 2017 


Vuonna 2017 Kajaanin Vesi- liikelaitoksella on kahdeksan vedenottamoa: 
Heterannan, Koutaniemen, Hannusrannan, Kuusirannan, Linnanharjun, 
Matinmäen, Mustikkamäen ja Salmijärven vedenottamot. Kajaanin kau- 
pungin jätevedet puhdistetaan Peuraniemen jätevedenpuhdistamolla. Ka- 
jaanin kaupungissa on noin 37 620 asukasta, joista viemäröinnin piirissä 
on noin 32 900 (87 %). Asukaslukuun sisältyy Vuolijoen kirkonkylä sekä 
Otanmäen taajama, missä viemäröinnin piirissä on noin 1 350 asukas- 
ta. Vuolijoen taajaman jätevedet käsitellään Peuraniemen puhdistamolla. 
Otanmäki-Kajaani siirtoviemäri otettiin käyttöön kesäkuun 2014 puolivä- 

lissä. Viemärien yhteispituus toiminta-alueella on noin 261 km. * Kajaanin 
Veden toiminta-alueen ulkopuolelle jäävällä haja-asutusalueella toimii li- 
säksi useita vesiosuuskuntia. 


Haastattelu 


Kajaanin Veden johtaja Juha Nurminen tarkastelee 18.8.2016 Kajaanin ve- 
sihuollon pitkän aikavälin kehitystä yhdeksän näkökulman kautta seuraa- 
vasti. 


(i) Vesihuollon keskeiset valinnat Kajaanissa 


Pohjavesi valittiin raakavedeksi 1990-luvulla. Vastaavasti 2000-luvulla py- 
sytään asemakaava-alueella eikä mennä sen ulkopuolelle haja-asutusalu- 
eelle. Vesihuoltolain hengen mukaisesti liian kaukana olevien kuluttajien 
liitäntä ja niiden kustannukset olisivat ongelma haja-asutusalueella. 


Kajaanissa on vesiosuuskuntia 15—20 kappaletta. Aluksi osuuskunnat hank- 
kivat vain talousvettä, mutta myöhemmin ne ovat toimineet myös jäteve- 
sien kanssa. Verkostorakenne on puumainen, jossa on yksittäisiä ”oksia” 
erityisesti Vuolijoen alueella. 


Vesihuollon urakoinnissa on tiivistä yhteistyötä kaupunkikonsernin sisällä. 
Urakointia ostetaan kaupungilta aina kun voidaan ja vesilaitos kaivaa vain, 
jos se tekee yksin hankkeen. Kun hankkeet tehdään konsernin yhteistyönä, 
tulee mahdollisimman vähän päällekkäisyyttä. 


Vuodenvaihteessa 2015—16 hulevesien hallinta ja viemäröinti siirtyivät 
kaupungille. Asiakkaan kannalta tämä on hyvä ratkaisu. Vesilaitos myy vä- 
häisessä määrin niihin liittyviä palveluja kaupungille ja niiden tarve on ollut 
hallittavissa. Kirjanpidossa huleveden kustannukset ovat erikseen näkyvis- 
sä. Kaupunki on hoitanut asian itsenäisesti, pääsääntöisesti vanhalla väellä 
eikä ole palkannut uutta henkilöstöä hulevesiä varten. 


(ii) Tulevaisuudessa odottavat ratkaisut 
Yhteistyö alueellisessa mielessä tulee ehkä pohdittavaksi: onko täällä yksi 
vesilaitos, tiivistetäänkö yhteistyötä vesilaitosten välissä ja mikä on osuus- 


kuntien kohtalo. 


Kaupunkien välillä esim. rakennusvalvonta on edennyt jonkin verran yh- 
teistyössä. Euro ja resurssit tullevat jossain vaiheessa konsultiksi. 


203 http://www.kajaani.fi/kajaaninvesi, luettu 30.1.2017. 


Sata vuotta vesihuoltoa 


Kajaanin Veden johtaja 
Juha Nurminen. (Juuti) 


Osittain on nähtävissä osuuskuntien hiipumista. Pääasiassa ne ovat kui- 
tenkin vielä niin uusia, että niiden varsinaiset vetäjät ovat mukana toimin- 
nassa. Osalla vesiosuuskuntia on osa-aikaisesti palkattu ammattitaitoinen 
vetäjä ja myös sukupolven vaihdoksia on ollut. 


Nyt ollaan liikelaitos, mutta mikä on muoto jatkossa? Tästä ei ole virallisesti 
keskusteltu. 


Paikallinen riski liittyy sähkölaitokseen. Kaupunki osti EON!lta takaisin 
sähkölaitoksen. Tällä Loiste-konsernilla ja vesihuollolla on yhteinen omis- 
taja. Olisiko mahdollisesta fuusiosta saatavissa hyötyä vai mennäänkö met- 
sään vesihuollon kannalta samalla tapaan kuin muissa vastaavissa tapauk- 
sissa on käynyt? 


(iii) Henkilöstö 


Vuosituhannen vaihteesta alkaen henkilöstömäärä putosi selkeästi seuraa- 
vat 10 vuotta. Viime vuosina se ei ole enää laskenut yhtä jyrkästi. Jos samat 
tehtävät on tehtävä, niin henkilöstö ei enää vähene. 


Vähentynyt väki on toki vuosien varrella aiheuttanut jonkin verran arvos- 
telua, mutta esimerkiksi sairaspoissaoloja ei ole silmiinpistävästi enempää 
kuin ennen väen vähenemistä. Keski-ikä ei ole kasvanut vaan pikemminkin 
maltillisesti nuorentunut suurten ikäluokkien eläköitymisen seurauksena. 

Aikaisemmin oli yleinen malli laitoksilla: yksi diplomi-insinööri ja muut 
muualta. Ammattikorkeakoulun / opistotason insinöörien osuus on lisään- 
tynyt pitkällä aikavälillä. 


Asentajat tulevat nykyään putkipuolelle ammattikoulusta ja jätevedenpuh- 
distamolle ovat tulleet UPM-tehtaan puhdistamolta. Talvivaarasta on ollut 
hakijoita aina kun joku paikka on ollut auki. 


Yleisenä trendinä koulutustaso on loivasti noussut. Aina on ollut riittävästi 
tarjontaa henkilöstöstä, jos paikka on ollut auki. 


Kannustamme työssä oppimista: Esimerkiksi äskettäin vesihuoltomestari- 
tutkinnon teki yli puolet esimiesasemasta olevista ja verkostopuolen vas- 
taavan koulutuksen kävivät kaikki. Oppisopimus on periaatteessa hyvä tapa 
tulla taloon, mutta se vaatii talolta panostusta. 


(iv) Saneerausvelka 


Kajaanin veden saneerausvelkaa on noin 20 Me kun vuosittainen liikevaih- 
to on noin 7 Me. Laitoksella tehtiin 2014-15 vuoden vaihteessa selvitys sa- 
neerausvelasta katurakentamisen kanssa. Vaikka se tehtiin kaavamaisesti, 
arvioitiin saneeraustarpeen olevan noin 20 Me. Viime aikoina on kuitenkin 
pystytty saneeraamaan sitä vauhtia, että velka ei kasva. Kun kirjoitetaan ta- 
lousarvioon ylös arvio ja vietäisiin tuo luku investointiohjelmaan sekä uu- 
disrakentaminen tähän päälle, niin tilanne saataisiin paranemaan. Tätä voi 
olla poliittisesti vaikea saada läpi, koska se vaatii hintojen korotuksia. ** 


VVY:n tunnuslukujärjestelmä VENLA mm. kertoo, kuinka kauan asukas 
on ilman vettä ja samalla se epäsuorasti kertoo putkien tilanteen. Tunnus- 
luvuilla kerrotaan poliitikoille asioiden tila. 


Nakertajan alueella on nyt työn alla saneeraus. Äskettäin on saneerattu sys- 
temaattisesti muita alueita. 


(v) Vesihuoltoverkostot 


Ennen oli kolme erillistä vedenjakelualuetta: keskusta, Vuolijoki ja Kouta- 
niemi. Nyt nämä on yhdysjohdoilla rakennettu kaikki yhteen mm. käyttö- 
varmuuden parantamiseksi. Tähän liittyvä automatiikan uusinta on vielä 
käynnissä. 


Jätevesipuolella on tehty vastaava linjaus ja siirtoviemäreiden avulla on 
päästy kolmesta puhdistamosta yhteen. Toisella vanhalla puhdistamolla on 
vielä lupa ja sitä pitää valvoa, sillä lopettamislupaa ei ole vielä saatu aluehal- 
lintovirastolta. 


204 Saneerausvelkaselvitys on päivityksessä vuonna 2017. 


Sata vuotta vesihuoltoa 


(vi) Tuloutusvaatimus 


Vuosittainen tuloutusvaatimus kaupungille on 1,2 Me, joka on 17 % ko- 
konaisliikevaihdosta 7 miljoonaa. Vuoden 2005 liikelaitostumisvaiheen 
jälkeen kaivettiin esille, että kaupungin taseyksikkönä vesilaitoksen toi- 
mintakatteesta jäi kaupungille enemmän kuin nyt liikelaitoksena. Aluksi lii- 
kelaitoksena tuloutusmallissa vesilaitoksen ylijäämästä 85 % meni kaupun- 
gille, mikä käytännössä esti tulevaisuuden investointeihin varautumisen. 
Nyt tuloutus on ollut 1,2 miljoonaa viimeiset 10 vuotta. Vuosina 2012—14 
rakennettiin siirtoviemäriä Vuolijoki-Kajaani, jolloin tuloutus pudotettiin 
800 000 euroon. 


Suomen vesilaitoksissa keskimäärin tuloutus lienee kohtuullisuuden rajois- 
sa. Vesilaitoksen näkökulmasta tämä näkyy suoraan hinnassa asiakkaille eli 
pienempi tuloutus tarkoittaisi alempia maksuja. 


Jos kohtuullinen tuloutus on 6—8 % sijoitetusta pääomasta, niin ollaan nois- 
sa rajoissa. Moraalisesti on toki eri asia, onko vesilaitoksen tarkoitus tehdä 
voittoa. 


(vii) Suomen vesihuollon vahvuudet 


Asiantuntijoitahan meillä on. Miten tätä voitaisiin tuotteistaa? Missä oltai- 
siin parempia kuin muut? Miten saataisiin rahat Suomeen? Tekniikkaa on. 
Omat markkinat ovat kuitenkin pienet. Tämä haittaa volyymituotteiden 
syntyä. Ei tähän ole viisasten kiveä — jos olisi, niin en täällä olisi. 


(viii) Vesihuollon näkyvyys 


Riittävän radikaaliahan tämän pitäisi olla. Miten näytetään, jos ei vesihuol- 
to pelitä? Nokian kriisi sitä oli, mutta sitä ei toki kannata tehdä. 


Kajaanissa 1990-luvulla poliitikot laittoivat palvelut tärkeysjärjestykseen. 
Vesilaitos oli listan viimeisenä. Vesihuolto on siis toiminut liian hyvin. 


Jos jollain alueella vedenjakelu on poikki, niin asiakaspalvelu täyttyy puhe- 
luista. 


Tiedotusta tulisi lisätä, mutta minkä tyyppistä? Kajaanin Vedelle on tulossa 
tekstiviestijärjestelmä — sen kattavuus kuitenkin, mietityttää — saadaanko 
se riittäväksi? 


(ix) Pitkän aikavälin kehitys 


Olemme tehneet linjauksen, että keskitymme toimintamme ytimeen ja 
kaikki rönsyt on otettu pois — jopa ruohonleikkuu ostetaan muualta. Oman 

talon ulkopuoliset asiantuntijatehtävät ostetaan ulkoa, joko konsernista tai 
jos sieltä ei löydy, niin sen ulkopuolelta. 


Henkilöstömäärän mitoitus on linjattu siten, että vuoden läpi riittää päätoi- 
misilla töitä. Kausivaihtelua ja erityisosaamista tarvittaessa palvelut oste- 
taan ulkoa. Nyt henkilöstöä on sopivasti, enempää sitä ei voida kuitenkaan 
vähentää. Vähennys viime vuosina on tapahtunut siten, että eläköityvien 
tilalle ei välttämättä ole palkattu uusia henkilöitä. Jos nyt vielä henkilöstö- 
määrä pienenisi niin henkilöstön varallaolo 24/7 muuttuisi kohtuuttomak- 
si. Sama koskee myös asiakaspalvelua ja hallintoa, joita tehdään pienellä 
porukalla. Ihmisen on oltava välillä lomallakin. 


Jatkuva palveluiden sähköistäminen ja nettiin vienti johtaa siihen, että vain 
yksi osaa. Tälle kehitykselle tulee raja vastaan ennemmin tai myöhemmin. 


Sata vuotta vesihuoltoa 


TAMPERE 


Tampere on Suomen kolmanneksi suurin kaupunki vuonna 2017. Tam- 
pereen Vesi huolehtii kaupunkilaisten vesihuollosta. Tampereen seudun 
vesihuollossa on otsikoihin noussut viime vuosina kaksi suurempaa asiaa: 
Tavase Oy ja sen kaavailtu kaukovedenhankinta sekä uuden keskusjäteve- 
denpuhdistamon rakentaminen. Vuodesta 1992 suunniteltu Tampereen ja 
Valkeakosken seudun yhteinen vedenhankinta ja sen toteutus, myöhem- 
mältä nimeltään TAVASE, on vielä hämärän peitossa?. Jätevesien osalta 
on päätetty rakentaa keskuspuhdistamo, johon johdetaan jätevedet Tampe- 
reen lisäksi Kangasalta, Lempäälästä, Pirkkalasta, Vesilahdelta ja Ylöjärvel- 
tä. Tavoitteena on, että puhdistamo valmistuu vuonna 2024*%. 


Tammerkoski — Tampereen verisuoni ja suoli 


Suomen teollistuneimman kaupungin Tampereen valtasuoni Tammerkos- 
ki sykkii kaupungin halki. Se on tuottanut energiaa teollistumisen suuriin 
rattaisiin ja joella on ollut myös monta muuta käyttötarkoitusta. Kunniakas 
ja mahtava koski palveli aluksi kaupungin vesi- ja ulostehuoltoa. Veden- 
puutteen ja tautien aikaansaama päättäväisyys suuriin ratkaisuihin löytyi 
1800-luvun lopussa, jolloin vesihuoltoa rakennettiin. Nämä järjestelmät pe- 
rustuivat pitkälti Tammerkoskeen. Järjestelmät eivät kuitenkaan toimineet 
aukottomasti, sillä veden välityksellä leviäviä tauteja esiintyi eikä yleinen 
hygieniakaan kuvauksista päätellen ollut ajan tasalla: kaupungin ominais- 
hajuksi kuvattiin lannan hajua vielä 1900-luvun ensimmäisinä vuosikym- 
meninä. Lanta nähtiin kuitenkin pääosin myönteisenä asiana, sillä se oli 
maamiehen kultaa. Tamperelainen sanonta kuuluikin: «Paskan hajussa 
kasvaa, eikä siinä luita ole, vedä sisääs vaan." 


Vettä Mältinrannasta jo 1835 


Jo vuonna 1835 Tampereella pumpattiin vettä Saksasta hankitulla pumpulla 
Näsijärven Mältinrannasta puuputkea pitkin torin pumppukaivoon. Pump- 
paus ei kuitenkaan ollut menestys, sillä vettä tuli vähän ja sekin oli likaista 
ja haisevaa. Vesipulan helpottamiseksi oli kaupunkiin samaan aikaan tehty 
kaksi avokaivoa. Oli myös hankittu uusi paloruisku sekä rakennettu Raati- 
huoneentorille ruiskuhuone. Tästä vesihankkeesta merkiksi jälkipolville jäi 
1830- ja 1840-lukujen karttoihin merkiksi ”Kaupungin pumppaamo? ”Sta- 
dens pump verk” ja ”Pump verk”. Mältinrannasta otettiin huonosta alus- 


205 Kurki 2016. 
206 Tampereen Seudun Keskuspuhdistamo Oy. http://www.keskuspuhdistamo.fi/. 
207 Kivi 1972, 24. 

ta huolimatta vettä myös jatkossa. Maistraatin päätöksessä vuodelta 1837 
mainitaan vedenotto Mältinrannasta ja kielletään sakon uhalla mm. nahko- 
jen peseminen vesipumppujen yläpuolella. Tammerkosken pilaamista ko- 
etettiin estää jo näin varhaisessa vaiheessa, mutta valitettavasti tuloksetta? 


Vuoden 1835 vesijohtohanke ja siihen liittyvä vesiensuojelumääräys ajoit- 
tuu Tampereen kaupungin voimakkaan kasvukauden kynnykselle. Tässä 
vaiheessa maaseutumainen asuminen alkoi muuttua vähitellen kohti kau- 
punkimaista. Kuisma vertaa puukaupunkien toimintaa maalaistaloon 
500-kertaisessa mittakaavassa. Luonnehdinta sopii myös Tampereeseen. 
Kun kaupungin koko kasvaa ja maaseutumainen — tai maalaistalomainen 
— asuminen alkaa hävitä kaupunkimaisen asumisen tieltä, irrottautuu kau- 
punki aineenvaihdunnallisesti ympäristöstään. Ravinteet eivät enää palau- 
du kiertoon esimerkiksi sikojen syötäväksi tai maanparannusaineiksi, vaan 
ne poistetaan jätteinä tunkioille, kaatopaikoille ja myöhemmässä vaiheessa 
viemäriverkostoa pitkin vesistöön.” 


Teollisuuden kasvun myötä Tampere kasvoi nopeasti. Muutos oli raju: väki- 
luku kasvoi vuosina 1835—1921 yli 25-kertaiseksi eli noin 1 600 asukkaasta 
yli 40 000 asukkaaseen." Jätteiden määrä kasvoi vähintään samassa suhteessa, 
mikä merkitsi suuria ongelmia kaupungin yleiselle hygienialle ja maaperän 
hidasta saastumista sekä muita ympäristöhaittoja. 


Vuonna 1855 asennettiin vesipumppu myös alarantaan. Pumput olivat 
usein rikki ja niiden hoito oli kallista. Pumput suojattiin puukopeilla, jotta 
niistä saataisiin vettä talvellakin. Näistä paikoista otettiin myös kaupungin 
palovesi tarvittaessa. Pumput olivat käsipumppuja, joita pumppaamalla 
saatiin vettä järvestä kurkottelematta.?? 


Vuonna 1853 senaatti vaati Tampereen kaupungin lausuntoa vakinaisen 
palokunnan perustamisesta. Samoin senaatti edellytti myös vesijohdon 
rakentamista. Vuonna 1858 kaupunginvanhimmat päättivätkin anoa se- 
naatilta lainaa vesijohdon rakentamiseksi Tammerkoskelta torille. Joitakin 
vesijohtoputkia ehdittiin hankkia, mutta suunnitelma kuitenkin lykkääntyi 
mm. rahanpuutteen vuoksi.” 


208 Juuti 2001. 

209 Kuisma 1997, 162-163. 

210 Kuisma 1997, 162-163. Toki Tampereella oli vielä runsaasti sikoja, niiden pito kiel- 
lettiin vasta 1900-luvulla. Myös karjaa oli runsaasti. 

211 Rasila 1984, 131. 

212 Juuti & Katko 1998, 9-10; Juuti 2001, 60-62, 72-73. 

213 Juuti 2001, 62-63; Juuti 1993, 77-78. 

Vesimonopoli tehtailijalle? 


Vesijohdon rakentaminen unohtui, kunnes vuoden suuri 1865 kaupun- 
kipalo toi asian uudestaan esille. Tällöin tehtailija William von Nottbeck 
(1816—1890) ehdotti vesijohdon rakentamista maistraatille siten, että teh- 
taan vesirännistä johdettaisiin vettä kaupungin torille käytettäväksi sam- 
mutustarkoituksiin.** Maistraatin pyynnöstä hän teki tarkemman tarjouk- 
sen vesijohdon rakentamiseksi. Tarjousta pyydettiin von Nottbeckilta mm. 
siksi, että Finlaysonin alueella oli jo rakennettu vesijohto- ja sprinklerijär- 
jestelmiä. Von Nottbeck ehdotti, että 7 500 hopearuplalla rakennettaisiin 
puinen johto Mältinrannasta Kuninkaankatua ja Kauppakatua pitkin torille 
ja toisen ehdotuksen mukaan 28 000 ruplalla verkosto koko silloiseen kau- 
punkiin.? Maistraatti käsitteli von Nottbeckin ehtoja vesijohdon raken- 
tamiseksi. Merkillepantavaa kymmenkohtaisessa ehtoluettelossa oli sen 
lähtökohta: tehtailija ehdotti rakentavansa omalla kustannuksellaan vesi- 
johdon, joka olisi myös hänen omaisuuttaan. Riskit olisi kantanut kaupun- 
ki.2 


Käytännössä sopimukseen suostuminen olisi tuonut von Nottbeckille ja 
hänen jälkeläisilleen vesimonopolin Tampereella. Markkinatulot, jois- 
ta von Nottbeck halusi osan, olivat kaupungille hyvä tulonlähde. Vuosina 
1863—1866 keskimääräiset markkinatulot olivat 2 700 markkaa vuodessa, 
kun kaupungin kaikki vuositulot olivat noin 50 000 markkaa. Vaikka mark- 
kinamaksuissa olikin havaittavissa laskua, maistraatti ei halunnut von Nott- 
beckia osingolle tähän tulonlähteeseen. Von Nottbeck halusi 40 penniä vä- 
hintään 2500 markkinoilla kävijästä, mikä olisi tarkoittanut vähintään 1000 
markan tulojen menetystä kaupungille. %7 


Kaupungille suunnitelman toteutus olisi merkinnyt varsin suurta talou- 
dellista vastuuta, vaikka von Nottbeckille koituva tulo suunnitellusta ve- 
sijohdosta olisi ollut marginaalinen upporikkaan aatelismiehen tuloissa. Jo 
hänen osinkotulonsa tuona aikana olivat kuusinumeroiset. Todennäköistä 
onkin, että vaikka kaupungille tulonmenetys olisi ollut varsin suuri, von 
Nottbeck olisi katsonut tekevänsä hyväntekeväisyyttä. Mittakaavaa asiaan 
saa, kun muistaa, että kaikista kaupunkilaisista tuona aikana vähintään kol- 
mannes oli tehtailijan palveluksessa. 


214 Lindfors 1938, 150-151, 233, 268-269; Maistraatti 18.10.1865, $ 2. 

215 Maistraatti 18.10.1865, $ 2; Lindfors 1938, 150-151, 233, 268-269. 

216 Maistraatti 22.11.1865; Tampereen Sanomat 5.3.1867; Juuti 2001, 73-75. 
217 Juuti & Katko 1998, 10-11. 

Tampereen Raatihuone ja suihkulähde. (Katko 2017) 


91 


Juuti, Katko & Rajala 


92 


Kohti kunnallista vesilaitosta 


Maistraatin kokouksessa joulukuussa 1865 todettiin, että kaupunki ei voi 
suostua von Nottbeckin pyytämiin takeisiin. Sen jälkeen kun Nottbeckin 
ehdotus tyrmättiin, kauppias C. Hilden ehdotti, että kaupunki antaisi ”jon- 
kin sopivan henkilön tutkia maaperän” ja tehdä esityksen vesijohdon raken- 
tamiseksi kaupunkiin. Siinä tapauksessa, että ehdotus olisi toteutettavissa 
”niillä varoilla, joita kaupunki pystyy hankkimaan itselleen, sekä sen lisäksi 
saisi valtiolta lainan” tarkoitukseen, tekisi kaupunki vesijohtotyön. Koko- 
uksessa päätettiin siis hylätä von Nottbeckin ehdotus ja rakentaa vesijohto 
omana työnä. Suunnitelmia laadittiinkin, mutta katovuodet toivat kaupun- 
gille muuta kiireellisempää mietittävää.?* 


Kaupunginvaltuusto hylkäsi myös vuonna 1880 siviili-insinööri A. Ahlber- 
gin laatiman modernin vesijohtoehdotuksen. Ahlberg laski, että kaupunki 
säästäisi paljon, kun säännöllisin välein riehuvien tulipalojen aiheuttamat 
menetykset vähenisivät. Ehdotuksen mukaan Tammerkosken keskiputouk- 
sessa olevan myllyn lähelle oli rakennettava vesiturbiineilla toimiva pump- 
pulaitos tai rakennettava höyrykoneilla käyvät pumput Näsijärven rantaan. 
Hän ehdotti myös, että rakennetaan suuri ylävesisäiliö Näsijärven rannal- 
la olevalle Mustanlahden kalliolle, n. 30 jalkaa järven pinnan yläpuolelle. 
Valtuusto piti ehdotusta liian kalliina ja hylkäsi sen. Ahlberg oli huolissaan 
myös työläisten asemasta. Hän mainitsi erikseen, kuinka työläisten olot 
helpottuisivat, kun vesi virtaisi keittiöön eikä sitä tarvitsisi ”raahata” pit- 
kän matkan päästä.” Ahlbergin ehdotus lienee ollut liian kallis valtuustol- 
le ja myös liian moderni. Ahlberg toi esille myös matalapaine-ehdotuksen 
huonot puolet ja varsin suoraan totesi suunnitellun matalapaineratkaisun 
jäävän väliaikaiseksi. Näin myös kävi. Voidaankin todeta, että matalapai- 
nelaitosta kohtaan suunnattu kritiikki oli oikeaan osunutta ja myöhempi 
korkeapaineinen vesilaitosehdotus oli keskeisiltä kohdiltaan varsin saman- 
lainen kuin Ahlbergin esitys. 


Valtuusto hylkäsi Ahlbergin ehdotuksen 21.4.1880 liian kalliina. Saman 
vuoden syksyllä se kuitenkin määräsi anniskeluyhtiön voittovaroista 10 
000 markkaa rahastoitavaksi vesijohdon rakentamiseen. Ehdotuksessa 
mainittu ”hyvä vesi” oli mainittu pari kuukautta aikaisemmin annetussa 
vuoden 1879 terveydenhoitoasetuksessa, jonka 15 $ mukaan ”Jokaisessa 
kaupungissa pitää, mahdollisuuden mukaan, hankittaman tilaisuutta sii- 
hen, että hyvää vettä runsaasti ja helposti saadaan.” Asetus onkin toden- 


218 Maistraatti 11.12.1865 $8:1; Turpeinen 1995, 228; Katko 1996, 42; Juuti 2001, 73-76. 

219 Tampereen Sanomat 10.3.1880. 

220 Valt. ptk 21.4.1880; Voionmaa 1932, 549-555; Turpeinen 1995, 228; Katko 1996, 42. 
Anniskeluyhtiö: kullakin paikkakunnalla jokin yhtiö otti vastatakseen viinaverosta 
ja sai samalla yksinoikeuden viinanpolttoon. Tampereella tämä tapahtui 1804. Ks. 
tarkemmin Rasila 1988, 491-494. 


Sata vuotta vesihuoltoa 


näköisesti ollut ehdotuksen takana, vaikka ehdotus meni huomattavasti 
pidemmälle kuin asetus olisi velvoittanut. Ahlbergin esitys oli ensimmäi- 
nen suunnitelma, joka keskittyi myös muuhun kuin varsinaisen vesijohdon 
rakentamiseen. Siitä löytyvät kaikki keskeiset perustelut vesilaitoksen ra- 
kentamisen puolesta sosiaalisia vaikutuksia myöten. Jälkikäteen arvioituna 
suurin ongelma olisi koitunut talokohtaisesta laskutuksesta, joka myöhem- 
min olisi pitänyt muuttaa kulutukseen perustuvaksi. Tämä ei suinkaan olisi 
ollut mahdotonta. Ahlberg pyrki ratkaisemaan vedentarpeen pysyvästi eikä 
tekemään väliaikaisratkaisua välittömän pulan tyydyttämiseksi. Ahlbergin 
kehotus unohtaa lyhytnäköiset ratkaisut ei kuitenkaan tuottanut tulosta. 
Kyseessä olisi ollut mittava ja kaukonäköisesti suunniteltu moderni järjes- 
telmä, jota olisi voitu laajentaa samaan tapaan kuin myöhempää korkeapai- 
neista laitosta. 


Väliaikainen ratkaisu 
— matalapaineinen vesilaitos 


Vuonna 1881 läänin kuvernööri antoi usein toistuvien tulipalojen ja kau- 
pungin kaivoveden huonon laadun vuoksi määräyksen perustaa vesijohto- 
laitos Tampereelle. Samana vuonna ryhdyttiinkin rakentamaan kaupungin 
asettaman vesijohtokomitean suunnittelemaa matalapaineista vesijohtoa.?" 
Tätä suunnitelmaa oli Ahlberg pitänyt jo ennakkoon väliaikaisena ja epätyy- 
dyttävänä. Silti se toteutettiin ja suunnitelman mukaan vesijohto vedettiin 
Mältinrannasta Laukontorille, ja lisäksi rakennettiin useita sivuhaaroja.?? 


Urakoitsijana hankkeessa toimi Robert Huber, joka oli johtanut Helsingin 
vesijohtolaitoksen rakennustöitä. Vesijohdon imuputki oli tehty puusta ja 
varsinainen pääputki harkkoraudasta, ja sen pituus oli 2150 jalkaa eli noin 
650 m. Johdosta vedettiin haara keskustorilla vieläkin sijaitsevalle suihku- 
lähteelle. Työt kestivät keväästä 1882 saman vuoden joulukuun 13. päivään 
asti. Keskeisenä perusteena hankkeelle oli, kuvernöörin määräyksen lisäksi, 
tarve kohentaa paloturvallisuutta sekä korvata huono kaivovesi. Raakavesi 
otettiin Näsijärvestä, Mältinrannasta, josta jo aikaisemmin oli otettu vettä 
eri yhteyksissä. Vesi virtasi puutorven kautta muurattuun kaivoon ja siitä 
edelleen ns. kangassiilin läpi vesijohtoverkostoon. Vesijohto kulki kuusi jal- 
kaa syvällä Kuninkaankatua Kauppakatuun saakka ja sieltä edelleen Kaup- 
patorille. Tehtailija W. von Nottbeck lahjoitti 7000 silloista markkaa suih- 
kukaivon rakentamiseen Kauppatorille.” 


221 Voionmaa 1932, 549-555. 

222 Juuti 2001, 82-85. 

223 Rasila 1984, 510; Turpeinen 1995, 229; Voionmaa 1932, 549-555. Insinööri Robert 
Huber toimi myös Helsingin vesilaitoksen johtajana vuodet 1880-82. 

Vaikka vanhan vesijohdon tilaajamäärä kasvoi jatkuvasti, lisääntyi myös sii- 
hen kohdistunut kritiikki. Verkatehtaan suuri tulipalo vuonna 1888, kau- 
pungin kasvu sekä vesijohtoveden heikko laatu puolsivat uuden vesijohdon 
rakentamista. Uusien keskustan kerrostalojen paloturvallisuusnäkökohdat 
ja talousvedensaanti myös huomattiin. Vesijohdon rakentamiseen nähtiin 
mahdolliseksi saada lainavaroja Kaupunkien yleiseltä paloapuyhtiöltä, joka 
oli perustettu jo vuonna 1832. Myös anniskeluvaroja kertyi vähitellen, joten 
uuden vesijohdon rakentaminen alkoi olla mahdollista.” 


Muitakin ongelmia ilmeni vanhassa vesijohdossa. Koska vesimaksu oli kiin- 
teä eikä perustunut mitattuun kulutukseen, vettä tuhlattiin. Tampereen Sa- 
nomat 27.2.1886 neuvoi ”vesijohtojen omistajia” sulkemaan hanansa silloin, 
kun sitä ei ollut välttämätöntä pitää auki. Vuonna 1890 Helsingin kaupun- 
gin vesilaitosinsinööri C. Hausen laati uuden pumppaukseen perustuvan 
suunnitelman, mutta sen toteutus oli vielä monen mutkan takana. Vuonna 
1895 hyväksyttiin viimein Hausenin suunnitelma, jonka mukaan uusi vesi- 
johto rakennettaisiin ”yli kaupungin”. 


Tampereen matalapaineinen vesilaitos, vesihuollon protojärjestelmä oli 
valmistuessaan Suomen kolmas vesilaitos Helsingin ja Viipurin jälkeen. 
Seuraajia nämä kolme ensimmäistä kaupunkia saivat vasta 1900-luvun 
puolella. 


Jätevedet ja jätteet Tampereen riesana 


Viemäröinnin kehitys Tampereella alkoi maan kuivatuksesta, kun varsi- 
naisia jätevesiä on johdettu viemäriverkkoon 1800-luvun lopusta lähtien. 
Kaupungin kasvaessa 1800-luvun puolivälissä ojia oiottiin, kaivettiin auki ja 
kansitettiin, mutta nämä toimenpiteet eivät riittäneet. Tampereen asukkaat 
kärsivät “suurta haittaa” likaisista lätäköistä, vesiperäisistä maista ja muista 
vastaavista ongelmista. Vuoden 1866 maistraatin "terveyskomitean” ker- 
tomus kuvaa "kaupungin ojitusta” ja toteaa, että kehitystä ei pariin sataan 
vuoteen juuri tapahtunut. Kaupungin perustamisen jälkeen vuonna 1779 
määrättiin entiset vapaana virranneet ojat kulkemaan pitkin tonttien rajoja 
käyttämällä katurumpuja ja rakennusten alituksia. Raittiuskomitea ehdot- 
ti viemäriverkoston rakentamista kaupunkiin, ja vuonna 1867 porvaristo 
päättikin ryhtyä toimiin viemäriverkon suunnittelemiseksi. Vuonna 1873 
teki maanmittari suunnitelman kahdesta pääviemäristä, ja vuoden 1880 
kartassa niitä oli nähtävissä jo kolme. %* 


224 Voionmaa 1932, 549-555. 
225 Juuti 2001, 87. 
226 Valt.ptk.18.8.1875; Juuti 2001, 89-92. 

Vuoden 1879 terveydenhoitoasetuksen mukaan kaupungin oli laadittava 
kymmenen vuoden kuluessa asutusta vastaava viemärisuunnitelma. Kau- 
pungin hallinnossa puuttuvan viemäröinnin aiheuttamat ongelmat ja kruu- 
nun vaatimukset otettiin vakavasti: aina 1880-luvun alusta terveydenhuol- 
tolautakunta kehotti toistuvasti kaupunkia laajentamaan ja parantamaan 
"likaviemärilaitosta”. Vuosina 1887—1894 tehtyjen töiden jälkeen viemäri- 
verkon katsottiin pääosin olevan valmiina. Yhteensä varsinaisia johtoja oli 
lähes 15 kilometriä ja viemärikaivoja vajaat 200 kappaletta. 


Useita viemäreitä johti lähintä tietä pitkin vesistöön: Näsijärveen ja Tam- 
merkoskeen. Vähitellen viemäreitä pyrittiin ohjaamaan Tammerkoskeen, 
jonka katsottiin pystyvän itsepuhdistamaan likavedet. Myöhemmin vie- 
märeitä johdettiin enenevässä määrin Pyhäjärveen, jotta raakavedenotto ei 
vaarantuisi. 


Ulosteiden kaupungille aiheuttama uhka ei näiden toimien ansiosta kuiten- 
kaan poistunut, vaan ongelmat lisääntyivät väkiluvun kasvaessa. Ongelmaa 
lisäsivät eläinten ulosteet. Tampereen vuoden 1890 terveyshoitosääntöjen 
mukaan lautakunnalla oli oikeus kieltää eläinten pito kokonaan, jos tervey- 
dellisiä haittoja ilmeni. Omavaraistalouden ihanne säilyi kuitenkin pitkään, 
ja pysyviä eläintenpitokieltoja langetettiin Tampereella vasta 1920-luvul- 
la?” Karjanpito lisäsi huomattavasti talousveden tarvetta. Lehmät, siat ja 
muut eläimet joivat vettä paljon eikä kaivovesi usein riittänyt eläimille vaan 
vettä piti hakea pidemmältä, esimerkiksi koskesta.?* 


Kaupungin yleistä puhtautta valvoi terveydenhoitolautakunnan puolesta 
terveyspoliisi vuodesta 1885 alkaen. Tampereen ensimmäisenä terveyspo- 
liisina toimi jo vuoden 1880 vesilaitosehdotuksesta tuttu siviili-insinööri A. 
Ahlberg. Vuonna 1900 von Nottbeck kiinnitti huomionsa Pirkkalan maan- 
tien varren avotunkioon, johon kaadettiin ”eläinraatoja, ihmis- ja eläinulos- 
tusta ynnä kaikenlaista muuta likaa” ja joka haisi hirveälle, kuhisi kärpäsiä 
ja oli ”terveydellinen riesa? koko kaupungille.?” Tehtailija kiinnitti huomiota 
moneen muuhunkin epäkohtaan, kuten sopimattomaan paikkaan, taudin- 
aiheuttajiin ja tunkion vesijohdolle aiheuttamaan uhkaan." Likavedet va- 
luivat kohti vedenottopaikkaa! Lautakunta kävi tutustumassa tilanteeseen 
paikan päällä ja totesi ”patterin” eli lannan kaatopaikan sopimattomaksi. 


227 Tampereen terveyshoitosäännöt 2.4.1890, $ 24; Harjula 2003, 37-38. 

228 Kanerva 1967, 106-107. 

229 Harjula 2003, 39-40. 

230 THL PTK 16.7.1900, $ 49; THL BI:4 5.7.1900 v. Nottbeckin kirjelmä lautakunnalle. 

Korkeapaineinen vesilaitos ja kohtalokas 


säästö 


Vuonna 1890 Hausen laati uuden pumppaukseen perustuvan modernin 
vesilaitossuunnitelman, joka tähtäsi kauas tulevaisuuteen. Suunnitelmas- 
sa hän arvioi kaupungin väkiluvun olevan neljännesvuosisadan kuluttua 
noin 40 000. Tällöin keskimääräisen vuorokausikulutuksen ollessa 70 litraa 
tarvittaisiin 900 kuutiometrin vesisäiliö. Vesi otettaisiin entisestä paikas- 
ta Mältinrannasta, Tammerkosken niskalta, josta vesi omalla paineellaan 
johdettaisiin kosken keskiputouksessa olevalle kaupungin myllylle suoda- 
tettavaksi. Hausen totesi tutkimusten perusteella Näsijärven veden sopivan 
laadultaan juomavedeksi, mutta hänen mielestään vesi tuli käsitellä hiekka- 
suodattimilla.' Hausen suositteli pumppulaitoksen voimanlähteeksi Tam- 
merkoskesta otettavaa vesivoimaa.?? 


Hausenin ehdotus oli suunniteltu 40 000 asukkaalle. Kun kaupungissa tuol- 
loin oli vain 20 000 asukasta, yllätti suunnitelman laajuus kaupunginval- 
tuutetut ja ehdotus jäi lepäämään. Myös laitoksen rakennuskustannukset 
tuntuivat korkeilta. Vasta vuonna 1895 valtuusto hyväksyi suunnitelman 
supistettuna ja teki yhden ratkaisevan virheen, kun se rahaa säästääkseen 
jätti suodattimet pois suunnitelmasta. 


Vaikka Tampereella vesilaitos toimi teknisesti ja organisatorisesti hyvin ja 
odotetulla tavalla, oli vesijohtoveden laadussa edelleen toivomisen varaa. 
Ongelmat veden laadun suhteen eivät siis uuden vesijohdon myötä olleet 
hävinneet. Merkittävä tapaus vesilaitoksen kehityksessä oli, kun 1917 vet- 
tä ruvettiin desinfioimaan kloorilla. Syynä tähän nykyään välttämättömänä 
pidettävään toimenpiteeseen oli Tampereella esiintyneet lavantautiepide- 
miat, joista pahin sattui vuosina 1915—1916. Lavantautiin sairastui tuol- 
loin 3157 tamperelaista, joista 273 kuoli. Kun vettä ruvettiin käsittelemään 
kloorilla, ei lavantautia Tampereella ole epidemianluontoisena esiintynyt. 
Veden laatu ei kuitenkaan Tammerkoskessa parantunut vaan pikemminkin 
heikentyi teollisuuden jätevesien lisääntyessä. 


Vuonna 1928 Kaupinojalle saatiin käyttöön uusi laitos, jossa Näsijärven 
vesi desinfioitiin kloorilla ja suodatettiin hiekkasuodattimissa. Tämän val- 
mistuttua jäi vanha laitos edelleen toimimaan. Vedenkulutuksen kasvu 
erityisesti läntisissä kaupunginosissa pakotti kuitenkin pian harkitsemaan 
vedenottamon laajentamista. Kun samanaikaisesti tuli esiin sähkölaitoksen 
vesivoima-aseman uusinta, katsottiin parhaaksi rakentaa läntisiä kaupun- 
ginosia varten kokonaan uusi laitos koskenniskalle Mältinrantaan. Tämä 
laitos valmistui vuonna 1931. 


231 Tuossa vaiheessa ns. hidassuodattimet. 
232 Hausen 1891. 

Paineistettu vesijohto valmistui ja vakinainen palokunta perustettiin Tam- 
pereelle samana vuonna, 1898. Yleisen sammutusvelvollisuuden ja luotta- 
musmiesjärjestelmän perustalta asukkaat olivat usein välinpitämättömiä 
tulipalon sattuessa. Vesijohdon puute oli aiheuttanut myös monenlaista 
muuta haittaa. Aamulehti totesi vuonna 1895 mm, kuinka aikuisten ollessa 
töissä vanhukset ja lapset joutuivat vedenkantoon ja hevoset nääntyivät ke- 
lirikon aikana rahdatessaan sammutusvettä palopaikalle.?? 


Vesijohdon valmistuttua vedenkannosta, kuljetuksesta ja sammutusvelvol- 
lisuudesta vapautus oli kaupunkilaisille suuri helpotus. Se merkitsi heille 
lisääntynyttä mukavuutta ja turvallisuutta paloturvallisuuden ja parem- 
man veden muodossa. Tampereella tämä varsin pitkä prosessi paransi 
takaiskujen jälkeen nopeasti terveysoloja ja kohensi kaupunkikuvaa. Jäteve- 
det ja ulosteet aiheuttivat kuitenkin edelleen ongelmia. 


Ratkaisu ulosteongelmaan? 


Tampereen terveydenhoitolautakunta vaati vuonna 1890 F. W. Gustafsso- 
nin keskikaupungilla sijainneeseen taloon rakennettua WC:tä poistettavak- 
si luvattomana, vaikka rakennuttajan todistuksen mukaan klosetti olikin 
varustettu likakaivolla ja muilla asianmukaisilla varusteilla. Silti puhdistus- 
tulos oli varsin vaatimatonta ja likakaivoista valuneet jätevedet saastuttivat 
pohjavettä, Tammerkoskea ja järviä entisestään. 


Viemärin suunnitteluvaiheessa tai sen valmistuessa vuonna 1894 ei ollut 
tarkoitus liittää vesiklosetteja viemäriverkkoon, vaikka niitä ulkomailla oli- 
kin jo jonkin verran käytössä. WC toi yleistyessään mukanaan vesistöjen 
uuden saastumisvaaran, jota ei hyyskien ja potan aikakaudella ämpärijär- 
jestelmässä ollut. Tämän seurauksena kaupungin vesisuoni, Tammerkoski 
alkoi saastua. Viemäriverkosto kasvoi mitoiltaan, mutta varsinaiseen jäteve- 
denpuhdistukseen ei katsottu pitkällisten suunnitelmien laadinnan ja tutki- 
musten jälkeen aiheelliseksi ryhtyä. Suunnitelmien taustalla olivat 1910-lu- 
vulla esitetyt uudistussuunnitelmat. Valtuusto päätti elokuussa 1919 asettaa 
valiokunnan valmistelemaan kaupungin lokaviemäriveden puhdistamista. 
Tämä tapahtui varsin varhain verrattuna siihen, että vasta vuonna 1962 voi- 
maan tullut vesilaki edellytti jätevesien puhdistusta. 


Valtuuston hyväksymän periaatteen mukaan likavesien puhdistustarve oli 
määriteltävä kokonaisuutena, ennen kuin ryhdyttiin yksittäisiin puhdis- 
tustoimenpiteisiin. Esityksen taustalla oli rahatoimikamarissa vireillä ollut 
kysymys Rongankadulta Tammerkoskeen laskevan viemärin hajuhaittojen 
poistosta septic tank-laitoksen avulla. Asiaa käsitellessään rahatoimikamarin 


233 AL 23.1.1895. 

Kaupinojan vihkiäiset elokuussa 2017. Tampereen veden toimitusjohtaja 
Pekka Pesonen esiintymässä sähkölaitoksen toimitusjohtajan kanssa. 
(Katko 2017) 


kanta oli, että yksittäisiä puhdistuslaitoksia ei kannattanut perustaa, ennen 
kuin kaupungilla oli kattavaa tietoa koko ongelman laajuudesta.” 


Lokaviemärivesivaliokunnan esittämässä lausunnossa ei pidetty tarpeel- 
lisena aloittaa puhdistusta. Tilanne arvioitiin sen hetkisen taloudellisen 
tilanteen kannalta ja vesistöjen tilaa pidettiin vielä suhteellisen hyvänä. 
Puhdistuksella saavutettu hygieeninen hyöty suhteessa kustannuksiin olisi 
ollut pieni. Valtuustossa kukaan ei vaatinut kaupungin likavesien puhdis- 
tamista: sen asettamat asiantuntijat olivat tutkineet ongelman. Kun myös 
rahatoimikamari ja terveydenhoitolautakunta säestivät esitystä, valtuusto 
hyväksyikin lokaviemärivesivaliokunnan esityksen äänestyksettä. Suunni- 
telmaa ryhdyttiin toteuttamaan vuonna 1930, jolloin valtuusto hyväksyi 
rakennustoimiston insinööriosaston laatiman esityksen. Tammerkoskeen 
laskevia Rongankadun ja Verkatehtaankadun viemäreitä jatkettiin 50 met- 
rillä kauemmaksi kosken rannasta. Näin likavesikysymystä lykättiin ha- 
maan tulevaisuuteen: asiaan palattiin vasta 1950-luvulla, jolloin ryhdyttiin 
hahmottelemaan jätevedenpuhdistamoita. Ensimmäinen Tampereen jäte- 
vedenpuhdistamo valmistui Raholaan vuonna 1962 ja seuraava Viinikan- 
lahteen kymmenen vuotta myöhemmin. 


234 Juuti 2001, 195-210. 
235 Juuti 2001, 195-210. 

Vesi- ja sähköpalvelut rintarinnan. Vasemmalla Kaupinojan perusteellis- 
esti saneerattu vedenkäsittelylaitos ja oikealla samaan aikaan valmistunut 
Kaupinojan kaukojäähdytyslaitos. (Katko 2017) 


Vuosi 2017 


Vuonna 2017 Tampereen Vesi toimii kunnallisena liikelaitoksena, jota 
johtaa toimitusjohtaja. Liiketoiminnan johtamisesta ja ohjauksesta vastaa 
johtoryhmä, johon kuuluvat toimitusjohtajan lisäksi yksiköiden vastaavat 
johtajat. Liikelaitoksen operatiivisesta toiminnasta vastaa noin 130 hen- 
gen organisaatio. Tampereen Vesi huolehtii toiminta-alueellaan yli 200 000 
asukkaan vesihuollosta. Tampereen Vesi hoitaa puhtaan veden hankinnan, 
käsittelyn ja jakelun, verkostojen rakentamisen ja niiden ylläpidon, jäte-, 
sade- ja sulamisvesien johtamisen, viemäriverkon ylläpidon sekä jätevesien 
puhdistuksen. Noin kaksi kolmannesta Tampereella käytettävästä talous- 
vedestä on valmistettu pintavedestä ja loppu kolmannes on pohjavettä. Pin- 
tavesi otetaan hyvälaatuisesta Roineesta, jonka vettä käytetään vuosittain 
noin 15 miljoonaa kuutiometriä. Vettä otetaan 4-5 metrin syvyydestä noin 
200 metrin etäisyydellä rannasta, jolloin sen laatu on tasaista. Tampereen 
Veden pohjavedenottamot sijaitsevat Messukylässä, Hyhkyssä, Julkujärvel- 
lä ja Pinsiössä.** Kaupinojan vedenkäsittelylaitoksen täyssaneeraus valmis- 
tui elokuussa 2017. 


236 http://www.tampere.fi/vesi/, luettu 28.2.2017. 

Tampereen jätevedenpuhdistamoilla käsitellään myös Kangasalan, Ylöjär- 
ven ja Pirkkalan kuntien jätevedet. Puhdistamoille tulee käsittelyyn vuo- 
sittain noin 32 miljoonaa kuutiometriä jätevettä. Viinikanlahden jäteve- 
denpuhdistamon lisäksi käytössä ovat Raholan, Kämmenniemen ja Polson 
jätevedenpuhdistamot. 2 


Haastattelu 


Tampereen Veden toimitusjohtaja Pekka Pesonen kuvailee pitkän aikavä- 
lin kehitystä yhdeksän eri näkökulman kautta 13.12.2016. 


(i) Vesihuollon keskeiset valinnat Tampereella: 


Pintavesilaitos Kaupunginojalle vuonna 1928 
Jätevesien käsittelyn pioneeri Raholaan vuonna 1962 
Ruskon vedenkäsittelylaitos vuonna 1972 
Viinikanlahden jätevedenpuhdistamo vuonna 1972 
Kaupinojan vedenkäsittelylaitoksen saneeraus 2017 


Päätös Sulkavuoren keskuspuhdistamosta, joka käynnistynee vuonna 2023. 
(ii) Tulevaisuudessa odottavat ratkaisut 


Päätökset organisaatiomuodosta - liikelaitos vai Oy (kaupunki ja seutu) tu- 
lee tehtäväksi. 


Mahdolliseen seudulliseen yhteiseen organisaatioon ja sen pohdintaan 
palataan 2018. Ainakin osalla naapurikunnista on ehkä enemmän haluk- 
kuutta seudulliseen yhteiseen organisaatioon. Tampereella on pelko joutua 
maksumieheksi. 


Viimeaikaiset kokemukset liikelaitoksista ovat olleet hieman negatiivisia. 
Saatetaan tarttua helposti pikkuasioihin. Johtokunnan tai hallituksen pu- 
heenjohtajan rooli on varsin ratkaiseva. Politikointi tai pisteiden keruu lie- 
nee vaikeampaa OY:ssä. 


TAVASE on edelleen olemassa ja siitä odotetaan seuraavia päätöksiä. Teko- 


pohjavesi on Tampereen kannalta tarpeen Ruskon raakavetenä pintaveden 
sijasta, olipa toteuttava organisaatio mikä tahansa. 


237 http://www.tampere.fi/vesi/, luettu 28.2.2017. 

D&S T Tampereen Veden toimitusjoh- 
R = taja Pekka Pesonen. (Katko) 


(iii) Henkilöstö 


Tampereen Veden henkilöstö on vähentynyt vajaasta 200:sta nykyiseen 130 
vuoden 1990 jälkeen eli 25 vuodessa. 


Kantakaupungin verkostossa on kahdeksan painepiiriä. Vuorotyötä on vä- 
hennetty ja automaatiota on lisätty. Ennakoivaan huoltoon on erityisesti 
panostettu ja se on melko hyvällä tasolla. 


Automaatiossa Kaupinojan laitosta käytetään Ruskosta käsin. Kaupinojan 
vedenkäsittelylaitoksen saneerauksessa on ollut haasteita. 


Hulevesiverkosto on vuoden 2018 alusta siirtymässä kaupungin vastuulle. 
Tampereen Vesi tekee operointia laskutustyönä. Jos hulevesimaksu tulee, 
kaupunki perii sen kiinteistöiltä erikseen. Jätevesimaksun korotuspaine 
pienenisi tältä osin. Nykyään hulevesihuollosta osa rahoitetaan verovaroin, 
osa Tampereen Veden toiminnan kautta. 


Henkilöstön viimeisin rekrytointi oli koulutukseltaan tekniikan tohtori. 
Omaehtoista opiskelua on suosittu: AMK-insinööriksi työn ohessa sekä 
runsaasti vesihuollon ammatti- ja erikoisammattitutkintoja. VETO (Vesi- 
huollon johtaminen ja kehittäminen) -täydennyskoulutusohjelmassa on ol- 
lut monta henkilöä mukana. 

(iv) Saneerausvelka 
Saneeraustarpeesta pitää puhua ja sitä on tuotava esille. 


Noin 5 vuotta sitten saatiin miljoona lisää verkostoihin (20 % lisäys). Sanee- 
raus on edistynyt Tampereella hyvin. Mieluummin tulisi tehdä alueellista 
saneerausta. Tulee hakea yhteisnäkemystä katusaneerauksen kanssa. Stra- 
tegioissa saneeraus on mainittu. 


(v) Suurempia nähtävissä olevia muutoksia 


Ruskon laitoksen saneeraus alkaa vuoden 2018 jälkeen. Sen osuus tulee jat- 
kossa olemaan puolet pintavedestä (50 % 2/3), Kaupinojan osuus samoin 
1/3 ja pohjavesi 1/3. Vakiomäärällä ajetaan, jotta veden laatu säilyy. 


Keskuspuhdistamo valmistuu vuonna 2023, jolloin Viinikanlahden ja Ra- 
holan puhdistamot lakkautetaan. 


Uusia sisäisiä runkoyhteyksiä rakennetaan: Kaupinojalta Hervannan valta- 
väylän kautta uusi yhteys Ruskoon. Samoin Kaupinojalta vesistönalituksina 
itään ja länteen (Lentävänniemi, Näsijärven ali; Olkahisiin myös). 


Raitiotien aiheuttamat johtosiirrot maksavat useita kymmeniä miljoonia ja 
lisäksi tulee noin 20 milj. uusia yhteyksiä ja siirtoja. Kiistana on se, että 
erillishankkeet ovat aiemmin maksaneet vesihuoltoverkostojen siirrot. Nyt 
Tampere poikkeaa tästä periaatteesta ja Tampereen Vesi joutuu rahoitta- 
maan hanketta kahden ensimmäisen vuoden aikana noin 5 milj. vuodessa 
ns. ikähyvityksen perusteella. 


(vi) Tuloutusvaatimus 


Kohtuullinen tuotto on tarpeen. Mikä taso olisi kohtuullinen? 30 % mennyt 
läpi (Helsinki tutki: kilpailuvirasto tutki). Tampereella tuottovaatimus on 
noin 15 % peruspääomalle laskettuna (10,5 M€/ 70,3 M€). Peruspääoman 
korkoa ei ole viime vuosina nostettu. Uhkana on, että taseessa olevia ylijää- 
miä ei pystytä käyttämään vesihuollon tarpeisiin. 


(vii) Suomen vesihuollon vahvuudet 
Suomessa on kokemusta vesihuollon organisoinnista mutta sen soveltami- 
nen kehitysmaissa lienee haasteellista. Laajempi kansainvälistyminen on 


kuitenkin jäänyt puheen tasolle. 


Vesihuollon kehittämisrahasto tukee T&K toimintaa. Rahasto on hyvä lai- 
tosten omiin hankkeisiin, mutta ehkä ei yliopistoille niinkään. 

(viii) Vesihuollon näkyvyys 


Tiedotuskampanjaa elokuvateatterissa; juotava hanavesi; twitter-tili ole- 
massa, facebook, tweet (12 min max) jne. Kaupinojan käyttöönotto ja vih- 
kiäiset tulossa. Kotisivut. Vellamo reaaliaikainen, paikkatietoon sidottu 
vedenlaatupalvelu käytössä ainoana maailmassa. Reaaliaikainen häiriötie- 
dotepalvelu saadaan käyttöön elokuussa 2017 (pioneerityötä sekin). 


(ix) Pitkän aikavälin kehitys 


OY-muoto ja sen edistäminen lainsäädännön kautta; jossain uuden vesi- 
huoltolainsäädännön versiossa tämä jo olikin. 


Globaalisti veden kierrätyksen edistäminen. 


Huleveden viivytys + tulvareitit: kiinteistöllä tehtävät ratkaisut. Tässä 
maankäytön suunnittelulla on suuri merkitys, siksi vesihuollon sisällöstä 
poistettu hulevesien hallinnointi on oikein siirtää peruskaupungin tehtä- 
väksi. 


Kuntien vesihuollon kehittämissuunnitelma tehdään joka tapauksessa; nyt 
vuoteen 2023 ulottuva on voimassa. 


Vesihuollon ja kaavoituksen välisissä keskusteluissa pitää olla mukana. Vii- 
me aikoina on ruvettu paremmin kuuntelemaan vesihuollon tarpeita. Kaa- 
vojen toteutusjärjestyksessä myös vesihuolto on huomioitu. Verkostoja laa- 
jennetaan vaiheittain. 

PÄÄKAUPUNKISEUTU 


Pääkaupunkiseudulla Helsingin seudun ympäristöpalvelut eli HSY huo- 
lehtii vesihuollosta neljän kaupungin alueella: Helsinki, Espoo, Vantaa ja 
Kauniainen. HSY on kuntayhtymä, joka tuottaa vesihuollon ja jätehuol- 
lon palveluja sekä tietoa pääkaupunkiseudusta ja ympäristöstä. Veden- 
hankinnan tarpeisiin Vantaanjoen vettä käytettiin aina vuoteen 1982 asti, 
jolloin Päijänne-tunneli otettiin käyttöön. Vantaanjoen vettä on käytetty 
Päijänne-tunnelin huoltotöiden ja korjausten yhteydessä. Viemäröinnin 
osalta pääkaupunkiseudun ensimmäinen kalliopuhdistamo valmistui Hel- 
singin Viikinmäkeen vuonna 1992 ja useita jätevedenpuhdistamoita poistui 
käytöstä?”.Samalla jätevesiä ryhdyttiin johtamaan Viikinkimäkeen varsin 
kaukaakin Vantaanjoen varrelta. Parhaillaan on Espooseen rakenteilla Blo- 
minmäen kalliopuhdistamo, jonka on määrä valmistua vuonna 2020." 


Pitkän aikavälin kehitys pääkaupunkiseudun 
vesihuollossa 


Paljon on vettä virrannut Vantaassa sanoo suomalainen sananlasku. Tällä 
viitataan yleensä siihen, että jokin asia on vienyt pitkän ajan toteutuakseen 
tai että aikaa on ylipäätään kulunut jo paljon jostakin tapahtumasta. Sanan- 
lasku sopii mainiosti myös pääkaupunkiseudun vesihuollon historiaan. 


Ihminen löysi asumaan Vantaanjoen varsille jo tuhansia vuosia sitten. Nämä 
ensimmäiset joenvarren asukkaat eivät kuormittaneet jokea, sillä heitä oli 
määrällisesti hyvin vähän. Joki tarjosi heille paitsi kulkuväylän myös ra- 
vinnon ja elinkeinonnon. Kalastuksen lisäksi joen ympäristö tarjosi hyvät 
metsästysmaastot. Helsingin kasvava vesihuoltotarve 1800-luvun loppu- 
puolella aiheutti Vantaanjoelle aivan uudenlaisia vaatimuksia. Helsingin 
kaupunki tutki Vantaanjoen vettä jo 1860-luvulla. Suomen ensimmäinen 
vesilaitos, Helsingin vesijohtolaitos, perustettiin jo vuonna 1876 ja sen tar- 
koituksiin vesi otettiin Vantaanjoesta. Vesilaitoksen perustamisen pääasi- 
allisena syynä oli turvata sammutusveden saanti tulipalojen varalta. Veden 
laatu ei kuitenkaan ollut täysin tyydyttävä ja parempaa vettä Helsingin kau- 
pungille etsittiin mm. vuonna 1898 laajoissa pohjavesitutkimuksissa Van- 
taanjokilaaksossa. Nämä tutkimukset, joita tehtiin mm. Tikkurilan alueella 
jatkuivat useita vuosikymmeniä, tosin välissä oli pieniä taukoja. Erityisen 


238 Helsingin seudun ympäristöpalvelut https://www.hsy.fi/fi/tietoa-hsy/Sivut/default. 


aspx. 
239 Juuti et all. 2010. 
240 Uusi jätevedenpuhdistamo Blominmäkeen https://www.hsy.fi/fi/asiantuntijalle/ 


vesihuolto/jatevedenpuhdistus/blominmaki/Sivut/default.aspx. 

Vantaanjoki 2007. (Juuti) 


lupaavaksi osoittautui Valkealähde, jota hyödynnettiinkin Vantaan kaupun- 
gin vedenotossa myöhemmin. 


Vesilaitoksen johtaja J. L. W. Lillja kuvasi Helsingin vedenottoa 1930-lu- 
vulla seuraavasti: 


”Kaupungin kaivot olivat käyneet määrältään ja laadultaan riittämättö- 
miksi kasvavalle kaupungille ja syntyi tarve vesijohtoverkon rakentamisesta. 
Raakaveden ottamista varten Vanhankaupunginkosken läntinen suuhaara 
jouduttiin patoamaan uudella, entistä korkeammalla padolla. Vesilaitok- 
sen toiminnalle välttämättömästä padosta muodostui Vantaanjoen vesis- 
tön vaelluskalakannalle ongelma. Ylös jokeen pääsi vain itäistä suuhaaraa 
pitkin, joka oli kuitenkin rakenteeltaan vaikea ja vaellusaikaan täynnä tuk- 

mespeparwora 1:10 4 J. PV: 

Mefijohto, Se mefi, jota faa 
daan faupungin mefijohdosta, on nyt vuh: 
bietettua ja epäilemättä termeellifempää 


juoda fuin faupungin faimwoista tuotu Helsingin kaupungin vesijoh- 
mefi, mailkei fe mwäriltään ole yhtä kir don kuvausta 22.3.1878, Uusi 
lasta Iuin Faimomefi. Suometar. 


— 161 walistusta on tarlastusslau 


Delfingista. 

— Kaupungin mefijohto. Tahdomme 
huomauttaa että weji fanpungin wefijohdosja 
on puhdistettua ja jen muokfi terweellijempää 
fuin faupungin faimwoisja. Sen märi on tos 
jin hieman fellerwä, fyystä että Wantaan 
wettä näin fuojaijena tahwena ei puhdistamalla» 
faan faada yhtä kirkkaafji fuin klmempinä tal- 
wina, waan weden mafu on kuitenkin puhdas. 
Puomanutamme tätä wallankin jen wuokfi että 
fulfutautien lewidminen riippuu paljon wes 
destä, jota juodaan  Pictarisjakin on ug- 


mattu että miisjä faupunginofisja, joista we- Helsingin kaupungin vesi- 
fijohto on käytännösjä, jaivasten ja fuolleits johdon kuvausta 22.3.1878, 
ten (ufu on wähenemifeen päin. Suomalainen Wirallinen 


— 3. Zopelins'en ”2Bälskärin tarinat” 


lehti. 


keja. Ensimmäiset suunnitelmat kalatien rakentamisesta koskeen ovatkin jo 
vuodelta 1892.” * Eri vedenkäyttömuotojen välillä oli siis suuria ristiriitoja 
jo tuolloin 1800-luvun lopussa. 


Vaikka vesijohtovesi oli kaivovettä parempilaatuista ja sitä oli riittävästi 
tarjolla, täysin tyytyväisiä siihenkään ei oltu. Uusi Suometar -sanomalehti 
kommentoi 22.3.1878 vesijohtoveden olevan ”puhdistettua ja epäilemättä 
terveellisempää juoda kuin kaupungin kaivoista tuotu vesi, vaikkei se väril- 
tään ole yhtä kirkasta kuin kaivovesi.” 


241 Lillja 1938, 310-311; http://www.vhvsy.fi/?p=historia&l1=fi. 

Heti seuraavana päivänä 22.3.1878 Suomalainen Wirallinen lehti kirjoitti 
Helsingistä — palstalla samasta asiasta seuraavasti: ” Tahdomme huomaut- 
taa että vesi kaupungin wesijohdossa on puhdisteltua ja sen wuoksi terveel- 
lisempää kuin kaupungin kaivoissa. Sen wäri on tosin hieman kellervä, syys- 
tä että Vantaan wettä näin suojaisena talvena ei puhdistamallakaan saada 
yhtä kirkkaaksi kuin kylmempinä talvina, waan veden maku on kuitenkin 
puhdas. Huomautamme tätä wallankin sen wuoksi että kulkutautien le- 
viäminen riippuu paljon wedestä, jota juodaan. Pietarissakin on huomattu 
että niissä kaupunginosissa, joissa wesijohto on käytännössä, sairasten ja 
kuolleitten luku on vähenemään päin.” 


Veden käyttö kasvoi nopeasti moninkertaiseksi vesilaitoksen valmistuttua. 
Kulutus henkilöä kohti oli vuonna 1879 noin 20 litraa vuorokaudessa. Eri- 
laiset vesimaksut herättivät keskustelua. Uudessa Suomettaressa 14.3.1879 
kommentoitiin kovin sanoin suunnitelmia, joiden mukaan hevosten juotta- 
misesta otettaisiin maksu. 


”Sanomalehdissä on luettu, että wesijohdon hallitus on ehdoittanut kau- 
punginvaltuusmiehille, jotta hevosten juottamisesta niistä vesiruuhista, jot- 
ka mennä wuonna laitettiin Espoon tullille ja kauppatorille, maksettaisiin 
joka kerralta 2 penniä. Tästä ehdoituksesta sopii todellakin sanoa: seuloa 
hyttysiä ja niellä kameleita! Niistä parista sadasta markasta, jotka tällä 
tavoin wuotuisesti ehkä karttuisi — sillä jotensakin varmana saanee pitää, 
että hywin harvat [...]tulisivat hewosillensa kustantamaan tuota kahta 
penniä — tahtoisi siis wesijohdon hallitus monilta tuhansilta muutenkin 
kyllä rääkätyiltä hewosraukoilta riistää sen pienen wirwoituksen. joka niille 
nyt on suotu, että näet saavat edes janoansa raittiilla wedellä sammuttaa. 
Mutta wesijohdon hallituksella ei ole mitään sitä wastaan, että kesäaikana 
suihkulähteestä Esplanadissa päiwäkaudet läpensä ilmaiseksi tuhlataan 
sadottain kannuja wettä, ilman mitään muuta hyötyä, kuin että kappelissa 
istuwat herrat sen kautta ehkä olisiwat tilaisuudessa tehdä wertailewia tut- 
kistelemuksia saawatko he punssin ja wiinin höyryjä päässänsä nousemaan 
yhtä korkealle, kuin vesi suihkulähteestä. Kaikeksi onneksi oli kuitenkin 
kaupungin waltuusmiehillä sen werran älyä, että he suurella enemmistöllä 
hylkäsiwät wesijohdon hallituksen typerän ehdoituksen. ” 


Vuonna 1880 veden kulutus henkeä kohti oli jo 24 litraa vuorokaudessa, 
seuraavana 32 litraa ja kasvoi siitä vuoteen 1883 mennessä jo 44 litraan. 
Vuonna 1888 tämä ns. ominaiskulutus oli jo yli 60 litraa. Mittareiden käyt- 
töönotto vuonna 1892 hillitsi kasvua hetkeksi ja tuolloin ominaiskulutus oli 
54 litraa. Kulutus alkoi kasvaa taas 1900-luvun alussa ja vuonna 1936 saa- 

vutettiin huippukulutus ennen toista maailmansotaa, peräti 146 litraa vuo- 
rokaudessa henkeä kohti. Tämä lukema merkitsi yli seitsenkertaista määrää 
ensimmäiseen tilastoituun vuoteen verrattuna.” 


Pohjavesitutkimuksia saastumattoman veden 
löytämiseksi 


Paine löytää parempaa vettä kasvoi ja myös pohjavesitutkimuksia ehdotet- 
tiin useampaan kertaan. Helsingin kaupunginvaltuusto päättikin 27.9.1892 
antaa vesilaitoksen tehtäväksi suorittaa pohjaveden löytämiseksi koepora- 
uksia Vantaan jokilaaksossa. Monien vaiheiden jälkeen kaupunginvaltuusto 
myönsi tarkoitukseen tarvittavat määrärahat vuoden 1898 talousarvioon ja 
vesilaitoksen ensimmäinen johtaja ja sen rakennuttajana toiminut C. Hau- 
sen pääsi tekemään tutkimuksia kevättalvella. ? 


Helsingin kaupungin vesihuollon tarpeisiin tehtiin vuonna 1898 laajoja 
pohjavesitutkimuksia Vantaan jokilaaksossa. Nämä eivät olleet varhaises- 
ta ajankohdasta huolimatta ensimmäiset mittavat pohjavesitutkimukset 
maassa. Jo vuosina 1896-97 tehtiin Vaasan Karperöjärven lähellä laajo- 
ja koeporauksia pohjaveden löytämiseksi. Porauksilla löydetty pohjavesi 
ei kuitenkaan ollut riittävän hyvää, sillä siinä oli liikaa suolaa." Toisaalla 
Helsingin kaupungin vedenhankintatarpeisiin pohjautuvissa tutkimuksissa 
taustalla oli jo vuonna 1866 valmistunut, Helsingin teknillisen reaalikou- 
lun rakennustaiteen opettajan insinööri Endre Lekven 78-sivuinen selvitys 
”Kysymys Helsingin kaupungin vesijohdosta”. Tuolloin Lekve esitti raaka- 
veden ottoa Vantaanjoesta. Seuraavassa suunnitelmassa, jonka laati vuon- 
na 1867 tukholmalainen everstiluutnantti F. W. Leijonancker, alkuperäistä 
esitystä täydennettiin ja kolmannessa esityksessä W. A. Abegg tarjoutui 
vuonna 1868 myös rakennuttamaan vesijohdon. Vuonna 1871 maistraatti 
teki toimilupasopimuksen Abeggin kanssa vesilaitoksen rakentamisesta. 
Sopimuksella Abegg sai yksinoikeuden vedenjakeluun 75 vuodeksi. Jo seu- 
raavana vuonna Abegg myi kuitenkin sopimuksen eteenpäin berliiniläiselle 
Neptun-yhtiölle. Yhtiö aloitti rakennustyöt ja verkoston ensimmäinen vai- 
he valmistui 1876. Monien eri vaiheiden jälkeen kaupunki lunasti vesilai- 
toksen itselleen. %s 


Professori Otto E.A. Hjelt esitti jo vuonna 1875 ajatuksen ”hankkia poh- 
ja- tai lähdevettä Helsingin kaupungin vesijohdolle, jota vettä kirkkauten- 
sa ja puhtautensa, steriilisyytensä, tasaisen lämpönsä ja raikkaan makunsa 
puolesta tavallisesti on pidettävä muita vesiä parempana”. Ensimmäisenä 


242 Lillja 1938, 268-269. 

243 Lillja 1938, 15-37. 

244 Juuti & Katko 2006. 

245 Lillja 1938, 15-37; KHKH 1875-1878. 

Taulukko. Asuntojen vesihuollon varustetasoprosentti (prosentilla asukkai- 
sta) Helsingissä, Tampereella, Turussa ja Vaasassa vuonna 1910. 


Helsinki Tampere Turku Vaasa 
viemäri 70 42 22 16 
vesijohto 72 43 21 4 
WC 38 10 3 2 
kylpyhuone 22 4 6 2 
sähköjohto 32 10 11 16 


1810 1830 1850 1880 1900 1925 1950 1970 1975 1980 1985 1990 1995 2000 2005 2010 2016 


Helsingin väestömäärän kehitys 1810-2016. 

maamme kaupunkina pohjavettä ryhtyi kuitenkin hyödyntämään Viipuri 
vuonna 1892. Aikaisemmin perustetut Helsingin ja Tampereen laitokset 
käyttivät pintavettä. %* 


Vielä vuonna 1889 Vantaanjoen vettä pidettiin varsin hyvänä, prof. Ashanin 
lausunto asiasta kuului seuraavasti: 


”Helsingin vesijohtovesi on terveellistä juomavettä. [...] Helsingin kunta voi 
totisesti pitää itseään onnellisena, kun sillä on käytettävissään sellaista ve- 
sijohtovettä, jota Vantaanjoki sille tarjoaa." 


Pitkien ja perusteellisten tutkimusten jälkeen katsottiin, ettei oltu pääs- 
ty toivottuun tulokseen. Myös tekopohjaveden valmistusta pohdittiin ja 
Richertin tutkimukset ja menetelmät mm. Göteborgissa tunnettiin hyvin. 
Helsingin vesilaitoksen pitkäaikainen johtaja, teknologian tohtori J.L.W. 
Lillja siteeraa A.O. Alrutzin ja J.G. Richertin 20.8.1903 päivättyä selvitystä: 


”Vesijohtokonttorin [vesilaitos] aiemmin toimittavat alustavat tutkimukset 
ovat kuitenkin osoittaneet, että pohjavesiolosuhteet ylipäätänsä ovat suo- 
tuisat, mutta monet seikat puhuvat kuitenkin seikkaperäisen tutkimuksen 
puolesta. Niinpä esim. ilmenee geologisesta kartasta, että se somerharju, 
joka on näkyvissä maan pinnalla Tikkurilassa, luultavasti on suuremman 
harjun jatkoa, joka Riihimäellä leikkaa Suomen suurimman moreenimuo- 
dostelman. Hangon harjun”. Jos nämä soramuodostelmat ovat yhteydessä 
keskenään myöhemmin kerrostuneen saven alla, niin on ajateltavissa, että 
siellä juoksee pohjavesivirtoja, jotka riittävät kaupungin tarpeiksi. Ja ellei 
niin olisikaan asianlaita, on toinen keino jäljellä, jota kannattaa koettaa, 
nimittäin pohjavesivirran antoisuuden keinotekoinen lisääminen suotaa- 
malla maahan vettä Vantaanjoesta tai jostakin muusta läheisestä vesistös- 
tä? 28 


Helsingin kaupungin raakavesi otettiin keskusteluista ja tutkimuksista huo- 
limatta jatkossa edelleen Vantaanjoesta ja hidassuodatettu vesi pumpattiin 
Alppilan vesitorniin vesiturbiinipumpuilla, jotka saivat voimansa koskesta. 
Alppilasta vesi johdettiin edelleen noin 20 kilometrin mittaiseen vesijohto- 
verkostoon. Vantaanjoen saastuminen ei jäänyt huomaamatta. Voimakkaan 
saastumisen aiheuttamat haitat nostattivat vastarintaa aktiivisissa asuk- 
kaissa, mikä kiihtyi liikehdinnäksi 1950—60-luvuilla. ?” 


Helsingissä asuinmukavuuden kannalta keskeiset palvelut yleistyivät huo- 
mattavasti rivakammin kuin muissa Suomen kaupungeissa ja vuonna 1910 


246 Lillja 1938, 34-35; Juuti & Katko 2006. 
247 Lillja 1938, 172. 

248 Lillja 1938, 41. 

249 Ahtiainen & Tervonen 2002, 427. 

tilanne esimerkiksi vesijohdon ja viemärin suhteen oli jo varsin hyvä (Tau- 
lukko). Tuolloin eli vuonna 1910 Helsingin väkiluku oli 133 150. 


Vesiklosetti nähtiin terveydenhoidon voittona, koska ulosteet saatiin sen 
avulla välittömästi pois pihoista ja taloista." WC:n alkutaipaleella etenkin 
työväenasuntojen kohdalla tilanne oli se, että oman pihanperäkäymälän- 
kin saanti oli edistysaskel. Oma käymälä oli työväenasunnoissa vuonna 
1909 Snellmanin tutkimuksen mukaan vain joka viidennessä huoneistossa. 
Näissä tapauksissa kyse oli pihanperällä olevasta käymälästä, ei vesivessas- 
ta. Vaikka vedellä toimivat huuhteluvessat yleistyivät vähitellen, varsinkin 
kaupunkien reunamien puutalo- ja omakotitalokortteleissa käytettiin kui- 
vakäymälöitä aina 1950- ja 1960-luvuille saakka.?? Väestö alkoi kasvaa voi- 
makkaammin 1800-luvun loppupuolella ja kasvu jatkui aina 1970-luvulle. 


Kaupunkien terveydellisiä oloja säätelemään tarvittiin yhtenäistä lainsää- 
däntöä. Tässäkin asiassa mallia katsottiin naapurimaasta Ruotsista. Koko 
maata koskeva laki saatiin kun vuonna 1879 annettiin Suomen terveyden- 
hoitojärjestys ja se tuli voimaan heinäkuun alussa 1880. Kaupunkeihin oli 
perustettava terveydenhoitolautakunta valvomaan terveydenhoidollisia ja 
hygieenisiä oloja. Eri paikkakunnilla annettiin lisäksi omia yleistä hygieniaa 
ja menettelytapoja koskevia määräyksiä. Helsingin terveydenhoitojärjes- 
tystä valmisteltiin vuodesta 1909 alkaen. Monien vaiheiden jälkeen tervey- 
denhoitojärjestys hyväksyttiin vuonna 1917. Siinä määrättiin muun muassa 
puhtaanapidosta, käymälöistä ja viemäröinnistä. Tällä terveydenhoitojär- 
jestyksellä kumottiin monia vanhoja määräyksiä, muun muassa seuraava: 


”[...] marraskuun 27 päivänä Helsingissä; tammikuun 23 päivänä 1895 vah- 
vistetut säännöt ruokatavarakaupasta Helsingin kaupungin toreilla sekä sa- 
tamiin kytketyistä aluksista; elokuun 26 päivänä 1889 vahvistetut säännöt 
leipurin-, konditorin- ja makkarantekijän-ammatin harjoittamisesta; sekä 
helmikuun 23 päivänä 1916 vahvistettu Helsingin kaupungin maito- ja ker- 
makauppasääntö, astuu voimaan vuoden kuluttua siitä, kun se on asianmu- 
kaisesti vahvistettu, paitsi mikäli koskee XI luvun säädöksiä kulkutaudeista 
sekä XII luvun säännöksiä keuhkotaudista, jotka ovat voimassa kohta kun 
ne on vahvistettu?” 


Uusi terveydenhoitojärjestys oli varsin kattava ja näin sillä voitiin kumota 
useita aiempia sääntöjä. 


250 Harjula 2003, 22. 
251 Jutikkala 1979, 147. 
252 Juuti & Katko 2006, 185. 

Helsinki aloitti jätevedenpuhdistuksen 
vuonna 1910 


Helsingissä merenlahdet olivat 1800—1900-lukujen taitteessa niin pahoin 
saastuneet, että tilanne oli jo terveydelliseltä kannalta tarkasteltuna erittäin 
huolestuttava puhumattakaan siitä, että hajut ja rannoilla vellovat likavedet 
olivat esteettisesti erittäin epämiellyttäviä. Helsingissä useat eri ryhmät al- 
koivat samanaikaisesti vaatia asiaan parannusta. Nämä tekijät yhdessä kau- 
punkikuvan tietoisen kohentamisen kanssa saivat valmistelu- ja keskustelu- 
vaiheen jälkeen aikaiseksi päätöksen ensimmäisen jätevedenpuhdistamon 
rakentamiseksi Alppilaan vuonna 1909. 


Suomen sodan aikana kaupunkipalo oli vuonna 1808 tuhonnut Helsingin 
pahoin. Kaupungin kehitykselle oli ratkaisevaa, että sodan jälkeen vuonna 
1812 se määrättiin rakennettavaksi uudelleen Venäjän yhteyteen peruste- 
tun Suomen suuriruhtinaskunnan pääkaupungiksi. Jo 1800-luvun puoli- 
väliin mennessä oli nykyisen keskustan alue rakennettu uuteen loistoon. 
Muun muassa teollistumisen ja Pietariin vuonna 1867 avatun rautatien 
myötä kaupunki alkoi kasvaa nopeasti vuosisadan jälkipuoliskolla. Vuo- 
sisadan vaihteen tienoilla kaupungissa oli jo yli 100 000 asukasta. Tällöin 
Helsingistä alettiin tietoisesti luoda modernia pääkaupunkia, jolla oli ny- 
kyaikainen infrastruktuuri. Vesilaitoksen ja myöhemmin viemärilaitoksen 
edustajat kuten myös esimerkiksi arkkitehdit ja opettajat tekivät opinto- 
matkoja Keski-Eurooppaan ja hankkivat tällä tavoin sekä laajan kansainvä- 
lisen kirjeenvaihdon ja lehtitilausten kautta viimeisintä alansa tietämystä. 
Monissa muissakin kaupungeissa vesilaitoksen ja viemärilaitoksen syntyä 
edelsi useita vuosia ja jopa vuosikymmeniä kestänyt julkinen keskustelu ja 
väittely niiden tarpeellisuudesta ja kustannuksista. 


Opintomatkoja ulkomaisiin kohteisiin tehtiin Suomesta jo 1800-luvun 
puolella ensimmäisten vesilaitosten perustamisvaiheessa, samoin käytet- 
tiin runsaasti ulkomaalaisia asiantuntijoita suunnittelijoina, suunnitelmien 
arvioijina ja asiantuntijalausuntojen antajina sekä erityistietämystä vaativi- 
en kokeiden ja tutkimusten tekijöinä. Sama käytäntö jatkui kun jäteveden- 
puhdistuksen aloittamista ja laajentamista suunniteltiin 1900-luvun alussa. 
Esimerkiksi Helsingissä jätevedenpuhdistuksesta tietoja hankki etenkin R. 
Granqvist ja Lahdessa K. Tavast, molemmat insinöörejä. Asuntojen vesi- 
johdon, viemärin ja wc levinneisyyttä Helsingissä ja Tampereella vuosina 
1910 ja 1938 on kuvattu seuraavassa taulukossa. 


253 Hietala 1992, 229-230; Katko 1996; 41; Juuti & Katko 1998, esim. 56-57. 
254 Katko 2013, 38-46. 

Taulukko: Asuntojen vesijohdot, viemärit ja wc Helsingissä ja Tampereella 
1910 ja 1938. 


| === [VUOSI1910 VUOSI 1938 


Kaupunki Vesi/viemäri- | Vesijohto | Loka- WC Vesijohto | Viemäri | WC 
laitos perus- kulppo 
tettu 


ma 


Lähde: SVT VI väestötilastoa 1910 ja SVT XXIV 1938. Vuoden 1910 tiedot ovat ensimmäi- 
set asiasta julkaistut tiedot. Tällöin tehtiin maan suurimmissa kaupungeissa väestönlaskennan 


yhteydessä asunto-olojen selvitys. 


Jotta Töölönlahti ei täysin tuhoutuisi, oli rakennettava jätevedenpuhdista- 
mo. Vuonna 1910 valmistui Helsingin ensimmäinen puhdistamo Alppilaan 
Töölönlahteen laskettavien jätevesien puhdistamiseksi.? Teknisiltä ratkai- 
suiltaan Lahteen samaan aikaan rakennettu puhdistamo ja Alppilan puh- 
distamo olivat hyvin samanlaisia. 


Molempien puhdistamojen saostuskaivoissa viemäriveden viipymä oli 16- 
21 tuntia ja sekä Helsingissä että Lahdessa keräytynyt liete poistettiin ker- 
ran tai kahdesti vuodessa. Pian havaittiin, että tuore happipitoinen viemä- 
rivesi soveltui paremmin biologiseen jatkokäsittelyyn kuin saostuskaivosta 
virtaava hapeton jätevesi. Selkeytys ja lietteen mädätys oli järjestettävä eri 
yksiköihin. Vuonna 1924 Alppilan laitos vaurioitui ja se rakennettiin myö- 
hemmin uudestaan ilman saostuskaivoja.** 


Alppilan puhdistamo mitoitettiin 3 000 asukkaan jätevesiä varten keski- 
määräisen jätevesimäärän ollessa 100 litraa vuorokaudessa henkilöä koh- 
den. Kyseessä oli biologinen puhdistamo, jonka prosessi koostui mekaani- 
sesta puhdistuksesta, mädätyksestä ja ilmastuksesta. Syksystä 1912 lähtien 
kaupungin terveystutkimusten laboratorio tarkkaili viikoittain puhdistus- 
tehoa. Tutkimukset osoittivat, että puhdistusteho oli keskimääräistä pa- 
rempi sateisena kautena; kuivana kautena se oli huonompi, koska jätevesi 
oli väkevää. Tutkimusten ja eri asiantuntijoilta saatujen lausuntojen perus- 
teella tilannetta yritettiin parantaa, mutta puhdistustulos säilyi vain tyydyt- 
tävänä myös seuraavaksi vuonna 1915 rakennetulla Savilan puhdistamolla. 
Hyvään tulokseen ei päästy ylikuormituksen vuoksi, vaikka Etu-Töölön ja 
Humaliston jätevesiä varten rakennettu Savilan puhdistamo oli mitoitettu 
jo 10 000 asukkaalle. Tuolloin vain kahdeksan prosenttia Helsingin asutus- 


255 Frävuori 1976, 16-17; Tanhuala 1994, 23-24; Laakkonen 2001,184-186. 
256 Katko 1996. 

jätevesistä puhdistettiin ja nekin puutteellisesti. Töölönlahti saastui pahoin, 
mikä herätti laajaa kansalaisliikehdintää.?7 


Alkuvaiheessa viemäriverkkoihin tehtiin saostuskaivot. Pian huomattiin, 
että niissä syntyvä rikkidioksidi syövytti pahoin betoniputkia. Tämä oli yksi 
syy niin sanottujen emscher-kaivojen käyttöönotolle. Niiden periaate tuo- 
tiin Saksasta. Jäteveden viipymä selkeytysaltaissa oli vain noin pari tuntia ja 
laskeutuva liete vajosi altaan pohjaraon kautta alapuolella olevaan mädätys- 
säiliöön. Mädätyksen hajoamistulosten sekoittuminen selkeytettyyn veteen 
voitiin täten estää ja mätänemisprosessissa syntyvä kaasu oli mahdollista 
ottaa talteen ja hyödyntää. Yksinkertaisen toimintaperiaatteen vuoksi tätä 
ratkaisua käytettiin pitkään 1960-luvulle asti pienille jätevesimäärille. En- 
simmäinen emscher-kaivo rakennettiin Alppilaan vuosina 1926—1927. Em- 
scher-kaivon jälkeen jätevesi johdettiin sepelisuodattimeen. Puhdistamon 
toiminta lopetettiin vuonna 1959. 


Töölönlahden lisäksi muidenkin Helsingin rantavesien saastuminen eteni 
viemäreiden purkuaukkojen läheisyydessä niin huolestuttavasti, että vuon- 
na 1911 peräti kolmelta eri taholta tuli rahatoimikamarille aloite viemä- 
rivesien puhdistuksen aloittamiseksi myös muualla. Rahatoimikamarin 
puheenjohtaja valtioneuvos Alexis Gripenberg teki ensimmäisen aloitteen 
1911 kesäkuussa. Hän esitti, että oli ryhdyttävä toimiin ”niiden epäkohtain 
poistamiseksi, jotka syntyivät sallittaessa kaupungin viemäriveden virrata 
Helsinkiä ympäröivään mereen heti rannoissa?” ?” Vesijohdon, viemäröin- 
nin ja WC:n varsin nopea yleistyminen ei siis tullut ilman seurauksia vaan 
ympäristö joutui maksamaan kovan hinnan asuinmukavuuden lisääntymi- 
sestä. 


Vuoden 1911 syyskuussa Helsingin Uimaseura pyysi, että Ursinin kallion 
uimalaitoksen lähellä mereen virtaava viemärivesi puhdistettaisiin. Vielä 
saman vuoden marraskuussa tuli kolmas aloite Naisliitto Hemmetiltä. Yh- 
distys huomautti, että olisi välttämätöntä estää meriveden likaantuminen. 
Kolmen eri tahon esitykset saman vuoden aikana samasta asiasta loivat 
perustaa viemärivesien poistoa ja puhdistusta koskevalle vuosikymmeniä 
kestäneelle keskustelulle ja valmistelulle. ?* 


Syyskuussa vuonna 1913 kaupungin yleisten töiden hallitus yhtyi rakennus- 
konttorin mietintöön poikittaisten kokoojaviemäreiden ”ja siten saatavien 
päälaskusuiden yhteyteen laitettavien puhdistuslaitosten rakentamises- 
ta” Terveydenhoitolautakunta antoi asiasta lausuntonsa, jossa se ehdotti, 


257 Laakkonen 2001, 184-209. Septic tank -systeemi toimi sitä huonommin mitä väke- 
vämpää jätevesi oli. Viranomaiset joutuivat ohjaamaan osan Savilan kuormitukses- 
ta mereen puhdistamattomana. 

258 Katko 1996. 

259 Grangvist 1929, 537-538. 

Kaivo Tikkurilassa vuonna 1942. (Vantaan kaupungin- 
museon kuva-arkisto) 


että ennen päätöksen tekemistä asetettaisiin komitea ”tutkimaan tarkasti 
kaikkia asiaan vaikuttavia seikkoja” Rahatoimikamari tilasi tämän jälkeen 
professori Arthur Rindelliltä ja Ossian Aschanilta lausunnon terveydenhoi- 
tolautakunnan ehdotuksesta. Professorit puolsivat 6.4.1914 lausunnossaan 
ehdotusta. Tutkimukset oli heidän mielestä kohdistettava eri puhdistus- 
menetelmien tehokkuuden selvittämiseen eikä meriveden likaantumiseen. 
Samaan aikaan asia jätettiin lausuntoa varten insinööreille B.F. Huber ja 
Harald Herlin. He puolsivat 21.5.1915 lausunnossaan viemäriveden pump- 

paamista mereen ja suosittelivat, että laadittaisiin vertailevat vaihtoehdot 
pumppaamisen ja puhdistuslaitosten rakentamisen välillä. Tämän selvityk- 
sen saatuaan rahatoimikamari päätti pyytää kaupunginvaltuustolta mää- 
rärahaa tutkimukseen. Kaupungininsinööri G. Idström kuitenkin vastusti 
Huberin ja Herlinin ehdotusta kirjelmässään 12.7.1915. Kaupunginvaltuus- 
to yhtyi syyskuussa rahatoimikamarin ehdotukseen ja asetti komitean teke- 
mään selvityksen ”viemäriolojen eri järjestelymahdollisuuksista” Komitea 
teki laajoja tutkimuksia asiasta ja niiden jälkeen se jätti toukokuussa 1923 
mietinnön ”viemärivesikysymyksen” ratkaisemiseksi. ?*' 


Tähän komiteaan kuuluivat Aschan, johtaja I. Lindfors, terveydenhoito- 
lautakunnan edustajina vapaaherra O. von Hellens ja maisteri B. Geitlin ja 
kaupungin yleisten töiden lautakunnan edustajina intendentti K. Appelberg 
ja kaupungininsinööri Idström. Appelbergin tilalle tuli 7.1.1916 insinööri J. 
Castren. Mietintö viemäriolojen järjestämisestä valmistui 28.5.1923. Komi- 
tean mielestä viemäreitä tuli jatkaa kauemmas rannasta tai jos tämä ei olisi 
mahdollista, tuli rakentaa jäteveden puhdistuslaitoksia, jotka voisivat pe- 
rustua esimerkiksi aktiivilietemenetelmään. Viemäreiden suulle kerääntyvä 
liete tuli poistaa ruoppaamalla. ?? 


Asiasta pyydettiin jälleen lausunnot kaikilta asiaankuuluvilta kaupungin vi- 
ranomaisilta. Tämän jälkeen toukokuussa 1926 kaupunginvaltuusto päätti 
periaatteessa hyväksyä komitean suunnitelmat ja antaa kaupungin yleisten 
töiden hallituksen tehtäväksi laatia uudelleen viemäröinnin järjestelyehdo- 
tus. Erityisesti suunnittelussa tuli ottaa huomioon, että työ olisi aloitetta- 
va niistä kaupunginosista, jotka kärsivät epäkohdista eniten. Samalla pää- 
tettiin myös ”aloittaa kaupungin viemäriolojen järjestely mahdollisimman 
pian”. Kaupunginvaltuuston päätöksen mukaisesti rakennuskonttori laati 
ehdotuksen ”viemärivesikysymyksen järjestämisestä” komitean antamien 
suuntaviivojen mukaisesti. Pääsisältö tässä ehdotuksessa oli, että mikäli oli 
taloudellisesti mahdollista, niin viemärisuiden lukumäärää tuli pienentää 
yhdysviemäreiden avulla yhteensä seitsemään kappaleeseen ja rakentaa 
näiden yhteyteen puhdistamot. Kuusi näistä olisi suunnitelman mukaan 
”täydellisiä biologisia puhdistuslaitoksia” ja eteläisin mekaaninen puhdis- 
tamo. Rakentaminen suunniteltiin tapahtuvaksi jaksottaisesti siten, että 
tarpeen mukaan ensin rakennettaisiin mekaaninen puhdistus ja vasta myö- 
hemmin biologinen puhdistus. ? 


Mietinnön pohjalta esitti rakennusvirasto vuonna 1927 seitsemän puhdis- 
tamon eli Tervasaaren, Haapaniemen, Kyläsaaren, Vantaansuun, Haagan- 
puronsuun, Taivallahden ja Munkkisaaren, rakentamista. %* 


261 Grangvist 1929, 538-539. 

262 Juuti, Rajala & Katko 2010, 47-48. 

Ehdotuksen mukaisesti koko kaupungin hallinnassa oleva alue viemäröi- 
täisiin. Suunnitelmassa käytettyjen laskelmien mukaan alue tulisi täysin 
rakennetuksi vuonna 1970, jolloin väkiluku olisi noin 400 000 henkeä. Oh- 
jelman toteuttamiskustannuksiksi vuoteen 1970 asti arvioitiin noin 114 
miljoonaa markkaa. Kyseessä oli siis hyvin pitkän aikavälin suunnitelma 
noin puoleksi vuosisadaksi eteenpäin. Tämä suunnitelma myös toteutui 
pääpiirteissään. 


Vettä Tikkurilasta 


Vielä 1940-luvulla Tikkurilan alueen vesihuolto hoitui varsin samaan tyy- 
liin kuin haja-asutusalueillakin. Vesi otettiin yksityisistä kaivoista. Kun 
myöhemmin 1950-luvun puolivälissä mietittiin Tikkurilan seudun vesi- 
huoltoratkaisuja, nämä puoli vuosisataa aiemmin tehdyt tutkimukset oli- 
vat tiedossa ja muun muassa aikaisemmat antoisuusmittaukset ja arviot 
osoittautuivat varsin hyvin paikkaansa pitäviksi. Helsingin maalaiskunta 
hankki lähdealueen haltuunsa toisen maailmansodan jälkeen ja Vesiteknil- 
linen Insinööritoimisto Vesto Oy suoritti kunnan toimeksiannosta lähteellä 
uudelleen tarkkoja tutkimuksia ja laati suunnitelmat pohjavesilaitoksen ra- 
kentamiseksi painejohtoverkkoineen. Esimerkiksi pitkä lehtiartikkeli ” Val- 
kean lähteen vettä Tikkurilaan” 18.2.1957 sivusi näitä Helsingin kaupungin 
alueella yli puoli vuosisataa aiemmin tekemiä tutkimuksia seuraavasti: 


”[...] Kuutisenkymmentä vuotta sitten Helsingin kaupungin vesilaitos suo- 
ritti laajoja pohjavesitutkimuksia Tikkurilan Hakkilan harjujen eteläosas- 
sa, jolloin myös sanottu lähde tutkittiin. Sen todettiin kuuluvan antoisim- 
piin koko Helsingin seudulla.” 


Näin historiasta, sen tuntemisesta ja hallinnasta voi olla yllättävän paljon 
hyötyä odottamattomissa asioissa. Aikaisempi tieto hyvästä vedenottopai- 
kasta ei ollut kadonnut ja näin voitiin säästää paljon vaivaa, koska vedenot- 
topaikkaa ei tarvinnut enää etsiä. 


Tarve järjestäytyneeseen vesihuoltoon oli kova ja asukkaat alkoivat ih- 
metellä, miksei tällaista välttämättömyyttä saatu aikaiseksi. Alueelle alkoi 
nousta suuria kerrostaloja, jotka toimiakseen vaativat modernia vesihuol- 
toa. Lehtileike 15.10.1955 otsikolla ”Lohenpyrstön rakennustyöt alkuun 120 
milj. mk” kuvailee yhtä suurta rakennushanketta ja sen seurauksia näin: 


”Kuten aikaisemmin olemme kertoneet, on Tikkurilan puolikunnallisista 
kerrostalohankkeista toinen, Lohenpyrstöä koskeva päässyt jo siihen vaihee- 
seen, että työllisyysmäärärahoista saatujen 120 milj. mk turvin päästään 


265 Grangvist 1929, 539-540. 
266 Ilta-Sanomat 18.2.1957. 

rakennustöihin välittömästi käsiksi. Maalaiskunnan oma työllisyyskysymys 
on — kuten toisaalla lehteämme ilmenee — varsin hyvä ja Lohenpyrstö tu- 
lee jälleen tulevaksi talvikaudeksi antamaan työtä varsin huomattavalle 
työntekijäjoukolle. Lohenpyrstön osakkeenmerkitsijöiden intoa kuvaa tieto, 
että säästämisestä luopuneita ei ole yhtään. Suuri innostus oman osakkeen 
saantiin on siis vallalla. Kultapyrstö seuraa perässä”. Raha tai pikemmin- 
kin sen puute ja kohdistaminen oli ongelmana. 


Ympäristöongelmien historiaa 


Helsingin maalaiskunnan alueella asutus alkoi lisääntyä varsin nopeasti 
tultaessa 1920-luvulta 1930-luvulle. Samaan aikaan alueelle ryhdyttiin ra- 
kentamaan uusia teitä. Koko maan linja-autoliikenne oli kasvanut koko 
1920-luvun ja vilkkaimmat reitit kulkivat maalaiskunnan halki. Pulakausi 
tosin vauhditti töitä siinä mielessä, että laman vuoksi työttömiä oli paljon ja 
teitä rakennettiin työttömyystöinä. Vesihuollon rakennustyöt käynnistyi- 
vät 1950-luvun puolivälissä myös ns. lapiolinjalla eli miehiä oli töissä hyvin 
paljon ja koneita vähän. 


Pulakautena maalaiskuntaan rakennettiin myös taloja varsinkin siksi, että 
rakennusmaa oli huomattavasti halvempaa kuin Helsingissä. Runsaasti ra- 
kennettiin etenkin pientaloja niitä varten kuntaan palstoitetuille alueille. 
Väestön kasvu ja lisääntyvä ympäristön kuormitus alkoivat tuntua sodan 
jälkeisinä jälleenrakennusvuosina, kun siirtoväkeä asutettiin. Sodassa me- 
netetty Viipurin kaupunki eräällä tapaa korvaantui olosuhteiden pakosta 
Helsingin seudulla, joka alkoi kasvaa nopeasti paitsi väestökeskittymänä 
niin myös teollisuuskeskuksena.?* 


Ympäristöongelmat alkoivat kuitenkin lisääntyä etenkin taajamissa ja ti- 
lanne huononi voimakkaasti siirryttäessä 1940-luvulta 1950-luvulle. Kai- 
vot saastuivat, ojissa virtaava vesi oli käytännössä monin paikoin jätteiden 
pilaamaa ja erilaiset epämiellyttävät hajut vaivasivat asukkaita. Saasteet ja 
valumavedet olivat todellinen ongelma myös ihmisten terveydelle, sillä vie- 
lä 1950-luvun lopulla terveydenhoitolautakukunnan mukaan peräti 97 pro- 
senttia kiinteistöistä sai vetensä omasta kaivosta.” Suuria tautiepidemioita 
ei kuitenkaan esiintynyt, vaikka esimerkiksi kriisiaikojen taudit ja kurjuus 
olivat vielä varsin hyvin muistissa. 


Helsingin maalaiskuntaan laadittiin 1900-luvun puolivälissä perusteellinen 
rakennusohjelma, etenkin nopeasti lisääntyneen asukasluvun infrastruk- 
tuurille asettamien vaatimusten vuoksi. Vuonna 1950 Tikkurilasta päätet- 

tiin tehdä kunnan hallinnollinen keskus, mikä edesauttoi alueen kaikinpuo- 
lista kehittämistä myös kunnallistekniikan osalta. Teitä, kouluja, terveystalo 
ja muita julkisia rakennuksia ja parannustöitä oli suunnitteilla niin runsaas- 
ti, että samana vuonna päätettiin laittaa rakennusmestarin toimi hakuun. 
Ensimmäiseksi kunnan rakennusmestariksi valittiin Nils Manninen?" 


Seuraavalla vuosikymmenellä Vantaanjoki alkoi jo olla todella huonos- 
sa kunnossa. Samoihin aikoihin ympäristöasiat nousivat suuren yleisön 
tietouteen laajemminkin maailmalla ja myös Suomessa. Kansainvälisesti 
kuuluisin merkkipaalu ympäristöherätyksessä oli Rachel Carsonin vuon- 
na 1962 ilmestynyt teos ”Silent Spring’, joka ilmestyi suomeksi nimellä 
”Äänetön kevät” seuraavana vuonna. Ympäristönsuojeluun liittyvä kes- 
kustelu nykymuodossaan alkoi tämän teoksen jälkeen, toki monia muita- 
kin tekijöitä vaikutti asiaan. Tätä voidaan kutsua myös ympäristöliikkeen 
synnyttämän ympäristötietoisuuden vallankumoukseksi. Suomessa käsite 
ympäristönsuojelu vakiintui vasta 1970-luvun alussa.” 


Ympäristökirjoittelu lisääntyi kansainvälisesti ja myös Helsingin Sanomissa 
selvästi 1960-luvun jälkipuoliskolla. Tämä johtui mm. tiedotuksen muu- 
toksista, kun ympäristön pilaantuminen miellettiin osaksi länsimaisen yh- 
teiskunnan ongelmia.? Vantaanjoki oli todella huonossa kunnossa muun 
muassa maatalouden ja teollisuuden jätevesien vuoksi, ja merkittävä osuus 
saastumiseen oli myös yhdyskunnilla ja haja-asutuksella. 


Suomessa todettiin, että maassa ei ollut lainkaan valtakunnallisen tason 
vesien suojelu- ja käyttösuunnitelmaa, vaan lakia tulkitsivat vesioikeudet, 
joissa käsitellyt tapaukset olivat luonteeltaan paikallisia ja koskettivat vain 
yhtä vesialuetta. Puunjalostusteollisuus puolestaan viestitti, että puhdis- 
tusjärjestelmien rakentaminen ”murtaisi kansantaloutemme selkärangan”. 
Päättäjillä oli edessä vaikeita valintoja kuten, pitäisikö osa vesistöistä jättää 
likaviemäreiksi, jotta osa voitaisiin suojella? Luonnonsuojeluyhdistys, joka 
oli noussut julkisuuteen ns. elohopeasodan yhteydessä 1967, kanta oli, että 
vesistöjen alajuoksut voisi jättää teollisuuden käyttöön ja latvavesiä suojel- 
taisiin. Oli selvää, että valtakunnan tason suunnittelu oli käynnistettävä pi- 
kaisesti.” 


Japanista oli tullut 1950-luvun lopulla tietoja salaperäisestä hermostolli- 
sesta sairaudesta, jonka aiheuttajaksi osoittautuivat kemianteollisuuden 
jätteet, jotka muuttuivat vesistössä orgaaniseksi elohopeaksi. Elohopea 
luonnon kiertokulussa kasvoi kansantaloudelliseksi riskiksi, kun Ruotsissa 
havaittiin 1964 suhteellisen suuria elohopeapitoisuuksia Mälarista pyyde- 


270 VKA, KK 1950. 

271 Willamo 2005, 44. 

272 Leino-Kaukiainen teoksessa Laakkonen, Laurila & Rahikainen 1999, 58. 
273 Leino-Kaukiainen teoksessa Laakkonen, Laurila & Rahikainen 1999, 58-59. 


119 


Juuti, Katko & Rajala 


120 


tyissä kaloissa. Erityisesti ongelma näkyi puunjalostustehtaiden alapuoli- 
sissa vesistöissä, koska tehtaissa käytettiin fenyylielohopeaa estämään jäte- 
vesiputkiston limoittumista. Kun elohopea joutui vesistöihin, se varastoitui 
kaloihin ja päätyi sitä kautta kansalaisten ruokapöytiin. Suomessa asiasta 
syntyi julkinen kohu, kun keväällä 1967 televisiossa esitettiin ohjelma, jossa 
kerrottiin Suomessa myytyjen kalojen elohopeapitoisuuksien kohonneen.” 


Suomessa etenkin vesien saastuminen nousi keskustelun kohteeksi. Van- 
taalla aivan Suomen silloisista tunnetuimman ympäristöskandaalin Lie- 
vestuoreen mittakaavan katastrofeja ei syntynyt, mutta karu oli kuitenkin 
Vantaanjoen tila asukkaiden näkökulmasta tarkasteltuna: 


Kesä taas jo värin antaa 
ympäristön maisemaan, 
kohtapuoliin vanha Vantaa 
jälleen käypi haisemaan. 
Mutainen on virran uoma, 
yhä mustemmaksi käy, 
kelvotonta siinä juoma, 
pisara ei läpi näy. 

Mieli ei tee aamutuimaan 
kylpyyn käydä laineisiin, 
kukaan halua ei uimaan 
jätteisiin ja fenoliin. 

Niin kuin kuulu Ganges-joki 
ihmemailla Intian, 
pinnalla sen kelluu noki, 
jätteet painuu pohjahan. 


Näin riimiteltiin Helsingin Ympäristölehdessä 30.5.1959. Tuolloin elettiin 
Vantaalla vesihuollon voimakkaan rakentamisen aikaa. Vantaanjoki oli to- 
della huonossa kunnossa muun muassa maatalouden ja teollisuuden jäte- 
vesien vuoksi, mutta myös yhdyskunnat ja haja-asutus saastuttivat merkit- 
tävästi. 


Kunnan alueella ympäristön saastuminen alkoi käydä entistä vaikeammak- 
si, kun pinta- ja pohjavedet saastuivat. Etenkin Vantaanjoen vedestä löydet- 
ty myrkky, fenoli, aiheutti useita tutkimuksia ja lukuisia kirjoituksia. Lehti- 
leikkeet vuodelta 1958 kertovat vaikeasta tilanteesta, jota esimerkiksi kuvaa 
otsikko ”Lukuisia yhteisöjä syytetään Vantaan veden saastuttamisesta”: 

TULEEKO FENOLI TÄÄLTÄ? 


Tuleeko fenoli täältä? 


”Viime keväänä herätti suurta huomiota Vantaan vedestä tavattu fenoli. 
Apulaisoikeuskanslerin kehotuksesta ryhdyttiin keskusrikospoliisissa suorit- 
tamaan asian johdosta tutkimuksia, jotka joitakin aikoja sitten saatiin suo- 
ritetuksi. Vantaan varren nimismiespiireihin on lähetetty tutkimuspöytä- 
kirjat, joissa joen vedestä fenolitutkimusten yhteydessä tavattuihin muihin 
epäpuhtauksiin syyllisiksi mainitaan eräitä teollisuuslaitoksia ja kuntia. 
Helsingin maalaiskunnan nimismiespiirin alueella syytetään itse maalais- 
kuntaa sekä Tikkurilassa ja Korsossa sijaitsevaa 5 tehdaslaitosta jätevesien 
laskemisesta riittämättömien puhdistuslaitteiden kautta Keravan jokeen, 


joka laskee Vantaaseen. Teollisuuslaitokset eivät myöskään tiettävästi ole 
hakeneet [...]?? 


Ongelma vain paheni ja tutkimuksissa ilmeni, että fenolia käytettiin lukui- 
sissa tehtaissa. Toinen lehtileike otsikolla ”Tehtaat saastuttavat Vantaan 
vettä” samalta vuodelta kysyy kuvatekstissään kapitaaleilla "TULEEKO FE- 
NOLI TÄÄLTÄ?”: 

”Keskusrikospoliisi on saanut nyttemmin fenolitutkimuksensa päätökseen ja 
tutkimuksen tuloksista on lähetetty kirjelmä oikeuskanslerinvirastoon, mis- 
sä asiaa tutkitaan edelleen ja päätetään mahdollisista jatkokuulusteluista 
sekä, jos aihetta ilmenee, syytteiden nostamisesta. Keskusrikospoliisi, joka 
kävi kaikki Vantaan varrella olevat tehdaslaitokset lävitse aina Riihimäkeä 
myöten, totesi, että fenolia käytetään yli kymmenessä tehtaassa, joten on 
ilmeistä, että helsinkiläisten vesijohtoveden saastuttava myrkky on peräisin 
jostakin tällaisesta tehtaasta [...]” 


Fenoliyhdisteitä on useita, joista yksinkertaisin on orgaaninen yhdiste, 
C6H5OH. Se tunnetaan myös monilla muilla nimillä kuten fenyylialkoholi, 
karbolihappo ja hydroksibentseeni. Fenolia käytetään muun muassa poly- 
meerien, fenolihartsien, räjähteiden, maalien, lääkkeiden ja elintarviketeol- 
lisuuden lisäaineiden valmistukseen. Fenoli syövyttää ihoa ja limakalvoja ja 
voi tunkeutua ihon läpi elimistöön, missä se vaikuttaa hermomyrkkynä. Se 
voi aiheuttaa myös ihottumaa, vaikuttaa keskushermostoon ja vaurioittaa 
maksaa sekä munuaisia. Aikaisemmin fenolia käytettiin desinfiointiaineena 
sekä myös arsenikin asemasta eläinten nahkojen käsittelyssä. 


Edellisestä huolimatta Helsingin kaupunki otti raakavetensä Vantaanjoesta 
aina Päijänne-tunnelin valmistumiseen asti vuonna 1982. Pian fenoliongel- 
mien ilmenemisen jälkeen oli jo nähtävissä, että raakavedenhankintaan tar- 
vitaan täysin uusia ratkaisuja, sillä pääkaupunkiseudun paikalliset vesivarat 
olivat huonolaatuisia ja olivat myös hupenemassa. ”Lopullista ratkaisua” 
odotettaessa vettä tarvittiin kuitenkin lisää ja mm. vuonna 1960 ostettiin 
Tuusulan kunnan Ruotsinkylästä lähdealue tyydyttämään lähinnä Korson 
alueen jatkuvaa vedentarvetta.?* 


Päijänne-tunneli nousi 1960-luvun lopulla esille koko pääkaupunkiseudun 
vedenhankinnan ratkaisuvaihtoehtona. Helsingin kaupungissa tarve oli 
syntynyt jo aikaisemmin 1950-luvulla: 


”Helsingin vesilaitostoiminnan kehittäminen sai vauhtia vuonna 1959 koe- 
tusta Vantaanjoen levähäiriöstä. Välittömien parannusten lisäksi alettiin 
suunnitella myös keskipitkän ja pitkän aikavälin veden hankintaa. Alkuna 
Päijänne-hankkeen suunnittelulle voidaan pitää vuoden 1963 lopussa val- 
tioneuvostolle jätettyä kirjelmää, joka koski Etelä- ja Lounais-Suomen käyt- 
töveden hankinnan yleissuunnitelman laatimista. Kirjelmän lähettäjinä 
olivat Maalaiskuntien Liitto, Helsingin seutukaavaliitto, Espoon kauppala, 
Helsingin maalaiskunta, Suomen Kaupunkiliitto, Lounais-Suomen seutu- 
kaavaliitto sekä Helsingin ja Turun kaupungit. Etelä-Suomen vesihuollon 
ongelmat oli tiedostettu ja vedenhankinnan turvaaminen seudulla katsot- 
tiin valtakunnalliseksi kysymykseksi. Kirjelmässä tuotiin esille alueen riit- 

tämättömät vesivarat väestönmäärään nähden. Laadittujen ennusteiden 
mukaan vesijohtoveden ominaiskulutus tulisi edelleen kasvamaan. Etelä- ja 
Lounais-Suomen vedenhankinnan kokonaisvaltainen ratkaisu oli niin laaja 
asia, etteivät yksittäiset kunnat tai kuntien yhteenliittymät voineet sitä teh- 
dä. Kysymyksen valtakunnallisen luonteen vuoksi sen hoitaminen katsottiin 
kuuluvan tie- ja vesirakennushallitukselle, jonka valtioneuvosto määräsikin 
vuoden 1964 alussa laatimaan Etelä-Suomen käyttöveden hankinnan yleis- 
suunnitelmaa yhteistyössä kuntien ja teollisuuden kanssa?” 


Vuonna 1968 tie- ja vesirakennushallitus esitti raakaveden siirtoa tunnelis- 
sa Päijänteeltä Helsinkiin. Tunnelin rinnalle suunniteltiin varajärjestelmä, 
jossa vettä voitaisiin siirtää jokia ja muita avouomia pitkin. Purkupaikaksi 
tunnelille oli valittu Silvolan tekoaltaan tienoot. Lyhin reitti linnuntietä Päi- 
jänteeltä Silvolaan oli 115 kilometriä, mutta kyseistä reittiä ei pidetty par- 
haana. Linjausta siirrettiinkin länteen päin Hyvinkään seudulla. Linjausta 
oli tarpeen siirtää myös mm. siksi, ettei tunnelia voitu käytetyllä louhinta- 
tekniikalla rakentaa Vesijärven alle.?* 


Pääkaupunkiseudun kunnat päättivät järjestää vedenhankinnan yhdessä 
ja perustivat tähän tarkoitukseen vuonna 1972 Pääkaupunkiseudun Vesi 
Oy:n. Aikanaan maailman pisin kalliotunneli, Päijännetunneli, valmistui 
kokonaisuudessaan vuonna 1982, jolloin se myös otettiin käyttöön. Tunneli 
tuli maksamaan 530 mmk vuoden 1981 hintatasossa.?” 


Tunneli alkaa Päijänteen eteläpäästä, Asikkalanselältä, missä vedenotto- 
kohta on noin 25 metrin syvyydessä. Vesi saadaan tunneliin viileänä (noin 
0,5—11 -asteisena) ympäri vuoden. Tunneli päättyy Silvolan tekoaltaalle 
lähelle Helsingin kaupungin Pitkäkosken vedenkäsittelylaitosta. Vesilai- 
toskäytön lisäksi vettä johdetaan Keravanjokeen ja Tuusulan Rusutjärveen 
parantamaan niiden vedenlaatua. Vettä riittää Päijänteessä, sillä tunneliin 
otetaan vain noin prosentti Kymijokeen muuten menevästä keskivirtaa- 
masta. Tunnelin korkeusero Päijänteen ja Silvolan tekoaltaan välillä hyö- 
dynnetään tuottamalla virtaavan veden avulla sähköä Kalliomäen vesi- 
voimalassa noin 7 300 megawattituntia vuosittain." Kuvatuilla toimilla 
vedenhankinnan ongelmat oli ratkaistu hyvin pitkälle tulevaisuuteen. 


277 Herranen 2001, 162; Erkola et all. 1982, 18-19. Lainaus kirjasta Juuti & Rajala 2007, 107. 

278 Herranen 2001, 167; Juuti & Rajala 2007. 

279 http://www.psv-hrv.fi/paijanne.phtml?lang=fi. 

280 http://www.helsinginvesi.fi/index.asp; http://www.psv-hrv.fi/paijanne. 
phtml?lang=fi. 


123 


Juuti, Katko & Rajala 


124 


Jätevesien osalta tilanne alkoi Vantaalla parantua, kun vuonna 1955 ra- 
kennettiin Vantaan ensimmäinen jätevedenpuhdistamo, joka oli Emscher- 
kaivo." Emscher-kaivot olivat tähän aikaan jo hieman vanhentunutta tek- 
niikkaa, mutta yhä käytössä. Tikkurilan keskustan jätevesi johdettiin aluksi 
Keravanjoen rannalla olleen emscher-kaivon kautta jokeen ja sittemmin 
Kerava-Tikkurila pääviemäriin. Muutamiin tiiviimmin rakennetuille alueil- 
le, Koivupäähän, Rajakylään ja Itä-Hakkilaan oli rakennettu biologiset ak- 
tiiviliete-puhdistamot. Kaivokselassa oli suuri lammikkopuhdistamo, joka 
suljettiin vuoden 1970 paikkeilla. 


Vantaan jätevedenpuhdistamo oli tarkoitus rakentaa Tikkurilaan Eteläpuis- 
to-nimiselle tontille ja kunnanhallitus päätti helmikuussa 1960 antaa työ 
urakalla tehtäväksi. Samaan aikaan oman jätevedenpuhdistamon suunnit- 
telun kanssa käytiin kuitenkin neuvotteluja Helsingin kaupungin kanssa jä- 
tevesien johtamisesta Viikin jätevedenpuhdistamolle. 


Vantaan biologisen jätevedenpuhdistamon rakentamisesta luovuttiinkin 
vuonna 1960, kun Helsingin kaupungin kanssa päästiin sopimukseen kun- 
nan keskustan ja siihen liittyvien alueiden jätevesien johtamisesta kaupun- 
gin viemäriverkostoon ja edelleen Viikin jätevedenpuhdistamolle. Sopi- 
musluonnoksen virallinen hyväksyminen tosin siirtyi vuoden 1961 puolelle. 
Kyseessä oli Suomen ensimmäinen jätevesien johtamista koskenut sopimus 
kahden kunnan välillä?*. Näin oli vihdoin löydetty ratkaisu monta vuotta 
vaivanneelle jätevesiasialle Keravanjoen vaikutusalueella." Sopimuksen 
mukaan Helsingin maalaiskunta rakensi noin kahden kilometrin pituiset 
pää- ja paineviemärit Suutarilan pumppaamolta Tapanilaan. Tämän työn 
lisäksi aloitettiin Suutarila-Tikkurila-Korso pääviemärin rakennustyöt vuo- 
den 1961 aikana. Pääviemäriin on johdettu Tikkurilan alueen jätevesiä hei- 
näkuusta 1963 alkaen.? 


Helsingin maalaiskunta anoi ja sai vesioikeudelta luvan johtaa jätevesiä Ke- 
ravanjokeen Tikkurilan viemäriverkostosta enintään vuoden 1964 loppuun 
saakka ”noudattaen, paitsi vesilain säännöksiä, erikseen vielä seuraavia lu- 
paehtoja: 


1) Hakijan on huolehdittava siitä, että viemäriverkkoon kuuluvia puhdista- 
moita hoidetaan asianmukaisesti. 


2) Hakija on velvollinen korvaamaan asianomaisille oikeudenomistajille jä- 
tevesien johtamisesta mahdollisesti aiheutuvan vahingon, haitan ja muun 
edunmenetyksen. 

3) Hakijan on jatkettava toimenpiteitään puheena olevan alueen jätevesiky- 
symyksen asianmukaiseksi järjestämiseksi.” 


Yleisesti Vantaan pienpuhdistamot toimivat sateettomina kesinä melko hy- 
vin, mutta talvet ja sateet tuottivat ongelmia. Puhdistamoiden toimintaa 
pyrittiin tehostamaan kattamalla altaat ja syöttämällä veteen ferrosulfaat- 
tia. Erään kerran haettiin Nurmijärveltä Koivupään puhdistamoon aktiivi- 
lietettä, kun sade oli vienyt lietteen mennessään. 7 


Vesihuoltoa tarkasteltaessa Vantaan kaupungin alue muodosti aluksi kolme 
pääaluetta: puhuttiin radanvarsi alueesta, johon kuuluivat Tikkurila, Reko- 
la, Korso ja Kirkonkylä. Hakunila oli ns. itäaluetta ja länsialueeseen luet- 
tiin Myyrmäki, Keimola, Ylästö ja Seutula. Tikkurilan jätevesiä ryhdyttiin 
johtamaan Helsingin Viikinmäen puhdistamolle heinäkuussa 1963. Helsin- 
gin kaupungin kanssa sovittiin itäalueen jätevesien johtamisesta Helsingin 
Vuosaaren puhdistamolle vuonna 1967. Jätevesien johtaminen Vuosaareen 
voitiin aloittaa marraskuussa 1969. Espoon kauppalan kanssa neuvoteltiin 
puolestaan Vantaan länsiosien jätevedenpuhdistamisesta. Sopimukseen 
päästiin vuonna 1966, jolloin välittömästi ryhdyttiin rakentamaan päävie- 
märeitä ja pienpuhdistamoita korvaavia viemäriyhteyksiä. Vantaan länsio- 
san jätevesiä alettiin johtaa Espoon Suomenojalle maaliskuussa 1969. 


Uusi Blominmäen jätevedenpuhdistamo Espoossa, jonka arvioidaan val- 
mistuvan vuonna 2020, tulee korvaamaan Suomenojan jätevedenpuhdis- 
tamon. Suomenojan käsittelykapasiteetti on käymässä riittämättömäksi 
asukasmäärien ja ravinnekuormituksen kasvaessa. Syksyllä 2007 alueella 
käynnistettiin vuorovaikutusprojekti, jossa selvitettiin uusia vaihtoehtoi- 
sia puhdistamon sijoituspaikkoja ja työstettiin yhdessä asukkaiden kanssa 
ideoita muun muassa Suomenojan nykyisen puhdistamon kehittämiseksi. 
Projektissa valmisteltiin myös ympäristövaikutusten arviointia asukasnä- 
kökulma huomioon ottaen. Lakisääteinen ympäristövaikutusten arviointi 
kesti noin vuoden loppusyksystä 2007 loppusyksyyn 2008. Kuudesta käsi- 
tellystä vaihtoehdosta kolmea pidettiin puhdistamon paikaksi hyvin ja kol- 
mea huonosti soveltuvina. Espoon kaupunginvaltuusto päätti 12.10.2009, 
että Suomenojan korvaava puhdistamo sijoitetaan Blominmäkeen.?” 


Säännöllisen vedenjakelun alettua Valkealähteeltä lokakuussa 1957 on ve- 
sihuollosta huolehtinut organisaatio myös muuttunut. Vantaan kaupungin 
vesi- ja viemärilaitos alkoi toimia 1.1.1996 (nettobudjetoitu liikelaitos ilman 
erillistä johtokuntaa) ja Vantaan Vesi (kunnallinen liikelaitos) 1.1.2002. HSY 
alkoi vastata Vantaan vesihuollosta vuoden 2010 alusta. 

Aivan joka taloon ja mökkiin ei suurten etäisyyksien tai vähäisen liittyjä- 
määrän takia ole kuitenkaan taloudellisesti järkevää vetää verkostoja vaan 
asiat on hoidettava muutoin. Joskus vanha tekniikka on paras ratkaisu, jos- 
kus taas vanhan ja uuden tekniikan yhdistämisestä löytyy sopivin ratkaisu. 


Järjestäytynyt vesihuolto ulottuukin tavalla tai toisella koko Vantaan aluee- 
seen eikä se rajoitu vain verkostoihin. Tähän liittyi valtioneuvoston asetus 
talousjätevesien käsittelystä viemäriverkostojen ulkopuolella, mikä astui 
voimaan 1.1.2004 ja sen tavoitteena on parantaa pinta- ja pohjavesien suo- 
jelua. Uusi jätevesiasetus koskettaa yli 200.000 haja-asutusalueen kiinteis- 
töä ja lähes miljoonaa asukasta. Määräysten piiriin kuuluvat kaikki jätevettä 
tuottavat kiinteistöt. Poliittisen kohun jälkeen tuli keväällä 2011 voimaan 
lievennetty asetus, jossa vanhimmat haja-asutusalueiden asukkaat vapau- 
tettiin velvoitteista ja puhdistusvaatimuksia lievennettiin”. 


Vantaan vesihuolto 


Vesilaitoksen asiakas, kuluttaja, kuntalainen, toisin sanoen meistä jokainen, 
haluaa hyvälaatuista vettä mieluiten edullisesti ja luotettavasti toimitettu- 
na. Tämä on myös korkealla sijalla vesilaitosten tavoitteissa. Kuitenkin jo 
Vantaan vesilaitoksen alkuvaiheissa keskustelua ja valituksia herätti veden 
hinta. Vesihuoltoon liittyvät maksut olivat tarkan keskustelun ja pohdin- 
nan aiheena jo laitosta suunniteltaessa. Erilaisia kuluttajia varten Helsingin 
maalaiskunnan kunnanhallituksen asettama viemäritoimikunta teki esi- 
tyksen vesihuolto-osuuksista jo 19.7.1956 kunnanvaltuustolle. Esityksessä 
vedenkäyttäjille määrättiin osuudet, joiden perusteella vesimaksu määräy- 


tyisi. »" 


Asia ei kuitenkaan ollut tällä selvä, vedenkäyttäjiä kun oli niin monenlaisia, 
vaan lisäksi tarvittiin useita selventäviä määräyksiä. Varsinkin liiketoimin- 
nan tai teollisuustoiminnan harjoittaminen mutkisti asiaa entisestään. ?? 


Maaliskuussa 1957 kunnanhallitus asetti toimikunnan valmistelemaan esi- 
tystä liittymismaksuista vesi- ja viemäriverkostoon. Toimikunta oikeutet- 
tiin käyttämään myös asiantuntija-apua. Toimikunta esitti kunnanhallituk- 
selle yleiset ehdot ja maksut vesijohtoon ja viemäriin liittymiselle. Maksut 
aiheuttivat tyytymättömyyttä heti tässä vaiheessa ja asiasta kirjoiteltiin leh- 
dissä.”' 

Sata vuotta vesihuoltoa 


Alun kiistat painuivat kuitenkin hiljalleen unohduksiin. Jälkikäteen voita- 
neen arvioida, että ainakin osaksi tyytymättömyyden takana oli osin puut- 
teellinen tiedotus uudesta, hyvin monia koskettavasta asiasta. Myös hal- 
linto olisi voinut olla läpinäkyvämpää. Vesihuollon hallinnon läpinäkyvyys 
ja hyvä hallintokulttuuri on kirjoitushetkellä vuonna 2016 edelleen ajan- 
kohtainen asia maailmanlaajuisesti. Vesikriisi ei johdu niinkään vedenpuut- 
teesta, vaan erityisesti alan huonosta hallintokulttuurista.* 


Vettä esimerkiksi Vantaalla kului asukasta kohden vuorokaudessa keski- 
määrin 170 litraa kerrostalossa, 150 litraa rivitalossa ja 135 litraa omakoti- 
talossa. Vuonna 1997 kaupungin vesijohtoon ja viemäriin oli liitettynä noin 
15000 kiinteistöä ja noin 92 prosenttia kaupungin asukkaista. * Vuonna 
2000 verkostoon oli liitetty vuoden lopussa 16 734 kulutuspaikkaa. Suur- 
kuluttajia, joiden kulutus oli yli 3 000 m? vuodessa, oli 1364 kappaletta ja 
niiden osuus vedenmyynnistä oli noin 80 prosenttia. 


Järjestetty vesihuolto ei ylety pääkaupunkiseudulla joka paikkaan, mutta 
näitäkään ihmisiä ei ole unohdettu. Tapio Nurmi kertoo: 


Vantaallahan on harrastettu semmoista, että niille joilla ei ole mahdolli- 
suutta liittyä kunnallistekniikkaan on kuljetettu vettä kuorma-autoilla jos- 
tain 1960-luvulta lähtien. He ovat maksaneet vain siitä vedestä. Kuljetus 
on ollut ilmainen. Sitä tehdään vielä tänä päivänäkin. He maksoivat siitä 
saman hinnan kuin ne, jotka olivat liittyneetkin. Jokaiselta kuutiometriltä — 
mitä se nyt on tällä hetkellä — vähän yli euron. Se on palvelua niille, joilla ei 
ole mahdollisuutta vesijohtoon. (Nurmi T. 2.10.2006) 


Asiakkaat jaettiin vesi- ja viemärilaitoksella karkeasti suur- ja pienkulutta- 
jiin. Kaikilta perittiin käyttömaksua, joka oli samansuuruinen. Eräät teolli- 
suuslaitokset maksoivat jäteveden epäpuhtaudesta aiheutuvaa, korotettua 
käyttömaksua. Vuonna 2003 erityistarkkailussa oli 24 Vantaalla sijaitsevaa 
teollisuuslaitosta , joista seitsemän maksoi korotettua jätevesimaksua.?” 


Suurimpia vedenkäyttäjiä alueella oli Helsinki-Vantaan lentoasema, joka 
johtaa jätevetensä kaupungin viemärijärjestelmään, mutta ottaa toistaisek- 
si käyttöveden omista pohjavedenottamoistaan. Vesilaitos on sitoutunut 
toimittamaan lentoasemalle tarvittaessa käyttövettä, mutta tietyn rajan 
ylitettyään joutuu ilmailulaitos maksamaan kaikkien rakennusten kerros- 
alan perusteella lasketun vesijohdon liittymismaksun. Lentoasema liitettiin 
yleiseen vesi- ja viemärijärjestelmään jo 1960-luvulla, jolloin Seutulan len- 
tokenttää ryhdyttiin rakentamaan. Ensimmäisiä liitettyjä rakennuksia oli- 
vat lentoaseman päärakennus ja työsiirtolan parakit, joissa asuivat kentän 

rakentajat. Rakentajien joukossa rangaistustaan suorittivat myös tuomion 
saaneet ”rattijuopot”. * 


Vuonna 1997 vesilaitoksen asiakkaaksi liittyi mm. Koivuhaan alueelle 
valmistunut Piikiekkotehdas. Liittäminen toteutettiin poikkeuksellisel- 
la tavalla: tehdas liitettiin Vantaan Kiinteistö- ja Vesi Oy:n vesijohtoon, 
Keski-Uudenmaan kuntayhtymän viemäritunneliin ja kaupungin sadevesi- 
viemäriin?” 


Vuoden 1993 alusta otettiin käyttöön VVL-asiakastietorekisteri, joka mah- 
dollisti kaiken kunnallistekniikkaan liittämiseen ja käyttöön kuuluvan 
asiakasta koskevan tietojen käsittelyn ja laskutuksen koneellisesti. Kone- 
kirjoitustyöt jäivät nyt kokonaan pois, kun ”sopimukset ja eri päätökset tu- 
lostetaan Laser-kirjoittimilla suoraa näytöiltä”.* 


Veden hintaan lisättiin arvonlisävero kesäkuun alusta vuonna 1994. Muutos 
nosti veden hintaa ja Teknisen toimialan vuosikertomuksessa todetaankin, 
että ”Suuri määrä vesi- ja viemärilaitoksen asiakkaista ei ollut uskoakseen, 
että vedestä joutuu maksamaan veroa.” Vuonna 1995 vedenkulutuksen sel- 
vä lasku näkyi ensimmäisen kerran vesi- ja viemärilaitoksen historian aika- 
na verrattaessa laskutettuja vesimääriä, jotka laskivat edellisestä vuodesta 
noin kaksi prosenttia. Syinä pidettiin kotitalouksien erilaisia säästötoimen- 
piteitä sekä vallitsevaa taloudellista lamaa." 


Vantaan veden taksarakenne uusittiin syyskuussa 2002. Käytössä ollut ve- 
simittarivuokra korvattiin perusmaksulla. Liittymismaksun määräytymis- 
perusteet uusittiin vuoden 2003 alussa ja ne määräytyivät nyt kiinteistön 
kerrosalan ja käyttötarkoituksen perusteella. Taksauudistus ruuhkautti ve- 
silaitoksen asiakaspalvelun, johon taksauudistuksen tiedottamisen jälkeen 
tuli muutaman päivän sisällä noin 300 puhelua ja vielä runsaat 500 puhelua 
siinä vaiheessa, kun asiakkaat saivat ensimmäisen perusmaksun sisältävän 
laskun 


Vuonna 2005 Vantaan kaupungin asukkaista noin 97 prosenttia oli Vantaan 
Veden verkoston piirissä. Verkostoon liittyneitä käyttöpaikkoja oli vuoden 
lopussa 18 653. Uusia liittämiskohtailmoituksia tehtiin 603. Suurkuluttajia, 
joiden vuosikulutus oli yli 3 000 kuutiometriä oli 1 416 ja niiden osuus oli 
noin 83 prosenttia laitoksen vedenmyynnistä. Asiakaspalautteita kirjattiin 
45 kappaletta. Eniten palautetta tuli laskuista (29 %).* 

Sata vuotta vesihuoltoa 


Pertti Heinonen kiteyttää asiakaspalautteen seuraavasti: 


Alkuaikoina asiakaspalautetta ei tullut ollenkaan. Ei kukaan jaksa kirjoit- 
taa kirjeitä tänne ja kertoa jostakin ongelmistaan. Nyt aika helposti tulee 
sellainen, että jaaha, että on Vantaan Veden syy, että jollekin on käynyt 
jotenkin. Tässä yks opettaja oli kompastunut meidän pumpun letkuun ja se 
oli kertonut siitä, että se on Vantaan veden syy, vaikka liikennemerkit, kyltit 
ja valaistukset on kaikki kohdallaan. Se on tullut matalammaksi, se kynnys 
valittaa nykyään. * 


Seuraavana vuonna Helsingin Sanomat otti pääkirjoituksessaan kantaa 
Vantaan vesihuoltoon seuraavasti: 


Äkkiseltään on vaikea uskoa, että pääkaupunkiseudulla on tuhansia ihmi- 
siä, jotka elävät kaivoveden varassa. Etenkin Vantaalla on pientaloalueita, 
jotka saavat vielä pitkään odottaa kunnallisen vesihuollon tuloa. Puhdasve- 
tinen kaivo toki riittää tyydyttämään monen omakotitalon asukkaan veden 
tarpeen, mutta kuluva kesä on jälleen osoittanut, kuinka luonto voi vaikeut- 
taa vedensaantia. Vantaan haja-asutusalueilla asuu noin 700 perhettä, 
joiden kaivovedet ovat juomakelvottomia. Esimerkiksi Seutulassa ja Riipi- 
lässä ongelmat ovat kärjistyneet niin pahoiksi, että osa asukkaista joutuu 
hankkimaan talousvetensä muualta kuin omasta kaivosta. Rengaskaivoja 
vaivaavat bakteerit, ja porakaivojen vesi sisältää muun muassa radonia 
ja muita terveydelle haitallisia aineita. Vesi on lisäksi suuren rautapitoi- 
suuden vuoksi ruskeaa ja pahan makuista. Kattavan kunnallisen vesi- ja 
viemärijärjestelmän luulisi kuuluvan niinkin suuren kaupungin kuin Van- 
taan palveluihin. Kolme prosenttia koko kaupungin väestöstä on vesihuol- 
lon ulkopuolella. On selvää, että sataan prosenttiin on mahdotonta päästä, 
mutta tiiviisti asutut kylätaajamat eivät nykyaikana voi olla kunnallisen 
vesihuollon ulkopuolella. Vantaan vesihuoltosuunnitelman mukaan kaik- 
ki pientalovaltaiset asuntoalueet saatetaan kunnallisen vesihuollon piiriin 
viimeistään vuoteen 2016 mennessä. Vantaan Veden mukaan rakentamista 
on vaikea nopeuttaa, vaikka siihen olisikin rahaa. Suunnitelman mukaan 
Vantaa käyttää noin miljoona euroa vuodessa vesihuoltoverkoston täyden- 
tämiseen. Kaupungin velvollisuutena on hoitaa pikimmiten vesihuolto ai- 
nakin sellaisilla alueilla, joilla tiedetään kaivoveden laadun olevan huono. 
Vantaalla on asuinalueita, joilla on odotettu veden tuloa kymmeniä vuo- 
sia. Modernin lentokenttäkaupungin imagoon huonolaatuisen talousveden 
asuinalueet sopivat huonosti.” 


304 Heinonen P. 9.2.2007. 

Espoon vesihuolto 


Vuodenvaihteessa 2016-2017 Espoossa oli 274 583 asukasta ja se oli Suo- 
men toiseksi suurin kaupunki. Kaupungin väestönkasvu on ollut maamme 
mittakaavassa erittäin nopeaa, sillä 1950-luvun alussa espoolaisia oli alle 30 
000. Espoon väkiluku kasvaa ennusteiden mukaan Suomen kunnista eniten 
vuoteen 2040 mennessä. Kaupungin historiaa ja myös tulevaisuutta leimaa 
nopea väestönkasvu, joka vaikuttaa olennaisesti myös vesihuoltoon. 


Espoolaisen vesihuollon varsinainen historia alkaa 1930-luvulta. Tällöin 
työllisyystilanne oli vaikea ja ajan hengen mukaisesti työttömille järjestyi 
töitä moniin rakennushankkeisiin sekä tie-, maa- ja metsätöihin. Työllisyys- 
töillä rakennettiin kaivoja jo 1930-luvun alusta alkaen. Vuonna 1934 tehtiin 
jo muutakin vesihuoltoon liittyvää: tällöin toteutettiin sairaalan kaivo sekä 
silta ja vesijohto Stensvikiin eli Kivenlahteen Jorvaksentielle.* Samoihin 
aikoihin alkoi vesihuollossa ilmaantua myös yksityistä aloitteellisuutta. 


Arne Grahn halusi tarjota Westendissä tontinostajille mahdollisuuden 
liittyä vesi- ja viemäriverkostoon. Näiden töiden urakoinnin Grahn antoi 
YIT:lle vuonna 1935.” Muualla Espoossa vesihuoltoa ryhdyttiin rakenta- 
maan hieman myöhemmin. Esimerkiksi Otaniemessä Helsingin kaupungin 
vesilaitos aloitti vedenjakelun vuonna 1951 ja Tapiolassa vuonna 1953. Vä- 
kiluvun kasvu vaati kuitenkin panostamaan vesihuoltoon yhä enemmän, 
varsinkin kun vuonna 1953 tehtiin tutkimus vesihuollon tilasta. Kävi sel- 
väksi, että suurin osa Espoon kaivoista oli pilaantuneita ja vesihuolto oli 
muutenkin puutteellista monilla alueilla. Tässä vaiheessa vuonna 1957 pe- 
rustettiin Espoon Vesihuolto Oy. Yhtiö vastasi Espoon vesihuollon raken- 
tamisesta 1960-luvun puoliväliin, jolloin vesihuolto kunnallistettiin. Asu- 
kasluvun ja vesihuollon kova kasvu jatkui edelleen voimakkaana seuraavilla 
vuosikymmenillä. 


Tapiolassa oli käytetty Helsingin vesilaitoksen vettä vuodesta 1951 ja Ota- 
niemessä vuodesta 1953. Westendissä Grahnin aikainen verkko oli ruostu- 
nut ja huonokuntoinen. Vesihuolto Oy otti tehtäväkseen rakentaa uuden 
verkoston. Kun Tapiolaa rakennettiin, Asuntosäätiö teki Helsingin kaupun- 
gin kanssa sopimuksen ja verkosto vedettiin Munkkiniemen suunnalta Ota- 
niemeen. Asuntosäätiö rakensi itse vesi- ja viemäriverkon. Jo 1956 Espoon 
Vesihuolto Oy oli sopimusten kautta rakentamassa vesi- ja viemäriverkkoa 
Tapiolaan.” Espoon kunta sai osake-enemmistön Vesihuolto Oy:stä vuon- 
na 1959. 

Sata vuotta vesihuoltoa 


Keskustelu Espoon Vesihuolto Oy:n kunnallistamisesta alkoi jo vuonna 
1959 ja lopullinen päätös asiasta tehtiin syksyllä 1964. Henkilökunta siirtyi 
toimitusjohtajaa ja kirjanpitäjää lukuun ottamatta Espoon kauppalan pal- 
velukseen. Vuosikertomus vuodelta 1965 toteaa tehtävien siirron sujuneen 
kitkattomasti." 


Espoon Dämmanin vedenkäsittelylaitos käynnistyi kesäkuussa 1967. Lai- 
toksen valmistuttua vesiverkosto jaettiin erillisiin Bodomin ja Dämmanin 
pintaveden jakelualueisiin sekä Kauklahden, Puolarmetsän ja Niittylän 
pohjaveden jakelualueisiin. Bodomin alueeseen kuuluivat Turuntien lähei- 
set alueet ja Kauniainen, kun Dämmanin jakelualue käsitti Etelä-Espoon." 


Bodomin pintavesilaitoksen rakentamistarve johtui osaltaan Espoon kun- 
nan nopeasta kehityksestä ja väestön kasvusta. Kunnan väestönkasvu oli 
ollut 1960-luvulle tultaessa suhteellisesti maan suurinta. Vuoden 1955 alus- 
sa henkikirjoitettu väestö oli 35 836 ja vuoden 1960 alussa noin 53 000. Kas- 
vu oli pääasiassa muuttoväen aiheuttamaa — noin 4000 henkeä vuodessa — 
eikä kasvulle ollut näkyvissä loppua. Espoossa toteutettiin useita alueellisia 
rakentamishankkeita.*? 


Espoon itäosa sai veden Helsingin kaupungilta keskinäisen sopimuksen pe- 
rusteella, mutta veden jakelualue oli rajattu. Vedentarpeen nopeasti lisään- 
tyessä ryhdyttiin suunnittelemaan Espoon kunnan ja Kauniaisten kauppalan 
omavaraista vedenhankintaa. Pohjavesiesiintymiä ei kunnassa sanottavasti 
ollut ja useat 1960-luvun asutuksen läheiset järvet olivat laadultaan ja mää- 
rältäänkin riittämättömiä, joten päädyttiin tutkimaan Bodomjärveä. Järven 
sijainti oli Espoon kehityksen kannalta hyvä ja sen vesi hyvänlaatuista.? 
Vedenkäsittelylaitos otettiin käyttöön keväällä 1961. 


Bodomin vesilaitoksen käyttö päättyi 13. maaliskuuta 1998. Kulutuksen 
kasvu tyydytettiin hankkimalla vettä seudullisena yhteistyönä — 1980-lu- 
vun alkuvuosista lähtien lähinnä Päijänteestä. Veden ominaiskulutus las- 
ki 1970-luvulta lähtien mm. jätevesimaksulain ja vettä säästävän tekniikan 
laajenemisen myötä. Seudullisen yhteistyön myötä Espoossa alettiin myydä 
vettä ensin Kirkkonummelle vuodesta 1977 ja Vantaan länsiosiin vuodesta 
1982 alkaen. 


Helsingin seudun lopullinen vedenhankinta tähtäsi Päijänne-ohjelman to- 
teuttamiseen. Päijänne-hankkeen organisaatiomuoto päätettiin vuonna 
1972. Osakaskuntien valtuustot hyväksyivät osakeyhtiömuotoisen organi- 
saation ja kauppa- ja teollisuusministeriö puolestaan hyväksyi ”Pääkaupun- 
kiseudun Vesi Oy — Huvudstadsregionens Vatten Ab” nimisen osakeyhtiön 

yhtiöjärjestyksen 20.10.1972. Yhtiöön liittyivät alkuvaiheessa Helsingin, 
Espoon, Kauniaisten ja Hyvinkään kaupungit, Vantaan kauppala, Sipoon 
ja Nurmijärven kunnat, Porvoon maalaiskunta, Tuusulan seudun vesilai- 
toskuntainliitto (Tuusula, Järvenpää, Kerava) sekä Oy Alko Ab. Kirkko- 
nummen kunta teki lopullisen liittymispäätöksen vuoden 1973 alussa. 
Osakkaiden vesivaraukset olivat yhteensä 11,68 kuutiometriä sekunnissa, 
josta Espoon osuus oli 1,9 kuutiometriä sekunnissa ja noin 16,3 prosenttia 
osakemäärästä ja vesivarauksesta.?* Kun vielä Porvoon maalaiskunta liittyi 
hankkeeseen ja muiden osakkaiden varauksia hieman tarkistettiin, tunnelin 
kokonaiskapasiteetiksi saatiin 13 kuutiota sekunnissa. Kokonaisuudessaan 
tunneli valmistui vuonna 1982, jolloin se otettiin käyttöön.* 


Ylikunnallisen vesihuolto-organisaation synnyttämistä ryhdyttiin pohti- 
maan vuonna 1988. Pääkaupunkiseudun vesilaitosalan yhteistoimintaa 
seuraava ja koordinoiva kolmisopimustoimikunta, jonka kunnanhallitukset 
asettivat jo vuonna 1965, antoi otsikolla ”Vesi- ja viemärilaitostoiminnan 
yhteistyön kehittäminen pääkaupunkiseudulla. Kolmisopimustoimikun- 
nan ehdotus ja mietintö” esityksensä 18.11.1988. 


Päävaihtoehdot yhteistoiminnalle Helsingin, Espoon ja Vantaan vesihuol- 
lossa olivat joko toiminnan keskittäminen yhteistoimintaorganisaatioon tai 
sopimuspohjainen yhteistyö vanhalta pohjalta. Yhteistoimintaorganisaa- 
tiovaihtoehtoina selvitettiin: 


a) kuntainliitto 

b) YTV (Pääkaupunkiseudun yhteistyövaltuuskunta) ja 

c) osakeyhtiö. 

Mietinnön mukaan yhteistoimintaorganisaatiolla päästäisiin suurempiin 


kustannussäästöihin kuin sopimuspohjaisella toiminnalla. Esitetyistä vaih- 
toehdoista vesi- ja viemärilaitostoimintaan parhaaksi katsottiin osakeyhtiö. 


Toimikunnan käsityksen mukaan Oy voisi aloittaa toimintansa jo 1990, jol- 
loin vesi- ja viemärilaitosalan yhteistyö ja tulevaisuudenkehitys olisi var- 
mistettu ”hyvissä ajoin ennen vuoden 1993 loppua, jolloin nykyisen vesilai- 
tossopimuksen voimassaoloaika päättyy” ** 


Länsiväylässä alkuvuodesta 1989 oli pääkaupunkiseudun vesilaitosten yh- 
distämishankkeista useampikin kirjoitus. Esimerkiksi Areena-palstalla oli 

HSYn toimisto Ilmalassa 2016. (Juuti) 


26.2.1989 Mauri Kekkonen veronmaksajan ominaisuudessa kirjoittama 
mielipide asiasta. Hän oli töissä Espoon vesilaitoksella ja huolestunut Hel- 
singin, Espoon ja Vantaan vesilaitosten mahdollisesta yhteensulauttami- 
sesta ja sen seurauksista. Huolena oli myös mahdollinen osakeyhtiö, joka 
hoitaisi näiden kuntien vesihuollon. Kekkonen kertoi lokakuussa vuonna 
2008, että henkilöstö oli yhdistymistä vastaan ja myös lausui mielipiteensä 
asiasta. Henkilöstö pelkäsi mm. omien etujensa merkittävää huonontumis- 
ta eikä nähnyt muutenkaan positiivisia puolia yhdistymishankkeessa.** 


Esityksessä riitti kovasti täsmennettävää ja niinpä erilaisia neuvotteluja 
käytiin uutteraan. Kaikissa asioissa yhteisymmärrystä ei löytynyt helposti. 
Esimerkiksi ”Kolmisopimuskuntien raakaveden hankintaa, vesijohtoveden 
valmistusta ja syöttöjohtojen kunnossapitoa koskevien sopimusten uusi- 
minen” — niminen muistio, joka laadittiin 26.10.1990, paljastaa jännittei- 
tä. Pääperiaatteena mainittiin sopimuspohjaisen yhteistyön kohdassa, että 
kukin kunta hoitaisi itsenäisesti alueellaan vesi- ja viemärilaitostoiminnan. 
Muistiossa kerrotaan, että tähän kohtaan ”Lindberg haluaisi maininnan 
siitä, että Espoo luopuu vaiheittain Bodomin ja Dämmanin vedenpuhdis- 
tuslaitosten käytöstä.” Espoon vesilaitoksen edustajan Sipin (Espoon Ve- 

den johtaja 1995-2003) mukaan se taas on ”Espoon asia, josta voidaan so- 
pimusta tehtäessä kylläkin neuvotella, mutta jota ei tarvitse mainita tässä 
kohdassa”. 


Kolmisopimustoimikunta palasi vuoden 1988 esitykseensä 9.1.1991. Toi- 
mikunta totesi, että asiasta on käyty useita neuvotteluja mm. apulaiskau- 
punginjohtajatasolla ja että neuvotteluissa oli tullut esille uusia selvitystä 
vaativia asioita. Siitä syystä kolmisopimustoimikunta täsmensi 9.1.1991 
vuonna 1988 tekemäänsä ehdotusta. Aikakin alkoi käydä vähiin, sillä van- 
ha yhteistoimintasopimus oli päättymässä vuoden 1993 lopussa. Ehdotus 
osoitettiin tällä kertaa myös Kauniaisen kaupunginhallitukselle.**" 


Vuoden 1991 ehdotus, jonka takarajana oli vuosi 1994, kaatui lopulta Es- 
poon kaupunginhallituksessa. Vesilaitosten yhdistämiseen palattiin uu- 
delleen vuonna 2006. Tästä seurasi monimutkainen prosessi, jota on ku- 
vattu tarkasti teoksessa Veden vai metropolipolitiikan ehdoilla? Vesi- ja 
viemärilaitostyöryhmä (VVR) esitti 2007, että hankkeen valmistelua jat- 
kettaisiin ensisijaisesti osakeyhtiö- ja liikelaitosyhtymämallien pohjalta. 
Pääkaupunkiseudun neuvottelukunnan koordinaatioryhmän päätöksen 
vuonna 2008 mukaan vesi- ja viemärilaitostoiminnot yhdistettäisiin YTV:n 
organisaatioon. Tämän yhden Suomen suurimman yritysjärjestelyn kohta- 
losta päättäneessä elimessä ei kuitenkaan ollut yhtään järjestelyn kohteena 
olevan toimialan edustajaa tai asiantuntijaa. Lopullisesti Espoossa hanke 
hyväksyttiin valtuustossa 19.1.2009. Yhdistämisen toteutuksen suunnitte- 
luvaiheessa YT V-malli muuttui kuntayhtymäksi, joka rakentui käytännössä 
YTV-pohjalle. Lopulliseksi nimeksi tuli Helsingin seudun ympäristöpalve- 
lut. Se aloitti toimintansa 1.1.2010. 


Vuosi 2017 


Pääkaupunkiseudun vesihuollosta huolehtii HSY, jonka vesihuollon toi- 
miala toimittaa juomavettä yli miljoonalle pääkaupunkiseudun asukkaalle. 
HSY tuottaa talousvettä Helsingissä kahdella pintavedenpuhdistuslaitok- 
sella: Pitkäkoskella ja Vanhassakaupungissa. Lisäksi pieni osa vantaalaisista 
ja espoolaisista saa talousvetensä Kuninkaanlähteen pohjavedenottamolta. 
Pitkäkosken ja Vanhankaupungin vedenkäsittelylaitosten raakavesi tulee 
Päijänteestä kalliotunnelia pitkin. Marraskuuhun 2016 asti noin kolmas- 


320 Vesi- ja viemärilaitostoiminnan yhteistyön kehittäminen pääkaupunkiseu- 
dulla III+; toimitusjohtaja Tsubarin keräämä materiaali per 14.8.1991; Kolmisopi- 
muskuntien raakaveden hankintaa, vesijohtoveden valmistusta ja syöttöjohtojen 
kunnossapitoa koskevien sopimusten uusiminen” -muistio, luonnos 2, 26.10.1990. 

321 Kolmisopimustoimikunnan esitys 9.1.1991. 

322 Juuti & Rajala 2011. 


Sata vuotta vesihuoltoa 


osa espoolaisista sai talousvetensä Dämmanin vedenpuhdistuslaitokselta.* 
Pääkaupunkiseudun vesijohtoverkoston kokonaispituus on noin 3000 km ja 
viemäriverkoston kokonaispituus 4900 km. Tästä jäte- ja sekavesiviemäreitä 
on noin 2700 kilometriä ja hulevesiviemäreitä 2200 kilometriä. Kallioon 
louhittuja viemäritunneleita on 80 kilometriä. 


Pääkaupunkiseudun asukkaat ja yritykset tuottavat jätevettä noin 100 
miljoonaa kuutiometriä vuodessa. HSY:n kaksi jätevedenpuhdistamoa, 
Viikinmäessä Helsingissä ja Suomenojalla Espoossa, vastaavat jätevesien 
käsittelystä pääkaupunkiseudulla. Meneillään on Blominmäen jäteveden- 
puhdistamon rakentaminen. Maan alle louhittavaan luolastoon tehdään 
jäteveden puhdistusaltaat ja pääosa muistakin tiloista. ** 


Haastattelu 


Toimialajohtaja Jukka Piekkari arvioi pääkaupunkiseudun vesihuollon ke- 
hitystä haastattelussa 23.9.2016 seuraavasti yhdeksän eri näkökulman kaut- 
ta. 


(i) Keskeiset valinnat pääkaupunkiseudun vesihuollossa 


Mielestäni tärkein ratkaisu oli Päijänne-tunnelin toteuttaminen ja rakenta- 
minen. Ilman sitä kamppailu veden laadusta ja riittävyydestä olisi pahentu- 
nut tulevina vuosina. Tunnelin ansiosta pääkaupunkiseudulla hyvälaatuista 
vettä on riittävästi alueen voimakkaasta kasvusta huolimatta. 


Toinen tärkeä ratkaisu oli jätevedenpuhdistuksen puolella laitosten keskit- 
täminen yhteen kalliopuhdistamoon. Viikinmäen toimintamalli on ollut 
kustannustehokas ja sen käyttöolosuhteet ovat toista luokaa kuin perintei- 
sissä avopuhdistamoissa. Itäpuolelle on mahdollisesti tulossa kolmas kallio- 
puhdistamo kymmenen, kahdenkymmenen vuoden päästä. Siitä on jo ole- 
massa yleiset kaavavaraukset, mutta päätöksiä ei vielä ole tehty. Viikinmäen 
kapasiteetti tulee täyttymään jossain vaiheessa, jolloin vesiä aletaan johtaa 
sen sijasta Blominmäkeen. Vasta tämän jälkeen tulee kolmannen puhdista- 
mon aika. 


Kolmantena: HSY:n muodostaminen oli huono valinta, sillä sitä ei tehty 
vesihuollon lähtökohdista vaan YTV:n pelastamiseksi. Se oli puhtaasti po- 
liittinen ratkaisu. Kun tarkastelen asiaa etäämmältä, näen sen eräänlaisena 
välivaiheena. Alkuperäinen tavoite, mikä toteutuikin, oli yhdistää pääkau- 
punkiseudun neljä vesilaitosta. Saimme synergiaetuja ja säästöjä, mutta ne 


323 https://www.hsy.fi/fi/asiantuntijalle/vesihuolto/Sivut/default.aspx, luettu 14.8.2017. 
324 https://www.hsy.fi/fi/asiantuntijalle/vesihuolto/Sivut/default.aspx, luettu 14.8.2017. 

Toimialajohtaja Jukka Piekkari. (Juuti) 


tuhlattiin pitkälti YT V:hen. Myös YTV:n hallinto ja kulut jäivät vesilaitos- 
puolen taakaksi. 


Monitoimialaorganisaatiomallissa vesihuoltolain tarkoitus, tavoitteet ja 
henki eivät toteudu, esimerkiksi varoja voidaan ohjata poliittisiin tarkoi- 
tuksiin. HSY:n fokus on mielestäni pahasti kateissa. Kun painotetaan vain 
ilmastonmuutoskysymyksiä, jotka sinänsä ovat tärkeitä ja arvokkaita asioi- 
ta, unohdetaan koko vesihuoltoasia. Toivon, että kohta käynnistyy keskus- 
telu siitä, että pitäisikö vesi- ja viemärilaitokset erottaa omiksi itsenäisiksi 
organisaatioikseen. Ne voisivat toimia saman hallituksen alaisuudessa ja 
olla silti itsenäisiä. Uskon, että tämä toimintatapa olisi paljon tehokkaampi 
nykyiseen verrattuna. 


Muutoksen pitäisi lähteä ministeriöstä, jossa ei onneksi olla tyytyväisiä 
nykytilanteeseen. Poliitikot ovat olleet vahvasti muutosta vastaan, mutta 
seuraava vaihe on toivottavasti tulossa. Minusta olisi tärkeää, että jokin 
riippumaton taho analysoisi, miten nykyinen organisaatiomalli toteutti sille 
asetetut tavoitteet, kuten usein tehdään suurten linjauspäätösten yhteydes- 
sä. Jonkun pitäisi myös uskaltaa rohkeasti nostaa asia esille ja herättää kes- 
kustelua. Muutos ei tule lähtemään sisältä, koska nykytilanne halutaan be- 
tonoida lainsäädäntöön niin vahvasti kuin voidaan. Helppoa se ei ole, mutta 
elättelen toivoa paremmasta. 

(ii) Tulevaisuuden valinnat ja ratkaisut 


Tulevaisuutta ajatellen Päijänne-tunnelilla varmistettiin hyvä tilanne pää- 
kaupunkiseudulla vuosikymmeniksi eteenpäin. Tunneli on peruskorjattu ja 
hyvässä kunnossa, joten nyt pitäisi pitää huoli Päijänteen vedenlaadusta. 
Myös seudullista yhteistyötä pitäisi edistää Uudenmaan alueella. Vanhat, 
sinänsä erinomaiset puhdistamot Vanhakaupunki ja Pitkäkoski tuottavat 
nyt puhtaan veden tälle koko seudulle ja Dämman suljetaan vuoden sisällä, 
joten olisiko hyvä miettiä muita vaihtoehtoja vedenpuhdistukseen pidem- 
mällä jänteellä? Mitä vaihtoehtoja on uusien käsittelylaitosten paikoiksi? 
Puhdistamonhan ei tarvitsisi välttämättä sijaita täällä, vaan vaikka jossain 
tunnelin varrella olevassa kaupungissa. Entä voisiko tekopohjavesi olla 
edullisempi ratkaisu kuin perinteiset puhdistusmenetelmät? Mitä yhteis- 
työstä Porvoon suuntaan? Jäteveden puhdistuksen puolella haasteina ovat 
mikropartikkelit ja kemikaaliylijäämät. Niihin pitää varautua kalliopuhdis- 
tamoissa, kuten Blominmäessä tehdäänkin. 


(iii) Henkilöstön määrä ja koulutustaso 


Siitä ajasta, jolloin johtajilla oli pari apulaista ja ”satamäärin” työntekijöi- 
tä, on siirrytty eteenpäin viimeisten 15—20 vuoden aikana. Pelkästään Hel- 
singin vesilaitoksella oli 500 työntekijää ja jätevesi-ihmisten tultua samaan 
organisaatioon yhteensä 700. Espoolla oli pari sataa ja Vantaalla sata, joten 
kaiken kaikkiaan tuhat henkilöä teki näitä töitä. Organisaatiomuutoksen 
myötä väki on vähentynyt oleellisesti, esimerkiksi minulla oli HSY:n orga- 
nisaatiossa 450 henkeä ja hallintoväki. Muutoksen myötä päällekkäisyyk- 
siä poistettiin ja saavutettiin synergiaetuja, mutta YTV söi niitä, kun sadan 
hengen hallintoväki piti sulauttaa mukaan. 


Espoon veden ajoista lähtien olemme palkanneet paremmin koulutettuja 
ihmisiä perinteisten tekijöiden tilalle, kun he jäävät eläkkeelle, joten kou- 
lutustaso on selvästi noussut. Tällä hetkellä kylläkin asiantuntijoita on 
HSY:ssä joka lähtöön ja työsektori on mennyt liian kapeaksi. Työt eivät vält- 
tämättä ole enää niin mielenkiintoisia, mitä ne joskus olivat, esimerkiksi 
vuotovesiexpertti tekee töitä pari vuotta ja siirtyy seuraaviin tehtäviin juuri 
kun hommat ovat alkaneet pyörimään hyvin. 


Maailma muuttuu nopeasti ja uusiin haasteisiin on vastattava, kuten esim. 
digitalisaatioon. ÄlykäsVesi-projekti tähtää olemassa olevan tiedon mah- 
dollisimman tehokkaaseen hyödyntämiseen. Se edellyttää uuden tyyppisiä 
osaajia, ja on näin tietynlainen osa digitalisaatiota. 


(iv) Saneerausvelka 


Olen puhunut saneerausvelasta paljon eri yhteydessä. HSY:ssä on tehty 
asian ympäriltä linjauksia. Yksi asia, mikä itseäni on aina harmittanut, on 

se, että liian usein nostetaan esille määrärahojen vähäisyys, sillä asia ei ole 
niin yksinkertainen. Määrärahat eivät ole asian ydin, vaan oleellisinta on 
kohdentaa ja ajoittaa investoinnit niin, että investointien vaikutukset ovat 
mahdollisimman suuret. Taktisia keinoista eli tekniikasta ja tekijöistä ei ole 
pulaa, kunhan joku kertoisi että mitä, minne ja milloin tekijät menisivät 
toimisivat ja katsoisivat, mitä investoiduilla rahoilla saatiin aikaiseksi. 


Tästä tullaan strategioihin. Mielestäni pitäisi laatia putkiverkkojen kunnos- 
tuksen strategioita, joissa määriteltäisiin, mitä me oikeasti tavoittelemme 
saneeraustoimilla. Onko tärkeintä, etteivät viemärit sortuessaan ala johtaa 
likavesiä puroihin, liikenneonnettomuuksien minimointi vai onko vuoto- 
vesi itsestään niin arvokasta, ettei sitä saa mennä hukkaan. Näistä pitää 
tehdä selkeät linjaukset ja muodostaa strategia, mikä pohjalta aletaan toi- 
mia. Muodostetuista strategioista pitää käydä keskustelua johtokuntien ja 
hallitusten kanssa. Kun kaikki ymmärtävät tavoitteet ja mihin määrärahat 
käytettäisiin, päästään eteenpäin. HSY:n alkuvuodesta 2016 valmistunut 
vedenjakelun vuotohallintastrategia 2016-2020 lienee Suomessa ensim- 
mäinen lajiaan. Siinä on määritelty tarkasti, mitä saneeraustoiminnalla ta- 
voitellaan. 


Tällaisen ajattelun soisi leviävän laajemmalle. Tämän kokoisessa organi- 
saatiossa on asiantuntijoita, jotka pystyivät tekemään raportteja, mutta 
pienemmät laitokset joutuvat käyttämään konsulttia. Niiden käyttämises- 
sä on vaarana, ettei lopullisesta strategiasta tule omaa. Jos asetelmassa on 
vain johtaja ja työmiehet, haasteena on raporttien jalkauttaminen. Vastaava 
strategia on tulossa myös viemäripuolelta. 


Omana aikanani alettiin systemaattisesti tekemään raportteja, joilla raken- 
simme ikään kuin tiekartan, jolla tämä asia saadaan haltuun. Omasta mie- 
lestäni etenemme hyvin tätä tiekarttaa eteenpäin. 


(v) Suuret linjaukset ja muutokset nyt 


Nyt on menossa Dämmanin laitoksen lakkautus, jonka toteuttamiseksi on 
tehty paljon investointeja. Yksi ongelma on vesihuollon toimintavarmuus, 
johon liittyy runkoverkon kattavuus koko pääkaupunkiseudulla. Tämä oli 
ensimmäisiä asioita, joita hoidin tultuani Espooseen toimitusjohtajaksi. 
Silloin Helsingistä Espooseen johti vain yksi runkojohto, ja jos sille olisi 
sattunut jotain, noin seitsemäänkymmeneen prosenttiin Espoosta ei olisi 
saatu ollenkaan vettä. Ehdotin uuden linjan rakentamista Leppävaaran läpi 
länteen, samalla varmistaen aikanaan, että Dämman saisi Päijänteestä vettä 
ja ettemme olisi riippuvaisia Nuuksion Pitkäjärven vedestä. 


Se ei siinä vaiheessa kiinnostanut Helsinkiä, sillä he eivät olisi hyötyneet 
siitä. Se ei lähtenyt silloin liikkeelle, sillä meidän Espoossa olisi pitänyt ra- 
hoittaa se yksin. Kun yhdistyminen alkoi olemaan näköpiirissä ja olin siir- 
tynyt Helsingin veteen, 2008-2009 tehtiin koko seudun kattava investoin- 

tistrategia. Kun katsottiin asiaa näin kokonaisuutena, se alkoi vaikuttaa jo 
mahdolliselta. 


Runkovesijohdolla piti olla avajaiset loppukesästä, mutten ole varma ovat- 
ko ne jo olleet ja Dämman piti sulkea tämän vuoden lopussa, mutta luulen, 
että ei taida tapahtua aivan aikataulussa. 


Runkolinjoja on vahvistettu ja Espoon reuna-alueiden veden saanti on tällä 
hankkeella varmistettu. Vantaalla on ollut samanlaisia haasteita ja hank- 
keita, mutta koska kaikkea ei voi tehdä kerralla, siirrymme Espoon valmis- 
tuttua varmistamaan Vantaan vesihuoltoa — isoja putki-investointeja on 
tulossa. 


Tälle seudulle on rakennettu vuosia automaatiojärjestelmää, joka on hy- 
vällä mallilla, mutta olemme rakentamassa lisäksi aluemittausjärjestelmää, 
jolla pystyttäisiin hallitsemaan paremmin veden liikkeitä mm. poikkeusti- 
lanteissa, vuotovesiä. Tähän voidaan kytkeä ÄlykäsVeden ajatukset ja au- 
tomaatio — hälytykset valvomoon jos paine laskee ja saadaan ihmiset no- 
peasti liikkeelle. Analysoimalla dataa nähdään mm. onko tietyillä alueilla 
enemmän vuotoja. Tämän järjestelmän rakentaminen auttaisi investointien 
oikein kohdentamiseen. 


(vi) Tuottovaatimus 


HSY betonoi 10 vuodeksi eteenpäin tämän asian. Silloin lähtökohta oli sii- 
nä, että meillä oli neljä vesilaitosta, jotka yhdistettiin yhdeksi organisaati- 
oksi, jolla kullakin oli omat tuloutukset. Lähtökohtana oli, että yhdenkään 
kaupungin saama tuloutus ei saanut pienentyä. Rakennettiin malli sen mu- 
kaisesti 10 vuodeksi eteenpäin. 


Onko tämä oikein? Kaupungit sijoitetulla pääomalla nostavat tuottoja ja 
ovat oikeutettuja siihen jo lainkin perusteella. Mutta mikä on tälle kohtuul- 
linen taso? Kukaan ei ole testauttanut tähän päivään mennessä, vaikka pu- 
hetta oli 10 vuotta sitten. KHO:n ennakkopäätöstä ei ole. Selkeää määritte- 
lyä kohtuudelle ei ole. Nyt valitetaan, että saneerauksiin tarvittaisiin rahaa, 
ja joudutaan maksamaan niin paljon kaupungille, etteivät varat riitä. Nämä 
ovat kumminkin kaksi eri asiaa. Nyt on kulunut 7 vuotta eli pian pitää aloit- 
taa keskustelut tulevasta HSYssä, eli mikä olisi perussopimuksen määrit- 
telemä tuloutustaso tulevaisuudessa, ja miten se lasketaan ja määritellään. 


Kun tulin Espoon veteen korko oli hyvin korkea, 5-6 %. Pankkitaustani 
vuoksi minun oli helppo marssia kaupunginjohtajan ja rahoitusjohtajan 
puheille ja sanoin, ettei tämä noudata hyväksyttäviä korkotasoja. Sain alen- 
nettua sen noin 3 %, mikä oli merkittävä parannus vesilaitoksen taloudelle. 

(vii) Vesihuollon vientimahdollisuudet ulkomaille 


HSY:n yksi strategian kulmakivistä on edelläkävijyys, jota me osittain olem- 
mekin, ainakin valtakunnallisella tasolla. Vesihuollon perusosaaminen on 
hyvällä mallilla, ja toki sille kysyntää löytyy, mutta emme ole ainoita, jotka 
osaavat. Esimerkiksi ÄlykäsVesi-projekti olisi osaamista, jota voisi ajatella 
muuallekin vietäväksi. Strategisella osaamisellamme voisi olla kansainväli- 
sesti mielenkiintoa. 


Suomessa on runsaat vesivarat. Tämä on huono edelläkävijyydelle, sillä 
meillä ei ole välttämätöntä tarvetta ja intoa satsata osaamiseen. Energiate- 
hokkuusasioihin HSY on satsannut paljon. Tämä voisi olla sellainen asia, 
josta olisi muuallekin paljon annettavaa. 


(viii) Vesihuollon näkyvyys 


Suomessa on totuttu jatkuvasti toimivaan korkeatasoiseen palveluun. Nä- 
kyvyyttä saataisiin katkaisemalla palvelu kokonaiseksi vuorokaudeksi. Ve- 
denjakelunhäiriöiden kautta voidaan toteuttaa selkeää viestintämallia, jolla 
vesihuoltoa tuodaan laajemmin esille: miksi näin kävi? Sektorin näkyvyy- 
den edistämiseksi tarvittaisiin hyvin suunniteltuja kampanjoita. VVY ja 
HSY varmasti pohtivat sellaista ensi vuodelle. 


(ix) Muuta huomioitavaa sektorin kehityksessä 


Vesihuollon politisointia tulee vastustaa kaikin voimin. Tulisi ponnekkaasti 
edetä kohti suurempia laitoskokoja. Ovatko pienimmät laitokset elinvoi- 
maisia, kykenevätkö ne strategiseen ajatteluun omin voimin, riittääkö toi- 
minnan koko tutkimusrahoitukseen? 


Alan toiminnan fokus tulee säilyttää vesihuoltolain hengen mukaisena: nyt 
vaarana ovat monialaorganisaatiot, uudet energialaitosten yhdistämiset ve- 
silaitoksiin, jolloin vesisektori kärsii kun mielenkiinto ei ole enää vesiasi- 
oissa. 

PORVOO 


Porvoon vesi on kaupungin omistama liikelaitos, joka toimittaa asiakkail- 
leen talousvettä sekä johtaa ja puhdistaa jätevedet. Vesilaitoksen toiminta 
alkoi vuonna 1913. Porvoo sai kaupunkioikeudet jo 1300-luvulla. Vesilai- 
toksen perustamiseen saakka pärjättiin kantoveden avulla, mutta asukas- 
määrän ja -tiheyden noustua tarvittiin keskitettyä vesihuoltoa. Porvoon 
vesilaitos on perustamisestaan saakka ollut kunnallinen liikelaitos. 


Vuonna 1975 viemärilaitos liitettiin vesilaitoksen organisaatioon. Laitok- 
sen nimeksi tuli Porvoon vesi vuonna 2003. Vesilaitoksen vedenhankinta 
perustuu pohjaveden ja tekopohjaveden käyttöön. Laitoksella on seitse- 
män vedenottamoa, joista kolme on jatkuvassa käytössä ja neljä varalla. 
Vedenottamot ovat Sannainen, Saksala ja Norike. Sannainen: päävedenot- 
tamo kaupungin keskustalle ja alueelle Ilola-Sikilä-Myllykylä. Saksala: pää- 
vedenottamo kaupungin länsi- ja pohjoisosille. Norike: vedenottamo alu- 
eelle Epoo-Tirmo-Fagersta-Pellinki. 


Porvoon pohjavettä ja vesiensuojelua 


Porvoo on vanha, keskiaikainen kaupunki, jonka vedenhankinta perustui 
satoja vuosia kaivoihin, lähteisiin ja vedenottoon Porvoonjoesta. Vaikkei 
Porvoota kohdannutkaan suurpalo yhtä usein kuin monia muita suoma- 
laisia kaupunkeja, vesilaitoksen perustamista edisti tulipalojen pelko sekä 
kaivovesien niukkuus ja huono laatu. Myös ympäristö saastui asutuksen 
laajentuessa ja väestön lisääntyessä ja epäkohdat kärjistyivät varsinkin vä- 
häosaisten asuinalueilla, muun muassa Pappilanmäellä. Jo vuonna 1889 
professori Strömborg ehdotti vesilaitosta perustettavaksi. Pohjavettä käyt- 
tävä vesilaitos valmistui neljännesvuosisata myöhemmin eli vuonna 1913. 
Vesitorni valmistui jo vuotta aiemmin. 


Porvoon vesilaitos perustettiin vuonna 1913 ja se otti raakavetensä Kau- 
punginhaan alueelta noin puolitoista kilometriä kaupungista etelään. Uu- 
den vesilaitoksen ohjesäännössä laitoksen tarkoitus määriteltiin seuraavas- 
ti: 


”Porvoon kaupungin vesijohtolaitoksen siihen kuuluvine maa-alueineen, ra- 
kennuksineen, johtoineen y.m. hoitaa sitä varten valittu johtokunta sekä tä- 
män alainen isännöitsijä, ja on sen tarkoitus hankkia vettä sekä kaupungin 
yleistä tarvetta varten, kuten tulipalon sammutukseen, katujen ja puistojen 
kastelemiseen, likaviemärien huuhtelemiseen j.n.e., että yksityistä tarvetta 
varten joka osassa kaupunkia?” 


325 Ohjesääntö Porvoon kaupungin vesijohtoa varten vuodelta 1913. 

Porvoon ensimmäinen vesitorni ja samalla YIT: ensimmäinen 
rakennuskohde vuodelta 1912 (Katko 1996, 368.). Taustalla uu- 
dempi torni. 

Laitoksen tarkoituksesta on syytä panna merkille edeltä varsinkin ensim- 
mäinen kohta eli tulipalon sammutus. Muistissa olivat vielä 1800-luvun 
tuhoisat kaupunkipalot monissa Suomen kaupungeissa. Myös yksityisen 
veden tarpeen tyydyttäminen kaikissa kaupungin osissa lausuttiin julki oh- 
jesäännössä. Koska verkostoa rakentui vähitellen eri kaupunginosiin, ve- 
dentarvetta täytettiin vesipostien kautta siellä, missä ei ollut verkostoa. 


Ensimmäisenä täytenä toimintavuonna 1914 vettä otettiin kahdella pum- 
pulla yhteensä noin 42 000 kuutiota eli noin 114 kuutiometriä vuorokau- 
dessa. Vettä myytiin kuluttajille 35 000 kuutiometriä yhteensä 159 mittarin 
kautta. Vedestä laskutettiin todellisen, mitatun kulutuksen mukaan 40 pen- 
niä kuutiometriltä. Vesimittareina käytettiin saksalaisia Mainicken-mitta- 
reita. Verkostoon oli liitetty myös viisi yleistä vesipostia, jotka sijaitsivat 
vanhassa kaupungissa. ** 


Veden käyttö kasvoi nopeasti lähelle Kaupunginhaan äärirajoja eli 200 kuu- 
tiota vuorokaudessa. Vuonna 1918 keskimääräinen pumpattu vesimäärä oli 
jo 203 kuutiometriä päivässä eli yli arvioidun maksimiantoisuuden. Huip- 
pupumppaus tapahtui 9. syyskuuta, jolloin otettiin jopa 259 kuutiometriä. 
Vedenoton rajat olivat näin tulleet vastaan ja toimenpiteisiin oli ryhdyttävä. 
Pumppausmäärä kasvoi jatkuvasti. Vesireservi eli ylävesisäiliö oli siis usein 
tarpeen ja pumput kävivät liki tauotta.??” 


Tuberkuloosisairaalan johtokunta ehdotti huhtikuussa 1914 kirjelmässään 
kaupunginvaltuustolle, että sairaala liitettäisiin kaupungin vesijohtoon. Sai- 
raalan siihen asti käyttämä vesi oli aivan liian rautapitoista. Kustannukset 
arvioitiin 8 700 markaksi. Kaupunginvaltuusto hyväksyi johtokunnan esi- 
tyksen. Rahatoimikamari esitti huhtikuussa 1914 vesijohtoveden hinnan 
nostamista kymmenellä pennillä eli 50 penniin kuutiolta. Kaupungin tek- 
nisen toimen johtokunta torjui lausunnossaan korotuksen turhana, joten 
kaupunginvaltuusto päätti säilyttää hinnan ennallaan.?” 


Kaupungin teknisen toimen johtokunnan kirjelmässä kaupunginvaltuus- 
tolle ei kannatettu Kirkkotorin talonomistajien anomusta vesipostin raken- 
tamiseksi Kirkkotorille (Kyrkotorget). Johtokunnan mielestä se oli tarpee- 
ton, koska useimmilla lähistön talonomistajilla oli jo vesijohto ja lopuille 
voitiin sopivan maaperän ansiosta vetää vesijohto vähäisin kustannuksin. 
Kaupunginvaltuusto hyväksyi kirjelmän ja samalla torjui esityksen vesipos- 
tin rakentamisesta.” 


326 VK 1914-1918. 
327 VK 1914-1918. 
328 Borgäbladet, 19.4.1914. 

Vuosi 1914 oli vesilaitoksen ensimmäinen kokonainen toimintavuosi. Jo 
vuonna 1913 toimitettiin vettä ensimmäisille ennakkotilaajille, mutta ve- 
silaitoksen rakentaminen jatkui yhä. Kaupunginhallituksen vesilaitoksen 
rakentamiseksi asettama komitea seurasi koko vuoden laitoksen koneiston 
toimintaa. Vastuu vesilaitoksesta siirtyi vuoden 1914 alusta kaupungin tek- 
nisen toimen johtokunnalle. 


Vuoden 1914 aikana ei juurikaan rakennettu lisää vesijohtoverkostoa, mut- 
ta liittyjiä tuli lisää. Jotta liittymäjohdot vesijohtoverkosta saatiin vedetyksi 
yksityisiin pihoihin mahdollisimman halvalla, ei ns. porausventtiilejä asen- 
nettu paikoilleen, vaan läheiset putkiverkon osat suljettiin ja tyhjennettiin. 
Myös poraus tehtiin tyhjillä putkilla, jonka vuoksi voitiin käyttää tavallisia 
venttiilejä. Koska silloin kuitenkin varsin suuri osa verkkoa täytyi sulkea, so- 
piviin paikkoihin kaupunkia rakennettiin kolme uutta sulkuventtiiliä. Tällä 
tavoin myös varmistettiin, että vuotojen sattuessa vain pieni osa verkostoa 
häiriintyy ja hukkaan menevä vesimäärä pysyy pienenä. Näiden muutosten 
kustannukset olivat reilut 1 100 markkaa. 


Koska veden maksimimäärä, joka voitiin ottaa uusista kaivoista oli noin 
170—200 kuutiometriä vuorokaudessa ja päivittäinen kulutus oli tavallisesti 
110-120 ja pahimmillaan yli 200 kuutiometriä, aloitettiin vuoden aikana 
valmistelut vedenottamon suurentamiseksi. Pumpatun kokonaisvesimää- 
rän arvioimiseksi oli konehuoneeseen asennettu kaksi vesimittaria. Vuo- 
den 1914 alussa oli vesilaitoksella 131 tilaajaa, joita tuli vuoden aikana lisää 
28. Lisäksi vanhassa kaupungissa oli viisi yleistä vesipostia. 


Vesilaitos ei aiemmin asentanut yksityisten liittyjien vesijohtoja, mutta 
tammikuussa johtokunta päätti, että vastaisuudessa niitä voidaan tehdä. 
Tämän jälkeen useimmat talonomistajista, jotka vuoden aikana liittyivät 
vesijohtoon, käyttivät vesilaitosta asennustyössä. Tämän lisäksi tehtiin 
useita korjaus- ja parannustöitä vanhoihin liittymiin. Asennustöiden liike- 
vaihto kohosi vuoden aikana 27 000 markkaan ja tuotti noin 5 200 markan 
nettovoiton. %! 


Pumpattu kokonaisvesimäärä vuonna 1914 oli noin 42 000 kuutiota, ja 
keskimääräinen kulutus 114 kuutiota vuorokaudessa. Mittareiden mukaan 
asiakkaiden vedenkulutus nousi 35 000 kuutioon, eli noin 80 prosenttiin 
nostetusta vesimäärästä. Loput vedestä meni putkiverkoston huuhteluun, 
vesitornin puhdistukseen, tulipalojen sammutukseen, kaupungin istutus- 
ten kasteluun ja vuotoihin. * 


Vuonna 1914 oli verkostossa yksi suurempi vuoto, joka havaittiin ja korjat- 
tiin nopeasti. Tulot kulutetusta vedestä jäivät jonkin verran vähäisemmiksi 


331 Borgäbladet, 13.4.1915. 

kuin etukäteen laskettiin, 13 561 markkaan verrattuna budjetoituun 14 000 
markkaan. Tulot yleisistä vesiposteista olivat vain 313 markkaa. Koska näi- 
den postien hoito maksoi 66 markkaa ja niistä käytettiin vettä noin 1 600 
kuutiota, oli laitoksen tulo näistä vain 15 penniä kuutiometriltä. Johtokun- 
ta harkitsikin postien käyttömaksun korottamista, vaikka tiukkoina aikoina 
kukaan ei olisi halunnut esittää lähinnä kaupungin köyhintä väestöä koske- 
vaa korotusta. 


Vesipostista noudettavan veden maksuohjeet julkaistiin Bärgdbladetissa: 


“Yleiset vesipostit. Niitä talonomistajia, jotka haluavat 1.1.-30.6.1916 käyt- 
tää vettä kaupungin yleisistä vesiposteista, kehotetaan ennen kuluvan kuun 
15 päivää maksamaan vahvistetut maksut. Maksuja otetaan vastaan joka 
päivä kello 10-12 ja 2-4 sähkölaitoksella.”>" 


Vesimaksuja nostettiin vuoden 1917 alusta kaupungin teknisen toimen joh- 
tokunnan esityksestä. Mittareiden perusteella suoritettu maksu päätettiin 
50 penniksi kuutiolta ja yleisten vesipostien käyttömaksu yhdeksi markak- 
si vuodessa per henkilö, kuitenkin niin ettei mikään talo maksa vähempää 
kuin viisi markkaa vuotuisena maksuna. 


Tuona aikana vesijohto, wc ja kylpyhuone eivät olleet kaupungissa vielä it- 
sestäänselvyyksiä. Tätä kuvaa Porvoon Talonomistajayhdistyksen vuokra- 
asuntojen luokittelu, jossa asuntokohteet luokiteltiin kolmeen luokkaan 
niiden mukavuuksien perusteella: 


”Ensimmäisen luokan asunnoissa olisi vesijohto, wc ja kylpyhuone, toisen 
luokan kohteissa vesijohto ja mahdollisesti wc, kolmanteen luokkaan kuu- 
luisivat loput. Eri luokilla olisi lattiapinta-alan mukaan lasketut minimi- 
vuokrat. Nämä vuokrat voisivat olla ensimmäisessä luokassa 12 markkaa, 
toisessa 10 markkaa ja kolmannessa 8 markkaa neliö per vuosi.” 


Vesilaitos tuotti vuonna 1921 pientä tappiota, mikä johtui nousseista me- 
noista ja huomattavasti laskeneista tuloista. Huomattavasti korotettujen 
vesimaksujen ansiosta saatiin vuonna 1922 voittoa noin 45 000 markkaa. 
Vuonna 1923 nousi voitto vielä hieman yli 10 000 markan, kun taas vuosi 
1924 tuotti nollatuloksen. Vuonna 1925 laitos tuotti jälleen voittoa noin 25 
000 markkaa. 


Uuden vedenottamon lisäksi vesilaitoksessa tehtiin myös muita huomatta- 
via töitä. Vesitorni alkoi vuotaa vuonna 1923, tosin vain vähäisessä määrin. 
Johtokunta katsoi kuitenkin kesällä tarpeelliseksi asentaa uuden eristetyn 


333 Borgäbladet, 13.4.1915. 

vesisäiliön. Samassa yhteydessä tehtiin muitakin töitä, joiden yhteiskustan- 
nukset nousivat noin 60 000 markkaan, josta vesitornin osuus oli suurin. 
Korjausten aikana piti vesitorni tyhjentää 14 päiväksi, jona aikana Borg- 
backenin pieni pumppu nosti veden säiliön pohjalle, josta liikavesi valui 
viemäriin. Tällä tavoin saatiin kaupunkiin riittävästi vettä suhteellisen nor- 
maalilla paineella. 


Vesimaksuja korotettiin jälleen vuoden 1921 alusta 1,80 markasta 2,25 
markkaan per kuutio, yleisistä vesiposteista perittyä vuosimaksua neljästä 
viiteen markkaan henkeä kohti ja alhaisimmaksi maksuksi per talo määrät- 
tiin 25 markkaa aiemman 20 markan sijaan. Vuonna 1923 nostettiin vesi- 
maksu kolmeen markkaan kuutio. 


Vedensaanti kaupungin vedenottamosta Kaupunginhaasta oli jo pitkään 
näyttänyt vaikealta. Vettä pumpattiin kaivoista yhä suuremman osan aikaa 
vuorokaudesta, mutta kaupungin vedenkulutusta ei saatu tyydytetyksi ja 
suuri osa kaupunkia jäi täysin ilman vettä. Kaupungin teknisen toimen joh- 
tokunta oli odottanut, että tarvikkeiden ja materiaalien hinnat laskisivat, 
jotta vedensaannin kasvattamiseksi voitaisiin ryhtyä toimiin. Koska suu- 
rempaa hintojen laskua ei lähiaikoina ollut odotettavissa, päätti johtokunta 
ryhtyä toimenpiteisiin vedensaannin lisäämiseksi. 


Samoihin aikoihin vesialan ammattilaisten kesken käytiin jo 1910-luvulla 
alkanutta keskustelua, jopa väittelyä pohjavesien käytön puolesta ja sitä 
vastaan. Innokkaimpia kiistelijöitä olivat Viipurin kaupungininsinöörinä 
vuosina 1904—1912 toiminut B. Gagneur, professorit Sederholm ja Ramsay 
sekä Helsingin vesilaitokselta johtaja A. Skog.” 


Professori Sederholm arvosteli voimakkaasti Gagneurin useissa Suomen 
kaupungeissa tekemiä pohjavesitutkimuksia. Kiistely johtui pääasiassa 
pohjavesien esiintymistä ja antoisuutta koskeneista oppiriidoista. Seder- 
holm esitti vuonna 1909 melko nykyaikaisen arvion harjumuodostumien 
vesitaloudesta. Gagneur arvioi pohjavesiä maaperän rakeisuuden ja veden- 
johtavuuden kautta vesitaseajattelun sijasta.?* Vuonna 1921 tuolloin Oulun 
kaupungininsinöörinä toiminut Gagneur tarjosi palveluksiaan myös Por- 
vooseen, mutta täällä luotettiin jo tutuksi käyneeseen Skogiin uutta laitosta 
suunniteltaessa. 


Jälkikäteen kiistelyä on helppo ihmetellä ja todeta, että se oli sinänsä turhaa. 
Yhdistämällä tuolloin käytettävissä ollut geologinen tieto sekä Gagneurin 
edustama saksalaisperäinen maaperän vedenläpäisevyyteen perustuva me- 
netelmä olisi jo päästy pitkälle. Gagneurin arviot esimerkiksi Tampereen 


337 Juuti & Katko, 101; Gagneur 1910, 377-383; Lillja, 34-73; Sederholm, 27-28; Skog 
1917. Väittely kävi kuumimmillaan Nya Pressen ja Teknikern-lehtien palstoilla. 
338 Sederholm, 27-28; Juuti & Katko 1998, 101; Gagneur 1915, 1-6. 

kohdalta, missä riita oli ehkä kovimmillaan 1910-luvulla, on todettu myö- 
hemmin varsin oikean suuntaisiksi.” 


Vesipulan ratkaisua suunnittelemaan 
Albin Skog 


Koska Kaupunginhaan antoisuus ei riittänyt Porvoon kasvavaan kulutuk- 
seen, päätettiin etsiä uusi vedenottopaikka. Kesällä 1921 kutsuttiin in- 
sinööri Albin Skog Helsingistä tekemään tutkimuksia kaupungin lähiym- 
päristössä. Aikaisin alkaneiden pakkasten vuoksi työtä ei kuitenkaan saatu 
päätökseen. Tutkimuksia suoritettaessa nähtiin, että vanhaa vedenottamoa 
Kaupunginhaassa ei voitaisi suurentaa, koska sieltä ei edes suurilla sijoituk- 
silla saataisi juurikaan enempää vettä. 


Kirjelmässään valtuustolle 28.7.1922 esitti johtokunta, että vedenotta- 
mo rakennettaisiin Pikku-Linnanmäelle. Kokonaiskustannusten arvioitiin 
nousevan noin 305 000 markkaan saatujen tarjousten perusteella. Valtuus- 
to hyväksyi esityksen ja valtuutti rahatoimikamarin tähän tarkoitukseen 
hankkimaan, edullisimman mahdollisen, 360 000 markan lainan. 


Lainaa saatiin jälleen Kaupunkien yleiseltä paloapuyhtiöltä 300 000 markkaa 
kuuden prosentin korolla viideltä ensimmäiseltä vuodelta. Tämän jälkeen 
korosta sovittaisiin uudelleen. Urakka annettiin Allmänna Ingeniörsbyrä- 
nille, joka oli rakentanut myös ensimmäisen vesilaitoksen. Urakkasumma, 
joka käsitti laitteiston käyttövalmiissa kunnossa, nousi lähes 280 000 mark- 
kaan. Sopimuksen mukaan piti laitteiston olla valmis 1. Tammikuuta 1923, 
ja huolimatta aikaisesta talvesta ja useiden aliurakoitsijoiden toimitusten 
huomattavasta myöhästymisestä suoritettiin työt niin nopeasti, että jo tam- 
mikuun ensimmäisellä viikolla voitiin uudesta vedenottamosta pumpata 
vettä verkostoon. Laitos luovutettiin kaupungille virallisesti 18.1.1923. 


Borgåbladet yltyi runolliseksi kuvatessaan kaivattua uutta laitosta: 


”Kaupungin uusi vedenottamo, joka maksaa 285000 markkaa, valmis ja 
vastaanotettu [...] Yksinkertainen, melko pieni, rapattu kivirakennus, kel- 
taiseksi vernissattu ovi etuseinällä ja samanlainen ikkunaluukku samalla 
seinällä ja Finnbylandsvägenin vastaisella seinällä, sekä jyrkkä tiilikatto. 
Tie rakennukselle on raivattu maantien ja Borgbackenin väliselle niitylle. 
Sisällä rakennus näyttää muodostuvan yhdestä huoneesta, jossa on kaa- 
keliuuni vasemmalla. Oikealla johtaa ovi portaikkoon, josta päästään ko- 
neosaan, joka muodostaa suurimman osan rakennuksesta ja jonka lattia on 
suurin piirtein miehenkorkeuden rakennuksen vasenta osaa alempana. Sei- 
nät ovat kaksinkertaiset tiiliseinät paitsi niiltä osin jotka jäävät maanpin- 

nan alle, jotka ovat betonia kuten lattiakin. Jo mainittujen kahden ikkunan 
lisäksi on kolmas länsiseinällä kaakeliuunin toisella puolella. Myös siinä on 
keltaiseksi vernissattu ikkunaluukku, joka voidaan sulkea salvalla?* 


Pumpuilta vesi johdettiin kaupunkiin kuusituumaisella ja 610 metriä pit- 
källä valurautaputkella. Rakennuskustannukset olivat 360 000 markkaa. 
Uuden vedenottamon vesi oli puhdasta ja hyvälaatuista, mutta sisälsi rautaa 
ja hiilihappoa. Tämä piti tehdä vaarattomaksi lisäämällä lipeäsoodaa noin 
50 grammaa kuutioon, jotta putki ei vahingoittuisi. Ajan kuluessa lisäänty- 
neen kulutuksen vuoksi muodosti Kaupunginhaan hiilihapottomampi vesi 
yhä pienemmän osan kulutuksesta ja lopulta sitä oli vain viidesosa koko 
vesimäärästä. *! 


Borgäbladet kuvaili vedenkulutusta ja pumppausta seuraavasti: 
”Koneet käyttävät kahta pumppua. Koneet käyvät saksalaiselta Weise & 
Söhneltä hankitulla ruotsalaisvalmisteisella sähkömoottorilla. Suurempi 
pumpuista, jonka moottori kehittää 30 hevosvoimaa, nostaa 50 sekunti- 
litraa vettä. Pienempi 10 hevosvoiman moottorillaan nostaa 4 litraa vettä 
sekunnissa. Nykyinen vedenkulutus, joka on keskimäärin 450 kuutiota vuo- 
rokaudessa, voidaan tyydyttää pienemmällä pumpulla, joka siksi käy vuo- 
rokauden ympäri, kun taas suurempaa pidetään varalla ja otetaan käyttöön 
esim. suurempien tulipalojen yhteydessä. Kaupungininsinöörin kokemuksen 
mukaan mikään tulipalo ei ole vaatinut enempää kuin 60 kuutiota vettä? *2 


Porvoon Panimo sai oikeuden käyttää kaupungin vesijohdon vettä tuotan- 
toonsa 30 prosentin alennuksella, mutta talousvedestä panimon asuntoalu- 
eella perittiin kuitenkin normaalimaksu. Sopimus tehtiin 50 vuoden ajak- 
s1,34 


Ennen vesilaitoksen perustamista ympäristön tila Porvoossa oli nopeasti 
huonontunut ja asukkaiden terveys vaarantunut. Vesilaitoksen perustami- 
nen ja viemäriverkoston rakentaminen paransivat oleellisesti rakennetun 
ympäristön tilaa. Koska jätevedenpuhdistamoa ei rakennettu, niin asutuk- 
sen jätevedet kuormittivat ympäristöä. Voidaan todeta, että kaupungin jä- 
tevedenpuhdistuksen alettua vuonna 1973 ja uuden Porvoon Hermannin- 
saaren jätevedenpuhdistamon valmistuttua vuonna 2001 asutusjätevesien 
vesistökuormitus on pienentynyt merkittävästi. Myös maalaiskunnan puo- 
lella lisääntynyt asutus ja elintason nousu vaaransivat ympäristöä ja asuk- 
kaiden terveyttä: esimerkiksi vuonna 1968 vain puolet kaivoista sisälsi hy- 
välaatuista vettä ja uimavedet olivat kelvottomia. Tilanne maalaiskunnassa 


340 Borgäbladet 20.1.1923. 

Taulukko. Porvoon vesihuollon virstanpylväitä kuntaliitoksen jälkeen. 


1997 Kuntaliitoksen yhteydessä yhdistettiin Porvoon kaupungin ja maalaiskunnan 
vesilaitostoiminnot. Vesijohtoverkoston pituus uuden kunnan alueella oli 284 
km. Vesijohtoverkostoon oli liittynyt noin 37 000 asukasta (84 %). Yleisen vie- 


märiverkon pituus uudessa Porvoossa oli 278 kilometriä. Tästä 160 kilometriä 
oli kaupungin ja 118 kilometriä maalaiskunnan viemäriverkostoa. 


1999 Hermanninsaaren uuden jätevedenpuhdistamon rakentaminen käynnistyi. 
Oma toimitalo valmistui, ja toiminta keskittyi fyysisesti kahteen toimipaik- 


kaan. 
2002 Hermanninsaaren jätevedenpuhdistamo vihittiin käyttöön. 


2003 Vesilaitos oli toiminut 90 vuotta. Laitoksen nimeksi tuli ”Porvoon vesi”. Lai- 
tos otti oman logon käyttöön. Verkostosaostumista johtuvat laatuongelmat 
ilmaantuivat, samoin poikkeuksellisista sääolosuhteista johtuvat ongelmat. 
Laitoksen päämäärät ja strategiset askeleet määriteltiin 


2013 100 vuotta toimintaa. 


o + - — , , 

Putkisaneeraustarve Porvoossa. Sinisellä viivalla rakennetut linjat ja pu- 
neisella viivalla putkien saneerausajankohta 50 vuoden käyttöiällä. (Saari- 
nen 2017, henkilökohtainen tiedonanto). 

alkoi hitaasti parantua ensimmäisen Hermanninsaaren puhdistamon val- 
mistuttua vuonna 1974. 


Asukkaiden osalta vesipula poistui pääosin jo ensimmäisen vesilaitoksen 
myötä 1914, mutta kasvavan asutuksen ja kiihtyneen kulutuksen tarpeisiin 
vettä ei kuitenkaan riittänyt ennen vuotta 1924. Veden laatuongelmat kiu- 
sasivat asukkaita vuosikymmeniä, kunnes ne kärjistyivät 1960- ja 1970-lu- 
vuilla verkoston tullessa saneerausikään. Kuluttajille tämä merkitsi ylimää- 
räistä haittaa ja kiusaa: mm. lämminvesivaraajien käyttöikä oli hyvin lyhyt. 
Nämä kuluttajan kärsimät haitat poistuivat myös Sannaisten laitoksen val- 
mistuttua vuonna 1982. 


Vesilaitoksen tarvitsemien vesivarojen kartuttamiseksi Linnanmäen alueel- 
le rakennettiin tekopohjaveden imeytysallas vuonna 1972. Idea ongelman 
ratkaisemisesta pohjavettä lisäämällä perustui ajatukseen, jonka mukaan 
suolapitoisuus johtui liian kovasta veden otosta. Tällä tavalla saatiin lisää 
pohjavettä kaupungin tarpeisiin, vaikka imeytysaltaan käyttö ei ollut aivan 
ongelmatonta. Vuonna 1977 otettiin käyttöön Hattulassa rautatieaseman 
läheisyyteen rakennettu uusi imeytysalue, mutta käytännössä tämä samoin 
kuin kolmas ja samalla viimeinen imeytyskokeilu Linnanmäen ja Orvokin- 
tien välissä pellolla epäonnistuivat. Imeytyksellä ei ollut toivottua vaikutus- 
ta Linnanmäen pohjaveteen, ja Porvoonjoen vesi todettiin laadultaan huo- 
noksi tekopohjaveden raakavedeksi. Sannaisten laitos vuonna 1982 poisti 
nämä ongelmat. 


Maalaiskunnan ja kaupungin välillä vesihuollossa on tehty yhteistyötä jo 
puoli vuosisataa. Aluksi maalaiskunta osti kasvaviin asutuskeskuksiinsa li- 
sävettä kaupungilta. Saksanniemen pohjavesilaitoksen valmistuttua vuon- 
na 1975 tilanne kääntyi päinvastaiseksi. Vesiasiat olivatkin varsin keskei- 
sessä osassa kuntaliitoksen taustalla. Ympäristön tilaa ajatellen ratkaisu oli 
onnistunut. 


Kuntaliitoksen 1996 jälkeen vesilaitoksen toiminnassa ovat korostuneet 
mm. seuraavat seikat: 

e liikelaitoksen rooli 

+ oma, erillinen johtokunta sekä uudet toimitilat 

e voimakas panostus maaseudun vedenjakeluun 


e Uudenmaan ympäristökeskus valtion viranomaisena ja rahoituksen 
kanavoijana (esimerkiksi Hermanninsaaren hankkeessa ja maaseudun 
vedenjakelussa) 


e Hermanninsaaren hankkeen saama myönteinen julkisuus 


e vakaana pidetty talous, joka on saavutettu mm. tariffirakenteita kehit- 
tämällä 

e maankäytön ja ympäristön laadun kehitys 
e vesiosuuskuntien perustamisen avustaminen haja-asutusalueilla 


e verkoston voimakas kasvu ja vedenkulutuksen kasvun taittuminen. 


Uudella vuosituhannella on edelleen pidettävä mielessä pohjavettä uhkaa- 
vat riskitekijät. Uuden Porvoon aikana vesihuoltoon ja näin myös ympäris- 
tön hyväksi tehdyt investoinnit ovat saavuttaneet tähänastisen huippunsa. 
Uuden Porvoon Hermanninsaaren jätevedenpuhdistamon kokonaiskus- 
tannukset olivat noin 17 miljoonaa euroa, mikä oli vesilaitoksen ja myös 
Porvoon kaupungin suurin ympäristöinvestointi. 


Porvoonjoen tilassa suurimmat muutokset ovat tapahtuneet fosfori ja 
BHK -kuormien osalta. Vuonna 2001 joen typpikuormasta 38 prosenttia 
ja fosforikuormasta noin 15 prosenttia tuli yhdyskuntajätevesistä. Koko jo- 
kiuoman alueella hygieeninen tila on pysynyt huonona tai välttävänä. Lah- 
den kaupunki oli edelleen vuonna 2002 joen suurin jätevesikuormittaja. 
Kaupungin jätevesien osalta Porvoon edustan merialueen BHK -kuormitus 
eli biologinen hapenkulutus oli vuonna 2000 seitsemäsosa siitä, mitä se 
olisi ollut ilman jätevedenpuhdistusta. Kaupungin jätevedet kuormittivat 
vuonna 1985 Porvoon edustan merialuetta noin 120 tonnilla BHK,. Vuon- 
na 2001 kuormitus olisi ollut liki 800 tonnia vuodessa, mutta jäteveden- 
puhdistuksen ansiosta kuormitus oli reilusti alle 200 tonnia. Vuonna 2002 
kaupungin aiheuttama kuormitus oli vain 13 tonnia vuodessa. 


Myös vedenkulutuksen osalta ollaan uudessa tilanteessa. Vesilaitoksen his- 
torian alkutaipaleelta aina vuoteen 1975 saakka veden myynti kasvoi, joten 
vesilaitos pärjäsi taloudellisesti hyvin, vaikka kaupungissa olikin varsin sup- 
pea vesijohtoverkko. Vedenkulutuksen taittuminen liittyi energiakriisiin ja 
vuonna 1974 voimaan tulleeseen jätevesimaksuun. Tämän jälkeen kaupun- 
gin asumisväljyys alkoi suurentua ja perhekoko vähitellen pienentyä, jolloin 
veden myynti ei enää kasvanutkaan, vaikka uusia taloja rakennettiinkin. 
Vesilaitoksen tulot eivät enää lisääntyneet, mutta se joutui investoimaan 
mm. uusiin verkostoihin. Kun verkostoon liittyi uusia kuluttajia, otettiin 
vesilaitoksella käyttöön perus- ja liittymismaksut. 


Voidaan todeta, että vuosisataisen kehityksen jälkeen asiakkaat saavat vettä 
oikein ”Porvoon mitalla”: vettä on riittävästi ja se on hyvälaatuista. Nykyään 
Porvoon mitalla tarkoitetaan reilua määrää. Kun jotain annetaan tai teh- 
dään Porvoon mitalla, se tehdään reilusti. Tämä pätee myös vesihuoltoon. 
Laakereilla lepäilyyn ei kuitenkaan ole mahdollisuutta: muuttuvat tilanteet 
tuovat jatkuvasti uusia haasteita, joihin on pyrittävä varautumaan. 


Vuosien 2002—2003 poikkeukselliset sääolosuhteet ja putkirikkojen yh- 
teydessä ilmenneet laatuongelmat aiheuttivat paljon työtä. Näkymätön 
kaupunki eli maan pinnan alla piilossa olevat verkostot ja laitteet ovat 
vaikeasti hallittavissa ja ennakoitavissa. Niiden todellinen merkitys saate- 

Porvoon vanha jätevedenpuhdistamo uuskäytössä: graffiti-taiteen kuvaa- 
ma tsunami. (Katko) 


taan usein unohtaa. Vuonna 2003 käynnistettiin laajoja toimenpiteitä sekä 
putkirikkojen yhteydessä ilmenneiden laatuongelmien vuoksi että poik- 
keuksellisiin sääolosuhteiden varalta. Vaikeudet ovat kouriintuntuvasti 
osoittaneet, että mikään luonnon kanssa läheisissä tekemisissä oleva jär- 
jestelmä ei ole ikuinen, vaan jatkuvaa saneerausta ja suunnittelua tarvitaan. 
Tulossa on todennäköisesti myös muita haasteita, joita ei osata ennustaa. 
Näihin ennalta arvaamattomiin uhkiin ja haasteisiin voidaan valmistautua 
vain olemalla varuillaan. 


Vuosi 2017 


Vuonna 2017 Porvoon vesi on kaupungin omistama liikelaitos, joka toimit- 
taa asiakkailleen talousvettä sekä johtaa ja puhdistaa jätevedet. 


Uusista kaava-alueista Kevätlaaksonpuron vesihuoltoverkko valmistui 2016 
ja talonrakentaminen alkoi. Itä-Mensaksen vanhan asuinalueen täydennys- 
rakentamisen mahdollistaman asemakaavan myötä alueen verkoston ra- 
kentaminen aloitettiin vuonna 2016. Haja-asutusalueiden viemäröintiin on 

investoitu paljon viimeisen kymmenenvuoden aikana. Itäisten alueiden- 
esimerkiksi Ylike, Renum, Jakari, Epoo, Gäddrag — viemäröinti on saatu 
valmiiksi. 


Hulevesien johtamisesta on sovittu Porvoon kaupungin ja Porvoon veden 
kesken. Aiempi käytäntö, jonka mukaan Porvoon vesi vastaa hulevesiver- 
kostosta, jatkuu entisellään. Hulevesimaksuista ei toistaiseksi ole tehty pää- 
töksiä. Verkoston saneeraustoiminta oli vuonna 2016 vilkasta. 


Vesiosuuskuntien rooli vesihuoltopalveluiden tarjoajana on vähentynyt. 
Porvoon kaupunki osti vuonna 2016 Porvoon saariston vesihuoltolaitos 
osuuskunnan vesihuoltoliiketoiminnan. Porvoon vesi vastaa jatkossa saa- 
ristoalueen vesihuollosta. Alueelle päätettiin määrätä erillinen taksa, jolla 
pystytään kattamaan toiminnasta ja siirtyneestä velasta aiheutuvat kustan- 
nukset. Laskelmien mukaan velka tulee maksetuksi 12 vuoden kuluessa. 
Poikkeustilanteiden vedenhankinnan turvaamiseksi jatkettiin suunnittelua. 
Suunnittelu veden hankkimiseksi Helsingistä jatkuu. Porvoon veden johto- 
kunta hyväksyi tätä koskevan yleissuunnitelman. 


Asiakkaita vesilaitoksella on kirjoitushetkellä vuonna 2017 noin 44 000. Ve- 
denottamoiden luontainen antoisuus on noin 14 000 kuutiometriä päivässä 
(m3/d), siitä verkostoon pumpataan päivittäin noin 70 prosenttia eli noin 
10 000 kuutiometriä. Hermanninsaaren jätevedenpuhdistamoon tulee vuo- 
sittain hieman yli neljä miljoonaa kuutiota jätevettä. Tämän lisäksi kolmes- 
sa pienpuhdistamossa (Hinthaarassa, Sannaisissa ja Kulloossa) käsiteltiin 
kaikkiaan noin 78 800 kuutiometriä (m?) jätevettä vuonna 2015. 


Porvoon veden avainlukuja vuodelta 2016: 
Liikevaihto 10,28 miljoonaa euroa 
Investoinnit 9,94 miljoonaa euroa 
Vedenmyynti 3,12 miljoonaa kuutiota (m3) 
Laskutettu jätevesi 2,52 miljoonaa kuutiota 
Vesijohtoverkosto 555 kilometriä 
Viemäriverkosto 595 kilometriä.“ 


344 https://www.porvoo.fi/vesilaitos; Toimintakertomus 2016. 

Haastattelu 


Porvoon Veden toimitusjohtaja Risto Saarinen kuvailee pitkän aikavälin 
kehitystä yhdeksän eri näkökulman kautta 14.9.2016. 


(i) Keskeiset valinnat Porvoon vesihuollossa 


I Vedenhankinta on kivijalka. Vettä otetaan nyt kahdesta suunnasta: San- 
naisten ottamolta, missä luontaista antoisuutta on lisätty imeyttämällä vet- 
tä tekopohjavedeksi sekä Saksalasta. 


II Porvoossa on toimintaa voitu kehittää liikelaitoksena toisin kuin jos ve- 
sihuolto olisi ollut osa kaupungin teknistä virastoa. Edeltäjä Björkell oli 
tehnyt kovasti töitä sen eteen, että laitos on riittävän itsenäinen. Jos hen- 
kilösuhteet eivät toimisi, voisi toiminta 
mahdollisesti olla vaikeaa. Alusta lähtien 
Porvoossa ovat käytössä olleet vesimak- 
sut. 


III Kaupunki ja maalaiskunta yhdistyivät 
ja yhteinen jätevedenpuhdistamo val- 
mistui Hermanninsaareen vuonna 2002. 
Aiemmat puhdistamot olivat jälkeenjää- 
neitä. Uusi yhteinen puhdistamo on to- 
della hyvä ja siisti edelleen. 


IV Kaupunki on rakentanut haja-asu- 
tusalueen vedenhankintaa saaristoon 
ja maaseudulle. Lisäksi osuuskuntia on 
perustettu täydentämään vedenjakelua. 
Nyt toteutetaan viemäröintiä, joka tu- 
lee suurin piirtein samoille alueille si- 
ten, että kaupunki tekee viemärit. Haja- 
asutusalueiden jätevesiasetuksen 2003 
siirtymäaika oli ajateltu maaliksi. Kä- 
denvääntöä on käyty vesiosuuskuntien kanssa. Mm. Sannaisiin rakennet- 
tiin puhdistamo pitkälti osuuskunnan tarpeisiin (Renum-Jakari). Porvoon 
saariston vesiosuuskunta puolestaan kaatui kaupungin syliin viime vuonna. 
Pienissä vesiosuuskunnissa ei tehdä viemäriä joka paikkaan. 


Porvoon Veden toimitusjoh- 
taja Risto Saarinen. 


V Porvoon mlk meni osakkaaksi Päijänne-tunneliin, jonka vuosikulutuk- 
sesta Porvoolla on 9 % varaus eli enemmän kuin suhteellinen väkimäärä 
edellyttäisi. Tämä johtuu öljyjalostamosta. Tarvittaessa vesi johdetaan 


345 http://www.porvoo.fi/jatevedenpuhdistamot-ja-kasittely. 

Mustijokeen ja sitä kautta Porvooseen. Tätä varten Nesteen kanssa on yh- 
teinen ”pöytälaatikkoyhtiö”? joka on silti aktiivinen. 


(ii) Tulevaisuuden valinnat ja ratkaisut 


I Vedenhankinnan turvaamiseksi tarvitaan kaksi pääottamoa. Jos Linna- 
mäki tulee käyttöön, syntyy laatuongelmia; sillä vesi ei ole kelvollista pit- 
käaikaiseen käyttöön. Asukkaiden määrä kasvaa noin prosentin vuodessa 
mutta kuluttajien määrä suhteessa enemmän. Toisaalta veden käyttö (1/ 
asxd) tehostuu. Mahdollisten uusien, paljon vettä käyttävien yritysten tar- 
peisiin ei nyt ole ylimääräistä kapasiteettia. Esillä on ollut useampi vaihto- 
ehto vedenhankinnan turvaamiseksi. Niistä on päätetty toteuttaa siirtovesi- 
johto talousveden hankkimiseksi Helsingistä HSY:n verkosta. 


II Saneeraustasoa on nostettu kolminkertaiseksi viiden vuoden takaisesta 
600—700 000 euroa/a jatkossa tasolle 2-2,5 milj. euroa/a, kunnes opitaan 
käyttämään resursseja'*. Valvonta vie aikaa ja kilpailutus vaatii osaamista. 
Aiemmin on saneerattu 5 km vuosittain. Putkea on n. 1000 km, ja niiden 
saneeraus kestäisi noin 200 vuotta. Keskustelua suotta yritetään provosoi- 
da käyttämällä termiä saneerausvelka. Parempi termi olisi saneeraustarve. 
Kysehän on pääosin 60-luvulla rakennetuista ja laajentuneista verkostoista, 
jotka tulevat jatkossa lisääntyvästi saneerattavaksi. Tällä hetkellä putkirik- 
koa on noin 10-20 vuodessa. Talojohdoissa syntyy enemmän painetta teh- 
dä ennakoivaa saneerausta. Kyseessä on iso periaatteellinen valinta: muute- 
taan saneerauksen osalta kulmakerrointa.? ”Meidän tehtävä ei ole valittaa; 
vaan kertoa paljonko tarvitaan rahaa” Toimitusjohtajan tulee antaa johto- 
kunnalle perustelut siitä, mitä pitää tehdä. Saneeraukseen tarvitaan rahaa, 
ei liiallista varovaisuutta. Perustelua, että maksut ovat halvempia kuin naa- 
purissa, ei tulisi käyttää. Laaditaan noin 10-15 vuoden taloussuunnitelma 
ja katsotaan, mitä se tarkoittaa veden hinnassa. Taksojen nosto maksaa n. 
1,5—2 euroa kuukaudessa asukasta kohti. Asumiskustannuksiin lisäys on 
todella pieni. Pitää pohtia, palkataanko verkostoinsinööri, kun esimerkiksi 
siivous ulkoistetaan tai muu henkilö jää eläkkeelle. 


III Millaiseksi muuttuu jatkossa päätöksenteko, jos puolet kuntien tehtävis- 
tä puuttuu? Kunnallisvaalien jälkeen valitaan kunnanhallitus ja sitten ns. 
tärkeimmät lautakunnat (koulutus, kaavoitus). Sen jälkeen tulee esimerkik- 
si vesilaitos, joka ei houkuta vaalien kärkinimiä. Johtokunnan työ on stra- 
tegista toimintaa, joka vaatii avoimuutta ja rehellisyyttä. On uskallettava 
sanoa, mutta ei pidä olla kopea. 


346 2017 yli 2 milj.€/a. 
347 Ojala 2016. 

IV: Tulevan henkilöstön kehittäminen: mitä tehdään itse, mitä ostetaan? 
Haetaan ja rekrytoidaan henkilöstöä 7-8 vuoden jänteellä. Viimeisen 4 
vuoden aikana kaksi henkilöä on jouduttu irtisanomaan koeajalla ja yksi 
muutti toiselle puolelle Suomea. Nyt on ensimmäinen, joka siirtyy toisen 
vesilaitoksen palvelukseen. 


V Organisaatiomuotona kunnan omistama OY voisi olla dynaamisin, vaik- 
kakaan sen pohdinta ei ole nyt ajankohtaista. Monialayhtiö oli vuosi sitten 
esillä ja aiemminkin (energia- ja vesilaitoksen yhdistäminen). Ehdotus ei 
kuitenkaan saanut kannatusta. On kuitenkin hytinä kuin Kemijoen altaiden 
osalta: asia voi silti tulla uudestaan esille. Vesi- ja energialaitoksella on pää- 
osin eri asiakkaat ja asentajat hoitavat aivan erilaisia toimia. Toki laskutus 
voidaan ulkoistaa, mutta yhteisiä toimia on niukasti. 


(iii) Henkilöstön määrä ja koulutustaso 


Porvoon vedelle sopiva henkilöstö on noin 45. Kaupungilla on painetta, 
että henkilöstön määrä ei kasvaisi vaan pikemminkin laskisi. Sinänsä paine 
ei ole kohdistunut suoraan vesilaitokselle. Kun joku henkilö jää eläkkeel- 
le, hänen tehtäviä ei tarvitse välttämättä enää tehdä itse. Esimerkiksi ta- 
lonmiehen kanssa sovittiin, että hän jatkaa vielä pari vuotta mutta hänen 
tehtävät kevenevät. Kun siivoja jää eläkkeelle, tehtävä voidaan ulkoistaa. 
Vesihuoltotekninen osaaminen tuskin voi enää vähentyä. Verkostopuolelle 
on hiljattain otettu 2-3 insinööriä, on haettu erityisesti saneerausosaamis- 
ta. Yksi vaihtoehto voisi olla Turun Kakolanmäen ratkaisu, jossa ulkopuo- 
lisen palveluntarjoajan kunnossapitoporukka on vakituisesti töissä. Kou- 
lutustaso on noussut hurjasti. Teknikon tilalle on tullut AMK insinööri ja 
diplomi-insinööri on rekrytoitu laitospäälliköksi. Nyt Porvoon vedessä on 
5 diplomi-insinööriä ja 3 AMK-insinööriä. Esimerkiksi 15 vuotta sitten oli 
vain yksi DI. 


(iv) Saneerausvelka sekä (v) Suuret linjaukset ja muutokset 


On esitetty, että on hankittava verkostosta dataa, koska meidän tulee tun- 
tea verkostojen tila, jotta voimme priorisoida saneeraustoimia. Jos näin 
tehdään, meillä menee ikä ja terveys, ennen kuin ryhdytään varsinaisiin töi- 
hin. Yksi työnjohtaja jäi eläkkeelle ja pyysin häntä kokemuksensa pohjalta 
laatimaan 10 vuoden saneerausohjelman. Viemärikuvaukset ovat sinänsä 
tarpeen. On vielä monta vuotta aikaa hakea sopivaa kulmakerrointa sanee- 
raukseen. Datoista saa jotain tietoa. Pääkaupunkiseudulla on verkostossa 
useita painepiirejä, mutta Porvoossa vain itä- ja länsipuoli. Dataa on hyvä 
hankkia, verkostoa on hyvä hallita — niillä helpotetaan asiaa. Tekemättö- 
myyttä ei voi datan puutteella kuitenkaan perustella. 

(vi) Tuottovaatimus 


Liikevaihto on ollut noin 10 milj./a. Tuottovaatimus on hieman noussut: 
300 000 eurosta 500 000 euroon, mitä ei ole suoraan sidottu mihinkään 
lukuun. Näistä käydään neuvottelut kerran vuodessa. Tuloutustaso alkaa 
mielestäni nyt riittää. (n. 5 % liikevaihdosta). Yleisten alueiden hulevesien 
hoidosta vesilaitos ei vielä veloita kaupunkia. Porvoossa maksu voisi olla 
luokkaa 100 000 euroa. Asia on kuitenkin vielä auki. Jos ryhdytään veloitta- 
maan, kaupungin tuloutusvaatimus noussee. 


(vii) Vesihuollon vientimahdollisuudet ulkomaille 


Asia on monta kautta tullut esille. Valtion tuki vesihuoltoon lakkaa, mutta 
valtioneuvosto antaa jotain varoja kehittämistehtäviin. Suomessa ei montaa 
”Nokian puhelinta” HSY, turbokompressori ja joitakin muita on ollut. ICT 
puolella ollaan vahvoja. Osataan rakentaa ja hoitaa projekteja, jotka valmis- 
tuvat ajoissa. Eli toteutuksen osaamista ja taloushallintoa. Tietotaidon vien- 
tiä on ollut Venäjälle, mikä lie jo kuihtunut. Sodan jälkeen on maahamme 
luotu vauraus. Miten ja millä kilpaillaan saksalaisten ja muiden kanssa? 


(viii) Vesihuollon näkyvyys 


Vesihuolto on parhaimmillaan silloin, kun se on näkymätöntä. Kesäisin 
käydään mediassa hintakeskustelua. Varsin halvalla saadaan kuitenkin kul- 
lekin asukkaalle 15 ämpäriä kotiin kannettuna ja jätevedet putsattuna päi- 
vittäin. Itsenäisyyspäivänä 2017 vesitorni valaistaan'*. Porvoon vesi ei käytä 
varsinaista mainontaa, mutta joka vuosi annamme avustusta johonkin koh- 
teeseen. Tänä vuonna lahjoitimme kajakkeja vuokrattavaksi. Porvoolaisen 
Petteri Saarion vesiaiheinen filmi oli teatterissa; mukana oli myös tanssija 
ja live-musiikkia; yksi näytös pidettiin Porvoon veden tuella Porvoon lukio- 
laisille.?* 


Porvoon veden satavuotisjuhlavuonna 2013 jaettiin tuhansia tyhjiä pulloja. 
Opettajat kertoivat, että pojat kävivät koko iltapäivän pissalla. Koululaiset 
kertovat vanhemmille. Tuotiin esille ideaa, että ei tarvitse ostaa limpparia. 
Vesilaitoksen logon, kaksoislähteen, on suunnitellut Pekka Loiri: Ja Por- 
voon veden lippu on tangossa toimitalon edessä. 


(ix) Muuta huomioitavaa sektorin kehityksessä 


Miten laajaksi verkkoa rakennetaan? SYKE:ssa tutkittiin, miten kasvavil- 
la alueilla ja muuttotappioalueilla palvelujen laatu voi säilyä. Meillä on to- 
tuttu siihen, että vesi on aina juomakelpoista. Yksi uhka on maalämmön 


348 Mikki Kunttu: valosuunnittelija. http://www.mikkikunttu.com/. 
349 http://www.uusimaa.fi/artikkeli/120089-petteri-saarion-uusi-dokumenttisarja- 
taltioi-elamaa-saaristossa; https://fi.wikipedia.org/wiki/Petteri Saario. 

hyödyntäminen porakaivojen avulla. Linnamäen alueelle KHO antoi tälle 
luvan. Energian kannalta tätä pitäisi edistää, mutta pohjavesialueille eten- 
kin rannikkoalueella (suola) voidaan tehdä karhunpalvelus ja porakaivoilla 
voidaan sotkea toisten talousvesikaivot. Maalämpö kuulostaa toki hienolta, 
kun se on uusiutuvaa energiaa. Pohjaveden laatu voi kuitenkin heiketä, kun 
yhdistetään eri kerroksia lähellä rannikkoa. Tältä osin pitäisi olla tiukkana. 
SYKE:n ohjeiden mukaan maalämpökaivoja ei saa tehdä alle 500 m päähän 
pohjavesiottamosta.? 


Ensin asiasta valitti kaupunki, lopuksi Porvoon vesi, mutta molemmat hä- 
visivät. Vanhan Porvoon alueella on kuitenkin saatu rakentamisohjeet, että 
siellä ei saa käyttää maalämpökaivoja. 


350 http://www.ouka.fi/c/document library/get file?uuid=8b10f773-266c-411e-b393- 
16999edd4cfd&groupId=486338. 

KOTKA 


Kymen Vesi Oy on Kymenlaakson alueella toimiva alueellinen vesihuolto- 
yhtiö. Yhtiö aloitti toimintansa vuoden 2007 alussa. Suurin yhtiön omis- 
tajista on Kotkan kaupunki, jonka vesilaitos, myöhemmin Kymen Vesi, oli 
keskeisessä roolissa yhtiötä perustettaessa. Yhtiön muut omistajat ovat 
Kouvolan kaupunki ja Pyhtään kunta. Kotkassa on pitkät juuret vesihuol- 
lossa, sillä kaupungin viemärilaitos perustettiin jo vuonna 1891, kolmante- 
na viemärilaitoksena maassamme. Vesilaitos valmistui vuonna 1914. 


Kymen Vesi Oy:n jakelema vesi tulee Valkealasta Kuivalan tekopohjavesilai- 
tokselta. Veden valmistuksesta ja siirrosta eteläiseen Kymenlaaksoon vas- 
taa Kotkan, Haminan ja Kouvolan muodostama osakeyhtiö Kymenlaakson 
Vesi Oy. Vuonna 1992 käyttöönotettu laitos ratkaisi aiemmin Kymijokea 
raakavesilähteenään käyttäneen Kotkan vedenlaatuongelmat pitkäksi aikaa. 
Kuivalan tekopohjavesilaitoksen vesi valmistetaan Haukkajärven vedestä 
imeyttämällä se soraharjun hiekkakerrosten läpi pohjavesikerrokseen. 


Kymijoki 


Kymijoki on historiallinen Suomen ja Venäjän välinen rajajoki, joka syntyi 
noin 6 000 vuotta sitten. Kymijoki on Kymenlaakson valtavirta ja se on sa- 
malla Suomen kolmanneksi suurin vesistö Vuoksen ja Kemijoen vesistöjen 
jälkeen. Noin 20 kilometriä ennen merta Kymijoki haarautuu kahtia, län- 
tinen haara jakautuu edelleen kahdeksi ja itäinen kolmeksi haaraksi. Näin 
Kymijoki muodostaa suiston ja laskee Suomenlahteen viitenä haarana. 
Kymijoen rannoilla on edelleen lähes koskemattomia erämaa-alueita sekä 
asutusta, kyliä, kaupunkeja, teollisuuslaitoksia ja peltoja. Kymijoen koskien 
voimalat tuottavat sähköä. 


Kotkan kaivot olivat vielä 1880-luvulla, veden laadun puolesta hyviä, mutta 
kuivina kausina ne kuivuivat. Kaivojen kuivuessa vesi kuljetettiin tarvitse- 
ville olosuhteiden niin salliessa erityisillä vesiveneillä, jotka oli alun perin 
tarkoitettu vedenkuljetukseen laivoille. Kaivoveden kuivuessa käytettiin 
jokivettä. Terveydellisessä mielessä huonoimpia alueita Kotkassa olivat 
tuolloin työläiskasarmit, etenkin Norjan sahan kuusi suurta puutaloa oli- 
vat ahtaita ja turvattomia. Sahan tärpätinhajua taas pidettiin pikemminkin 
raikkaana ja terveellisenä. Kotka kasvoi hurjaa vauhtia: väkiluku jopa ne- 
linkertaistui vuosina 1880—84. 


Kymijoen vesi oli vielä 1800-luvun lopulla laadultaan hyvää. Kotkan kau- 
pungin yleisten kaivojen vesi huononi näihin aikoihin ja yleisten kaivojen 


351 Kotkan historia 2, 5-6. 

Väestökehitys Kotkassa 1901-2010. Vuodet 2020, 2030 ja 2040 ovat ennus- 
teita. (http://www.kunnat.net/fi/tietopankit/tilastot/vaestotietoja/Sivut/ 
default.aspx; Suomen kaupunkilaitosten historia 3; Väestötilastoja. Kotkan 
väestölaskenta. joulukuun 8 p. 1920. Taululiitteitä.) 


vettä oli niin vähän, että sitä jonotettiin kuivina aikoina usein turhaan. Vesi- 
laitoksen perustaminen sai vauhtia vuonna 1910, kun Viipurin kaupungin- 
insinööri B. Gagneur tarjosi palveluksiaan Kotkalle vesilaitoksen perusta- 
miseksi. Tutkimusten jälkeen vedenottopaikaksi valittiin lopulta Kymijoen 
Langinkoski. Kotka sai vesilaitoksensa kolmantenatoista kaupunkina Suo- 
messa. Perustamispäätös tehtiin 23.3.1914 ja samana vuonna valmistui jo 
merkittäviä osia vesilaitosta mukaan lukien Haukkavuoren vesitorni. 


Mielenkiintoista kyllä, Kotkassa viemärilaitos perustettiin huomattavasti 
aiemmin kuin vesilaitos. Tämä tapahtui Suomen mittakaavassa varhain jo 
vuonna 1891, jolloin kyseessä oli maamme kolmas viemärilaitos. Tätä lai- 
tosta ei Suomessa yleensä vastustettu, koska se siirsi ajoittain raskaankin 
ojien kunnossapitovastuun talonomistajilta pääosin kaupungille. Vesilai- 
toksen rakentamista sen sijaan muutamin paikoin vastustettiin, sillä siihen 
liittyminen vaati talonomistajilta suurehkoja investointeja. 


2040 


Sata vuotta vesihuoltoa 


Kotka oli kasvanut nopeasti jo ennen vesilaitoksen perustamista vuonna 
1914. Kasvun myötä tarvittiin lisää hyvälaatuista vettä. Raakavesi Kotkaan 
otettiin tuolloin Langinkoskelta. Joen vettä käsiteltiin ja pumpattiin verkos- 
toon. Myös vesitorni rakennettiin. Jo 1930-luvun lopulla Langinkoskelle 
Kymijoen suistoon rakennettiin vanhan laitoksen yhteyteen uusi siipira- 
kennus, jolloin saatiin merkittävästi lisää kapasiteettia. Vuonna 1937 ryh- 
dyttiin suunnittelemaan uutta kemiallista käsittelylaitosta. Sodan vuoksi 
hanke viivästyi ja vaakaselkeytykseen perustuvan laitoksen perusosa voitiin 
ottaa käyttöön vasta 1949. 2 


Vuonna 1950 pumpattu vesimäärä oli yli 1,37 miljoonaa kuutiometriä, ve- 
den myynti yli 1,26 miljoonaa kuutiometriä ja hukkavesimäärä 0,114 mil- 
joonaa kuutiometriä. Koko pumpatusta vesimäärästä mittarien kautta vet- 
tä kulki 72 prosenttia, satamaposteista vettä kului 3 prosenttia, kaupungin 
maksama kulutus oli 8 prosenttia, vesilaitoksen oma kulutus oli 4 prosent- 
tia, yleisistä vesiposteista meni vettä 4 prosenttia ja loput vajaa 9 prosenttia 
meni viemäriverkon huuhteluihin, luistinratoihin, tulipalojen sammutuk- 
seen, vuotoihin ja mittarien näytön vajauksiin. *s 


Vesiposteja oli käytössä kuusi, joista Metsolassa viisi ja Puistolassa yksi. Ve- 
sipostien käyttäjiä oli noin 154 perhettä. Katusulkuventtiilejä ja paloposteja 
asennettiin molempia kahdeksan kappaletta. Vuoden 1950 lopussa ns. ke- 
sävesijohtoja Kotkassa oli 2 017 metriä, joista Metsolassa oli 1 527 metriä ja 
kaupungin urheilukentällä 490 metriä. ** 


Veden kysyntä kasvoi edelleen voimakkaasti, joten vesilaitosta piti uudistaa 
ja laajentaa jo 1960-luvun alussa. Vedenkäsittelylaitosta laajennettiin noin 
50 prosentilla ja se valmistui keväällä 1963. Kulutus kasvoi niin nopeasti, 
että uusi laajennus oli edessä heti edellisen valmistuttua. Nopean suunnit- 
teluvaiheen jälkeen alkoi rakentaminen ja jälleen uusi laajennus valmistui jo 
joulukuussa 1968. Laajennuksen myötä alkuperäinen vedenkäsittelykapasi- 
teetti oli jo kolminkertaistunut. * 


Vuonna 1970 Kymmenen suurimman vedenkuluttajan käyttämä vesimää- 
rä oli lisääntynyt edellisvuodesta 14,8 prosenttia. Tämä johtui mm. Vaasan 
Höyrymylly Oy:n kulutuksen huomattavasta kasvusta. * Keskimääräinen 
ominaisvedenkulutus laskettuna mitatusta vedestä oli 291 1/as/vrk ja koko 
vesimäärästä 319 1/as/vrk . Asukaskäyttöön myydyn veden kulutus oli 184 
I/as/vrk. Kaupungissa oli vuoden 1970 lopussa asukkaita 34 349. Eniten 
vedenkulutus oli kasvanut teollisuudessa. Sataman vedenjakelu oli vähen- 


352 Arjatmaa 1982. 


353 Kertomus Kotkan kaupungin Vesijohtolaitoksen toiminnasta v. 1950. 
354 Kertomus Kotkan kaupungin Vesijohtolaitoksen toiminnasta v. 1950. 
355 Arjatmaa 1982. 

356 Kertomus Kotkan kaupungin Vesijohtolaitoksen toiminnasta v. 1970. 
357 Kertomus Kotkan kaupungin Vesijohtolaitoksen toiminnasta v. 1970. 

tynyt, mikä suuntaus oli jatkunut jo useita vuosia. Hukkavesimäärää oli saa- 
tu myös pienennetyksi. ** 


Verkostoa rakennettiin niin kiivaasti, että vanhan verkoston saneeraami- 
seen ei ollut aikaa eikä resursseja. Näyttikin, että kasvu jatkuu ikuisesti. Toi- 
sin kuitenkin kävi, kun kansainvälinen öljykriisi 1973 alkaen iski Suomeen 
ja vuoden 1974 alusta alkaen otettiin käyttöön jätevesimaksu. Suunniteltua 
1980-luvun laajennusta ei tarvinnut toteuttaa. ° Kun näin veden käytön 
maksimi oli saavutettu, oli aika etsiä ratkaisu veden laadullisiin ongelmiin. 


Pahalta maistunut vesi ajoi ihmisiä käyttämään kaupungin yleisiä kaivoja 
ja veden ympärille syntyi jopa pientä yritystoimintaa. Karhulalainen Juha 
Peltola (s. 1967) kertoo: 


Vielä omassa nuoruudessani Kotka otti juomavetensä Kymijoesta. Jokea pi- 
dettiin tuolloin yleisesti hyvin saastuneena ja siitä otettua juomavettä epä- 
terveellisenä. Yleisesti myös vitsailtiin kouvolalaisten ravintoloiden vessojen 
seinillä lukevan; ”muistakaa vetää vessa, jotta kotkalaiset saavat juomave- 
tensä!” Tuolloin 1980-luvulla oli hyvin yleistä, että kaupungin vesijohtovet- 
tä ei haluttu käyttää talousvetenä. Oman perheeni ohella monet muutkin 
perheet hankkivat juomaveden yleisistä kaivoista, joita ainakin Karhulan 
puolella oli tuolloin vielä runsaasti. Tällaisia kaivoja löytyi mm. Hovilasta, 
Karhulan rautatien veturitalleilta, Kolmikulmasta ja Metsäkulmalta. Ne 
olivat hyvin suosittuja ja monesti niillä joutui jonottamaankin. Myös sel- 
laiset sukulaiset tai tuttavat, joilla oli omia kaivoja, olivat noina vuosina 
suosittuja. Aivan oma lukunsa oli vielä ”vesibisnes; joka tuolloin kukoisti 
Kotkassa. Kaupungissa toimi useita yksityisiä yrityksiä, jotka maksua vas- 
taan toimittivat ihmisille puhdasta pullotettua vettä. * 


Vuonna 1977 yhdistyivät vihdoin kolmen K:n kopla eli Kotka, Kymi ja Kar- 
hula.*** Vuoden 1977 alussa Kotkaan perustettiin teknisen viraston vesi- 
huolto-osasto, jonka tehtävänä oli huolehtia sekä vesi- että viemärilaitos- 
toiminnasta. Vesi- ja viemärilaitoksilla oli yhteinen organisaatio, jota johti 
vesihuoltopäällikkö.* 


Uusi kunta mahdollisti vesihuollon kehityksen vesi- ja viemärilaitoksen re- 
surssein. Uusi laajentunut alue ”otettiin haltuun” ja parannuksia tehtiin siel- 
lä, missä niitä tarvittiin. Vettä riitti kaikille kuluttajille, mutta edelleen ve- 
den laatu ja erityisesti maku oli ongelma. Vesilaitoksen toimistolle vuonna 
1966 töihin tullut Pirkko Lindström muistelee veden makua, kun raakavesi 
otettiin Langinkoskesta seuraavasti: 


358 Kertomus Kotkan kaupungin Vesijohtolaitoksen toiminnasta v. 1970. 
359 Arjatmaa 1982. 

360 Peltola J. 7.2.2011. 

361 Kotka TV VK 1977. 

Sehän haiskin kauheelle se vesi aikanaan, kun otettiin Langinkoskelta, joes- 
ta. Sieltä Myllykoski laittoi päästöjä. Sitähän me ollaan juotu. Se oli hirveen 
hajusta. Jossain vaiheessa mie ostin kaupasta vettä, kun keitin kahvia? 


Jätevedenpuhdistamot 


Vuonna 1979 Kotkan jätevesistä puhdistettiin reilu kolmannes, noin 35 
prosenttia. Viemäreiden purkupaikkoja, joista jätevesi meni puhdistamat- 
tomana mereen oli vuoden alussa 17 ja lopussa 14 kappaletta. Jätevesivie- 
märiverkostoa oli 111 kilometriä, josta 54 prosenttia oli vanhaa sekaviemä- 
riverkostoa. Tämä osa verkostoa oli varsin huonossa kunnossa, mikä näkyi 
lumen sulamis- ja sadeaikoina runsaina vuotovesimäärinä. Vuoden lopussa 
oli käytössä 38 jätevedenpumppaamoa.'t Ensimmäisiä jätevedenpuhdista- 
moita olivat seuraavat: 


e Peippola oli yksi entisen Kymin kunnan kylistä ja siellä oli oma jäte- 
vedenpuhdistamo. Peippolan lammikkopuhdistamo valmistui vuonna 
1971.5 


e Saksalan (Kymi) jätevedenpuhdistamo valmistui vuonna 1974. Kyseessä 
oli rinnakkaissaostuslaitos, joka oli mitoitettu 700 asukkaan jätevesil- 
le,366 


e Sunilan (Karhula) jätevedenpuhdistamo käynnistyi kesäkuun alussa 
vuonna 1978. Puhdistamo oli rinnakkaissaostuslaitos, joka oli mitoitet- 
tu 15 000 jätekuutiometrille vuorokaudessa.“ 


e Myös Kotkaan tarvittiin kipeästi jätevedenpuhdistamo. Mussalon puh- 
distamolle johdettiin jätevesiä marraskuusta 1981 alkaen. 


363 Lindström P 20.1.2010. 

364 Kotkan kaupunki, TV KK 1979. 

365 Kotka, TV KK 1977. 

366 Kotkan kaupunki, TV KK 1979. 

367 Kotkan kaupunki, TV KK 1977, 1979. 
368 Kotkan kaupunki, TV KK 1981; KK 1982. 

Utti-projekti 


”Kotkan juomavesi ei edes uimakelpoista” otsikoi Iltasanomat 7. kesäkuuta 
vuonna 1985." Eduskunnan oikeusasiamies pyysi tämän kirjoituksen joh- 
dosta kaupunginhallitukselta terveyslautakunnan selvitystä ja omaa lausun- 
toa." Oikeusasiamies totesi asiaa tutkittuaan, että hankittujen lausuntojen 
ja selvitysten valossa Kotkan kaupungin talousveden laatua oli valvottu asi- 
anmukaisesti ja veden laatu täytti asetetut vähimmäisvaatimukset. Hän ke- 
hotti kuitenkin Kotkan kaupungin viranomaisia pyrkimään mahdollisuuk- 
sien mukaan parantamaan talousveden laatua joko uuden raakavesilähteen 
käyttöönotolla tai pidemmälle viedyllä raakaveden käsittelyprosessilla.?”' 


Utti-projekti on Kymenlaakson Vesi Oy:n rakennuttama vedenhankinta- 
järjestelmä, joka palvelee alueen noin 80 000 asukasta. Järjestelmä käsittää 
vedenoton Valkealan reittiin kuuluvasta Haukkajärvestä, tekopohjaveden 
valmistamisen Kuivalan pohjavesialueella sekä siirron kuntien jakelujärjes- 
telmiin Anjalankoskella ja Tavastilassa. Kymenlaakson Vesi Oy perustettiin 
Utin vedenottoa varten vuonna 1986. Kymijoki oli Kotkassa suurin juoma- 
vesilähde aina siihen asti, kun Utti-projekti saatiin päätökseen ja Kuivalan 
tekopohjavesilaitos otettiin käyttöön vuonna 1992. Langinkosken veden- 
käsittelylaitoksen toiminta päättyi samalla, kun Utin tekopohjavesilaitos 
otettiin käyttöön. Kuivalan tekopohjavesilaitos ratkaisi aiemmin Kymijo- 
kea raakavesilähteenään käyttäneen Kotkan vedenlaatuongelmat pitkäksi 
aikaa. Ennen Utin vettä Kotkan vesiasioita olikin ehditty käsitellä lehtien 
otsikoissa ja eduskunnan oikeusasiamieskin oli pyytänyt veden laadusta 
selvitystä. Utti-hanke oli mittava vesihuoltoprojekti, jonka läpivienti onnis- 
tuneesti ei ollut kuitenkaan läpihuutojuttu. Utti-hanke herätti keskustelua 
ja myös vastarintaa. 


Vuonna 1980 Kotkassa oli käytössä viisi vesilaitosta ja vedenottamoa: Lan- 
ginkosken ja Karhulan vedenkäsittelylaitokset sekä Peippolan, Saksalan 
ja Pernoon pohjavedenottamot. Lisäksi oli lukuisia yleisiä käytössä olevia 
porakaivoja. Hovilan pohjavedenottamo oli jätetty kokonaan pois käytös- 
tä. Kaupungin pääraakavesilähteenä toimi edelleen Kymijoki. Pohjaveden 
osuus verkostoon pumpatusta vedestä oli vain puoli prosenttia.” 


Käyttäjän omat kokemukset ja mielikuvat vedestä vaikuttavat joskus voi- 
makkaasti koettuun veden makuun ja laatuun. Reijo Piirto kertoo Karhulan 
puolelta saadusta asiakaspalautteesta: 


369 Kotka KH 17.6.1985. Nro 4. 

Oltiin kaivamassa Karhulan puolella. Siellä oli parikymmentä avainposti- 
lähdettä, kun oli paljon kiinteistöjä, mitkä ei ollut vesijohdon parissa, var- 
sinkin haja-asutusalueella. Yksi pappa tuli sanomaan, että: ”Ettehän vaan 
poista tätä lähdettä, tässä on niin erinomaisen hyvä vesi” Hän käveli josta- 
kin saakka aina hakemaan kahviveden siitä kyseisestä avainpostilähteestä. 
Mää sanoin, että: ”Ei poisteta. Todella hyvää vettä on” Todellisuudessa se 
oli vettä vesijohtoverkosta. Enemmän huono maku johtui vanhoista putkis- 
toista. ”* 


Utti-hankkeen toteutus kesti pitkään. Kotkan vesilaitoksen vesihuoltopääl- 
likkönä huhtikuussa 1983 aloittanut Timo Kulmala kertoo, että hänen sil- 
loinen esimies, virastopäällikkö Timo Oksanen totesi vedenhankinnan jär- 
jestämisen olevan tärkein tehtävä tulevina vuosina. Kulmala jatkaa: 


”Oksasen kanssa ideoitiin monia hankkeen eteenpäin viemisessä tarvitta- 
via asioita. Timo Oksanen entisenä vesilaitoksen päällikkönä oli loistava 
tuki minulle virkaorganisaatiossa ja hankkeen eri käänteissä. Muun mu- 
assa, kun myöhemmin puntaroitiin kallista Kuivalan tekopohjavesihanket- 
ta vaihtoehtona puolet halvempaan Langinkosken saneerausvaihtoehtoon, 
selitimme itsellemme perusteluksi että, jos toteutamme Kuivalan tekopoh- 
javesihankkeen, merkitsee se psykologisesti luopumista teollisuuden kuor- 
mittamasta Kymijoesta Kotkan juomaveden hankinnan raakavesilähteenä 
sekä siirtymistä pohjaveden ottoon” ”* 


Kuivalan kyläläiset eivät Paavo Välimäen Kouvolan Sanomien 21.8.1983 
kirjoituksen mukaan hyväksyneet suunniteltua Utti-hanketta. Näin kirjoit- 
taa Välimäki otsikolla ”Maalaisjärki ja vesi” kuvailee Kotkan kaupungin 
vedenhankintasuunnitelmia ja niiden vastaanottoa Kuivalan kylässä 16.8. 
järjestettyä tilaisuutta: 


”Kotkan kaupungin vedenhankintasuunnitelman maastotutkimuksia selos- 
tettiin Valkealan Kuivalan kylän asukkaille viime tiistaina aika huonolla 
menestyksellä. Väki tuli tilaisuuteen kuulemaan, miten heidän oma vesiti- 
lanne aiotaan turvata sitten, kun Kymenlaakson runkovesijohtoon aletaan 
syöttää vettä täydellä teholla. Vastaukseksi saatiin, ettei mitään suunnitel- 
mia ole vielä olemassa, eikä vedenottamon lupahakemusta ole jätetty. Vas- 
ta kun hakemus on jätetty ja katselmustoimitus on pidetty, vesiviranomaiset 
määräävät korvaukset.” 


373 Piirto R. 19.1.2010. 
374 Kulmala 15.1.2011. 
375 Kouvolan Sanomat 21.8.1983. 

Hanke oli myös lehdistön jatkuvan kiinnostuksen kohteena. Esimerkiksi 
Suomen Sosiaalidemokraatti 1.11.1984 käsitteli Utti-hanketta laajassa ar- 
tikkelissa otsikolla ”Kotkalaisten haaveena Jokiveden sijasta kunnon poh- 
javettä”. Lehti mainitsi Kymijoen olevan edelleen yksi mahdollisuus, mutta 
tällöin tarvittaisiin peräti 15-20 miljoonan markan investoinnit Langin- 
kosken laitoksen täydelliseen uudistamiseen, mutta silti riski teollisuuden 
jätteistä liukenevista kemikaaleista ei poistuisi. Lehden haastatteleman 
Kotkan kaupungininsinöörin Timo Oksasen mukaan kotkalaisille ja muille 
eteläisen Kymenlaakson asukkaille puhtaan veden saaminen oli ”ehdotto- 
masti tärkein ympäristöhankkeemme"”.?* 


Oksanen toteaa: ”Me olemme valmiit korvauksiin ja neuvottelemaan niistä 
Kuivalan asukkaiden kanssa.” Hänen mukaansa oli selvää, että hanketta 
vastustettiin ja siksi hän piti projektin käynnistämistä mahdollisena aikai- 
sintaan vuonna 1987. Utti-hanke maksaisi kaikkinensa noin 100 miljoonaa 
markkaa, mutta valtiolta saataisiin tukea runkolinjan rakentamiseen. Lan- 
ginkosken uusiminen tulisi halvemmaksi, mutta kemikaaliriski ei poistui- 
s1,37 


Vastustus ei Kuivalassa kuitenkaan laantunut, vaan yltyi kiihkeäksikin. Esi- 
merkkinä tästä mainittakoon, että Kotkan kaupungin vaakuna hirtettiin 
symbolisesti mielenosoituksessa Kuivalassa Kymen läänin kansanedustaji- 
en Lappeenrannasta Kouvolaan suuntautuneen maakuntaretken yhteydes- 
sä toukokuussa 1985. Myös kielenkäyttö oli useissa yhteyksissä värikästä 
ja alatyylistäkin. Huippuesimerkki asian karkaamisesta pois kontrollista 
kiihkeimpien vastustajien kohdalta oli Timo Kulmalan Kuivalasta saama 
”tappotuomio”*”. 


Ensimmäistä kertaa ”Utin kirkasta” pääsivät suuremmat joukot nauttimaan 
toukokuussa 1992, jolloin kaupunki tarjosi Utti-vettä syntymäpäivänsä 
kunniaksi Karhulan torilla. Vettä maistelleet kiittelivät makua. Utti-hanke 
valmistui suunnitelmien mukaisesti. ATK-ongelmat viivästyttivät hanketta 
loppumetreillä jonkin verran. Langinkosken vedenkäsittelylaitoksen toi- 
minta päättyi 3.8.1992, jolloin Utin tekopohjavesilaitos otettiin tuotannol- 
liseen käyttöön. 


Hankkeen vastustus oli lähinnä paikallista. Näin asiasta kertoo Kulmala: *! 


"Hankkeen vastustus oli paikallista. Lisäksi Valkealan kunta otti vastusta- 
van kannan. Kunta maksoi eräälle konsulttitoimistolle raportista, jolla py- 


376 Suomen Sosiaalidemokraatti 1.11.1984. 

377 Suomen Sosiaalidemokraatti 1.11.1984. 

378 Kouvolan Sanomat 9.5.1985. 

379 Kouvolan Sanomat 17.2.1987. 

380 Tekninen ltk TK 1992; Kymen Sanomat 22.5.1992; Eteenpäin 1.7.1992. 
381 Kulmala 15.1.2011. 

rittiin kyseenalaistamaan tutkimustulokset. Kuitenkin konsulttiselvitys oli 
melko kevyesti tehty, jota asiantuntijat eivät paljolti noteeranneet. Jälkeen- 
päin voidaan todeta, että kyseenalaistetut seikat eivät ole käyneet toteen. 


Tekopohjavesilaitoksen lähimmistä maanomistajista osa oli aidosti huo- 
lissaan tilaansa mahdollisesti kohdistuvista rajoituksista. Kysymys oli siis 
pääosin lannoitteiden, torjunta-aineiden käytön tai lannan levityksen ra- 
joituksista. Kuitenkin tekopohjavesiprosessissa harjua ajetaan niin, että 
peltoalueelta ei synny virtausta kaivovyöhykkeeseen päin. Pohjaveden laa- 
dun todelliset uhat ovat muutamat öljysäiliöt. Kerran eräs maanomistaja 
tuli laitoksen tutkimusvaiheessa luokseni ja kertoi, että hän haluaisi tehdä 
lahjoituksen vesiyhtiölle ja ojensi minulle kirjan - Victor Hugon ”Kurjat” ja 
poistui sanaakaan sanomatta” 


Utin veteen oltiin kaikin puolin tyytyväisiä. Karhulaan työnjohtajaksi 1986 
tullut Timo Yrjölä kertoo: 


”Veden laatu muuttui kerrasta. Se on kuin taikaiskun ois saanut toi meidän 
vesi. Kotkan vesi nyt oli sitä sun tätä, kun se Kymijoesta otettiin. Kun Utti- 
vesi tuli niin se näkyi meidän verkostossakin. Joka vuosi oli ja on vieläkin 
perintönä vanhasta vedestä, että loppukesästä tehhään verkoston suurimit- 
tainen huuhtelu. Se on yksi viikko joka yö ilta kymmenestä aamu kuuteen 
huuhdellaan verkostoa. Ennen tätä Lltti-vettä se oli ihan välttämätön. Sin- 
ne tuli kaikennäköisiä sakkaumia ja se oli hurjan näköistä se vesi, kun sitä 
ruvettiin huuhtelemaan. 1990-luvun alusta kun on Litti-vettä saatu, niin 
tilanne on aina parantunut verkostossa. Sakkaumat on vähentynyt vuosien 
mittaan” 


Kymen Vesi Oy:n ensimmäinen asiakaslehti ilmestyi lokakuussa 2010. Lehti 
jaettiin julkisena tiedotteena jokaiseen kotiin Kotkassa, Pyhtäällä ja entisen 
Anjalankosken alueella ja se oli myös selailtavissa Kymen Vesi Oy:n inter- 
netsivuilta.'s 


Kesäkuussa 2012 Kymen Vesi oli mukana tutkimuksessa, jossa selvitettiin 
vesilaitosten kotitalousasiakkaiden mielipiteitä veden laadusta ja vesilai- 
toksen toiminnasta. Veden käyttäjän tyytyväisyysindeksi oli Kotkassa 8,54, 
kun tutkimuksessa mukana olleiden 15 vesilaitoksen keskiarvo oli 8,60.3% 


Suomen Sokeri Oy, joka vaihtoi myöhemmin useammankin kerran ni- 
meään (mm. Xyrofin Oy) on ollut Kotkassa pitkään suuri vedenkuluttaja. 
Suomen Sokeri Osakeyhtiö löytyy ensimmäisen kerran Kotkan kaupungin 
vesilaitoksen suurimmista kuluttajista vuonna 1964. Se oli toiseksi suurin 


382 Yrjölä T. 19.1.2010. 

383 http://www.kymenvesi.fi/ Ajankohtaista?id=118&start=0, Kymen Vesi Oy:n ensim- 
mäinen asiakaslehti on ilmestynyt 26.10.2010. 

384 WACSI 2012. 

vedentarvitsija 141 699 kuutiometrin kulutuksella. Vain Enso-Gutzeit Oy 
kulutti vettä enemmän. 


Järjestetty vedenhankinta oli tervetullut uudistus Kotkan asukkaille. Veden 
helppo saatavuus lisäsi vedenkäyttöä ja vesihuoltopalvelun laajenemisen 
myötä myös asiakasmäärä lisääntyi. Vedenkulutus kasvoi Kotkassa — kuten 
muuallakin Suomessa — aina energiakriisiin 1970 luvulle asti. Kotkassa 
erityisesti Kymijoen likaantuminen vaikutti ihmisten mielipiteeseen vedes- 
tä ja vesihuollosta. Veden laadulliseen ongelmaan löydettiin ratkaisu Utista. 
Uuden pohjavesilähteen hyödyntäminen kohtasi voimakkaan ”Ei koskaan 
minun takapihalta”-ilmiön. Kotkassa tämä reaktio löytyi erityisesti uuden 
vedenottamon rakentamisen yhteydessä Uttiin. Ilmiötä voisi kutsua sanoil- 
la Never From My Backyard. 


Tänä päivänä ympäristön asukkaiden ja maanomistajien huomioiminen 
vesihuollon muutoksissa ja kehityksessä tulee ottaa huomioon. Erityisesti 
avoin tiedotus ja toimiva keskusteluyhteys on asioiden eteenpäin viemiselle 
elintärkeää. Vesihuolto on Suomessa ja Kotkassa siirtynyt tai siirtymässä 
customer-oriented tasolta eteenpäin kohti vesilaitoksien ja kaupunkilaisten 
yhteistyötä, jossa kaikki voittavat. Tämä vaatii kuitenkin sitä, että luotta- 
musta rakennetaan tietoisesti eri sidosryhmien sekä vesihuollon järjestäji- 
en ja toteuttajien välille. 


Vuosi 2017 


Kymen Vesi Oy on Kymenlaakson alueella toimiva alueellinen vesihuolto- 
yhtiö. Visio 2020 mukaan koko Kymenlaaksossa olisi yksi vesilaitos, joka 
toimii vesihuollon edistäjänä ja toimialansa johtavana asiantuntijana ja ke- 
hittäjänä. Talousvesi Kymen Vesi Oy:n toiminta-alueelle tulee Kymenlaak- 
son Vesi Oy:n tekopohjavesilaitokselta Valkealan Utista (Veden hankinta). 
Veden valmistuksesta ja siirrosta eteläiseen Kymenlaaksoon vastaa Kotkan, 
Haminan ja Kouvolan muodostama osakeyhtiö Kymenlaakson Vesi Oy. 
Vuonna 1992 käyttöönotettu laitos ratkaisi aiemmin Kymijokea raakavesi- 
lähteenään käyttäneen Kotkan vedenlaatuongelmat pitkäksi aikaa. Kuiva- 
lan tekopohjavesilaitoksen vesi valmistetaan Haukkajärven vedestä imeyt- 
tämällä se soraharjun hiekkakerrosten läpi pohjavesikerrokseen.'*s 


Mussalon jätevedenpuhdistamon laajennus ja saneeraus on valmistunut 
vuonna 2009. Mussalon jätevedenpuhdistamolla puhdistetaan Kotkan, 
Kouvolan (ent. Anjalankosken alueen), Pyhtään ja Haminan jätevedet. 
Mussalon jätevedenpuhdistamo on biologiseen typenpoistoon perustuva 
hienovälppäyksellä ja esiselkeytyksellä varustettu aktiivilieteprosessi. Jäte- 


385 Esim. Kurki 2016. 
386 http://www.kymenvesi.fi/, luettu 14.8.2017. 

veden puhdistusprosessissa on kolme vaihetta; mekaaninen, kemiallinen ja 
biologinen. Mussalon jätevedenpuhdistamon purkuputkea jatkettiin Kot- 
ka-Anjalankoski siirtolinjan rakentamisen yhteydessä. Purkuputki on 750 
metriä pitkä. Kymijoen Vesi- ja ympäristö ry:n laatiman selvityksen mu- 
kaan jäteveden vaikutusalue on ainoastaan purkuputken päässä halkaisijal- 
taan 150-200 metriä. * 


Kuivatun lietteen jatkokäsittelystä on tehty palvelusopimus Biovakka Suomi 
Oy:n kanssa vuoteen 2023 saakka. Lietteen jatkokäsittelypalvelu ei sisällä 
lietteen loppusijoitusta jätteenä, vaan lietteiden jalostamisen biokaasulai- 
toksella maanparannus- ja lannoitetuotteiksi sekä uudistuvaksi energiaksi. 
Biokaasulaitoksen jalostamat raaka-aineet ovat tuotteita, joiden hyväksyn- 
nästä vastaa Elintarviketurvallisuusvirasto (Evira). Tuotteita voidaan hyö- 
dyntää pelto- ja metsälannoitteina. %* 


Haastattelu 


Kymen Vesi Oy:n toimitusjohtaja Tapani Eskola kuvailee pitkän aikavälin 
kehitystä yhdeksän eri näkökulman kautta 27.4.2016. 


(i) Vesihuollon keskeiset valinnat Kotkassa 


I Kotkan vedenhankinta: Päädyttiin kaupungin kaivoista puhtaaseen veteen 
1930-luvulla. Kyseessä oli iso periaate, josta päätettiin jo 1916. 


II Jätevesien puhdistamoista tehtiin ensimmäiset päätökset 1970-luvun lo- 
pulla ja puhdistus saatiin kattavaksi 1980-loppuun mennessä 


II Utin pohjavesihanke samoihin aikoihin 


IV Alueellinen vesihuoltoyhtiö vuoden 2007 alusta. Hankkeessa oli kaksi 
vaihetta: puhdasvesipuolen hallitus viritti hankkeen, mutta Hamina jäi täs- 
tä pois. 


V Koko Kymenlaaksoon keskitetty jätevedenpuhdistamo Mussaloon (4. 
suurin Suomessa). 


(ii) Tulevaisuudessa odottavat ratkaisut 


I Mahdollinen Haminan liittyminen seudulliseen yhtiöön. Samoin Miehik- 
kälän ja Virolahden osalta. 


387 http://www.kymenvesi.fi/, luettu 14.8.2017. 
388 http://www.kymenvesi.fi/, luettu 14.8.2017. 

Kymen Vesi Oy:n toimi- 
tusjohtaja Tapani Eskola. 
(Kymen Vesi Oy) 


II Yhteinen vedenhankinta Kouvolan kanssa nykyistä sisemmällä Salpaus- 
selällä, Selänpään alueella. Uusimpien arvioiden mukaan sieltä saataisiin 
vain 8—10 000 m?/vrk, kun Rajamäen Alkolla oli jo 20 000 m?/vrk lupa. Uut- 
ta hanketta rajoittaa maamme toiseksi suurin Natura-alue. Alueelta pur- 
kautuvaa vettä ei saa johtaa putkeen. 


III Olisi hyvä, jos olisi vain yksi toimija jatkossa. Nykyisten ottamoiden vä- 
lillä on vain 2,5 km. 


IV Uusia tekniikoita käyttöön; pilottitasolla testausta lietteen poltosta Mus- 
salon puhdistamolla. 


(iii) Henkilöstö 


Noin 4-5 vuodessa eläköityy yli 10 henkeä, joista 7 on putkiasentajaa. Ti- 
lalle otetaan vähemmän uusia henkilöitä. Verkoston rakentamisessa ja kun- 
nossapidossa on henkilöstö vähentynyt. 


Sata vuotta vesihuoltoa 


AMK-porukkaa on suhteessa paljon. Diplomi-insinöörejä voisi olla enem- 
mänkin tarjolla. Moni vesihuoltolaitos ja konsultit allekirjoittajaa tämän. 


Rakennusmestareita vastaavia valmistuu Kuopiosta. AMK:sta on tullut ym- 
päristötekniikan koulutusohjelmista Kuopiosta ja Mikkelistä. 


Suorittava portaan osalta ammattiopistoissa on toivottavaa, että prosessi- 
linja jatkuisi (esim. paperipuolen käyneet ovat hyviä puhdistamoille). Meillä 
on heitä puhdistamoilla 14, joista 10 on tullut Haminan ammattikoulusta. 
Nykyiset nuoret eivät pelkää automaatiota. 


Hiljaisen tiedon esimerkkinä vanhempi puhdistamonhoitaja pystyi päätte- 
lemään jäteveden väristä, toimiko prosessi hyvin. Laitoimme hänet toimi- 
maan yhdessä nuoren henkilön kanssa ja labrassa tehtiin myös analyyseja. 


Toiminta on lopulta hyvin paljon kiinni ihmisistä. 
(iv) Saneerausvelka 


Saneerauksissa on kohtuullisen hyvin saatu kiinni tarvetta, vaikka neljä 
vuotta on oltu jäljessä suunnitellusta. Kaavaillusta 10 milj. investoinneista 
on puolet nipistetty. Uudisrakentaminen on hiljentynyt ja sitä kautta inves- 
toinnit on pidetty samalla tasolla. Johtokunta on mieltänyt sinänsä tarpeen. 
Pitäisi kuitenkin saada enemmän varoja samalla, kun peruskunnat ovat 
”persaukisia” eivätkä ehdi tulla mukaan kadunrakennukseen. 


Jyväskylässä on tehty aluesaneerausta noin 4 vuotta ja 7 miljoonaa. Urakoit- 
sija saa päättää, milloin tekee. Kotkassakin kilpailutuksen voitti NCC. Tätä 
kautta tienattiin yli 10 % metrihinnassa Ruonalan alueella, joka on 1960- ja 
70-luvuilla rakennettu ja on samanlaista verkkoa. Muita aluesaneerauksia 
on Hämeenlinnassa (ei toteutunut), Kouvolassa (lähdössä 10 v., iso alue), 
Riihimäellä ja Porvoossa (alkamassa). Voisi olla myös alueellinen kilpailu- 
tus (esim. Loviisa, Hamina, Kotka, Kouvola). 


Kaivamattomat tekniikat ovat ongelman siirtämistä, eräänlaista tekohen- 
gitystä. 


(v) Suurempia nähtävissä olevia muutoksia Ks. kohta (ii) 
(vi) Tuloutusvaatimus 


Kohtuullisen tuotto: Kymen Vedellä liikevaihto on 20 Me. Tuottovaatimus 
on 0,8 Me ja se perustuu bullet- eli kertalyhennyslainaan. 


Kunnan sisällä olevilla liikelaitoksilla kaikki jää kunnalle. 

Hamina: kirjapidossa näyttää vesilaitokselle rahaa mutta kunnan konserni- 
tilillä ei. 


Kouvola: 13 Me, tuloutus yli 2.5 Me. 
Kohtuuttomista tuloutuksista voidaan mainita esimerkiksi HSY. 


Omaisuuden arvo: vesihuolto-omaisuuden arvo; paljon käytetään kirjanpi- 
toarvoa, kun pitäisi käyttää jälleenhankinta-arvoa. 


(vii) Suomen vesihuollon vahvuudet 


Maabrändityöryhmä noteerasi hyvin vesihuollon. Organisoitumismalli: ol- 
laanko niin erilaisia? 


Toiminta Suomessa on systemaattista: isot valtuudet tehdä omia ratkaisuja. 
Mutta miten siitä saada rahaa, siinä on kirjavuutta. 


Kotka: kaupungin työntekijät saavat virkavapaata kansainvälisiin tehtäviin: 
kiinteistöpuolelta ollut mm. laitosmiehiä Silja Linella. 


Jos olisi pikkuisenkin isompi vesihuoltolaitos; voisi paremmin irrottaa hen- 
kilöstöä, sillä sijaisia löytyy kuitenkin. 


(viii) Vesihuollon näkyvyys 

Vuonna 2017 mukana olevissa kunnissa yleisötilaisuus. 

Netissä meillä oli vesikisa, jossa oli 10 kysymystä. Asiakaslehti, jota varten 
tehtiin haastatteluja — mistä vesi tulee Kotkaan? veden hinta? mistä tulee? 
veden käyttö? Vain alle 1/3 tiesi vastaukset. 

Tunniksi valot pois -kampanja: vastaavasti ”illaksi vesi pois”-kampanja? 
Raflaavia postereita; Evianin ja Kymen Veden pullot: kumpi maksaa enem- 
män? Analyysitulokset vieressä. Ongelma: kaksiputkijärjestelmään ei men- 
ty aikanaan. 


Jonkun tapahtuman yhteydessä torilla? 


Viikonloppumarkkinoilla standi ja aktiivipoliitikot mukana. Pullovesikaup- 
piaat eivät tosin tykkää. Asuntomessuilla oli tästä kovaa vääntöä. 


(ix) Muita ajatuksia 


Vesihuoltolaitosten toimitusjohtajat lienevät yli 50-vuotiaita kaikki. 


Sata vuotta vesihuoltoa 


DI-opinnoissa oli aikanaan myös rakentamistaloutta. Akateemisen tason 
koulutuksesta olen huolissani, sillä se kestää minimissään 4-5 vuotta. 


Vuosittain on pyritty saamaan 3- 5 ammattikoululaista suorittamaan pa- 
kolliset ilmaiset harjoittelunsa. Heistä on otettu jätevedenpuhdistamolle 
ehkä yksi 3 vuodessa. 


Mieluummin rekrytoidaan pikkuhiljaa vaikka päällekkäin. Rekrytoidut 
henkilöt pysyneet laitoksella aika hyvin. 


On ihmiskysymys enemmän kuin sukupuoli. Aika äkkiä näkee ihmisestä, 
soveltuuko hän näihin tehtäviin. 

KURIKKA 


Kurikan Vesihuolto Oy huolehtii vesihuollosta Kurikassa, Jalasjärvellä ja 
Jurvassa. Vapaaehtoinen, ilman yhteiskunnan tukea tapahtunut maaseu- 
dun vesihuoltotoiminta lähti liikkeelle juuri Pohjanmaalta, sillä vesipula 
oli siellä pahin. Pohjavesi oli myös monin paikoin erittäin rautapitoista. Li- 
säksi karjatalous oli voimakasta ja se tarvitsi runsaasti vettä. Jokilaaksoihin 
keskittyneen asutuksen keskelle sekä tasaiseen maastoon ja helposti kai- 
vettavaan maaperään oli varsin helppo rakentaa verkostoa. Pohjanmaalla 
oli apuna vahva talkoo- eli kökkäperinne. Kurikassa kairattiin puuputkia 
ainakin jo 1910-luvulla. Ensiksi monet talonomistajat rakensivat omia pie- 
niä vesilaitoksiaan ja 1920-luvun alussa muodostettiin useamman talon ve- 
siyhtymä. Kurikan keskustan vesihuollosta huolehti vuodesta 1951 alkaen 
Kurikan Vesiosuuskunta, jossa kunta oli merkittävä omistaja. Se otti veten- 
sä Kyrönjoesta. Kaiken kaikkiaan vesilaitosurakka oli hyvin mittava hanke 
suhteutettuna kunnan kokoon ja voimavaroihin. Kurikassa oli vuonna 1951 
yhteensä reilut 11400 asukasta. Vedenkulutuksen lisääntyessä vesiosuus- 
kunnan kapasiteetti ei enää riittänyt, jolloin alettiin etsiä uusia vesilähteitä 
ja pohtia myös ratkaisuja vesihuollon järjestämiseksi. Kurikan Vesiosuus- 
kunnan kauden päätöspisteeksi ja kunnallisen vesihuollon alkupäiväksi tuli 
1.1.1969. 


Jätevedenpuhdistamot valmistuivat vuonna 1975 sekä Kurikkaan että Jur- 
vaan. Kurikan Vesiliikelaitos toimi kunnallisena liikelaitoksena vuoden 
2005 alusta. Aiemmin liikelaitos toimi Kurikan Vesihuoltolaitoksen nimel- 
lä. Kuntalain muutoksen myötä liikelaitos perustettiin uudestaan vuoden 
2008 lopulla ja vuoden 2009 alusta nimeksi tuli Kurikan Vesiliikelaitos, jon- 
ka kaupunki omistaa. Liikelaitoksella oli oma johtokunta, joka toimi kau- 
pungin hallituksen alaisuudessa. Jurva ja Kurikka yhdistyivät kuntaliitok- 
sessa vuoden 2009 alussa ja Jalasjärvi Kurikan kanssa vuonna 2016. 


Liikelaitoksesta tuli vuonna 2013 Kurikan Vesihuolto Oy. Se toimittaa talo- 
usvettä toimialueellaan liittyneille kiinteistöille Kurikan ja Jurvan alueella, 
jonka vesilaitoksen piirissä oli vuonna 2015 noin 12000 asukasta (toimi- 
alueen ulkopuolella 1000). Jalasjärven alueella ei ole vielä vahvistettua toi- 
mialuetta, mutta sen alueen piirissä oli vuonna 2015 noin 6510 asukasta. 
Vuoden 2016 alusta vesilaitoksien piirissä on yhteensä noin 18 296 asukas- 
ta. 

Kurikan vesihuollon kehitysvaiheet 
pähkinänkuoressa 


Maaseudulla on perinteisesti hankittu juoma- ja talousvettä luonnonläh- 
teistä, jos sellaisia on lähistöllä ollut. Myös kulkijat ovat ottaneet niistä vet- 
tä kuten Samuli Paulaharju kuvaa teoksessaan ”Kainuun mailta” vuodelta 
1922. Nykyään samaa voivat tehdä vaikkapa geokätköilijät. Tunnetussa ru- 
nossaan Helvi Juvonen tunnelmoi puolestaan lähteestä seuraavasti: "Repus- 
sa leiväntähde, tuohilippi ja lähde, mätäs juurella puun. Kanssani etkö lähde 
metsään toukokuun”. 


Maaseudun yhteisiä vesijohtoja on toteutettu ensimmäiseksi Pohjanmaalla. 
Nimimerkki “Hn” ehdotti jo vuonna 1863 Vasabladet-lehdessä, että Ilmajo- 
ella rakennettaisiin vesijohto Ilmolan kylän ulkopuolella, korkealla maas- 
tonkohdalla olevasta lähteestä. 


Lähteestä vettä puuputkilla 


Tiettävästi varhaisin maaseudun yhteinen vesijohto rakennettiin juuri Il- 
majoelle vuonna 1872, jolloin Salomon Tuominiemi rakensi 2,5 km pitkän 
painovesijohdon. Maasto “punnittiin” siten, että isäntä asetti "puufarin täy- 
teen reunoja myörin ja siihen suorareunanen lauta ja sillä sitte tährättiin 
kotiapäin ja torettiin, että päärakennuksen yläpuolella menee veren raja”. * 


Ennen Suomen itsenäisyyttä puuputkilaitoksia tehtiin ainakin Ilmajoelle, 
Kurikkaan, Lapualle, Toholammille, Kauhavalle, Teuvalle ja Saarijärvelle. 
Alussa putket kairattiin mäntytukeista käsin ja työt tehtiin talkoilla. Väinö 
Ala-Kopsala Toholammilta kehitti omatekoisen vaaituslaitteen ja vuonna 
1933 kairauskoneen, jota voitiin käyttää joko sähkövoimalla tai polttomoot- 
torilla. Suomen vesihuollossa tapahtui varsinainen teknologiahyppy, kun 
Pohjanmaalla siirryttiin puuputkista muoviputkiin 1950-luvulta lähtien. 


Vesipulaa koettiin Kurikassa etenkin kuivina kesinä, mutta myös talvisin oli 
vaikeita aikoja. Kurikassa pappila ja vauraimmat talot hankkivat vesijohdot 
jo 1900-luvun ensimmäisinä vuosina. Samoihin aikoihin myös paljon vettä 


389 Nimimerkki “Hn”. 1863. Vasabladet. 7.3.1863. 
390 Turunen 1985, 181. 
391 Juuti & Rajala 2013. 

kuluttaviin meijereihin johdettiin vesi vesijohtoja pitkin. Kunnalliskodille 
vesilaitos rakennettiin kunnan kustantamana. Kyseessä oli ensimmäinen 
kunnan rakennus, johon saatiin johtovesi. Vesi otettiin kunnalliskodin pi- 
han kuilukaivosta noin 15-metrisellä tuulipumpulla. 


Monet talonomistajat rakensivat ensiksi omia pieniä vesilaitoksiaan ja 
1920-luvun alussa muodostettiin useamman talon vesiyhtymä. Vesiyhtymä 
otti vettä Riuhdankallion vieressä sijainneesta lähteestä. Vesi virtasi mänty- 
tukeista kairattua verkkoa pitkin taloihin. Kuuluisin putkien valmistaja oli 
Juho Sillanpää, joka kairasi puuputkia useita vuosikymmeniä.” 


Samoihin aikoihin myös kunta rakennutti verkostoa sairaalaan ja omista- 
miinsa kiinteistöihin. Vuodesta 1929 lähtien kunta myi osuuksia tästä lai- 
toksesta myös yksityisille vedentarvitsijoille. Vesi alkoi 1920—1930-lukujen 
vaihteessa käydä kirkolla vähiin, joten kunnantalon vahtimestari Gustavs- 
son kuljetti vettä savikaivannosta suurella laarilla” 


Kurikan kylien vesihuolto perustui talojen omiin kaivoihin. Vesiosuuskun- 
tia alkoi syntyä 1920-luvulla. Nisulan vesiosuuskunta perustettiin 1925, 
Hoiskan vesiosuuskunta seuraavana vuonna, Lipastin vesi-osuuskunta 
1927 ja Salonkylässä 1928. Miedon kylään 1920-luvulla perustettiin kaksi 
osuuskuntaa vettä toimittamaan. Nämä kuten monet muutkin maaseudun 
osuuskunnat johtivat vettä puuputkia pitkin. Suurin osa taloja ja asuinra- 
kennuksia oli kuitenkin vielä pitkään vailla vesijohtoja. 


Puuputkien käyttö oli halpaa ja ne olivat tiiviitäkin, mikäli putket saatiin 
asennetuksi tuoreena maahan ja jos ne pystyttiin pitämään jatkuvasti kos- 
teina. Ongelmana olivat kuitenkin heikko paineenkesto ja vuodot. Puuput- 
kilaitosten rakentaminen oli kuitenkin kovaa työtä ja vaati paljon työväkeä. 
Etenkin talkoilla töitä tehdessä yhteinen hyvä koettiin tärkeäksi. Tätä ”kök- 
kähenkeä” löytyikin Kurikasta hyvin. 


Laajemman vesilaitoksen suunnittelutyö aloitettiin 1946 tutkimalla erilaisia 
vaihtoehtoja. Kurikan kunnanvaltuusto päätti yksimielisesti 12.4.1948 osal- 
listua «Kirkon ja sen lähiseutua varten suunnitteilla olevaan vesilaitokseen 
kunnalliskodin, Jyllin, Kankaan ja Kirkon kansakoulujen, kunnallistalon, 
lääkärintalon, rakennettavan paloaseman ja kulkutautisairaalan puolesta 
yhteensä kahdellasadallaviidelläkymmenellä (250) 10000 markan osuudella 
eli kaikkiaan 2,5 miljoonalla markalla.» Päätös edellytti, että vesilaitos teh- 
dään O.Y. Vesirakentajan 2.3.1948 antaman suunnitelman mukaisesti. Pää- 
tettiin myös, että kunta maksaa kaikki suunnitelmasta tulleet kustannukset. 


Kahden vuoden rakennustöiden jälkeen kuluttua vesilaitos oli valmiina 


5.5.1951. Vesilaitoksen omisti Kurikan Vesiosuuskunta. Aikaisemmista 
suunnitelmista poiketen mäntytukkien käyttö oli hylätty ja verkostossa käy- 

tettiin rautaputkia. Lisäksi rakennettiin vesitorni Museonmäelle. Vedenkä- 
sittelyä ei tuossa vaiheessa toteutettu. Kaiken kaikkiaan urakka oli hyvin 
mittava hanke suhteutettuna kunnan kokoon ja voimavaroihin. Kurikassa 
oli vuonna 1951 yhteensä reilut 11400 asukasta. 


Vesilaitoksen arvioitiin riittävän noin 20-30 vuoden ajan eli noin 
1970—80-lukujen taitteeseen asti. Vesi otettiin Jalasjoen ja Kauhajoen yh- 
tymäkohdasta. Vesitornista vedenjakelu ulottui aseman seudulle ja kirkon- 
kylän keskustaan. 


Ihmiset olivat tyytyväisiä laitokseen. Vesi ei alkuvuosien jälkeen kuitenkaan 
tahtonut riittää kuluttajien määrän kasvaessa. Kurikan vesiosuuskunnan 
laitos otti vetensä Kyrönjoesta aina vuoteen 1964 asti. Kurikan kylän Aron 
lähteet tutkittiin perusteellisesti vuonna 1964. Niiden vesi oli hyvälaatuista 
ja koepumppauksissa saatiin lähteistä 700 litraa minuutissa. Vedessä oli hie- 
man rautaa. Tutkimusten jälkeen rakennettiin lähteille kolme putkikaivoa, 
joiden syvyys oli 12,5—14 metriä. Vesilaitoksen rakennukset valmistuivat 
samaan paikkaan samana vuonna. Samalla valmistui myös 100 kuutiomet- 
rin puhdasvesiallas. Tuolloin valmistuneen laitoksen toivottiin tyydyttävän 
Kurikan vedentarpeen ainakin 25 vuotta. 


Vuoden 1966 keskikulutus vuorokaudessa oli 500 kuutiometriä. Huippuku- 
lutus oli 900 ja pienin kulutus vuorokaudessa 250 kuutiometriä. Jäsenmää- 
rä osuuskunnassa oli noussut jo yli kolmensadan ja talouksia oli mukana 
noin 350. Vuoden aikana jäsenmäärä kasvoi 32 uudella jäsenellä. Verkoston 
pituus oli hieman yli 40 kilometriä. Jo vuonna 1967 jouduttiin kuitenkin 
toteamaan, että vesi ei enää kauaa riittäisi. 


Kesäisin huippukulutus 900 kuutiometriä vuorokaudessa ylitti vedenkä- 
sittelylaitoksen maksimitehon. Siksi katsottiin, että puhdasvesiallasta oli 
välttämättä laajennettava. Pumppujen teho oli riittävä ja myös vesitornin 
kapasiteetti riitti. Uusi puhdasvesiallas suunniteltiin maanalaiseksi. Seitse- 
mänsadan kuutiometrin altaan suunnitteli kauppalaninsinööri Erkki Ant- 
tila. Uuden altaan rakentamiseen ryhdyttiin kevättalvella 1967. Tuolloin 
suunniteltiin, että mikäli vedenkäsittelylaitoksen kapasiteetti ei tulevai- 
suudessa riittäisi, rakennettaisiin uusi laitos maanalaisen puhdasvesialtaan 
päälle. Näihin aikoihin alkoi kuitenkin näyttää, ettei Kurikan Vesiosuus- 
kunta kykenisi enää jatkossa huolehtimaan jatkuvasti lisääntyvästä veden- 
tarpeesta. 


Vesiosuuskunta esitti 1.9.1966 Kurikan kauppalanhallitukselle, että vesi- 
osuuskunta kunnallistettaisiin. Monien vaiheiden jälkeen luovutussopimus 
tehtiin 29.10.1968 ja Arolähde siirtyi kunnan omistukseen loppuvuodes- 
ta 1968. Lopulta Kurikan Vesiosuuskunnan päätöspisteeksi ja kunnallisen 
vesihuollon alkupäiväksi tuli 1.1.1969. Vuonna 1970 laadittiin kauppalan 
vesilaitokselle ensimmäinen johtosääntö. 

Kulutukseen perustuvat vesimaksut ovat keskeinen tulonlähde vesilaitok- 
sille. Kurikassa vesimaksujen uudelleenjärjestelyä ja kantoa pohdiskeltiin 
kunnallistamisen yhteydessä. Marraskuussa 1969 päätettiin vesilaskutus 
järjestää uudelleen. Vesilaitoksen hoitaja, kauppalankamreeri ja kauppala- 
ninsinööri ehdottivat kauppalanhallitukselle, että laskutus tapahtuisi tam- 
mi-, huhti-, heinä- ja lokakuussa. Aikaisempaan käytäntöön esitettiin muu- 
tosta siten, että pienkuluttajilta ei perittäisi tammi- ja heinäkuun kannoissa 
kulutusmaksua, joka oli siihen asti peritty arvion perusteella. Ehdotuksen 
mukaan kaikki maksut perustuisivat jatkossa vesimittareiden lukemiin. 
Kauppalanhallitus päätti yksimielisesti, että jatkossa vesimittarit luetaan 
kerran vuodessa ja laskutus tapahtuu neljästi vuodessa. 


Kun puhdasvesiasiat oli saatu järjestykseen, tuli jätevesien vuoro. Ennen 
jätevedenpuhdistamon valmistumista jätevedet johdettiin joko sakokaivoi- 
hin tai maaperään. Suomen taajamien viemäröimättömillä alueilla jätevesiä 
kerättiin sakokaivoihin jo ennen sotia. Myöhemmin ne on vaadittu raken- 
nettavaksi umpikaivoina. Haja-asutusalueilla harrastettiin epävirallises- 
ti jätevesien maaperään imeytystä jo 1940- ja 1950-luvuilla. Suunniteltua 
jätevesien maaperään imeytystä ryhdyttiin kokeilemaan 1980-luvun puo- 
livälissä, aluksi muutaman kymmenen asukkaan jätevesillä. Maahanimey- 
tystä käytettiin tuolloin muun muassa Dragsfjärdissä, Kirkkonummella, 
Kiskossa, Kurikassa, Pälkäneellä ja Taipalsaarella. Ineytyskenttänä voidaan 
käyttää luonnollista maaperää tai hiekasta ja sorasta rakennettua erillistä 
suodatinyksikköä. Imeytystä parannetaan istuttamalla imeytysalueelle run- 
saasti vettä haihduttavia kasveja, jotka sitovat myös ravinteita. Jätevesien 
maaperäkäsittely on maassamme ollut kuitenkin vähäistä, mikä johtunee 
ainakin osaksi vesilain ehdottomasta pohjaveden pilaamiskiellosta. Kuri- 
kan kauppalassa ensimmäinen ohjesääntö jätevesimaksusta valmistui jo 
vuonna 1973. Jätevesimaksulaki näet tuli voimaan vuoden 1974 alusta. Ku- 
rikkaan suunniteltiin 1970-luvun alussa kahta jätevedenpuhdistamoa. 


Tammikuussa 1974 Kurikan kauppalanhallitus päätti rakentaa yhden jä- 
tevedenpuhdistamon eikä kahta kuten oli aiemmin suunniteltu. Jäteve- 
denpuhdistamo päätettiin rakentaa keskustan ja Panttilan taajaman väli- 
maastoon. Puhdistamon suunnittelijaksi valittiin Suunnittelukeskus Oy. 
Suunnitelmien mukaan puhdistamo valmistuisi 1975 lopussa. Kustannus- 
arvio oli 2-3,5 miljoonaa markkaa. Tyypiltään uusi laitos olisi jälkisaostus- 
laitos. Alun perin tämä jälkisaostus tuli Ruotsista, jossa se on pääosin ollut 
käytössä. Sen periaatteena on, että ensin on biologinen vaihe, jonka jälkeen 
erikseen kemiallinen saostus. Pääosa Suomen jätevedenpuhdistamoista pe- 
rustuu kuitenkin rinnakkaissaostukseen, jossa biologinen vaihe (ilmastus) 
ja kemiallinen saostus tapahtuvat samassa tilassa. Puhdistamourakka tilat- 
tiin Ilmajoelta Vesi-Seppo Ky:ltä joulukuussa 1974. 


Jätevedenpuhdistamot valmistuivat vuonna 1975 sekä Kurikkaan että Jur- 
vaan. Vuoden 1975 lopussa Kurikan väkiluku oli 11210 ja viemärilaitokseen 


Kurikan jätevedenpuhdistamo. (Juuti) 


oli liittynyt jo 4250 asukasta. Viemäriverkostoa oli noin 32 kilometriä. Jur- 
van väkiluku oli 1975 lopussa 5466 ja viemärilaitokseen oli vuoden lopussa 
liittynyt 1095 asukasta. Viemäriverkostoa oli noin 15,5 kilometriä. 


Kurikan kauppalanhallitus päätti 22.1.1974 antaa uuden ylävesisäiliön ra- 
kentamisen kokonaisvastuu-urakkana eli rakentajan omien suunnitelmien 
mukaan Insinööritoimisto Vesi-Sepolle. Rakennustyöt alkoivat helmikuus- 
sa 1974 ja säiliön oli määrä valmistua jo toukokuussa. Uuden säiliön paikka 
oli korkeussuhteiden puolesta erittäin hyvä, joten säiliölle ei tarvinnut teh- 
dä tavanmukaista tornirakennelmaa. Riitti, kun rakennettiin 1200 kuutio- 
metrin säiliö kallion päälle betonista lämpöeristein. Säiliön tilavuus, 1200 
kuutiometriä, vastasi kauppalan yhden vuorokauden vedenkulutusta. Van- 
ha säiliö oli vain 150 kuutiota ja se sijaitsi niin alhaalla, ettei vedenpaine 
tahtonut riittää vaan alavesisäiliöstä oli jatkuvasti pumpattava vettä verkos- 
toon. 


Tammikuussa 1974 oli myös selvää, että uusi vedenottamo olisi rakennet- 
tava lähiaikoina. Uusi vedenottamo oli suunniteltu noin kahden kilometrin 
päähän keskustasta Lehtisen lähteelle, joka olisi uuden vesisäiliön ja 
keskustan kanssa samalla linjalla. 


Kurikan jätevedenpuhdistamon harjannostajaisia vietettiin perjantaina 
9.5.1975. Kyseessä oli kauppalan suurin investointi kuluneena vuonna yh- 

dessä runkoviemäriverkoston kanssa. Ennen puhdistamon rakentamista 
talojen jätevedet menivät saostuskaivojen kautta viemäreihin ja viemäreitä 
pitkin jokeen. Puhdistamon rakentamisen jälkeen saostuskaivot tuli pois- 
taa käytöstä ja kaiken puhdistuksen tapahtua puhdistamolla. Sadevesiä tuli 
aluksi yllättävän paljon puhdistamolle. Kurikan jätevedenpuhdistamo sa- 
neerattiin 1999—2000. Kurikan jätevedenpuhdistamo oli 2000-luvun alussa 
biologis-kemiallinen jälkisaostuslaitos, jolle johdettiin noin 6 000 asukkaan 
jätevedet. 


Jurvan taajaman jätevedenpuhdistamon ympäristöluvassa määrättiin, että 
jätevesien johtaminen Kurikan kaupungin keskuspuhdistamolle oli aloitet- 
tava 31.12.2013 mennessä. Muutoin Jurvan puhdistamon tiukennetut lupa- 
määräykset astuivat voimaan heinäkuun 2011 alusta alkaen. Vuonna 2010 
Kurikan viemäriverkoston pituus oli noin 130 km. Viemäreistä muoviput- 
kien osuus on noin 70 % ja betoniputkien noin 30 %. Viemäriverkostoa on 
saneerattu vuosina 1995—2004 yhteensä 10,25 km. Jurvan viemäriverkos- 
ton pituus on noin 29 km, josta muoviputkien osuus on noin 55 % ja beto- 
niputkien 45 %. Jurvan viemäriverkoston saneerattiin, jonka jälkeen Jurvan 
verkostossa on vain muoviputkia. 


Kurikan viemäriverkostossa oli jätevedenpumppaamoja 19 kpl. Kaikki 
pumppaamot ovat kaukovalvottuja. Jurvassa jätevedenpumppaamoja on 
kahdeksan kappaletta. Pumppaamot ovat ulkopuolisen hälytysvalon varas- 
sa. Vuonna 2009-2010 varustettiin myös Jurvan jätevedenpumppaamot 
kaukovalvonnalla. Kurikan kaupungin viemäriverkosto laajenee lähivuo- 
sina hyvin voimakkaasti kaupungin haja-asutusalueelle. Paikalliset osuus- 
kunnat rakennuttavat viemäriverkoston kaupungin osittaisella tuella. Jos 
kaikki tiedossa olevat hankkeet toteutuvat, yleiseen viemäriin voidaan liit- 
tää Kurikan ja Jurvan haja-asutusalueilta noin 800 uutta taloutta. Viemäri- 
verkon kokonaispituuden arvioidaan kasvavan noin 150 km. 


Vesilaitos on vuoden 2005 alusta alkaen toiminut kunnallisena liikelaitok- 
sena. Suuri muutos oli Kurikan ja Jurvan kuntaliitos 2009. Ensimmäisten 
kolmen yhteisen toimintavuoden aikana vesihuollon kokonaisinvestoinnit 
ovat peräti 2,6 miljoonaa euroa, josta 1,1 miljoonaa on investoitu Jurvaan. 
Jurvassa on laitokset sähköistetty, automatisoitu, sekä korjattu paineenko- 
rotusasemat. 


Vesilaitoksen yhtiöittämisselvitys tehtiin vuonna 2012. Tulevaisuudenhaas- 
teista vesihuoltopäällikkö Juha Kotiranta totesi tuolloin seuraavasti: 


”Aivan ehdottomasti sanon että saneeraus puhdasvesipuolella on meidän 
suurin haaste. Kuin myös se, että meillä on niin pitkältä verkostoja sivuky- 
lissä että se murehduttaa että jos ne alkaa oikeasti autioitumaan ja väki 
lähtemään pois niin millä me pidämme veden niille juomakelpoisena ja mi- 

ten pystymme vähenevän asiakasmäärän kanssa pitämään putkiston kun- 
nossa niin että talous pysyy kunnossa” 


Kurikan Vesi muuttui yhtiömuotoon vuonna 2013. Kurikan ja Jalasjärven 
vesilaitokset puolestaan sulautuivat yhteen vuoden 2016 alusta. 


Vuosi 2017 


Kurikan Vesihuolto Oy huolehtii vesihuollosta Kurikassa, Jalasjärvellä ja 
Jurvassa. Asiakkaita ovat alueen kotitaloudet, yritykset ja osuuskunnat. Po- 
ronkankaan Vesi Oy:lle myydään tukkuvettä. Kurikan Vesihuolto Oy:lla on 
viisi pohjaveden puhdistuslaitosta: Kurikassa Aronlähde ja Lehtisenlähde, 
Jurvassa Säläisjärvi ja Kuusilehto ja Jalasjärvellä Koskuen vedenpuhdistus- 
laitos. Vesilaitoksen piirissä oli vuoden 2015 alussa noin 12 000 asukasta. 
Puhdistettu jätevesi lasketaan Kurikan puhdistamolta Kyrönjokeen ja Jalas- 
järven puhdistamolta Jalasjokeen.*”! 


Haastattelu 


Kurikan Vesihuolto OY:n toimitusjohtaja Juha Kotiranta kuvailee pitkän 
aikavälin kehitystä kymmenen eri näkökulman kautta 12.9.2016. 


(i) Vesihuollon keskeiset valinnat Kurikassa 


I Vesihuoltolaitoksen yhtiöittäminen vuonna 2013 oli keskeinen juttu. Nyt 
tehdään sitä, mitä pitääkin. Asiaa ryhdyttiin pohtimaan vuonna 2009, kun 
Jurvan kanssa tuli kuntaliitos. Näin pelikenttä laajeni ja yhdysvesijohtoa/ 
siirtoviemäriä suunniteltiin. 


II Kaupunki lähti tukemaan haja-alueen jätevesihuoltoa annetun asetuksen 
myötä. Lähes kaikki syrjäkylät esimerkiksi Jurvassa on viemäröity osuus- 
kuntien (yli 10) kautta. Heille myydään vain puhdistuspalvelua. Kyse on 
todella mittavista kaupungin panostuksista. Jollain aikavälillä osuuskunnat 
tulevat siirtymään Kurikan vesihuolto OY:n vastuulle. Vesihuoltolaitoksen 
resurssit eivät olisi tähän riittäneet, joten hankkeet toteutettiin osuuskun- 
tien kautta. 


393 http://www.kurikka-lehti.fi/etusivu/426122.html. 
394 http://www.kurikanvesihuolto.fi/, luettu 15.8.2017. 

Kurikan Vesihuolto OY:n toimitus- 
johtaja Juha Kotiranta. (Juuti) 


(ii) Tulevaisuudessa odottavat ratkaisut 


I Laitokselle on tehty 10 vuoden strategia. Ensiksi viemäröidään kolme vielä 
viemäröimätöntä aluetta (20 000 kuutiota per päivä) 


II Vaasan vesiliikelaitoksen ja Kurikan Vesihuolto OY:n yhteistyönä tutki- 
taan yhteistä raakavedenhankintaa. Näin turvattaisiin Vaasan ja Kurikan 
tulevaisuus. Näiden yhteisellä vaikutusalueella on noin 100 000—120 000 
ihmistä. Kyseessä on iso pohjavesihanke, jossa hyödynnettäisiin aiemman 
jääkauden aikana syntynyttä muodostumaa. 


III Verkostoon investoidaan 2020-luvulla vuosittain miljoona euroa ja sa- 
malla alkaa saneeraus. Kurikassa on käyttöpaikkoja vähän suhteessa ver- 
kostopituuteen. Maaseutu tyhjenee ja asunnot jäävät kesäasunnoiksi. Haas- 
teena on pitää putket toimivina. 


IV Jätevedenpuhdistamo saneerataan vuosina 2019-2020. Ammoniumty- 
pen takia saattaa tulla vaatimuksia. Kylmien vesien ongelma. 


V Automaation uusimisprojekti nyt kun Jalasjärvikin on mukana toimin- 
nassa. 


(iii) Henkilöstö 


Henkilöstön määrästä ja tarpeesta voidaan päättää itse yhtiössä. Koulutus- 
taso ei ole ongelma. 

Eläköitymässä on toki vanhaa kaartia ja sitä kautta poistuu hiljaista tietoa. 
Tähän on kuitenkin varauduttu. Kursseja on käyty täsmäkoulutuksena. 
”Ojalla oleville” ei niitä ole — putkitöihin saadaan koulusta perusteet ja lo- 
put työ opettaa. 


(iv) Saneerausvelka 


Saneerausongelma on kaikilla sama, vaikka jotkut sitä vielä vähättelevät. 
Jossain vaiheessa verkostovelat kyllä tulevat kuitenkin, ellei nyt ruveta sa- 
neeraamaan. Eli nyt on reagoitava. Saneerausta on Kurikassa tarkoitus to- 
teuttaa omana työnä. Jalasjärvellä on jo 5 km työn alla. 


(v) Suurempia nähtävissä olevia muutoksia 

Edellä mainittu iso pohjavesihanke Vaasan kanssa Kuusistonlaakson pohja- 
vesialueella Kurikassa. Näistä aiempien jääkausien aikana syntyneistä muo- 
dostumista näyttää saatavan yllättävän suuria määriä pohjavettä. 


(vi) Tuloutusvaatimus 


Kohtuullisuudesta on kullakin oma määritelmä. Suurissa kaupungeissa 
vaatimus on suurempi. Kurikassa tuotto maksetaan bulletlainan korkoina. 
Tarkoitus on neuvotella, että vesihuoltolaitos pystyy saneeraamaan omilla 
rahoillaan. ”Hissin” pitää toimia molempiin suuntaan tilanteen mukaan: jos 
on saneeraustarvetta niin silloin pienemmät tuotot. 


Toiminta ei saisi olla varsinaista business tä. Nimellinen tuotto on toki ok. 
(vii) Suomen vesihuollon vahvuudet 

Vesihuolto on liian hyvin hoidettu. Terveellistä ja turvallista. Suomessa on 
huippuosaamista. Jos vain halutaan, niin pystytään tekemään business'tä. 
Kehitysyhteistyöhankkeissahan ollaan jo oltu pitkään mukana. Suomella on 
annettavaa. 


(viii) Vesihuollon näkyvyys 


Kun vesi on kerran kymmenessä vuoden aikana poikki kaksi tuntia, niin jo 
soi puhelin että ”aina on tämmöstä”. 

(ix) Tutkimustoiminnan edistäminen 


Kurikka haluaa kehittää vesihuoltoa omalta osaltaan. Teknologiassa: ener- 
giatehokkuus, jätelietteiden hyödyntäminen. ym. Samoin erilaiset toimin- 
tatavat, joita tulee aina katsella kriittisesti. Ei saa jämähtää vanhaan. 


(x) Muita ajatuksia 


Kurikassa vesihuolto on hyvissä käsissä. Verkostojen saneerauksesta on sel- 
keät suunnitelmat. 


Lakeuden vesi OY:ssä ollaan osakkaana (kaupunki). Tilanne saneerausvelan 
osalta on haastava, mutta se on hanskassa. 


Laajemmin Suomessa on paljon pieniä osuuskuntia. Mielenkiintoista näh- 
dä, miten ne tulee hoidetuksi jatkossa, kun vetäjät vanhenevat. 


Saneeraus tulee vaatimaan paljon resursseja. 


Hajajätevesiasetus on mainettaan parempi. Valtion olisi kuitenkin pitänyt 
panostaa siihen rahallisesti. Olisi pitänyt tarkentaa muun muassa rajauksia. 
Verrataan esimerkiksi muuhun Eurooppaan, jossa ei ole vastaavaa asetusta. 


Globaalisti 10-20 vuoden sisällä vedestä on huutava pula. Euroopassa jou- 
dutaan panostamaan hirvittävästi, että saadaan juomavettä. Pilaantuminen 
on myös pysäytettävä. 

PORI 


Porin vesihuolto perustui ennen kaupungin vesilaitoksen perustamista pit- 
kälti jokeen ja kaivoihin. Teollisuus antoi asukkaille elannon, mutta samalla 
vahingoitti vesistöjä. Kunnallinen vesihuolto aloitettiin Porissa jo 1890-lu- 
vulla viemärilaitostoiminnalla eli hyvin varhain Suomen mittakaavassa. En- 
simmäinen viemäri rakennettiin vuonna 1892. Kun Porin viemärilaitosta 
alettiin järjestelmällisesti rakentaa, Suomessa oli olemassa todennäköises- 
ti vain kolme viemärilaitosta. Porissa 1920-luvulle tultaessa joki, kaivot ja 
käymälät eivät enää riittäneet vaan oli tultu tilanteeseen, jossa vesilaitoksen 
perustaminen katsottiin ajankohtaiseksi. Keskustelu- ja suunnitteluvaiheen 
jälkeen kaupunginvaltuusto päätti perustaa vuonna 1934 kaupungin vesi- 
laitoksen, joka valmistui seuraavana vuonna. Aluksi käytettiin vain Koke- 
mäenjoen vettä, jota otettiin Lukkarinsannan pumppaamolta. 


Pohjavettä ryhdyttiin käyttämään pintaveden rinnalla kuitenkin jo vuon- 
na 1950, kun Vähärauman pokhjavesilaitos aloitti toimintansa. Porissa on 
koettu vuosien varrella myös vesipulaa, jota vaikeutti Kokemäenjoen saas- 
tuminen. Porista kasvavaan kaupungin tarpeeseen tarvittavia suuria pohja- 
vesiesiintymiä ei löytynyt riittävästi, joten päätettiin ryhtyä valmistamaan 
tekopohjavettä Palus- ja Tyvijärvien vedestä. Tämän Harjakankaan vesi- 
laitoksen rakennustyöt aloitettiin vuonna 1973 ja se valmistui seuraavana 
vuonna. 


Varhainen historia 


Porin kaupungin väkiluku lisääntyi heti kaupungin perustamisen jäl- 
keen varsin tasaisesti ja nopeasti: vuonna 1564 asukkaita oli noin 400 ja 
vuonna 1600 jo noin 800. Tällöin Pori oli Suomen kolmanneksi suu- 
rin kaupunki heti Turun ja Viipurin jälkeen. Kun vuonna 1809 Suomesta 
tuli autonominen osa Venäjän keisarikuntaa, ei elämä Porin kaupungissa 
juuri tästä muuttunut. Perinteiset hyvin vahvat yhteydet niin kaupan kuin 
kulttuurinkin alalla säilyivät Ruotsiin. Kauppalaivaston voimakas kasvu teki 
1840-luvulla porilaisista Suomen johtavia laivanvarustajia ja sahatavaraa 
vietiin aina Välimerelle saakka. Vaurauden kerääntymisen kuitenkin 
keskeytti pahasti vuoden 1852 suurpalo, jossa melkein koko silloinen Porin 
kaupunki tuhoutui. Pian suurpalon jälkeen syttyi Oolannin sota (1854— 
55). Pori välttyi sodalta, mutta sen laivanvarustajat kärsivät pahoin sodan 
vaikutuksista. Joki ei suoranaisesti pelastanut onnettomuuksilta, mutta 
auttoi niistä toipumisessa tuomalla uutta vettä ja virtaa kaupunkiin. Sodan 
aiheuttaman laman jälkeen kauppa alkoi taas käydä ja laivat kulkea. 

Kunnallisen vesihuollon alku 


Jo vuonna 1893 Poriin perustettiin viemärilaitos, joka olikin ensimmäisiä 
maamme kaupungeissa. Sen sijaan vesilaitos syntyi vasta vuonna 1935. Jäl- 
kimmäinen selittyy sillä, että pitkään kaupungin asutus sijaitsi hiekkaisella 
ja soraisella alueella, jonne oli mahdollista tehdä kaivoja. Palontorjunta kui- 
tenkin pakotti lopulta perustamaan vesilaitoksen. YIT:n toimitusjohtajana 
1920- ja 1930-luvuilla toimineen Ragnar Kreugerin mukaan hän oli mennyt 
kaupunginjohtajan puheille ja kysynyt, kuinka tämä uskaltaa olla johtaja 
kaupungissa, jossa oli 900 puutaloa eikä yhtään vesipostia.* 


Porin vesihuolto perustui ennen kaupungin vesilaitoksen perustamista pit- 
kälti jokeen ja kaivoihin. Molempien vesi kävi kuitenkin teollisuuden ja asu- 
tuksen lisääntyessä ihmisten terveydelle vaaralliseksi. Teollisuus antoi kau- 
pungin asukkaille leipää pöytään, mutta samalla se valitettavasti vahingoitti 
vesistöjä. Teollisuuden ympäristönsuojelullisiin asioihin alettiin kiinnittää 
Suomessa huomiota vasta hyvin myöhään, käytännössä 1960—-70-luvuilla. 
Kunnallinen vesihuolto alkoi puolestaan Porissa jo 1890-luvulla viemärilai- 
tostoiminnalla eli hyvin varhain Suomen oloissa. Ensimmäinen viemäri, pi- 
tuudeltaan 135 metriä, päätettiin rakentaa Annankadulta Kokemäenjokeen 
vuonna 1892. Kaupunginvaltuusto käsitteli laajempaa viemäröintisuunni- 
telmaa vuonna 1894 useaan otteeseen ja saman vuoden lopussa päätettiin, 
että viemäriverkosto rakennettaisiin vähitellen vähäisten määrärahojen 
puitteissa. Vuosien kuluessa viemäriverkosto laajeni asteittain. Viemärit 
olivat tuolloin sekaviemäreitä ja jätevedet laskettiin puhdistamattomina 
suoraan Kokemäenjokeen. 


Vaikka viemärilaitos toteutettiinkin pienin askelin, olivat valtuuston pää- 
tökset vuonna 1894 kuitenkin rohkeita ajankohta huomioon ottaen. Viemä- 
rilaitosta ei Suomessa tuolloin ollut kuin muutamassa suurimmassa kau- 
pungissa. Viipuriin viemärilaitos oli saatu vuonna 1873, Helsinkiin 1880, 
Kotkaan 1890, Tampereelle 1894 ja Porvooseen 1894. Viemärilaitoksesta 
ei tosin voi aivan yksiselitteisesti sanoa, milloin se on valmis tai edes pe- 
rustettu. Joka tapauksessa Porin viemärilaitosta alettiin järjestelmällisesti 
rakentaa, kun Suomessa oli olemassa todennäköisesti vain kolme varsinais- 
ta viemärilaitosta. Teollisuuden toimia arvioidessa on muistettava, että sen 
ympäristöä vahingoittavaa toimintaa rajoittavaa lainsäädäntöä ei juuri ollut 
ennen vuoden 1961 vesilakia. 


395 Katko 1996, 70. 


Sata vuotta vesihuoltoa 


Porin raatihuoneenpuisto. (Juuti) 

Vesilaitoksen alkutaival 


Kaupungin kehittyessä myös vesihuollon on vastattava toimintaympäris- 
tön muutoksiin. Porissa 1920-luvulle tultaessa joki, kaivot ja käymälät eivät 
enää riittäneet vaan oli tultu tilanteeseen, jossa vesilaitoksen perustami- 
nen katsottiin ajankohtaiseksi. Keskustelu- ja suunnitteluvaiheen jälkeen 
kaupunginvaltuusto päätti perustaa vuonna 1934 kaupungin vesilaitoksen, 
joka valmistui seuraavana vuonna. 


Alun lähinnä Porin ydinkeskustan tarpeista huolehtinut vesihuoltolaitos 
on kasvanut voimakkaasti. Aluksi käytettiin vain Kokemäenjoen vettä, jota 
otettiin Lukkarinsannan pumppaamolta. Pohjavettä ryhdyttiin käyttämään 
pintaveden rinnalla kuitenkin jo vuonna 1950, kun Vähärauman pohjavesi- 
laitos aloitti toimintansa. 


Kaupunki kasvoi voimakkaasti ja vesilaitoksen oli vaikea pysyä nopean 
kasvun tahdissa. Tilanne oli varsin samanlainen useissa muissakin Suo- 
men kaupungeissa. Porissa on koettu vuosien varrella myös vesipulaa, jota 
entisestään vaikeutti saastunut Kokemäenjoki. Saastuneen veden tilalle oli 
löydettävä turvallista vettä. Porista kasvavaan kaupungin tarpeeseen tar- 
vittavia suuria pohjavesiesiintymiä ei löytynyt riittävästi, joten päätettiin 
ryhtyä valmistamaan tekopohjavettä Palus- ja Tyvijärvien vedestä. Tämän 
Harjakankaan vesilaitoksen rakennustyöt aloitettiin vuonna 1973 ja se saa- 
tiin käyttöön seuraavana vuonna. 


Viemärilaitoksen kasvu ja 
jätevedenpuhdistuksen alku 


Porissa 1960-luvulle tultaessa viemäriverkostoa oli rakennettu jo noin sata 
kilometriä. Vuodesta 1952 alkaen otettiin näytteitä Kokemäenjoen ja Pihla- 
vanlahden vedestä. Jo tuolloin todettiin, että jokivesi oli hyvin likaista. Kor- 
keat ammoniakki- ja bakteerimäärät osoittivat, että kaupungin viemärien 
vaikuttivat voimakkaasti. Lisäksi vedessä ”ajelehti kuitu- ja lietekokkareita” 
Kaupungin viemäriveden vaikutuksesta infektiovaara oli hyvin suuri. Myös 
kaupungin yläpuolinen kuormitus oli jo nähtävissä. 


Erillisviemäröintiä ryhdyttiin rakentamaan Porissa 1960-luvun alussa, jol- 
loin valmisteltiin myös ensimmäisiä jäteveden puhdistussuunnitelmia. 
Tällöin tehtiin Maamiehenkadulla tiettävästi Suomen ensimmäinen suju- 
tuskokeilu, jossa vanhan toimintakyvyttömäksi syöpyneen betoniviemärin 
sisään asennettiin uusi muoviputki. Menetelmä on edelleen keskeinen put- 
kisaneerauksissa. 

Porin seudun jäteveden puhdistus on kehittynyt asteittain. Keskuspuh- 
distamon ohella on ollut muutamia suurempia alueellisia puhdistamoita 
sekä lukuisia pienpuhdistamoita. Ajan myötä erityisesti viimemainitut ovat 
poistuneet käytöstä. 


Ensimmäinen Porin kaupungin jätevedenpuhdistamo otettiin käyttöön 
Kaanaassa vuonna 1967. Tällöin myös etsittiin tulevan keskuspuhdista- 
mon sijoituspaikkaa. Tämä rakennettiin Luotsinmäelle ja otettiin käyttöön 
vuoden 1977 alusta. Nykyisin kaikki viemärilaitoksen toiminta-alueen jäte- 
vedet lasketaan puhdistettuina vesistöihin. Jätevedenpuhdistuksen myötä 
Kaanaan, Mäntykallon, Kirrinsannan, Uusiniityn ja Kyläsaaren puhdista- 
moiden toiminta on lopetettu ja jätevedet näiltä alueilta johdetaan paine- 
viemäreillä Pihlavaan ja Luotsinmäelle. Lisäksi Ahlaisten ja Reposaaren 
jätevedet käsitellään omissa puhdistamoissa sekä Kartanon ja Mikkolan 
jätevedet Ulvilan Saaren jätevedenpuhdistamossa. 


Viemärilaitos oli pitkään Porissa kuten monissa muissa kaupungeissa hajau- 
tettuna kaupungin rakennusvirastoon: rakentaminen kadunrakennusosas- 
tolla, viemäreiden käyttö ja kunnossapito osaton kunnossapitotoimistolla, 
suunnittelu insinööriosastolla sekä puhdistamoiden käyttö ja kunnossapito 
puhdistamotoimistolla. Vuoden 1977 Vesi- ja viemärilaitoslain seuraukse- 
na vesi- ja viemärilaitoksia ryhdyttiin yhdistämään samaan organisaation 
ja Porissa tämä tapahtui vuoden 1987 alusta. Vaikka Suomessa kaupunkien 
sisällä tämä on ollut yleinen suuntaus, kansainvälisesti tämä on ollut uraa- 
uurtavaa vesiasioiden yhdennettyä hallintaa.” 


396 Juuti, Katko, Louekari & Rajala 2010. 
397 Katko, Kurki, Juuti, Rajala & Seppälä 2010. 

Vesihuolto 2000-luvulle 


Porin Vesi toimii nykyisin laajalla alueella. Porin vesilaitoksen toiminta laa- 
jeni vuonna 1960 Meri-Poriin. Tällöin kaupunki rakensi nykyisen Kemira 
Pigments Oy:n kanssa yhteisen vedenkäsittelylaitoksen, jonka tehosta puo- 
let eli 1800 l/min käytettiin kaupungin tarpeisiin. Näin oli kaupungissa kol- 
me erillistä jakelualuetta. Vähärauman pumppuasemaa laajennettiin vielä 
vuonna 1969. Myös Lukkarinsannan vedenkäsittelylaitoksen tehoa lisättiin. 
Samana vuonna yhdistettiin Maa-Porin ja Meri-Porin vesijohtoverkostot. 
Meri-Poriin voitiin nyt pumputa Maa-Porin parempilaatuista vettä. 


Kokemäenjoen vesi alkoi laadullisesti heiketä voimakkaasti 1960-luvun al- 
kupuolelta lähtien. Teollinen toiminta ja asutus kasvoivat Kokemäenjoen 
yläjuoksulla eikä jätevesiä vielä tuolloin lainkaan puhdistettu. Raakavedestä 
ei enää taloudellisesti kannattavasti pystytty valmistamaan talous- ja teol- 
lisuuskäyttöön riittävän puhdasta vettä. Vesilaitoksen toimesta ryhdyttiin 
etsimään pohjavesiesiintymiä kaupungista ja sen lähiympäristöstä. Hank- 
keeseen tuli valtiokin mukaan vesihallituksen todettua, että Porin kaupun- 
gin käyttämät raakavesivesistöt olivat pilaantuneet kaupungin ulkopuolella 
olevan asutuksen ja teollisuuden vaikutuksesta. Tutkimusten perusteella 
kaupungin veden hankinta siirrettiin Noormarkun Harjakankaalle, jossa 
Kullaanjoen vesistöstä otetusta raakavedestä ryhdyttiin valmistamaan te- 
kopohjavettä. Yhdyskunnan ohella hanketta edisti elintarviketeollisuus ja 
erityisesti panimo. 


Porin kaupungin vedenhankinta perustuu 2000-luvun alkupuolella raaka- 
veden ottoon Kullaanjoen vesistöstä sekä tekopohjaveden valmistukseen 
Noormarkun Harjakankaalla. Ennen tekopohjavesivaihetta raakavesi kä- 
sitellään fysikaalis-kemiallisesti. Harjakankaan pohjavesialue sijaitsee en- 
tisen Noormarkun kunnan alueella, noin 20 kilometriä Porista koilliseen. 
Tekopohjavesilaitos otettiin käyttöön vuonna 1977. Vuodesta 1989 lähtien 
raakavesilähteenä on toiminut Tuurujärvi, josta vesi johdetaan Harjakan- 
kaan tekopohjavesilaitokselle. Joutsi-, Tuuru- ja Palusjärven säännöstelyä 
hoitaa Porin Vesi Länsi-Suomen vesioikeuden luvassa 28.2.1977 annettujen 
lupaehtojen mukaisesti. 


Porin Veteen kuuluvan Ahlaisten kylätaajaman vesihuolto toimii erillise- 
nä yksikkönä. Sen vesijohtoverkoston pituus on alle 10 kilometriä ja veden 
kulutus noin 80 m5/d. Verkostoon on liittynyt 450 kiinteistöä. Vesijohtover- 
kostoon pumpataan Ahlaisten soraharjusta pohjavettä, jolle tätä ennen on 
suoritettu pH:n säätö natriumhydroksidilla. Ahlaisissa on myös valmiudet 
veden desinfiointiin natriumhypokloriitilla. 


Porin Veden varalaitoksia ovat Lukkarinsannan pintavesilaitos, Vähärau- 
man pohjavedenottamo sekä Kemiran pintavesilaitos. Lukkarinsannan ja 
Vähärauman laitoksien toimintavalmiudesta pidetään huolta säännöllisillä 

koekäytöillä, jotta ne ovat käyttöönotettavissa Harjakankaan vedentoimi- 
tuksen häiriötilanteissa. Kemiran pintavesilaitoksen käytöstä huolehtii Ke- 
mira Pigments Oy. 


Porin kaupungin alueella vedenhankinnan kannalta tärkeiksi pohjavesialu- 
eiksi on luokiteltu Ulasoori-Vähärauman, Ahlaisen, Karjarannan, Lampin 
ja Kaapolan alueet. Vedenhankinnan kannalta tärkein pohjavesialue on 
kuitenkin Noormarkussa sijaitseva Harjakangas, jolla tekopohjavesilaitos 
sijaitsee. 


Vesihuoltolaitos kuten Porin Vesi on toimiva esimerkki kaupunkilaisten 
itsensä omistuksessa olevasta palvelulaitoksesta, joka pystyy hoitamaan 
palvelua kohtuullisin kustannuksin. Laitos on ratkaisevasti parantanut pa- 
loturvallisuutta, hygieenisiä ja terveydellisiä oloja sekä ympäristön laatua. 
Se on myös olennaisesti edistänyt teollisuuden ja elinkeinoelämän toimin- 
taedellytyksiä. 


Vuonna 2009 vedenjakelujärjestelmään pumpataan vesi Harjakankaan te- 
kopohjavesilaitokselta. Painetta tasaavat ja vesisäiliöinä toimivat keskustan 
vanha ja Meri-Porin uudempi vesitorni. Lisäksi vettä on varastossa kaupun- 
gin muutaman tunnin tarpeeseen Lukkarinsannan alavesisäiliössä. Veden 
pumppausta kaupunkiin valvotaan ympäri vuorokauden Harjakankaalta 
käsin. 


Kaupungin vesijohtoverkosto on erikokoisten ja eri materiaalia olevien put- 
kien yhdistelmä, joka toimittaa vettä kulutukseen asiakkaille. Vuoden 2009 
alussa vesijohtoverkostoa Porin Vedellä oli yhteensä 549 kilometriä. Tästä 
määrästä valtaosa eli hieman yli 300 kilometriä on muoviputkistoa. Valu- 
rautaputkea on vielä noin 160 kilometriä, teräsputkea vajaa 30 kilometriä 
ja asbestisementtiputkea noin 50 kilometriä. Porin Veden verkoston lisäksi 
maan alla on satoja kilometrejä asiakkaiden omistamia ja kunnossapitämiä 
tonttivesijohtoja. Osuuskunnat ja yhteisvesijohdot omistavat vesijohtoja yli 
300 kilometriä ja toimittavat vettä näillä lähes 2000 talouteen. 


Viemäriverkosto on rakennettu jätevesien ja hulevesien (sade- ja -sulamis- 
vedet) keräilyä varten. Nykyisin jätevesille ja näitä puhtaammille hulevesille 
rakennetaan omat putkistonsa. Tällöin kyseessä on ns. erillisviemäröinti. 
Vanhemmissa sekaviemäreissä nämä molemmat vesijakeet johdetaan sa- 
massa putkessa jätevedenpuhdistamolle. Sekaviemäröinnin ongelmina ovat 
muun muassa voimakkaiden sateiden aiheuttamat kellaritulvat ja jäteve- 
denpuhdistamoilla mahdolliset ylikuormitukset. 


Viemäriverkostoa kaupungissa oli vuoden 2009 alussa yhteensä hieman yli 
730 kilometriä. Tästä jätevesiviemäriä on reilut 390 kilometriä, hulevesivie- 

märiä noin 310 kilometriä ja sekajärjestelmän putkea noin 16 kilometriä. 
Putkista yli puolet on muovia ja runsas 40 prosenttia betoniputkea. Polte- 
tusta savesta valmistettua lasitettua viemäriputkea on noin viisi prosenttia 
kokonaismäärästä. Betoniputkien ongelmana on jätevesien ja kaasujen ai- 
heuttama syöpyminen. 


Luotsinmäen keskuspuhdistamoa tehostetaan vuonna 2009 tulevan ym- 
päristöluvan lupaehtojen mukaisesti erityisesti typenpoiston osalta. Sikäli 
kuin puhdistamolle johdetaan ”uusia” jätevesiä, puhdistuskapasiteettia li- 
sätään vastaavasti. 


Tulevaisuuden haasteet 


Porin Veden kuten monen muunkin maamme vesihuoltolaitoksen haastei- 
ta ovat jatkossa ainakin laitoshenkilöstön eläköityminen ja siihen liittyvä 
tiedonsiirto, talouskysymykset, saneerauksen tarpeet, varsin laaja toimin- 
ta-alue sekä yllättävät suuret sateet ja tulvat. Vuonna 2007 päätettiin Porin 
Veden hallituksessa ja kaupunginhallituksessa investointiohjelmasta erityi- 
sesti riittävien verkoston saneerausinvestointien turvaamiseksi. Ohjelma 
on toistaiseksi toteutunut varsin hyvin. 


Porissa myös huollettavia pumppaamoita on todella paljon. Laitoksen hoi- 
dossa oli vuonna 2009 yli 120 pumppaamoa, joista laitoksen jätevesipump- 
paamoita on noin 60. Laitoksen omia sadevesipumppaamoita on yli 20. 
Tekninen palvelukeskuksen alikäytäväpumppaamoitakin on 24 ja sen muita 
pumppaamoita kolme. Vapaa-aikaviraston JV-pumppaamoita on yksi, Tie- 
laitoksen alikäytäväpumppaamoita kolme ja lisäksi vielä jätehuollon kaato- 
paikkavesipumppaamoita kuusi kappaletta. Pumppuja pumppaamoissa on 
yhteensä peräti yli 250 kappaletta. Näissä kaikissa on paljon kunnossapidet- 
tävää, sillä pumppaamot pyritään huoltamaan kerran vuodessa ja noin 1000 
käyttötunnin välein. 


Eräs Porin Veden keskeinen tulevaisuuden haaste ja mahdollisuus on suu- 
ren alueellisen vesilaitoksen perustaminen. Selvitys alueellisen vesihuol- 
tolaitoksen perustamisedellytyksistä valmistui vuoden 2008 puolivälissä. 
Selvitys tehtiin Lounais-Suomen ympäristökeskuksen johdolla ja siinä oli 
mukana 8 kuntaa. 

Vuosi 2017 


Vuonna 2017 Porin Veden toiminta-ajatus on: ”Porin Vesi hoitaa toiminta- 
alueensa veden hankinnan, käsittelyn ja jakelun sekä viemäröinnin ja jäte- 
veden puhdistamisen kilpailukykyiseen hintaan asiakkaiden odotukset ja 
tarpeet mahdollisimman hyvin täyttäen sekä ympäristöasiat halliten” 


Vuonna 2016 Porin Vesi saneerasi jätevesiviemäriä ja vesijohtoja laajem- 
min Enäjärven verkostossa. Myös Vanhakoiviston alueen saneerausta jat- 
kettiin. Vuoden aikana Porin Veden, eri urakoitsijoiden sekä osa teknisen 
palvelukeskuksen rakentamista verkostokohteista kartoitettiin ja siirrettiin 
TeklaNis:n tietokantaan numeeriseksi kartaksi. Saneerattavien alueiden 
runkoviemäriverkostojen ja tarkastuskaivojen kuntoa tutkittiin ja kartoitet- 
tiin suunnittelun tueksi. Lisäksi jatkettiin Lavian vesi- ja viemäriverkoston 
kartoitusta. 
e Vuoden aikana pumpattu vesimäärä oli (1000 m3) 6 306. 
e Laskutettu vesimäärä vedenkuluttajilta oli (1000 m3) 5 186 
e Puhdistettu jätevesimäärä (1000 m?) 10 847 
e Laskutettu jätevesi (1000 m?) 7 890 
e —Verkostopituudet vuonna 2016 olivat (km): 

- Vesijohtoverkko 823 

- Jätevesiverkosto 588 


- Sekavesiverkosto/Hulevesiverkosto 370. 


398 https://www.pori.fi/porinvesi.html; Toimintakertomus 2016. 

Haastattelu 


Porin Veden toimitusjohtaja Ilkka Mikkola ja verkostopäällikkö Jouko 
Halminen kuvailevat pitkän aikavälin kehitystä yhdeksän eri näkökulman 
kautta 3.6.2016. 


(i) Vesihuollon keskeiset valinnat Porissa 
I vesitornien sijoittelu 1930-luvulla 
II jätevedenpuhdistuksen sijoitus ja viemärit — ”ikuiset” pääjärjestelmät 


II tekopohjavesilaitoksen rakentaminen, Harjakangas (tarvitaan vaikka ve- 
denkulutus laskenut) Harjakangas on poikkeava ja loistava esimerkki teko- 
pohjavedestä haastavissa olosuhteissa. 


IV Luotsinmäen keskusjätevedenpuhdistamo 


V Vesi- ja viemärilaitoksen yhdistäminen 1980-luvulla (on esitetty ajatuksia 
hajauttaa toimintaa takaisin teknilliselle puolelle, mikä olisi paluuta van- 
haan) laita julkaisu. Sähköpuolen kanssa ei ole kuitenkaan ehdotettu yhdis- 
tymistä. 


VI erillisviemäröinnin toteutus 1970-luvulta lähtien. Porissa saatiin nyt täy- 
si erillisviemäröinti valmiiksi. Erillisviemäröinti aloitettiin kalleimmasta eli 
keskustan alueelta. Nyt vastaava ei enää onnistuisi, sillä keskustan alue on 
täynnä erilaisia verkostoja ja kaapeleita. 


(ii) Tulevaisuudessa odottavat ratkaisut 


Isoja teknisiä muutoksia ei ole nähtävissä, mutta organisaation osalta mah- 
dollisesta alueellisesta yhtiöstä tehtiin esiselvitys vuonna 2008. Kaupun- 
gissa tapahtuu omaa uudistumista. Porin Veden asema on tässä epäselvä: 
osakeyhtiö vai hallinnollinen yksikkö? 


Naapurikuntien kanssa käydään keskusteluja tulevaisuudesta. 

Porin Vesi kokonaisuutena haluaa olla vähintään liikelaitos, alueellisessa 
yhtiössä voisi olla Ulvila mukana. Toimivaa järjestelmää ei tulisi kuitenkaan 
sotkea. Pelkona on, että perustetaan erillinen kunnossapitoyksikkö, jolloin 
toiminta hajautuisi kaupungin sisälle: Tätä ei haluta, koska vesihuollon ko- 
konaiskuva silloin katoaa. 


Seuraavaksi lienee puhdistettava jokivettä, kun jätevesipuoli on kunnossa. 


(iii) Henkilöstö 

Porin Veden toimitusjohtaja Ilkka Mikkola ja verkostopäällikkö Jouko Hal- 
minen. (Juuti) 


Vuonna 2016 henkilöstön määrä oli 65 vakituista, kun vuonna 2000 se oli 
91 (lähes 30 % vähennys). Vesi- ja viemärilaitoksen yhdistymisvuonna 1987 
oli 114 vakituista henkeä (yli 40 % vähennys). Vuonna 1970 oli vesilaitokse]- 
la 86 vakituista, kun viemäripuolen henkilöstö oli hajallaan. 


Koulutettua väkeä on saatu kaikille tasoille. Teknikon/mestarin tutkinto 
lakkautettiin 1990-luvulla. Nuoret insinöörit haluavat sisätöihin. Varsi- 
nainen työjohtoporras on jäänyt pois koulutuksessa. On löydettävä hyvät 
insinöörit/ ammattimiehistö, josta koulutetaan työnjohtajaksi. Lisäksi ovat 
putkimestarit. 


Ammattihenkilöstöä koulutamme vesilaitospuolelle oppisopimuksella, 
joka kestää 2-3 vuotta. Tämän jälkeen henkilö yleensä vakinaistetaan. Val- 
miita vesihuollon asentajia ei ole. Kesätöistä ja harjoittelusta on kyselyjä. 


Tällä hetkellä on töissä kolme diplomi-insinööriä. Heidän koulutuksessaan 
tarvitaan laajat ja hyvät perusvalmiudet. Kiertoa tapahtuu toisista kaupun- 
geista. 

(iv) Saneerausvelka 

Tähän ei ole poppakonsteja. Taksat ovat suhteellisen oikealla taholla. Va- 
raa olisi saneerauksen, mutta investoinneille on laitettu katto. Tarvitaan va- 


pautta toimia. Omistajat ovat liian ahneita eli meidän ei anneta saneerata. 
Tämän lisäksi asetettu reunaehtoja, jotka eivät kuitenkaan toteudu. 


(v) Suurempia nähtävissä olevia muutoksia: ks. kohta (ii) 

(vi) Tuloutusvaatimus 


Tuloutusvaatimusten perusteet ovat pysyneet samoina ja vaatimukset ovat 
sinänsä ok. Kaupungin kassaan jää kuitenkin enemmän rahaa. Liikevaihto 
on noin 20 Me /v ja tuottovaatimus 2,2 Me. 


Vesihuolto ei ole aina tehnyt voittoa. Vesi- ja viemärilaitoksen yhdistymisen 
jälkeen vuonna 1987 rahaa on alkanut jäädä kaupungin kassaan. 


(vii) Suomen vesihuollon vahvuudet 


Tämä ei ole helppoa, koska vesiosaamista on länsimaissa joka paikassa. 
Etuna meillä ovat hyvä suunnitteluosaaminen ja suomalaisten luonne eli 
pidetään sovituista asioista kiinni. Mutta miten ollaan parempia kuin ruot- 
salaiset, hollantilaiset ja englantilaiset? 


Pumput tulevat nykyään muualta, ei me ylivoimaisia olla. 


Vahvuutena on toimintakulttuuri. Esimerkiksi englantilaiset riitelevät de- 
taljeista, kun suomalaiset menevät eteenpäin. Hinnalla ei pystytä kilpaile- 
maan esimerkiksi intialaisten kanssa. 


(viii) Vesihuollon näkyvyys 


Tarvitaan ”uusi Nokian kriisi”. Positiiviset asiat eivät valitettavasti ole uuti- 
sia. Pitääkö vesihuoltoa mainostaa? Asiat ovat hyvin, kun ei ole esillä nega- 
tiivisia uutisia. Kokemukset ulkomailta herättävät huomaamaan vesihuol- 
lon merkityksen. Vesihuollon esiintuominen voi kääntyä itseään vastaan 
— jos kehut itseäsi, niin toiset huomauttavat pienestäkin viasta. 


(ix) Muita ajatuksia 


Tuleeko jollakin aikavälillä Euroopassa jätevesien hyötykäyttöön uusia me- 
netelmiä? Pitääkö puhdistetut jätevedet johtaa vesistöön? Ovatko kuiva- 
käymälät laajemmin tulossa? 


Onko todella reaaliaikaisia vesimittareita ja tuleeko niistä pysyvä käytäntö? 
Antaako lainsäädäntö näissä myöten? 


Vesihuolto on melko valmista tällä hetkellä, toimivan koneen parantamis- 
ta ja säätämistä. Onko horisontin takana kuitenkin yllätyksiä? Poistetaan- 
ko vanhat putket (kuparikaapelit ja muoviputket) tarpeettomina Suomen 
reuna-alueilla kaupungistumisen vuoksi? Napapiirin veden putkipituuksia 
voi ihmetellä. 

RIIHIMÄKI- 


Helsinki-Hämeenlinna -rautatien valmistuminen vuonna 1862 ja Riihi- 
mäki-Pietari -radan avaus vuonna 1870 olivat kaupungin synnyn takana. 
Vuonna 1919 Riihimäestä muodostettiin taajaväkinen yhdyskunta, jolla oli 
oma valtuusto ja oikeus asettaa virkamiehiä ja toimikuntia. Vuonna 1922 
perustettiin Riihimäen kauppala, josta tuli kaupunki vuonna 1960. Riihimä- 
ki on tunnettu paitsi hyvästä vedestään niin myös lasistaan. Vaikka lähteitä 
ja runsasvetisiä kaivoja olikin paljon, eivät ne auttaneet sillä likavedet ja sa- 
devedet pilasivat viemäreiden puuttuessa kaivot. Ongelma alkoi vähitellen 
ratketa, kun vuodesta 1921 alkaen alettiin tehdä viemäreitä. Viemäriver- 
kostosuunnitelma valmistui 1920-luvun lopussa. Väkimäärän lisäännyttyä 
ja vedentarpeen muutenkin kasvettua merkittävästi eivät vanhojen kaivo- 
jen ja lähteiden vedet enää riittäneet, vaan kauppala alkoi viemäritöiden 
lisäksi rakentaa suuria kaivoja. 


Vuonna 1941 Yleinen Insinööritoimisto (YIT) lähestyi kauppalaa ja ehdotti 
vesilaitoksen perustamista. Riihimäellä kunnallinen vesilaitos aloitti 
vedenjakelun Juppalan pohjavedenottamolta vuonna 1950. Vuosi 1952 oli 
vesilaitoksen ensimmäinen toimintavuosi oman talousarvionsa puitteissa. 
Laitos toimi rakennuslautakunnan alaisena. Juppalan vedenottamon 
vedellä ei pitkään pystytty tyydyttämään kauppalan kasvavaa vedentarvetta, 
joten oli ripeästi ryhdyttävä miettimään, miten asia ratkaistaisiin. Lisää 
pohjavettä saatiin Hirvenojan pohjavedenottamolta, joka valmistui vuonna 
1955. Tutkimustulosten perusteella kolmas pohjavedenottamo rakennettiin 
Herajoelle. Herajoen pohjavedenottamon rakennustyöt alkoivat vuoden 
1961 lopulla ja laitos otettiin käyttöön helmikuussa 1963. Vedenkulutuksen 
kasvuennusteet pakottivat jälleen uusien vesilähteiden etsintään ja sopiva 
paikka löytyi Hausjärven Karan kylässä sijaitsevan Piirivuoren kupeesta. 
Kun Piirivuoren pohjavedenottamo käynnistyi 1976, niin samanaikaisesti 
lopetettiin vedenotto Hirvenojalta. Juppalasta vedenotto loppui vuoden 
1984 alkupuolella. Jätevedenpuhdistamo valmistui Riihimäelle vuonna 
1962. Puhdistamon lisäksi oli rakennettava joukko viemäreitä johtamaan 
jätevedet puhdistamolle. Näitä viemäreitä alettiin rakentaa työllisyystöinä 
talvella 1960. 

Riihimäen vesilinna. 

Rautatieliikenteen sydän 


Riihimäen syntyhistoria poikkeaa jossain määrin monesta muusta suoma- 
laisesta kaupungista. Monet Suomen kaupungeista syntyivät ja kehittyvät 
veden, jokien, järvien ja meren äärellä, mutta Riihimäki syntyi rautatielii- 
kenteen risteysasemaksi. Kaikeksi onneksi paikka oli myös vesirikas. Riihi- 
mäen hyvä lähdevesi tunnettiin 1800-1900-lukujen vaihteessa kautta maan. 
Tätä vettä käyttivät paitsi tavalliset ihmiset niin myös yksityinen yritys, Tik- 
kurilan Lähdevesiyhtiö. Myös rautatie höyryvetureineen tarvitsi paljon vet- 
tä, samoin vähitellen kehittynyt teollisuus. 


Riihimäellä voimakas kasvu 1800-luvun viimeisen vuosikymmenen aikana 
aiheutti ongelmia ympäristölle ja terveydelle. Ongelmat alkoivat kärjistyä 
ja avo-ojat löyhkätä ojissa. Hygieeniset haitat olivat jo suuria, joten tervey- 
denhoitolautakunta esittikin näihin aikoihin yhdessä järjestyslautakunnan 
kanssa, että jätevedet johdettaisiin viemärillä Vantaanjokeen. 


Ensimmäinen varsinainen viemäri rakennettiin Kauppakadulle Junailijan- 
kadulta Pohjoiselle Rautatienkadulle vuonna 1921. Tätä viemäriä suunnitel- 
tiin jatkettavaksi kohti etelää Vantaanjokeen ja Kauppakadun ja Oikokadun 
kulmasta pitkin Oikokatua pohjoiseen. Työt keskeytyivät, kun Riihimäen ja 
Hausjärven viranomaisten välille puhkesi riita sekä viemärin linjauksesta 
että kustannusarviosta. Samaa mieltä oltiin lähinnä vain siitä, että viemäri 
tarvittiin. 


Vuonna 1923 Riihimäki sai terveydenhoito-ohjesäännön, jonka mukaan 
muun muassa jokaisessa talossa piti olla riittävästi käymälöitä. Mikäli vie- 
märiä ei ollut, tuli virtsa ja muu ”juokseva lika” koota tiiviisiin säiliöihin. 
Ennen viemärilaitoksen valmistumista vesiklosetti eli WC oli sallittu vain, 
jos se oli varustettu ”tarpeellisilla ja terveydenhoitolautakunnan tarkoituk- 
seen hyväksymillä” puhdistuslaitteilla. 


Viemäriverkoston suunnitelma valmistui erilaisten riitojen, oikeudenkäyn- 
nin, kaavoituksen puutteiden ja muiden seikkojen vuoksi vasta 1920-luvun 
lopussa. Viemäri rautatieasemalta Vantaanjokeen tehtiin yhdessä Valtion 
Rautateiden kanssa vuonna 1927. Ylipäätään viemäröinti eteni kaduilla sa- 
maa vauhtia katutöiden kanssa. Pulavuosina 1930-luvulla viemäriverkostoa 
rakennettiin jo järjestelmällisemmin ja viemärit alkoivat ulottua myös ydin- 
keskustan ulkopuolelle. Karkeasti voidaan luonnehtia, että keskustan vie- 
märit johdettiin Vantaanjokeen ja pohjoisten osien Punkanjokeen. Yhteen- 
sä 1930-luvulla viemäriverkostoa rakennettiin noin kahdeksan kilometriä. 


Riihimäelle saatiin myös uusi terveydellisiä oloja säätelevä terveydenhoi- 
tojärjestys ja terveydenhoitolautakunnan ohjesääntö vuonna 1933. Viemä- 
reitä tehtiin aivan ydinkeskustaan ensimmäisessä vaiheessa. Vuonna 1938 
tuli ajankohtaiseksi tehdä viemäri Valtakäyrälle. Tämä uusi katu ja sen var- 


203 


Juuti, Katko & Rajala 


204 


relle juuri valmistunut suuri, ”viemärijohdoilla varustettu” talo aiheuttivat 
myös tarpeen rakentaa pikaisesti viemäri. Kyseisen kadun viemäri yhdis- 
tettiin hieman myöhemmin Junailijankadun viemäriin. Työtä ei tehty aivan 
heti vaan se siirrettiin seuraavan talven vaikean työllisyystilanteen aikana 
tehtäväksi. Työllisyystilannetta ajateltiin myös muissa viemäröintitöissä ja 
muinakin vuosina. Kaupungin oma sementtivalimo oli tarpeen, kun viemä- 
röintiä tehtiin. 


Sotavuosinakin rakennettiin viemäriverkostoa. Kaupungin omassa sement- 
tivalimossa valmistettiin kaikki viemäriverkoston rakentamisessa tarvitta- 
vat putket, kaivon renkaat ja kannet. Vuonna 1945 rakennustoimistoa jär- 
jesteltiin uuteen uskoon, kun syksyllä perustettiin uusi kauppalaninsinöörin 
virka ja vahvistettiin rakennustoimiston ohjesääntö. Kauppalaninsinööriksi 
valittiin V.O. Mäkinen. 


Hyvä pohjavesi 


Puhdasvesipuolella tultiin Riihimäellä ajallisesti hieman jäljessä viemäröin- 
tiä. Väkimäärän lisäännyttyä ja vedentarpeen muutenkin kasvettua mer- 
kittävästi eivät vanhojen kaivojen ja lähteiden vedet enää riittäneet vaan 
kauppala alkoi viemäritöiden lisäksi rakentaa suuria kaivoja, etupäässä 
paloturvallisuuden parantamiseksi. Esimerkiksi vuonna 1939 tehtiin palo- 
turvallisuuden parantamiseksi kaivo ja 100 kuutiometrin vesisäiliö Opisto- 
puistoalueelle. Vuonna 1941 Yleinen Insinööritoimisto lähestyi kauppalaa 
ja ehdotti vesilaitoksen perustamista. YIT käytti referenssinään Riihimäellä 
erityisesti Porin vesilaitosta. 


Vuonna 1944 sisäasiainministeriö kehotti kunnostamaan vedenottopaikat 
ja rakentamaan niitä lisää tarpeen mukaan. Myös uusia palokaivoja ja -al- 
taita tuli rakentaa. Kauppalanhallitus ryhtyikin selvittämään, voitaisiinko 
suuria palokaivoja rakentaa Kolmiopuiston, Kauppatorin ja Petsamon alu- 
eille, joissa niille eniten tarvetta. Valtuusto myönsi tarvittaviin tutkimuksiin 
määrärahat. Riihimäellä alettiin myös teettää pohjavesitutkimuksia vesilai- 
toksen perustamista varten. Tutkimukset annettiin YIT:n tehtäviksi. Niis- 
sä pohjavettä löytyi riittävästi palokaivon rakentamista varten Valtakäyrän 
ja Kauppakadun kulmauksesta puistoalueelta sekä Kauppatorilta Tissarin 
entisen autokorjaamon edestä. YIT lähetti tarjouksen kaivojen rakentami- 
sesta, mutta rakennusmestari U.E. Mäkisen selvitysten jälkeen päätettiin 
kaivot tehdä omalla työvoimalla. Työt teetettiin ”kriminaalivangeilla”. Sa- 
mana vuonna yleisen vesilaitoksen suunnitelma ja kustannusarvio annet- 
tiin YIT:n tehtäväksi. 


Samana vuonna valmistui YIT:n suunnitelma kauppalan vesilaitokseksi. 
Suunnitelma annettiin Helsingin kaupungininsinöörin Akseli Linnavuoren 
tarkastettavaksi. Vuonna 1946 tehtiin useita uusia, pienehköjä kaivoja sekä 

rakennettiin paloaseman eteen rautatien vesijohdosta neljän tuuman pa- 
loposti. Seuraavana vuonna 1947 rakennettiin ”vallitsevan vedenpuutteen 
takia” useita palo- ja yleisiä kaivoja. Työt jatkuivat seuraavaan vuoteen 1948 
asti. Tänä vuonna myös vesilaitoksen perustamista varten tehtiin tutki- 
muksia. Vuosina 1948 ja 1949 rakennustarvikkeiden ja rakennustoiminnan 
säätely lakkautettiin ja rakennustoiminta alkoi normalisoitua hitaasti. Ylei- 
siä kaivoja ja niiden pumppulaitteita korjattiin vuonna 1949 ja Kulmalan 
aseman suuren palokaivon yhteyteen rakennettiin pumppaamo. Pumppaa- 
mo syötti vettä Lopentielle viemärin kanssa samaan aikaan asennettuun 
4,5-tuuman Everite-putkista tehtyyn vesijohtoon ja paloposteihin. Tämä 
verkosto yhdistettiin myöhemmin kauppalan vesilaitokseen. Helmikuun 
23. päivänä pidetyssä valtuuston kokouksessa päätettiin myöntää 750 000 
markan määräraha Juppalan vedenottopaikalle tehtävää kuilukaivoa varten. 


Kaupungininsinööri A. Linnavuori antoi lausuntonsa YIT:n tekemästä ve- 
silaitossuunnitelmasta lähes kaksi vuotta suunnitelman valmistumisen jäl- 
keen joulukuussa 1948. Vihdoin vuonna 1949 päästiin rakentamaan vesilai- 
tosta kauppalaan. Kauppalaninsinööri V.O. Mäkinen toteaa vuonna 1949, 
että nyt vesijohtolaitoksen perustamisessa päästiin suunnitteluvaiheesta 
rakennusvaiheeseen. Vedenottosuunnitelma perustui sekä pohja- että pin- 
taveteen. Vesitornin suunnittelu annettiin prof. Bryggmanin tehtäväksi. 


Rahaa vesilaitoksen rakentamiseen tarvittiin paljon eivätkä omat varat sii- 
hen yksin läheskään riittäneet. Tarvittiin paljon lainarahaa. Kansaneläkelai- 
tos myönsikin kauppalalle peräti 50 miljoonan markan lainan 20 vuodeksi 
tarkoitusta varten. Lainaa otettiin puolet eli 25 miljoonaa. Lainan korko oli 
7,7 prosenttia, mikä oli tuona aikana kohtuullinen korko. 


Koko vuoden 1951 ajan tehtiin vesilaitoksen ensimmäisen rakennusvai- 
heen töitä. Edellisen vuoden katujohtojen viimeistelytyöt, kuten katujen 
tasaus ja sorastus, venttiilien ja palopostikilpien asennus, verkostojen tes- 
taus sekä uusien vesijohtojen asennus Torikadulle, Käräjäkadulle ja Lapin- 
kadulle työllistivät paljon väkeä. Vuoden lopussa vesijohtoverkostoa oli jo 
yli 13 kilometriä ja paloposteja 95 kappaletta. Juppalan pumppuasemalla 
putkistot, pumput, mittarit ja soodansyöttökoje saatiin asennetuksi. Sinne 
tilattiin polttomoottorista voimansa saava varapumppu. Myös talojohtojen 
asennustyöt aloitettiin vuonna 1951, niitä tehtiin yhteensä 69 kappaletta. 
Vesimittareita ei vielä saatu. Pumppujen kautta, ilman vesitornia, alettiin 
ensimmäisen kerran toimittaa vettä kuluttajille vuonna 1951. Kulutus oli 
keskimäärin 150 kuutiometriä vuorokaudessa. 


Vuosi 1952 oli vesilaitoksen ensimmäinen toimintavuosi oman talousar- 
vionsa puitteissa. Laitos toimi rakennuslautakunnan alaisena ja sen johtaja 
oli kauppalaninsinööri V.O. Mäkinen. Riihimäen vesitorni eli Erik Brygg- 
manin suunnittelema Vesilinna valmistui vuonna 1952. Vuoden aikana 
rakennustoimiston varastoalueelle Kumelantielle rakennettiin 1500 kuu- 

tiometrin korjaamo- ja varastorakennus. Rakennuksen kellarissa toimi 
rakennusviraston varasto, ensimmäisessä kerroksessa metalliverstas, paja 
ja mittarikorjaamo. Vuoden aikana uutta vesijohtoverkostoa rakennettiin 
yhteensä 3600 metriä. Merkittävin linja valmistui lasitehtaan alueelle. Palo- 
posteja asennettiin vuoden aikana yhteensä 25 kappaletta ja kaikkiaan niitä 
oli vuoden lopussa verkostossa 119 kappaletta. Verkostoa yhteensä oli vuo- 
den lopussa 16, 4 kilometriä. 


Pohjavesi voitti pintaveden, kasvava 
vedentarve 


Riihimäellä kunnallinen vesilaitos aloitti vedenjakelun Juppalasta vuonna 
1949. Kunnallisen vesilaitoksen ja jakeluverkoston rakentaminen vaati kau- 
pungilta suuria investointeja ja suunnittelua pitkälle tulevaisuuteen. Alussa 
tehdyt ratkaisut ohjaisivat tulevaisuutta omalta osaltaan, näin suuria ja mit- 
tavia investointeja ei haluttu tehdä kevein perustein ja vaikka lisääntyvään 
veden tarpeeseen osattiinkin varautua, niin alusta asti haluttiin tehdä hy- 
viä ratkaisuja. Riihimäellä ei ollut vedenhankintaan soveltuvia pintavesiä ja 
muutenkin haluttiin valita pohjavesi pintaveden sijaan. Toki vuosien varrel- 
la nousi esille esimerkiksi Puujoen pintavesilaitoksen rakentaminen, josta 
kuitenkin luovuttiin. Myös Päijänne-tunneliin liittymistä tutkittiin 1970-lu- 
vun vaihteessa. Siihen ei lähdetty, koska kustannusten jaosta ei päästy so- 
puun. 


Juppalan vedenottamon vedellä ei pitkään pystytty tyydyttämään kaupun- 
gin kasvavaa vedentarvetta, joten oli ripeästi ryhdyttävä miettimään uusia 
vaihtoehtoja. Lisää pohjavettä saatiin Hirvenojan pohjavedenottamolta, 
joka valmistui vuonna 1955. Kuiva kesä oli pakottanut Juppalan vedenotta- 
mon tehon äärimmilleen ja viikonkin viivytys Hirvenojan pumppuaseman 
käynnistymisessä olisi tarkoittanut veden jakelun säännöstelyä kaupungis- 
sa. 


Kasvava veden kulutus pakotti riihimäkeläiset jälleen uusien vedenottamoi- 
den etsintään. Juppalan pohjavedenottamosta saatava minimivesimäärä oli 
20 l/s ja Hirvenojalta samoin 20 l/s. Tutkimustulosten perusteella kolmas 
pohjavedenottamo rakennettiin Herajoelle. Sen rakennustyöt alkoivat vuo- 
den 1961 lopulla ja laitos otettiin käyttöön 26.2.1963. Laitoksen yhteyteen 
rakennettiin myös 700 m’ suuruinen alavesisäiliö. Tämä Riihimäen kolmas 
pohjavedenottamo oli kahta edellistä tuottoisampi. Kun vuonna 1966 ver- 
kostoon syötettiin vettä Juppalasta 30 478 m? ja Hirvenojalta 409 520 m, 
niin Herajoelta saatiin vettä 681 484 m’. 


Vuonna 1971 tuli ajankohtaiseksi laajentaa Herajoen pohjavedenottamoa. 
Laitokselle valmistui kolmas pohjavesikaivo, jota käytettiin rinnan muiden 
pohjavesikaivojen kanssa. Uuden kaivon pumpun teho oli 3 000 1/minuu- 

tissa ja vesi oli laadultaan niin hyvää, että sitä voitiin pumpata suoraan ve- 
denottamon pohjavesialtaaseen. 


Vedenkulutuksen kasvuennusteet pakottivat jälleen uusien vesilähteiden 
etsintään ja sopiva paikka löytyi Hausjärven Karan kylässä sijaitsevan Pii- 
rivuoren kupeesta. Koepumppaukset tällä pohjavesialueella tehtiin vuoden 
1970 lopulla. Vuonna 1972 laadittiin vedenjakelujärjestelmän yleissuun- 
nitelma, jossa konsulttina oli Oy Vesi-Hydro Ab. Samana vuonna valmis- 
teltiin Länsi-Suomen vesioikeudelle hakemusasiakirjoja veden ottamiseksi 
Piirivuoren pohjavesiesiintymästä. Länsi-Suomen vesioikeus antoi luvan 
Piirivuoren pohjavedenottamon rakentamiseen 19.9.1974. 


Kun Piirivuoren pohjavedenottamo käynnistyi 1976, niin samanaikaisesti 
lopetettiin vedenotto Hirvenojalta. Juppalasta vedenotto loppui vuoden 
1984 alkupuolella, jonka jälkeen noin puolet kaupungin tarvitsemasta ve- 
destä on pumpattu Piirivuoresta ja toinen puoli Herajoelta. Vuonna 1984 
Juppalasta pumpattiin käyttöön viimeiset 480 m? vettä. Vuosina 1980—1992 
oli vedenkulutus oli keskimäärin 1 298 000 m”, eli 3 556 m3/vrk. 


Viemäröinti ja eteläinen puhdistamo 


Riihimäen viemäriverkon laajentuessa keskustan jätevedet johdettiin Van- 
taanjokeen ja pohjoisten kauppalanosien vedet Punkanjokeen. Vesijohto- 
töiden yhteydessä aloitettiin Juppalan ja Petsamon viemäröinti. Viemäröin- 
tisuunnitelman tekeminen näille alueille annettiin vuonna 1949 dipl.ins. A. 
Ruohtulan tehtäväksi. Suunnitelman mukaan pohjoisten kauppalanosien 
viemärit laskisivat Punkanjokeen niitä varten rakennettavan puhdistamon 
kautta. Tätä puhdistamoa ei kuitenkaan koskaan rakennettu, vaan perus- 
tettiin jätevedenpumppaamo Juppalaan raviradan länsipuolelle. Tämä 
pumppaamo siis syötti kaupungin pohjoisosien jätevedet vedenjakajan yli 
Kokemäenjoen vesistöalueelta Vantaanjoen vesistöalueelle. 


Viemäriverkkoon liitettäviltä kiinteistöiltä vaadittiin saostuskaivot, joihin 
jäi raskain kiintoaines, mutta muilta osin jätevedet johdetiin vesistöihin 
käsittelemättöminä. Riihimäen kaupungin Rakennusvirasto esitti 1960 vie- 
märiveden Eteläisen puhdistuslaitoksen suunnittelua ja rakentamista. Puh- 
distamon paikaksi oli valittu kaupungin omistuksessa oleva 3,8 hehtaarin 
suuruinen alue Hirsimäen eteläpuolella. 


Jätevedenpuhdistamon suunnitteli insinööritoimisto Oy Vesi-Hydro Ab. 
Puhdistusprosessina oli Suomessa kunnallisilla jätevedenpuhdistamoilla 
yhä edelleenkin yleisesti käytetty ns. aktiivilietemenetelmä, joka käsittää 
kolme päävaihetta: etuselkeytys, ilmastus ja jälkiselkeytys. Vaadittava puh- 
distusteho oli 85—90 %. Puhdistamolta poistuva vesi johdettiin Vantaanjo- 
keen. 

Laitoksen ensimmäisen vaihe oli mitoitettu 12 000 asukkaalle ja lopullinen 
24 000 asukkaalle. Ensimmäisessä vaiheessa rakennettiin jo lietteen mädä- 
tyssäiliö ja koneasema laitoksen lopullista rakennusvaihetta varten. 


Puhdistamon kustannusarvio oli 75 mmk, mutta sen lisäksi oli rakennettava 
joukko viemäreitä yhteensä 18 mmk arvosta. Näistä viemäreistä oli 8 mmk 
osuus rakennettu työttömyystyönä talvella 1960, joten seuraavalle talvelle 
jäi vielä 10 mmk verran rakennettavaa. Tuohon aikaan tehtiin vesijohtoja 
ja viemäreitä paljon työttömyystöinä nimenomaan talvella. Myöhemmin 
tarvittiin vielä lisää pääviemäreitä ja jätevedenpumppaamoita, kun myös 
toisilta kaupunginosilta alettiin johtaa jätevedet puhdistamolle. 


Kaupunginvaltuuston kokouksessa 12.9.1960 oli asiana N:o 164 ”Viemäri- 
veden Eteläisen puhdistuslaitoksen suunnitelma ja rakentaminen”. Kaupun- 
ginhallitus esitti valtuustolle, että se hyväksyisi puhdistuslaitoksen suun- 
nitelman ja oikeuttaisi rakennusviraston ryhtymään rakennustyöhön heti. 
Kaupunginvaltuusto hyväksyi yksimielisesti kaupunginhallituksen esityk- 
sen. 


Kun Herajoen vedenottamo otettiin käyttöön helmikuussa 1963, 
jätevedenpuhdistamon käyttövalvonta voitiin hoitaa Herajoen ottamon 
automaattisen hälytysjärjestelmän avulla. Jätevedenpuhdistamolla ei enää 
tarvittu jatkuvaa päivystystä, ja toukokuusta lähtien siellä oli vain yksi mies 
normaalissa päivävuorossa. Vuoden 1963 aikana jätevedenpuhdistamolla 
käsitelty vesimäärä oli yhteensä 660 000 m? eli keskimäärin 1 808 m3/vrk. 
Sähköä käytettiin yhteensä 187 610 kWh eli 0.28 kWh puhdistettua vesi- 
kuutiometriä kohti. Laitoksen käyttökustannukset olivat yhteensä 41 100 
markkaa eli 6,22 penniä kuutiometriä kohti. Sähkön kustannus oli 11 800 
markkaa eli vajaa 30 prosenttia käyttökustannuksista. Jätevesimaksua ei 
tuohon aikaan vielä ollut, vaan viemäröinnin ja jäteveden puhdistuksen kus- 
tannukset katettiin kunnallisveroilla. Vesimaksuissa oli käytössä kulutuk- 
sen mukaan laskeva taksa niin, että esimerkiksi omakotitalon vedenkäyttö 
kuului kalleimpaan luokkaan, jolloin veden hinta oli 75 penniä kuutiomet- 
ri. Jätevedenpuhdistamon käyttökustannukset olivat siis alle kymmenesosa 
puhdasvesimaksun hinnasta. 


Puhdistamon laajennus 1973 


Länsi-Suomen vesioikeus myönsi Riihimäen kaupungille 14.5.1970 luvan 
johtaa jätevedet Vantaanjokeen biologisella puhdistusprosessilla käsitelty- 
nä päätöksessä tarkemmin määritellyin lupaehdoin vuoden 1978 loppuun. 
Helsingin kaupunki valitti lupapäätöksestä korkeimpaan hallinto-oikeu- 
teen ja vaati, että määräaika pitää lyhentää vuoden 1972 loppuun ja että 
Riihimäen on tehtävä tutkimuksia ja suunnitelmia jäteveden puhdistuksen 
tehostamiseksi sekä otettava kemiallinen puhdistamo käyttöön. 


Sata vuotta vesihuoltoa 


Korkein hallinto-oikeus 10.12.1970 eräin osin muutti Länsi-Suomen ve- 
sioikeuden päätöstä, mutta ei lyhentänyt alkuperäisen luvan määräaikaa. 
Lupapäätös edellytti kaikkien kaupungin jätevesien tehokasta käsittelyä 
niin, että ravinteiden vaikutus vesistöön jäisi mahdollisimman vähäisek- 
si. Oli myös varauduttava siihen, että jätevedet tarvittaessa desinfiointiin. 
Lupaehdoissa edellytettiin tuohon aikaan yleisesti desinfiointia tai ainakin 
siihen varautumista, ja mm. Tampereen kaupungin molemmilla jäteveden- 
puhdistamoilla jätevesi kloorattiin kesäaikana ennen vesistöön laskemista 
1980-luvun alkuun saakka. 


Jätevedenpuhdistamo ei kuormituksen kasvaessa toiminut aina kunnolla 
ja ympäristöön levisi epämiellyttävä haju, joka vihastutti asukkaita valitus- 
kirjeisiin asti. Vantaanjoen ja Helsingin seudun vesiensuojeluyhdistyksen 
yhteistarkkailujaosto kävi tutustumassa puhdistamoon ja esitti sen mah- 
dollisimman nopeaa laajentamista. Välittömänä ratkaisuna yhteistarkkailu- 
jaosto ehdotti ilmastusaltaaseen syötettävän ilmamäärän lisäämistä ja puh- 
distuksen tehostamista saostuskemikaalin avulla. 


Vesihallitus esitti kirjeessään 15.4.1972, että kaupungin jätevesiä ei kyet- 
ty puhdistamaan vaaditulla tavalla. Puhdistamon kapasiteetti osoittautui 
1970-luvun alussa riittämättömäksi ja kaupunki palkkasi Oy Vesi-Hydro 
Ab:n laatimaan suunnitelman puhdistuksen tehostamiseksi. Suunnitelma 
valmistui huhtikuussa 1972 ja siinä esitettiin, että puhdistusprosessiin lii- 
tettäisiin kemiallinen suorasaostus ja toisessa rakennusvaiheessa laajen- 
nettaisiin puhdistamon biologista osaa. Biologisen osan laajennus toteu- 
tettaisiin sen jälkeen, kun kemiallisen ja olemassa olevan biologisen osan 
yhteiskäytöstä olisi saatu riittävästi kokemuksia. (kv 26.2.73) 


Puhdistamon mitoituksen pohjana oli Oy Vesi-Hydro Ab:n vuonna 1971 
laatima Riihimäen kaupungin vedenjakelujärjestelmän yleissuunnitelma. 
Puhdistamon mitoitusarvoksi valittiin 1 200 m?/h, jonka arvioitiin vastaa- 
van vuoden 1987 keskimääräistä päiväajan huippuvirtaamaa, eli mitoitus 
tehtiin 15 vuoden aikajänteelle. Vesimäärän mukaan laskien jätevedenpuh- 
distamon arvioitiin vastaavan 42 000 asukkaan tarvetta. Mitoituksessa oli 
otettu huomioon asutuksen lisäksi myös teollisuudesta tulevat jätevedet. 


Kokouksessaan 26.2.1973 kaupunginvaltuusto yksimielisesti hyväksyi esi- 
tetyn suunnitelman jätevedenpuhdistamon laajentamiseksi. Puhdistamon 
rakentaminen vaati rahaa ja kaupunki joutui ottamaan lainoja useilta ra- 
hoituslaitoksilta. Puhdistamon rakennustyöt aloitettiin loka-marraskuun 
vaihteessa 1973, ja puhdistamon laajennus valmistui 1975. 


Vuonna 1981 Vantaanjokivarren yhdyskunnille annettiin tiukennetut 
puhdistusvaatimukset ja ensimmäisen kerran Suomessa edellytettiin am- 
moniumtypen poistoa. Tutkimusten perusteella puhdistusprosessiksi eh- 
dotettiin biosuodatuksella tehostettua esisaostusta. Laajennuksen suun- 

nittelijaksi valittiin Oy Vesi-Hydro Ab, joka oli ollut mukana jo laitoksella 
tehdyissä pitkäilmastustutkimuksissa ja tehnyt tehostusvaihtoehtojen ver- 
tailun. Puhdistamo mitoitettiin virtaamalle 20 000 m3/d, josta meijeriltä 
laskettiin tulevan 800 m3/d. 


Kaupunki valitsi puhdistamon laajennukseksi YIT:n Carrousel pitkäilmas- 
tus-simultaanisaostusprosessin. Carrousel-vaihtoehtoon päädyttiin, koska 
se oli hoidoltaan yksinkertaisempi, toimintavarmempi ja käyttökustannuk- 
siltaan edullisempi. Urakkahinta oli vähän alle 18 miljoonaa markkaa. (kv 
30.11.81) 


Laajennuksen rakennustyöt aloitettiin marraskuussa 1981 ja valmistues- 
saan kesällä 1983 se oli ensimmäinen tämän tyyppinen laitos Pohjoismais- 
sa. Laajennustyön yhteydessä vanhaa laitosta saneerattiin ja esimerkiksi 
vanha ilmastusyksikkö muutettiin meijerivesien tasausaltaaksi. 


Organisaatiot muutosten mukana 


Myös vesihuollon organisointipuolella tapahtui muutoksia. Vesilaitos ja 
rakennusosaston alaisuudessa ollut viemärilaitos yhdistettiin vuonna 1981 
vesi- ja viemärilaitokseksi. Näin organisaatiouudistuksella, joka astui voi- 
maan 1.10.1981, vesi- ja viemärilaitoksesta muodostettiin itsenäinen toi- 
minnallinen yksikkö. Yhdistyneen laitoksen johtajaksi nimettiin teknisen 
viraston päällikkö eli kaupungininsinööri. Laitosten yhdistymistä edistivät 
vuoden 1974 Jätevesilaki sekä vuoden 1977 Vesi- ja viemärilaitoslaki.'" 


Pohjavesien suojelu ja vedenhankinnan turvaaminen nousivat vahvasti 
esille 1990-luvun alussa. Vuoden 1994 alussa valmistui Herajoen pohjave- 
sialueen suojelusuunnitelma ja käynnistyi Piirivuori-Salpausselkä pohjave- 
sialueen suojelusuunnitelman laadinta. Myös Herajoen vedenottamon sa- 
neerauksen yleissuunnitelma valmistui syksyllä lomakauden jälkeen ja työ 
jatkui laitossuunnittelun käynnistymisellä. Loppuvuodesta alueelle saatiin 
valmiiksi uusi pohjavedenottokaivo. 


Herajoen vedenkäsittelylaitoksen laajennus- ja saneeraustyö käynnistyi 
vuonna 1995. Herajoen kolmoskaivosta ei pumpattu vettä koko vuonna ja 
pumppaus ykköskaivosta jälleenimeytykseen keskeytettiin saneerauksen 
vuoksi. Saneeraustyöt valmistuivat vuonna 1996. 


Teknisen viraston toimesta valmisteltiin vesi- ja viemärilaitoksen muut- 
tamista kunnalliseksi liikelaitokseksi ja valmistelutyöhön perustuen kau- 
punginvaltuusto päätti kokouksessaan 1.10.2001 $ 118, että vesi- ja vie- 
märilaitoksen toiminta järjestetään kunnallisena liikelaitoksena 1.1.2002. 


400 Katko T.S., Kurki V.O., Juuti P.S., Rajala R. P. & Seppälä O.T. 2010. 


Sata vuotta vesihuoltoa 


Valtuusto hyväksyi Riihimäen vesihuoltolaitoksen johtosäännön 14.1.2002 
ja sen mukaan tekninen lautakunta oli vesihuoltolaitoksen johtokuntana. 
Johtokunta järjestäytyi helmikuun 5. päivänä 2002. 


Riihimäellä satoi heinäkuun lopussa vuonna 2004 erittäin paljon. Ilmatie- 
teen laitoksen lausunnon mukaan vastaavaa kuin vuoden 2004 heinäkuussa 
ja koko alkukesän aikana ei ollut tapahtunut Vantaanjoen valuma-alueella 
koskaan aikaisemmin tutkittujen jaksojen aikana. Rankkasateiden vuoksi 
Herajoen pohjavedessä havaittiin ylimääräisen näytteenoton tuloksena ko- 
liformisia bakteereja ja klooraus aloitettiin välittömästi 31.7.2004. Raakave- 
sikaivoja shokkikloorattiin 4.8.—9.9. välisen ajan. Talousveden keittokehotus 
Herajoen laitoksen jakelualueelle annettiin 3.8.2004 ja se voitiin peruuttaa 
1.9.2004. Haapahuhdan laitoksella aloitettiin kloorinsyöttö varmistamaan 
kloorauksen desinfiointivaikutusta verkostossa 11.8.2004. Tämä klooraus 
lopetettiin 18.10.2004 ja Herajoella klooraus loppui 22.12.2004. 


Rankkasateista seurasi myös viemäritulvia, Riihimäellä näitä tilastoitiin 
kaikkiaan 145 kappaletta. Tulvien torjunnassa tehtiin tiivistä yhteistyötä 
pelastuslaitoksen kanssa. Myös puolustusvoimat antoi virka-apua pelastus- 
laitokselle torjuntatyössä. 


Johtokunta hyväksyi vesihuoltolaitokselle toimintastrategian 11. tammi- 
kuuta 2005. Strategia korostaa vedenhankinnan ja -jakelun varmuutta ja 
turvallisuutta. Sen mukaisesti vesilaitos jatkoi Kormuhanketta ja käynnisti 
vedenottamon ja käsittely-yksikön suunnittelun. Kormun vedenottamon 
urakkasopimukset allekirjoitettiin 13.12.2006. Myös Hikiän suunnalta saa- 
tavan veden selvitystyötä jatkettiin. 


Johtokunnan strategian mukaisesti vesihuoltolaitos edisti vedenhankinnan 
varmuutta ja turvallisuutta vuonna 2007. Kormun veden käsittelylaitos 
otettiin onnistuneesti käyttöön lokakuun 1. päivä vuonna 2007. Liikelai- 
toksen johtokunta päätti 3.10.2007 hakea yhdessä Hausjärven kunnan ja 
Hyvinkään Veden kanssa vesitalouslupaa eli käytännössä pohjavedenotto- 
lupaa Hikiän pohjavedenottamolle. Lupa saatiin marraskuun 20. päivänä 
2007 ja tämä yhteishanke saattoi edetä. Yhteishankkeen arvioitiin valmis- 
tuvan muutaman vuoden kuluttua. 

Keskeiset muutokset 


Riihimäen vesihuollon ja sen kehityksen keskeisiä tapahtumia ja havaintoja 
on koottu seuraavaan taulukkoon. 


Taulukko: Riihimäen vesihuollon historian vaiheista nousee esille monta 
keskeistä havaintoa. 


1. Jo yli sata vuotta sitten Riihimäki oli kuulu hyvästä pohjavedestään. 
Pohjavesi onkin yksi Riihimäen vesihuollon peruspilareista. 


2. Vesilinna on ollut tärkeässä roolissa vesihuollossa, mutta myös osa- 
na kaupunkikuvaa. 


3. Keskustelu pinta- ja pohjavedestä on Riihimäellä ratkaistu pohjave- 
den eduksi. Pintavesisuunnitelmia on ollut esillä, mutta esimerkiksi 
Päijänne-hankkeesta jäätiin perustellusti pois. Kasvava vedenkulutus 
asetti haasteita. 


4. Jätevesille harkittiin useampaa puhdistamoa, mutta päädyttiin ra- 
kentamaan yksi. 


5. Jäteveden puhdistuksessa kohdattiin vuosien varrella haasteita. Rii- 
himäen keskeinen sijainti asetti myös uusia puhdistusvaatimuksia. 


6. Vesilaitoksen organisaatio on muuttunut ajan hengen mukaisesti ja 
kulkenut tien kunnalliseksi liikelaitokseksi. 


7. Vedenhankinnassa on painotettu varmuutta ja turvallisuutta, naa- 
purikuntien kanssa on tehty ja tehdään oivallista yhteistyötä. 


Koko Suomen vesihuoltokenttä on ollut monien muutosten kohteena lä- 
hihistoriassa. Pertti Isokangas 20.2.2009 kiteytti haastattelussa keskeiset 
muutokset Riihimäen vesihuollossa viimeisten vuosikymmenien aikana 
seuraavasti: 


Viimeaikaisista muutoksista merkittävä on liikelaitostoiminta, koska se toi 
taloudellista itsenäisyyttä, selkeytti omistajapolitiikkaa ja sillä pystytään 
taloudellisesti vastaamaan saneerauskierteeseen, laadullisiin muutoksiin, 
varmuustekijöihin jne., jotka ovat tätä päivää. Asiakkaan kannaltahan 
tämä laadullinen ja varmuuskehitys johtaa nouseviin taksoihin. Nämä ovat 
olleet isoja asioita laitoksen toiminnan järjestämisen kannalta ja ehdotto- 
man välttämättömiäkin siinä mielessä, että nytkin vaikka kuntatalouden 
kurjuus on päällä, niin tämä on suht terveellä pohjalla oleva laitos. 


Sata vuotta vesihuoltoa 


Jos ihan ympäristön näkökulmasta ajatellaan, niin tuohon liittyy veden- 
hankinnan varmuuden muutokset, se on iso muutos kun me saadaan raa- 
kaveden- ja vedenhankinta kuntoon. Ympäristön ja vesistön näkökulmasta 
jätevesienkäsittelyn paraneminen on ollut jatkuvaa kehittymistä. Totta kai 
siellä on haasteita vastassa, lietekysymykset ovat tällä hetkellä vähän joka 
kylässä valinkauhassa jollain tapaa. Meillä oli kymmenkunta kuntaa mu- 
kana, kun etsittiin lieteratkaisua Kiertokapula OY:n johdolla, mutta se han- 
ke kaatui. Systeemi olisi ollut terminen kuivaus. Hanke kaatui siihen, että 
mitä sille tuotteelle tehdään, että onko se nollahintaista vai pitääkö siitä 
vielä maksaa, kun sitä viedään eteenpäin. Siinä on ravinnearvo-ongelmia 
lannoitekäytön kannalta. Onko yleinen hyväksyttävyys olemassa? Tällä het- 
kellä me poltetaan liete Ekokemillä. 


Myös taksarakenneuudistus oli tärkeä, se liittyi pääomarahoitushuoltoon, 
jota ilman taas ei saneerausrahoitusta voida turvata. 


Tulevaisuuden haasteet 


Markku Lamminsivu kertoi 2.3.2009 haastattelussa tulevaisuuden haasteis- 
ta seuraavasti: 


- Kyllä saneeraus vie pitkään, teräsputkea on vielä joku 30 kilometriä maas- 
sa, viemäreitä on. Sadevesien erittely tulee jatkumaan pitkälle, että pystyy 
viemäreihin ja puhdistamoille menevää ylimääräistä sadevesikuormaa 
pienentämään. 


2004 oli ihan täysi katastrofi vuosi niissä sateissa. Heinäkuun lopussa Riihi- 
mäellä satoi eniten Suomessa, tulvi koko tuo. Peltosaaressa oli niin tyhmästi 
tehty, kerrostalojen sähköpääkeskukset tehty kellareihin ja niihin nousi vesi, 
joutuivat vetämään sähköjä poikki kolmesta talosta. Oli alueita myös joissa 
sekaviemäröinti johti siihen että oli kovia tulvia. Saneerauksessa ja puuttu- 
vien sadevesiviemärien rakentamisessa kyllä riittää haastetta pitkälle. 


Haasteet summasi laitoksen johtaja Kari Korhonen näin haastattelussa 
3.3.2009: 


- Haasteena on tietysti jätevesiverkko, joka tulee vain rakentamalla kuntoon 
ja kestää varmaan kymmenen vuotta ennen kuin ollaan hyvällä tasolla. 


- Riskejä on kartoitettu yhteisessä pohjavesien suojelusuunnitelmassa. Öljy- 
säiliöitä on Riihimäellä aika paljon, joista ei ole ihan tietoutta, kukaan ei 
välttämättä tiedä missä ne ovat. Niissä on tietty seuranta- ja valvontavel- 
vollisuus, jota palotoimi nyt hoitaa. Vuosi sitten keväällä kun asiasta pa- 
laveerattiin, niin Riihimäellä niiden kunto oli aika hyvin tiedossa, mutta 
Hausjärvellä esim. ei ollut ihan tarkkaa kuvaa mikä niiden tilanne on. Oi- 

tin pohjavesialuehan Hausjärvellä on pilattu. Siellä on ollut pesula, jonka 
käyttämät aineet ovat saastuttaneet pohjaveden. 


- Puhtaan veden saannin turvaaminen on ykkösasia. Se on elämän ja kuo- 
leman kysymys, että hyvää vettä on riittävästi saatavana. 


Vuosi 2017 


Vuonna 2017 Riihimäen Veden toiminta jatkui normaalilla tavalla. Vuon- 
na 2009 esitettyihin tulevaisuudenhaasteisiin on pystytty vastaamaan hy- 
vin. Strategiansa mukaisesti vesihuoltoliikelaitos vei eteenpäin vedenhan- 
kinnan varmuutta ja turvallisuutta edistäviä hankkeita. Vuosina 2015-16 
toteutettu Herajoen vesilaitoksen saneeraus parantaa vedenkäsittelyn toi- 
mintavarmuutta ja parantaa Herajoen vesilaitoksen tuottaman veden laa- 
tua. Hankkeen kokonaiskustannusarvio on 3,2 milj. euroa. Kustannukset 
vuonna 2016 olivat 2,4 milj. euroa. 


Merkittävimmät verkostojen saneerauskohteet olivat aluesaneeraukset 
Hirsimäessä ja Uramossa. Varakapasiteetin hankinnasta Hyvinkäältä so- 
vittiin Hausjärven ja Hyvinkään kanssa uusitun vedenhankintasopimuk- 
sen yhteydessä. Herajoen vesilaitoksen saneeraus saatiin valmiiksi vuonna 
2016. Jätevesikaivoja saneerattiin 9 kpl. Riskienhallintaprosessia kehitettiin 
osallistumalla kaupungin valmiussuunnittelutyöhön ja käynnistettiin oman 
varautumissuunnitelman päivitys. 


Herajoen vedenottamolta pumpattiin vuonna 2016 vettä verkostoon 979 
249 m”, Piirivuoren vedenottamolta 1 249 685 m? ja Kormun vedenotta- 
molta 534 358 m?. Hikiän vedenottamolta pumpattiin Riihimäelle 132 680 
m°. Kokonaispumppaus verkostoon oli 2 630 612 m°. 


Riihimäen jätevedenpuhdistamolla käsitellään Riihimäen sekä pääosa Lo- 
pen ja Hausjärven jätevesistä. Vuonna 2016 jätevedenpuhdistamolla käsi- 
teltiin jätevettä 4 610 817 m?, josta Lopen jätevesien osuus oli 8,2 % (378 
594 m*) ja Hausjärven jätevesien osuus 8,3 % (380 881 m’). 


Riihimäen Veden toiminta-alueella on vesijohtoverkostoa 235 298 m, jäte- 
vesiverkostoa 191 572 m ja hulevesiverkostoa 123 049 m.“ 


401 http://www.riihimaenvesi.fi; Toimintakertomus 2016. 


Sata vuotta vesihuoltoa 


Riihimäen Veden toimitusjohtaja Jarmo Rämö. (Katko) 


Haastattelu 


Riihimäen Veden toimitusjohtaja Jarmo Rämö kuvailee pitkän aikavälin 
kehitystä yhdeksän eri näkökulman kautta 7.10.2016. 


(i) Vesihuollon keskeiset valinnat Riihimäellä 


I Jätevedenpuhdistamo ja sen sijainti. Kaupunki sijaitsee jätevesien kan- 
nalta vedenjakajalla: Suurempi osa verkostosta kuuluu Vantaanjoen vesis- 
töön, pienempi osa Kokemäenjoen vesistöön. Jätevedenpuhdistamo sijait- 
see Vantaanjoen varressa. Siellä käsitellään kaikki Riihimäen jätevedet sekä 
Hausjärven ja Lopen jätevedet. 


Riihimäellä lienee ollut ensimmäinen puhdistamo, jolla oli nitrifikaation 
puhdistusvaatimus. 


II Liikelaitoksen perustaminen vuonna 2002 toiminnan ja rahoituksen kan- 
nalta. Muun muassa saneeraus alkoi tämän jälkeen. 


III Vedenhankinnan yhteistyö. Herajoella on ainoa oman kaupungin otta- 
mo; yksi Riihimäen omistama ottamo on Hausjärven puolella ja Kormussa 
Lopen kanssa on yhteinen ottamo (Lopelle varaottamo). Lisäksi Riihimäki 
on osakkaana Hikiän pohjavesihankkeessa (varavesilähde). 

IV Aika myöhään 1970-luvulle saakka rakennettiin sekaviemäreitä, mikä 
lienee varsin poikkeuksellista Suomessa. Sekaviemäreitä on vielä jäljellä 
noin 30 km. 


Noin 10—20 vuotta vielä riittää poistettavaa, saneerauksessa nämä kohteet 
on kaivettava auki. 


Helsingissä on virallinen päätös päästä eroon sekaviemäreistä, mikä kestää 
kuitenkin pitkään, koska verkostoja on hankala muuttaa vanhojen kaupun- 
kien keskustoissa. 


(ii) Tulevaisuudessa odottavat ratkaisut 


I Jos Riihimäki, Loppi ja Hausjärvi eivät päädy kuntaliitokseen, seudullinen 
yhtiö voisi tulla kyseeseen viimeistään 10-20 vuoden kuluttua. 


II Vedenhankinnan turvaaminen. Veden tarpeen kasvu on mahdollista ja 
siksi yhteistyössä GTK:n ja Hämeen ELY:n kanssa tehdään pohjavesivaro- 
jen tutkimusta. 


II Digitalisaatio etenee: kulutuksen seuranta, pilvipalvelut jne. 
(iii) Henkilöstö 


Viime vuosina henkilöstömäärä on noussut muutamalla. Lähiaikoina ei 
ole merkittäviä muutoksia odotettavissa, koska kunnissa on tiukka henki- 
löstöpolitiikka. Koulutustasoa on pyritty nostamaan. Diplomi-insinöörejä 
on tällä hetkellä vain yksi. Lähivuosina on jäämässä eläkkeelle vain yksi in- 
sinööri ja hänen tilalleen ollaan palkkaamassa taloushallinnon ihmistä. Tu- 
levaisuudessa selvitetään uuden/uusien esim. DI:lle soveltuvan vakanssin 
tarvetta. Näyttää siltä, että insinöörikoulutuksen saaneet eivät ole työnjoh- 
toon kovin halukkaita. 


(iv) Saneerausvelka 


Liikelaitos on edistänyt saneerausta, jota tehdään 2-3 kilometriä vuodessa. 
Vuotovesien (talousvesi) hallinta on myös edistynyt, kun jätevesipuolella 
tämä on hankalampaa. Sekaviemärimaksu liittyy hulevesimaksuun. Se- 
kaviemärin perusmaksu tuplataan kolmessa vuodessa; ja nelinkertaiseksi 
kuudessa vuodessa, mikä kannustaa niiden poistoa. 


Varsinaiset saneeraukset teetetään ulkopuolisilla urakoitsijoilla saneeraus- 
alue kerrallaan: 1-2 työryhmää touko-lokakuussa. Oma porukka valvoo 
saneerausta. 


Yleensä käytetään eri urakoitsija lähistöltä: Forssa, Loppi ja Hämeenlinna. 
Joskus on ollut huonompia kokemuksia; jolloin toteutusaika on venynyt. 

Ensi vuodelle saneerausmäärärahaa supistettiin 800 000 eurolla. Päästään 
alkuperäiseen saneeraustavoitteeseen kuitenkin, koska isoja uudisrakenta- 
miskohteita on siirtynyt ensi vuoteen. 


(v) Vesihuoltoverkostot 


Näyttää siltä, että kaavailtu alueellinen vesiyhtiö ei etene. Riihimäellä koe- 
taan, että riihimäkeläiset joutuisivat tukemaan Hausjärven ja Lopen vesi- 
huoltoa. Lopen jätevedet käsitellään Riihimäellä. Herajoen vesilaitos on 
saneerattu. Aluesaneerausta tehdään vuosittain 2-3 km. 


(vi) Tuloutusvaatimus 


Liikelaitoksen perustamisesta lähtien tuloutusvaatimus on ollut 7 % perus- 
pääomasta eli noin 0.5 milj. /a. Vuositasolla tuloutustaso liikevaihdosta on 
kuitenkin laskenut. 


(vii) Suomen vesihuollon vahvuudet 


Vesihuollon neuvottelupäivillä syyskuussa oli esillä Tanskan esimerkki. 
Odensessa ovat kovasti edellä siellä meitä. Vesilaitos tekee ulkopuolisille 
maksua vastaan palveluita. Niistä saamiaan tuloja laitos käyttää kansainvä- 
liseen toimintaan. 


Suomessa isommilla laitoksilla olisi enemmän resursseja antaa tähän toi- 
mintaan. Rämö oli itse Keniassa vuosina 1993—95 (syys-toukokuussa) kak- 
si talvea tutkimustehtävissä ja pääsi näkemään paikallisen vesihuollon tilaa. 


Poliittisissa puheissa muistetaan, kuinka Suomi on vesihuollossa edelläkä- 
vijä mutta todellisuudessa kansainvälisen yhteistyön tukeminen unohtuu. 


(viii) Vesihuollon näkyvyys 

Kirjahanke kuten tämä. Yksittäisen laitoksen on vaikeampi toimia, mutta 
VVY:n kampanjoissa on oltu mukana. Kaupungin tiedotuslehdessä on ve- 
sihuoltolaitoksella omat sivut, jotka löytyvät netistä. Toimintakertomukset 
ovat myös saatavissa netistä. 

(ix) Pitkän aikavälin kehitys 

Suomessa vesihuolto on keskimäärin suhteellisen hyvällä tasolla. Var- 


muusasiat ovat tapetilla, samoin tarve lisätä yleistä tietoisuutta ja puhtaan 
veden merkitystä ihmisille. 

TUUSULAN SEUDUN N 
VESILAITOS KUNTAYHTYMÄ 


Tuusulan seudun vesilaitos kuntayhtymä palvelee Järvenpään, Keravan, Si- 
poon ja Tuusulan kaupunkeja. Yhtymä perustettiin vuonna 1967. Yhtymä 
hoitaa vedenhankinnan ja myy veden kaupunkien omille jakelulaitoksille 
edelleen käyttäjille toimittamista varten. Kuntayhtymä on yksi vesihuollon 
ylikunnallisen yhteistyön vaihtoehto. 


Historiaa» 


Keski-Uudellamaalla pääkaupunkiseudun pohjoispuolella sijaitseva Tuusu- 
lan seutu tunnetaan maassamme parhaiten Tuusulan Rantatien taiteilija- 
yhteisöstä, joka syntyi 1800- ja 1900-lukujen vaihteessa. Tuusulan seudun 
vesilaitos kuntayhtymän kautta Järvenpään, Keravan, Sipoon ja Tuusulan 
vedenkäyttäjät saavat talousvetensä koko alueen kattavasta, yhtenäisestä 
johtoverkosta. Järjestelmään kuului vuoden 2007 alussa yhteensä 13 pohja- 
ja tekopohjavesilaitosta, parikymmentä säätö- ja pumppausasemaa, seitse- 
män vesitornia sekä 160 km taajamien välisiä yhdysvesijohtoja. Verkoston 
kautta sai juomavetensä 110 000 kuluttajaa sekä merkittävimpinä tuotanto- 
laitoksina Sinebrychoffin panimo Keravalla ja Ingmanin meijeri Sipoossa. 
Perustajakuntien ohella tulivat varsinaisiksi asiakkaiksi Kellokosken sairaa- 
la ja Mäntsälä vuonna 2001. Osakaskuntien vesi- ja viemärilaitokset hoita- 
vat jakelutoiminnan omilla alueillaan, kun viemäröinnistä ja vesiensuoje- 
lusta huolehtii Keski-Uudenmaan vesiensuojelun kuntayhtymä. 


Kellokosken sairaalaan rakennettiin 1930-luvun lopussa Tuusulan seu- 
dun ensimmäinen laitostyyppinen vesilaitos, joka siirtyi TSV:n omistuk- 
seen vuonna 2001. Toinen varhainen vesihuoltohanke oli Keravan kaup- 
palan ensimmäinen vedenottamo 1950-luvun alussa. Tuusulaan ryhdyttiin 
1960-luvulla rakentamaan kunnan toimesta liikekeskuksiin keskitettyjä 
vesijohto- ja viemäriverkostoja. Vuonna 1958 oli Hyrylän ympäristössä 
tehty maastotutkimus yhteisen vedenottopaikan löytämiseksi Hyrylää ja 
Kirkonkylää varten. Seuraavana vuonna aloitettiin Jäniksenlinnan, Kello- 
kosken, Rusutjärven ja Perä-Hyrylän vedenottamoiden tutkimukset ja koe- 
pumppaukset. Järvenpäässä rakennettiin vesijohtoja ja viemäreitä ainakin 
jo 1950-luvulla. 


Kuntayhtymiä Suomessa on käytetty alueellisessa vedenhankinnassa vuo- 


desta 1954, jolloin perustettiin Raisio-Naantalin vesilaitos kuntainliitto. 
Tuusulan seudulla vastaava kuntainliitto perustettiin vuoden 1967 lop- 

pupuolella. Samoihin aikoihin Tuusulan seudun vesilaitos kuntainliiton 
kanssa alkoi syntyä erityisesti Pohjanmaan jokilaaksoihin myös tukkuve- 
denhankintaan perustuvia järjestelyjä. Kuntayhtymien sijasta ne toimivat 
kuntien omistamina ylikunnallisina osakeyhtiöinä. Konsulttiyritysten kon- 
taktit Ruotsiin tiettävästi vaikuttivat kuntayhtymän valintaan Tuusulan 
seudulla. 


Vesilaitos kuntainliiton alkuvaiheet 


Vuonna 1964 tie- ja vesirakennushallitus sai tehtäväkseen laatia Kiireelli- 
sesti yleissuunnitelman Etelä-Suomen käyttövedenhankinnasta yhteistoi- 
minnassa alueen kuntien ja teollisuuden kanssa. Syyskuussa 1964 aloitet- 
tiin Tuusulassa Helsingin maalaiskunnan, Järvenpään, Keravan ja Tuusulan 
yhteistä vedenhankintaa koskevat neuvottelut. Kolmannessa kokouksessa 
esitettiin, että Tuusula, Kerava ja Järvenpää muodostavat oman pohjoisen 
suunnittelualueen. 


Vuonna 1965 laadittiin selvitys seudun pohjavesivaroista: eniten käyttä- 
mättömiä pohjavesiä oli Tuusulassa. Alueellisesta yhteistyömuodosta pyy- 
dettiin lausunnot Maalaiskuntien liitosta ja Kaupunkiliitosta, jotka molem- 
mat puolsivat kuntainliittoa. Raisio-Naantalin vesilaitos kuntainliitto lienee 
toiminut eräänlaisena mallina. 


Tuusulan seudun vesilaitos (TSV) kuntayhtymän virallisena syntymäpäivä- 
nä voidaan pitää 12.10.1967, jolloin kuntainliiton perussääntö vahvistettiin. 
Vesilaitoksen tehtäväksi tuli huolehtia jäsenkuntiensa vedenhankinnasta 
ja hankkia omistukseensa vedenottoalueita sekä rakentaa ja ylläpitää ve- 
denottamoita ja vesijohtoja. Kuntainliiton tuli pyrkiä myös tulevaisuudessa 
turvaamaan jäsenkuntiensa vedenhankintaa tutkimalla mahdollisia pohja- 
vesiesiintymiä ja osallistumalla Etelä-Suomen vedenhankinnan järjestelyyn. 
Toiminnan tuli olla itsensä kannattavaa, mutta voittoa tuottamatonta. Vesi- 
laitoksen tuli periä kunnille myymästään vedestä kuutiometrihinta, joka on 
jokaiselta jäsenkunnalta sama. 


Tuusulan seudun vesilaitos kuntainliitto aloitti toimintansa vuoden 1968 
alusta. Vesilaitoksen ensimmäiseksi päätoimiseksi johtajaksi valittiin 
15.8.1968 diplomi-insinööri Martti Myllyvirta. Firan pohjavedenottamo 
otettiin käyttöön helmikuussa ja Jäniksenlinnan ottamo marraskuussa 
1970. Vaikka Jäniksenlinnan pohjavedenottamo sijaitsi tuohon aikaan asu- 
tuksen kannalta erämaassa, uhkasi sitä jo tuolloin lähellä oleva Terrisuon 
kaatopaikka. 


219 


Juuti, Katko & Rajala 


220 


Päijänne-tunneli ja tekopohjavesilaitokset 


Etelä-Suomen vedenhankinnan yleissuunnittelu eteni niin, että helmikuus- 
sa 1971 pidettiin Tuusulassa Päijänne-tunnelihankkeen alkukokous. Ke- 
sällä 1972 TSV:stä tuli suunnitelmaa toteuttavan Pääkaupunkiseudun Vesi 
Osakeyhtiön osakas. Jäniksenlinnan alueella tehtiin kokeita ja varmistet- 
tiin, että tunnelivedestä voidaan valmistaa käyttövettä. 


Päijänne-tunneli, joka on 120 km pitkä, rakennettiin kolmessa vaiheessa 
vuosina 1973—82. Toisen vaiheen valmistuttua vuonna 1979 voitiin sen 
vettä johtaa imeytettäväksi Jäniksenlinnan alueelle. Päijänne-tunnelilla oli 
ratkaiseva merkitys Keski-Uudenmaan ja koko Etelä-Suomen vedenhan- 
kinnan kannalta. Vaikka vedenkulutuksen ennusteet osoittautuivat liian 
suuriksi, ei koko seutukunnan vedenhankintaa olisi voitu kohtuudella muu- 
toin hoitaa. 


Vuonna 1999 havaittiin Päijänne-tunnelissa kuitenkin sortuma. Aiemmin 
sataprosenttisen varmana pidetty tunnelirakenne jouduttiin peruskorjaa- 
maan yläpuoliselta osuudeltaan lisävahvistuksin syksyllä 2001. Näin tunneli 
ei ollutkaan ikuinen ratkaisu. TSV:n vedenjakelu pystyttiin kuitenkin hoi- 
tamaan erityisjärjestelyin. Päijänne-tunnelin eteläinen osa peruskorjattiin 
vuonna 2008.1 


Teknologiaa kehitetään 


Laitoksen perustamisesta lähtien oli esillä tavoite hankkia vesilaitoksen toi- 
mialueen vedenottamot kuntainliiton haltuun, mikä toteutui vuonna 1986. 
Tuusulan seudun vesilaitoksella on kehitetty erilaisia menetelmiä pohjave- 
den käsittelemiseksi ja tekopohjaveden valmistamiseksi. Keskeisiä mene- 
telmiä aikajärjestyksessä ovat olleet VYR-menetelmä, allasimeytys, hidas- 
suodatus, kalkkikivisuodatus, sadetus imeytysmenetelmänä, UV-käsittely 
ja hiekkapikasuodatus. 


Vesilaitos on tehostanut pohjavesivarojensa ja kaivojensa suojausta sekä 
tehnyt jatkuvasti saneerauksia, laajennus- ja muutostöitä. Vesilaitos on te- 
hostanut pohjavesikaivojensa suojausta vedenottamoilla ja pumppaamoil- 
la sekä tehnyt jatkuvasti saneerauksia, laajennus- ja muutostöitä. Vuonna 
2006 Tuusulan seudun vesilaitos myi vettä keskimäärin 24 260 kuutiomet- 
riä vuorokaudessa. Jäniksenlinnassa ja Rusutjärvellä valmistettiin tekopoh- 
javettä, jonka osuus kokonaisvesimäärästä oli 72 prosenttia. 


403 Pääkaupunkiseudun Vesi Oy 2008. Päijänne-tunnelin peruskorjaus valmistui. 

Tuusulan seudun vesilaitos on käyttänyt ja kehittänyt automaatiota, jonka 
avulla voidaan toimia noin 50 x 50 km laajuisella alueella. Näitä ratkaisuja 
ovat olleet erityisesti: (i) Oy Siemens Ab:n kaukovalvontalaitteisto v. 1972 
(ii) liittyminen Tuusulan kunnan kunnallistekniseen radiopuhelinverkkoon 
vuonna 1977 (iii) mikroprosessorilaitteisto vuonna 1983 (iv) vedenjakelu- 
järjestelmän ATK-valvomon kolmannen sukupolven ohjelmat 1987 (v) oma 
radiopuhelintaajuus ja radiopuhelinverkon uusinta vuonna 1992 (vi) uusi 
vedenottamoiden etäkäyttöjärjestelmä vuonna 1994 (vii) automaattinen 
pohjaveden pinnakorkeuden mittausjärjestelmä vuonna 1998 (viii) kauko- 
käyttöjärjestelmän kokonaisuudistus vuonna 1999, ja (ix) tietojärjestelmien 
palomuurisuojaus vuonna 2003. 


Pohjavesistä ja -alueista kampaillaan 


TSV on alkuvuosista lähtien pyrkinyt suojelemaan pohjavesialueita vaa- 
ralliselta toiminnalta, saattamaan pohjavesialueita omistukseensa ja kun- 
nostamaan vanhoja soranottoalueita. Vuonna 1981 Firan vedenottamon 
viereen kaivettuun sorakuoppaan suunniteltiin moottoriurheilun käyttöön 
vapaa-ajan keskusta, mikä saatiin ajoissa estetyksi. Terrisuon kaatopaik- 
ka oli vesilaitokselle uhkana Jäniksenlinnan pohjavesille jo 1970-luvulla. 
Kovan julkisen keskustelun jälkeen kaatopaikka määrättiin suljettavaksi 
30.6.1987. Tuusulan valtuusto myönsi samalle alueelle luvan uudelle kaato- 
paikalle, josta alkoi värikäs julkinen taistelu. 


Maaliskuussa 1992 todettiin tiesuolauksen olevan uhka ainakin Söderkul- 
lan ja Koskenmäen vedenottamoille. Vuonna 1993 jouduttiin Söderkullan 
laitos ottamaan pois käytöstä liuotinainepitoisuuden vuoksi. Eräänlainen 
käännepiste koettiin, kun elokuussa 1995 Tuusulan kunnanhallitus päät- 
ti lunastaa Valtionummen ja Terrisuon tilojen soranotto-oikeudet. Vuosi- 
kymmenen loppupuolella ryhdyttiin täyttämään vanhoja soramonttuja ja 
kunnostamaan niitä metsittämällä. Syyskuussa 2000 myönsi Uudenmaan 
ympäristökeskus Tuusulan seudun vesilaitos kuntayhtymälle vuosittaisen 
ympäristöpalkintonsa. Näin vesilaitos sai julkisen tunnustuksen tekemäs- 
tään aktiivisesta työstä erityisesti pohjavesien suojelun osalta. 


Vuonna 2007 viimeiset pohjavesialueiden suojelusuunnitelmat olivat te- 
keillä. Pohjavesialueiden suojelemiseksi ja ottamiseksi yhteiseen käyttöön 
on tarvittu lähes 40-vuotinen kamppailu. Haasteita on kuitenkin myös jat- 
kossa kaavoituksen ja lisääntyvän liikenteen osalta. 

Veden käyttö tehostuu ja verkosto laajenee 


Alkuvuosina TSV:n veden ominaiskulutus (litraa asukasta kohti vuorokau- 
dessa) kasvoi kuten muuallakin Suomessa vuoteen 1974 saakka, jolloin se 
oli suurimmillaan 348 l/asxvrk. Tämän jälkeen se on laskenut ja tasaantu- 
nut 175 litraan eli noin puoleen maksimiarvostaan. 


Alussa käytettiin valurautaputkia, joiden osuus vuonna 2007 oli vain 10 
prosenttia. Ensimmäiset muoviputket asennettiin vuonna 1971 ja asbesti- 
sementtiputkia asennettiin vuosina 1974-86. Erityisesti 1980-luvun lopulta 
lähtien on kasvanut PVC-putkien osuus, joka vuonna 2006 oli noin kolme 
neljäsosaa käytössä olevista putkijohdoista. Runkoverkoston rakenne on 
muuttunut puumaisesta haarajärjestelmästä kohti silmukkamaista järjes- 
telmää, joista jälkimmäistä pidetään toimintavarmuuden kannalta parem- 
pana. 


TSV:n vastuulla vuonna 2006 olleiden vesitornien varastotilavuus oli yh- 
teensä 6 600 kuutiometriä, mikä vastaa noin 27 prosenttia keskimääräises- 
tä vuorokausikulutuksesta. Tämä luku on varsin alhainen muihin vesilai- 
toksiin verrattuna. Vuonna 2007 valmistui vesitorni Hyrylään ja ja vuonna 
2008 Etelä-Keravalle. 


Kuntayhtymä vesilaitostoiminnassa 


Vuoteen 1996 saakka kuntayhtymän valtuusto ja hallitus valittiin nelivuo- 
tiskausiksi, jonka jälkeen yhtymähallitus on nimetty kerrallaan kahdeksi 
vuodeksi. TSV:n luottamushenkilöpaikat ovat olleet ja ovat arvossapidet- 
tyjä ja haluttuja. Yhtenä keskeisenä toiminnan kehittämismuotona ovat ol- 
leet pääosin yhtymän hallitukselle järjestetyt seminaarimatkat. Niissä on 
vierailtu kohdekaupungin vesilaitoksella, pidetty alustuksia ajankohtaisista 
aiheista ja tehty ryhmätöitä. 


TSV:ssä on henkilökunnalle järjestetty mahdollisuuksia osallistua koulutuk- 
seen ja sitä kautta kehittää ammattitaitoaan ja osaamistaan. Vesilaitoksen 
edustajat ovat olleet aktiivisia luennoitsijoita kursseilla ja neuvottelupäivil- 
lä. TSV on ensimmäisestä rakennushankkeesta lähtien ostanut kilpailuun 
perustuvia suunnittelu- ja urakointipalveluita, laitteistoja ja muita toimek- 
siantoja yksityiseltä sektorilta ja samalla ollut yhteistyössä peruskuntiensa 
kanssa. Tuusulan seudun vesilaitos on vuosien varrella ollut mukana tutki- 
mus- ja kehittämishankkeissa niin kansallisella tasolla kuin omalla laitok- 
sellaan. Yhtymähallituksen ulkomaille suuntautuneiden seminaarimatko- 
jen ohella vesilaitoksella on ollut muutakin kansainvälistä kanssakäymistä. 
Vesilaitos tuli Vesihuoltoliiton jäseneksi vuonna 1981 ja on ollut aktiivisesti 

TSV:n konttori. (Juuti) 


mukana myös edellisen seuraajan eli Suomen Vesilaitosyhdistyksen (VVY) 
toiminnassa. 


Tuusulan seudun vesilaitoksella on kokoonsa nähden ollut hyvin monipuo- 
lista sosiaali- ja virkistystoimintaa. Laitos on vuodesta 1968 lähtien pitänyt 
järjestelmällisesti yllä leikekirjaa vesilaitosta koskevista lehtikirjoituksista. 
TSV on perinteisesti palkannut koululaisia ja opiskelijoita kesäharjoitteli- 
jaksi tai opinnäytteentekijäksi. Vesilaitokseen on käynyt tutustumassa alan 
ammattilaisia ulkomailta ja kotimaasta sekä opiskelija- ja koululaisryhmiä. 
Maaliskuun 23. päivänä 1999 TSV sai ensimmäisenä suomalaisena vesilai- 
toksena ISO-9001 laatusertifikaatin. 


Esimerkit kuntayhtymän osallistavasta ja demokraattisesta päätöksente- 
osta, asiantuntijoiden vierailuista laitokselle, monipuolisesta sosiaali- ja 
virkistystoiminnasta ja siihen liittyvästä yhteisestä tekemisestä sekä enna- 
koivasta tiedotustoiminnasta ja muusta näkyvyydestä kuvaavat kaikki osal- 
taan laitoksen erinomaista me-henkeä. 

Keskeisiä havaintoja 


Haastatteluiden ja muiden keskustelujen pohjalta keskeisimmiksi vesilai- 
toksen pitkän aikavälin strategisiksi valinnoiksi tai tapahtumiksi nousevat 
erityisesti seuraavat: (i) pohjavesiesiintymien paikallistaminen 1960-luvulla 
(ii) pääjohtojen tekeminen: kunnat käyttävät ja maksavat niistä korvauk- 
sen (iii) veden tasahinta (iv) raakaveden hankinta Päijänne-tunnelista (v) 
Sipoon mukaantulo vuonna 1982 ja (vi) vedenottamoiden osto kunnilta 
vuonna 1986. 


Tuusulan seudun vesilaitoksen keskeiset kehitysvaiheet voidaan kiteyttää 
seuraavasti: 


(i) Kuntayhtymä sopii hyvin tällaiseen maantieteelliseen alueeseen, jossa 
pohjavedet ovat alueen toisella laidalla ja muualla on vesivaroista puutetta. 


(ii) Laitoksella on ollut ja on demokraattinen päätöksenteko. Vesi ei ole kui- 
tenkaan ollut puoluepoliittinen kysymys, vaan sitä on hoidettu ja edistetty 
yhteisen edun nimissä. 


(iii) Teknologian kehitys ja kehittäminen ja automaation hyödyntäminen 
on keskeinen edellytys sille, että TSV on pystynyt ja pystyy toimimaan näin- 
kin laajalla alueella. 


(iv) Vesilaitosta on aina pyöritetty tehokkaasti pienellä henkilöstömäärällä. 


(v) Pohjavesien suojelu on tullut esille kriittisessä sävyssä jo 1970-luvun 
alusta ja on vaatinut vesilaitokselta aktiivista toimintaa ja uskallusta joiden- 
kin peruskuntien vastustuksesta huolimatta. 


(vi) Vesilaitos on alusta lähtien ostanut hyvin paljon kilpailuun perustuvia 
suunnittelu- ja urakointipalveluita ja laitteistoja yksityisiltä yrityksiltä. 


(vii) Tuusulan seudun vesilaitos on harjoittanut aktiivista ja ennakoivaa tie- 
dotustoimintaa jo 1960-luvulta. 


(viii) Kuntayhtymä on yksi varteenotettava vesihuollon alueellisen yhteis- 
työn vaihtoehto. 


Tuusulan seudun vesilaitos ottaa pääosan raakavedestä Korpimäen pump- 
paamolta Nurmijärveltä. Samoilla seuduilla kansalliskirjailijamme Aleksis 
Kivi pohti varhaisempaa vesihuoltoa 1870 ilmestyneessä Seitsemän Veljes- 
tä teoksessaan Laurin sanoin: ”Mutta siitä on paras, etten ole varas, etten 
ole loannut kenenkään kaivoa, enkä halaillut toisen miehen vaimoa”. 

Vuosi 2017 


Tuusulan seudun vesilaitos kuntayhtymä operatiivisen toiminnan yhdistä- 
minen Keski-Uudenmaan vesiensuojelun liikelaitoskuntayhtymän kanssa 
valmisteltiin vuoden 2016 kuluessa niin, että henkilökunta ja operatiiviset 
toiminnot siirtyvät Tuusulan seudun vesilaitokselle 1.1.2018 alkaen. 


Veden laadun varmistamiseksi on jo lainsäädäntöpuolella korostettu ris- 
kien hallintaa. Kuntayhtymässä toteutettiin toimintavuoden aikana perus- 
teellinen riskienhallintaprojekti WSP (Water Safety Plan), jonka tuloksena 
kirjattiin riskikohteet laitoksilla, johtoverkoissa, vesiasemilla ja erityisesti 
pohjavesialueilla. Näitä asioita korjataan ja seurataan jatkuvana prosessina 
tarkoitukseen hankitun IT-sovelluksen avulla. 


Investointeihin vuonna 2016 vesilaitos käytti yhteensä 3,303 milj. euroa. 
Lähes koko summa kului Jäniksenlinnan tekopohjavesilaitoksen rakenta- 
miseen. Toinen investointikohde, Firan pohjavesilammikon täyttö, oli mer- 
kittävä pohjavesien suojeluhanke, jonka kustannuksiin Ympäristöministe- 
riö osallistui 50 %:n rahoitusosuudella.*"* 


Haastattelu 


Tuusulan seudun vesilaitoksen toimitusjohtaja Unto Tanttu kuvailee pit- 
kän aikavälin kehitystä yhdeksän eri näkökulman kautta 23.9.2016. 


(i) Vesihuollon keskeiset valinnat Tuusulan seudulla 


I Tämän historiateoksen nimeen viitaten yhteisen vesilaitoksen muodosta- 
minen oli 60-luvulla suuri asia. Tällä alueella oli hieman riitaa siitä, mistä 
kukin kunta ottaa vettä. Lopulta kuntien kesken alettiin tehdä yhteistyötä, 
mikä silloin ja nykyisinkin taitaa olla aika harvinaista. Päijänne-tunnelin 
myötä keksimme tekopohjaveden valmistuksen 1970-luvulla. Se on ollut 
meillä veden laadun ja riittävyyden tae. Jos tunnelia ei olisi tehty, meillä olisi 
melkoinen vesipula omien vesivarojen kanssa. 


II Luomuvesiperiaate, jolla on tietoisesti pyritty pääsemään teollisista ke- 
mikaaleista eroon. Tämä on myös saavutettu. Ainoa kemikaalinomainen 
tuote on Nordkalkin kalkkikivirouhe, joka sekin on Suomen maaperästä 
louhittu luonnontuote. 


404 Toimitusjohtajan katsaus vuodesta 2016: http://www.tsvesi.fi/tietoa-meista/toimi 
tusjohtajan-katsausf/. 

HI Pieni organisaatio, jota ei ole pyritty paisuttamaan. On käytetty mahdol- 
lisimman paljon ulkoisia palveluja, joita tällä alueella on hyvin saatavissa. 


(ii) Tulevaisuudessa odottavat ratkaisut 


Organisaation osalta olemme ottamassa lisäaskelia alueelliseen yhteistyö- 
hön. Näkisin, että se tulee tulevaisuudessa laajenemaan muodossa tai toi- 
sessa yhteistä alueellista vesilaitosta kohti. Onko kuntayhtymämuotoinen 
laitos tulevaisuuden malli vai tuleeko osakeyhtiö harkittavaksi jossain vai- 
heessa? 


Tekniikkapuolella tekopohjaveden valmistuksessa raakaveden laatu ja 
imeytysveden mahdollinen esikäsittelyn tarve tulee arvioitavaksi jossain 
vaiheessa. Viime aikoina on todettu orgaanisen hiilipitoisuuden (TOC) 
kasvua sekä Päijänteen raakavedessä että meidän laitosvedessämme, mikä 
on minusta huolestuttavaa. 


Verkkoa voidaan kehittää, kun vain sopimukset saadaan aikaan. Hyvänä esi- 
merkkinä on eilen illalla tehty hallituspäätös, että ruvetaan tekemään Etelä- 
Sipooseen isompaa johtoa parin seuraavan vuoden aikana. Tietotekniikka 
ei tule vähenemään. Esimerkkinä tästä oli hiljattain 55 automaattiventtiilin 
hankinta uudelle laitokselle. Sinne tuli ensin vanhan malliset laitteet, jotka 
kuluttivat paljon enemmän ilmaa kuin toiset. Vaihdettiin tilalle mikropiirit 
ja sirukortit, jotka säätävät ilman syöttöä. Tämän tyyppinen tekniikka on 
tuskin vähenemään päin. 


(iii) Henkilöstö 


Laitostekniikkaa on 30 vuoden aikana tullut hirveästi. Vaatimukset ovat 
kasvaneet: informaatio ym. velvollisuudet ovat kasvaneet ja kriisivalmi- 
usasiat. Tehtäväkenttä on 80-lukuun verrattuna kasvanut. Samana aikana 
on tullut vain kaksi uutta vakanssia: käyttöpäällikkö ja yksi vesilaitoksen 
hoitaja. Suhteessa tehtäväkenttään henkilökunnan määrä on pysynyt vä- 
hintäänkin kohtuullisena, ellei pienenä, kun ottaa huomioon, että meillä 
on 24 h päivystysvelvollisuus. Tänä päivänä henkilökuntavahvuus on 9 ja 
laitoksen toimitusjohtaja. Ydintoimintamme on toimittaa tukkuvettä jäsen- 
kuntien verkkoon. Olemme todenneet, ettei meidän ole kannattavaa inves- 
toida omiin traktoreihin ja kalustoihin. On paljon edullisempaa ostaa näitä 
palveluita. Esimerkiksi nämä kaivinkonepalvelut perustuvat pitkäaikaisiin 
sopimuksiin niin sanotuilta luottofirmoilta. Kilpailutuslainsäädäntö ja eri- 
tyishankintalaki otetaan toki huomioon. 


Tehtäväkenttään kuuluvat myös vesioikeuden päätösten perusteella pohja- 
veden tarkkailu, näytteenotto ja pinnan tarkkailu. On jo kymmenen vuotta 
mietitty, miten nämä saataisiin kätevästi ulkoistetuksi, jotta voisimme kes- 
kittyä veden toimitukseen, päivystykseen ja laitosten ylläpitoon. 

Tuusulan seudun vesilaitoksen toimitusjohtaja Unto 
Tanttu. (Katko) 


Päivystys on yksi ydintoiminnoistamme, jota pidän erittäin arvokkaana asi- 
ana. Se mittaa toiminnan laadun. Päivystävä henkilö asetetaan ikään kuin 
luupin alle. Kun tulee tilanne, pitää osata reagoida ja nimenomaan työajan 
ulkopuolella. Tätä ei voi ulkoistaa. 


Henkilöstöstä 25 vuoden aikana vain yksi on irtisanoutunut ja eläköity- 
misen myötä nuorennusleikkaus on saatu tehdyksi. Nuoret osaavat ikään 
kuin luonnostaan tietotekniikkaa ja vanhempi porukka on päässyt sisään 
käyttäjinä nuorempien opastuksella. Peruskoulutustaso on sama kuin aina 
on ollut — eihän Suomessa asennustason koulutusta ole. Henkilökunnassa 
kaikki tietävät keskeiset asiat päivystyksestä. Tällä hetkellä on kuusi asenta- 
jaa, joista kahdella on sähköasennuspätevyys. Periaate on se, että asennus- 
henkilö tekee kaikkia asennushommia ja että sähköammattilaiset tekevät 
omia töitään, mutta osallistuvat myös päivystykseen ja näytteiden ottoon. 


(iv) Saneerausvelka 


Liikelaitosasema on parantanut kaiketi tilannetta maan tasolla, jolloin on 
saatu enemmän itsenäistä päätösvaltaa ja omaa budjettikuria. Meillä Tuu- 
sulassa ei ole tätä ongelmaa. Meillä on itsenäinen organisaatio, jossa on nel- 
jä jäsenkuntaa, joille ei ole jaettu osinkoja. Meillä on ollut oma itsenäinen 
kirjanpito jo ties kuinka kauan, eikä meillä ole tuloutusvaatimusta isäntä- 

kunnille. On saatu pitää omat resurssit saneeraustoimenpiteisiin. Saneera- 
us on aina ollut mahdollista, jos tälle on nähty tarvetta. Saneeraus tietenkin 
lisää painetta veden hintaan, mutta pluspuolelle tulevat laatu ja toiminta- 
varmuus. Ja pitkällä aikavälillä myös taloudellisuus. 


(v) Suurempia nähtävissä olevia muutoksia 


Jäteveden ja puhdasveden tukkutoiminnat yhdistetään. Siitähän on jo pe- 
riaatepäätökset tehty, asiakirjoja valmistellaan ja ne liittyvät uuden toimi- 
tusjohtajan valintaan. Vuoden 2018 alusta Keski-Uudenmaan vesiensuoje- 
lun liikelaitoskuntayhtymän ja Tuusulan seudun vesilaitos kuntayhtymän 
operatiivinen toiminto yhdistetään niin, että KUVESin henkilökunta siirtyy 
TSV'lle ja KUVES jää toimimaan paperiyhtiönä, jonka toimitusjohtaja hoi- 
taa tehtävänsä puolipäiväisenä. TSV laskuttaa operatiivisesta toiminnasta 
KUVESia. Tätä varten valmistellaan palvelusopimuksia, esimerkiksi millä 
perusteella KUVESia tullaan laskuttamaan ja mitkä kaikki tehtävät siirty- 
vät. Todennäköisesti KUVESin toiminnoissa ei tule olemaan suorittavaa 
porrasta. 


Keskustelu kuntien yhdistymisestä on vellonut vuosikymmeniä — mielen- 
kiintoista nähdä, miten se etenee. Vesihommat elävät omaa elämäänsä joka 
tapauksessa, eikä tätä voi lopettaa. 


Metropolihallintoon liittyvänä HSY:ltä tuli jo vähän viestiä yhteisestä ve- 
sihuollosta. On vähän vellonut ilmassa, milloin HSY tulee tänne alueelle: 
KUVES-tapauksessa muutama vuosi sitten oli jo ajatuksena, että sen ope- 
ratiivinen toiminta siirtyisi HSY:lle. Täällä syntyi aluehenkeä ja vastustusta. 
HSY on kuitenkin KUVESin suurin osakas. 


Käytännön asioissa nostan hattua yhteistyölle Helsingin veden ja HSY:n 
kanssa. Näin on hoidettu välillä vaikeitakin asioita ja kaikki on sujunut erin- 
omaisessa hengessä. Meillä on ollut yhteinen kriisivesijuttukin. Puolin ja 
toisin on autettu tilanteissa, kun niitä on tullut. 


(vi) Tuloutusvaatimus 


Meidän onneksemme meillä ei ole tuottovaatimusta. Minun mielestä tulou- 
tus on Helsingissäkin ollut kohtuuttoman suurta. Mistä kriteerit tulevat ja 
millä perusteella? Jos kaupunki tai kunta on sijoittanut jonkin rahamäärän 
aikoinaan vesihuoltoon, niin mikä on kohtuullinen tuottovaatimus joskus 
sijoitetulle summalle ja kuinka paljon vesiasiakkaat ovat jo maksaneet siitä? 


(vii) Suomen vesihuollon vahvuudet 


Jos puhutaan meidän veden laadusta ja vedenkäsittelystä, luonnonmukai- 
suus ja Cleantech ovat ydinjuttuja. Niiden tuotteistaminen on markkina- 
miesten asia. Olen ollut aina vesilaitosten maailmalle ryntäämistä vastaan. 

Vesilaitosasiakkaiden rahaa riskeerataan, mikä mielestäni ei ole moraalises- 
ti oikein. Se, että avustaa liike-elämää ja on tukena ja sijoittaa kohtuullisesti 
panoksia vientitoimintaan, on ok. Mikä tällaisessa on kohtuullisuuden raja, 
on hyvä kysymys. Tällainen rooliajattelu tässä kuitenkin pitäisi olla. 


Suomalaista vesiosaamista on toki viety näyttävästi ulkomaille. Menneisyy- 
dessä on ollut kehitysapujutut, ja Tampereella koulutusta enemmän kuin 
muualla. Kuuntelin vesijohdon neuvottelupäivillä Odensen vesilaitosjohta- 
jan esitelmän ja se sai minut hieman toisiin ajatuksiin. Henkilökunnan mo- 
tivaatio ja osaamistaso voisi kohentua sillä, että on mahdollisuuksia päästä 
ulkomaille. Kyllähän se luo uutta ajattelutapaa ja voisi olla myös suomalai- 
sille vesilaitoksille eduksi. Mittakaava pitää kuitenkin muistaa, ei saa koh- 
tuuttomasti paisua. 


(viii) Vesihuollon näkyvyys 


Suurelle yleisölle jotain esimerkiksi telkkariin? HSY on mainostoimiston 
kanssa tehnyt ennen elokuvaa näytettäviä pikkubluffeja elokuvateatterei- 
hin. Esimerkiksi, mitä vessanpönttöön saa laittaa. Jos tällaisen humoristi- 
sen, lyhyen bluffin saisi telkkariin. Lisäksi mainittaisiin, että Suomessa vesi 
on halpaa ja hyvää. 


Toinen kohderyhmä, jota olen pitänyt tärkeänä, ovat koululaiset: 10—12 
vuotiaat käyvät meilläkin. Tänäkin syksyllä on muutama käynyt, he ovat 
aitoja — markkinointi tällaisiin tuntuisi järkevältä. Suuria ihmisryhmiä ei 
muutoin tavoita helposti. Jos tehtäisiin tarkoituksella vesikatkoja, kyllähän 
silloin huomattaisiin vesihuollon merkitys. 


(ix) Pitkän aikavälin kehitys 


Vertaan siihen, mikä tilanne oli noin 25 vuotta sitten ja mikä se on nyt. Po- 
sitiivisessa hengessä ajattelen tätä kehitystä: Esimerkiksi pohjavesien suo- 
jelu on kehittynyt 25 vuoden aikana huimasti. Aiemmin siitä ei välitetty. 
Nyt ovat huoltoasemat lähteneet pois pohjavesialueilta, on terästäydytty 
kaikennäköisessä suojelussa, jos ei nyt lakipäätöksiä ole enää tehty. Suun- 
nitelmilla on saatu paljon hyvää aikaan, on lisätty tietoisuutta ja ihmiset 
ymmärtävät jo tätä asiaa. 


Mulla on hyvä esimerkki koirankusettajien lempipaikasta, avonainen van- 
ha soramonttu 120 metriä meidän kaivosta. Koneet jyräävät sitä paraikaa 
umpeen. Kun tein siitä ensimmäisen lehtijutun pari vuotta sitten, niin ylei- 
sönosastolle tuli taputuksia, että ”hyvä, hyvä” Pari koiranomistajaa siellä 
tosin itki ja kuulemma heidän Facebook: sivuillaan, joita minä en tietenkään 
seuraa. Siellä koko nuoriso remakoi viikonloppuisin. Asia on saanut positii- 
visen vastaanoton ja naapurit taputtavat ihan olalle, kun sinne menee. 

Koko Suomessa on lisääntynyt viranomaistahojen yhteistyö, ympäristövi- 
ranomainen on tullut, samoin ympäristöterveydensuojelu. Erityisesti am- 
mattilainen tiedotus on tullut mukaan vahvasti. Ovat positiivisia ilmiöitä, 
vaikka joskus täällä käytännön päässä tuntuukin, että mitäs siinä nälvitte 
meidän juttuja. On hyvä, kun tulee ulkopuolinen, joka tarkistaa. 


(x) Muita ajatuksia 


Haastava juttu tälle alalle ovat asiakasvaatimukset. Ne ovat kasvaneet ihan 
huimasti. Kansalaisen oikeusturva ym. ovat ylikorostuneita nyt ja tullevat 
ylikorostumaan tulevaisuudessa. Jos yhdelle ihmiselle kerran jää shampoot 
päähän (jos ei tule vettä), hän nostaa niin ison mekkalan, että koko kunta 
”kaatuu”. Ratkaisuna tähän on positiivinen tiedotus siitä, mitä meillä voi ta- 
pahtua ja minkä näköinen on verkkohäiriö. Tein juuri vesijohtoverkon vuo- 
doista ja korjauksista lehtijutun, joka ilmestyi tämän päivän Sipoon Sano- 
missa. Sellainen aika yrmeän näköinen tilattu lehtijuttu, jollainen meillä on 
ollut aina tapana tehdä. Ei ole mitenkään kaunis katseltava. Mitä juuri nyt 
halutaan viestittää. Joskus meillä oli asiakaslehtikin, mutta sekin on jäänyt: 
Jäsenkunnat tekevät omia asiakaslehtiään, mikä on sinänsä hyvä juttu. Voisi 
saada ihmiset ymmärtämään, että shampoot voi jäädä päähän esimerkiksi 
silloin, jos kaivinkone katkaisee putken — silloin veden tulo loppuu, eikä 
sille voi mitään. 

Vesihuollon historiaa ja kehitystä voidaan tarkastella useista näkökulmis- 
ta. Tämä kirja perustuu insinööritieteisiin ja yhdyskuntarakentamiseen ja 
sisältää myös tekniikan historian ja tulevaisuuden tutkimuksen näkökul- 
mia. 


Vesihuollon tarvitsijasta vaativaksi 
kansalaiseksi 


Vesihuollon asiakkaan rooli on muuttunut radikaalisti järjestetyn vesi- 
huollon olemassaolo aikana. Ensimmäinen rooli oli järjestetyn vesihuol- 
lon tarvitsija. Kaupungeissa ja asutustaajamissa tarvittiin vettä ihmisille 
ja eläimille. Kaivojen saastuttua ja muiden ympäristöongelmien noustua 
tämä tarve tyydytettiin perustamalla vesilaitos. Kun vesihuolto saatiin ra- 
kennetuksi, alkoi tarvitsijasta tulla kuluttaja. Vettä tarvittiin enenemässä 
määrin, koska vesihuollon palvelualue laajeni ja myös ominaisvedenkulutus 
kasvoi. Esimerkiksi Helsingissä ennakoitiin jopa 500 litraa per asukas per 
päivä kulutuslukemia. Tultaessa 1990-luvulle termi asiakaslähtöisyys tuli 
vesihuollon piiriin. Vedenkuluttaja nähtiin asiakkaana, jonka odotukset 
tuli täyttää, jolloin palvelun laatuun kiinnitettiin erityistä huomiota. Termi 
asiakas ei kuitenkaan istunut vesihuoltoon osittain vesilaitosten monopoli- 
aseman vuoksi, osittain siksi, että vesihuolto on Suomessa usein järjestetty 
kunnallisena palveluna. Tällöin voidaan miettiä, onko vesihuollon asiakas 
kuntalainen vai poliitikko, joka edustaa kuntalaista. Poliitikko tilaa palve- 
lun, jonka virkamies toteuttaa'". 


Asiakas-termi korvattiinkin pian yksityishenkilöstä puhuttaessa sanoilla 
kuntalainen ja kansalainen tai voisi myös käyttää termiä kunnallinen 
kansalainen. 


Vesilaitoksen asiakkaissa voidaan erottaa kaksi pääryhmää. Ensimmäisen 
ryhmän muodostavat fyysiset asiakkaat, joilla on suora sopimus vesilaitok- 
sen kanssa. Toinen ryhmä koostuu asiakkaiden asiakkaista, joilla ei itsellään 
ole suoraa sopimusta vesilaitoksen kanssa, mutta jotka käyttävät vesilaitok- 
sen palveluja. Näitä ovat esimerkiksi kerrostaloasukkaat, hotellin asiakkaat 
ja sairaaloiden potilaat.'% 


Alegra & de Faria (1996) jakavat vesilaitosten asiakkaat ryhmiin sen mukaan, 
mikä on heidän kykynsä tehdä laatuhavaintoja vesilaitoksen järjestämäs- 


405 Heinonen 1997, Larsson & Isaksson 1997. 
406 Larsson & Isaksson 1997. 

Vesilaitos kunnallisena yksikkönä. (Heinonen 1997, Mekliniä & Näsiä 1994 
mukaillen) 


tä palvelusta. Ensiksi he erottelevat suorat ja epäsuorat palvelun käyttäjät, 
jotka molemmat ovat usein reagoivia käyttäjiä (reactive users). Epäsuorat 
käyttäjät eivät ole suoraan tekemisissä vesihuoltopalvelun kanssa, mutta he 
ovat sen vaikutusten alaisia. He saattavat reagoida mm. negatiivisiin ympä- 
ristövaikutuksiin, jotka aiheutuvat vesilaitoksen normaalista tai poikkeuk- 
sellisesta toiminnasta. He voivat reagoida myös ympäristön määrällisiin tai 
laadullisiin vedenottamisesta johtuviin muutoksiin vedenottopaikoilla.' 


Lisäksi Alegra & de Faria (1996) nimeävät kolmanneksi asiakasryhmäksi 
ns. taustavaikuttajat (pro-active users), joihin kuuluvat mm. erilaiset ym- 
päristöjärjestöt sekä kuluttajansuojeluyhdistykset. Tämän kolmannen ryh- 
män vaatimukset vesihuoltopalvelua kohtaan sisältävät yleisen terveyden ja 
hyvinvoinnin ajatukset kuten juomaveden bakteriologinen laatu ja luonnon 
suojelu jätevesien vaikutuksilta. Kaikilla ryhmillä on omat tyytyväisyysvaa- 
timuksensa vesilaitoksia kohtaan. '* 


Tässä kirjassa vesilaitoksen asiakas on perimmäinen veden käyttäjä, joka 


voi olla henkilö, yritys tai muu organisaatio, johon vesilaitoksella on syn- 


407 Alegra & de Faria 1996. 
408 Alegra & de Faria 1996. 

-7 Teaktiivine 


välitön ( N epäsuora Ñ ennakoiva 


; haoa S vesilai 
W käyttäjä Vian o käyttäjä — / käyttäjä esilaitos 


Vesilaitoksen asiakkaiden kyky tehdä suoria havaintoja toimitetun palve- 
lun laadusta. (mukailtu Alegra & de Faria 1996) 


tynyt asiakassuhde. Asiakas on tuotteen tai palvelun vastaanottaja tai hyö- 
dynsaaja riippumatta siitä, minkä osuuden tämä maksaa tuotteesta tai pal- 
velusta tai riippumatta siitä, monenko välikäden kautta maksu tuottajalle 
suoritetaan.“ Vesihuoltolaitoksen näkökulmasta ja juridisessa mielessä ve- 
silaitokset asiakkaat ovat kiinteistöjä, teollisuuslaitoksia jne. Näin kansalai- 
sista tässä mielessä lähinnä vain omakotiasukkaat ovat suoria vesilaitoksen 
asiakkaita. 


Asiakaslähtöisyyttä voidaan tarkastella portaikolla, jota ylöspäin mentäes- 
sä asiakkaan ja kansalaisen rooli kasvaa. Tarjontalähtöisestä (tuotanto ja 
myynti) toiminnasta tulisi pyrkiä enemmän kysynnästä ja tarpeesta lähte- 
vään, arvonmuodostusta ja kaikki voittaa- ajattelua korostavaan sekä asiak- 
kaisen tarpeisiin reagoivaan toimintaan. 


Aiemmin teoksen kohdelaitosten osalla esille tuli veden ominaiskulutuksen 
lasku 1970-luvulta lähtien. Sama ilmiö on tapahtunut muuallakin Euroo- 
passa, joskin pääosin myöhemmin. Mänchenissä Saksassa ominaiskäyttö 
taittui pommitetussa kaupungissa laskuun pian toisen maailmansodan jäl- 
keen ja uudestaan 1980-luvulla. Liettuan Vilnassa, Unkarin Szegedissä ja 
Puolan Gdanskissa ominaiskulutus alkoi laskea vuoden 1990 tienoilla Bal- 
tian maiden itsenäistyessä ja Neuvostoliiton hajotessa. Tuolloin myös yh- 
dyskuntien vesilaitoksiin liittyneen teollisuuden vedenkulutus laski, veden 
hinta nousi ja sen käyttö alkoi tehostua.*" 


409 Rope & Pöllänen 1994, Heinonen 1997. 
410 Juuti & Katko 2005, 229-230. 


Sata vuotta vesihuoltoa 


Tulevat p 
(tuntemattomia) j & 
p Yhteistyölähtöinen P S 
p « elinikäinen oppiminen, kaikki," 
Á voittaa "A 
,” Arvopohjainen d v: 
= e yksittäiset tarpeet huomioi- N E 


A Tarpeesta lähtevä 14% 
« konsultaatiot A SÀ 


J K anen a KI 
p « myy/jakelee asiakkaan tahdon , KN 
g mukaisesti ; Ja 


Kysynnästä lähtevä R 


aescsesessesassasseassssessesassan 


Asiakaslähtöisen vesihuollon asteittainen kehittäminen. (Muokattu lähteistä 
Anttila & Koivu 2000; Seppälä O.T., Rajala R.P. & Katko T.S. 2004.) 


Veden ominaiskulutuksen lasku maamme vesilaitoksilla on jatkunut 
1970-luvulta aina näihin päiviin saakka, joskin viime vuosina selvästi ai- 
empaa vähemmän. On mielenkiintoista nähdä, kuinka paljon se voi vielä 
laskea jatkossa. Vesihuoltolaitoksen näkökulmasta tämä on ongelmallista, 
koska laskeva vedenkäyttö laskee myös tulovirtaa. Tätä voidaan osin paika- 
ta muuttamalla maksurakenteita. Maksujen tulee kuitenkin pääosin perus- 
tua veden mittarointiin ja todelliseen kulutukseen, jotta vettä ei tuhlattaisi. 

Veden ominaiskäytön kehitys muutamissa Euroopan kaupungeissa, 1910- 
2002. (Juuti & Katko 2005, 229-230.) 

AJASSVEDE AAAA E A VAR 


Veden ominaiskulutuksen kehitys Suomessa 1970-2014. (VEETI järjestel- 
män alustava luvut, kevät 2015) 


|... 1970 1974 1978 1982 1986 1990 1994 1998 2002 2006 — 2010 — 74 


Vesihuoltolaitoksen kannalta noin 80 % kuluista ovat kuitenkin kiinteitä eli 
ne eivät riipu veden käytöstä. 


Veden säästö yhdyskunnissa on osin ristiriitainenkin asia. Jos yhdyskuntien 
verkosto on aikanaan ylimitoitettu, vähentyneen kulutuksen vuoksi vesi ei 
virtaa verkostossa riittävän nopeasti, mistä voi seurata laatuongelmia. Yh- 
dyskunnan kokonaistalouden kannalta voi kuitenkin olla, että jatkossa tulisi 
kiinnittää enemmän huomiota esimerkiksi viemäreiden vuotovesiin. 

Suomen vesihuollon pitkän aikavälin keskeisiä 
strategisia valintoja 


Vesihuollon eli vedenhankinnan ja viemärilaitostoiminnan yksi keskeinen 
kysymys on, kuka omistaa tällaiset peruspalvelua tuottavat järjestelmät. 
Ensimmäiset kaupunkien vesilaitokset Euroopassa ja Yhdysvalloissa toteu- 
tettiin pääosin yksityisten yritysten toimesta pitkäaikaisilla toimiluvilla eli 
konsessioilla. Tampereella vuonna 1865 tehtailija Wilhelm von Nottbeck 
ehdotti kaupungille rakentavansa yksityisen laitoksen. Von Nottbeckillä oli 
kymmenkohtainen lista ehdoista, joilla hän vesilaitoksen rakentaisi. Lyhy- 
esti nämä perustuivat ajatukseen, että tehtailija saisi takuuvarmat tulot, jos 
kaupunki ottaisi riskit.*"' 


Kunnallinen itsehallinto alkoi kehittyä 1800-luvun jälkipuoliskolla ja esi- 
merkiksi Suomessa tämä syntyi vuonna 1865. Vuoteen 1900 mennessä 
useimmissa länsimaissa olivat kaupungit ja kunnat ottaneet omistukseensa 
vesi- ja viemärilaitokset. Näistä poikkeuksina voi mainita joitakin Etelä-Eu- 
roopan ja Ranskan kaupunkeja, joissa yksityiset yritykset jäivät omistajiksi 
tai myöhemmin laitosten operaattoreiksi. Ensimmäisillä kaupunkipäivillä 
vuonna 1912 Bernhard Wuolle piti esitelmän, jossa hän pohti kaupunkien 
roolia teknisten infrastruktuuripalveluiden kuten vesihuollon, jätehuollon 
ja sähkölaitostoiminnan osalta. 


Esityksessään Vuolle arvosteli silloisen thacherilaisen ekonomistin Sir Lub- 
bockin ajatuksia'?. Samat asiat tulivat uudelleen esille, kun 1990-luvulla 
Maailmanpankki ja muut kansainväliset rahoittajat ryhtyivät edistämään 
vesihuoltolaitosten yksityistämistä ”uutena innovaationa” erityisesti kehi- 
tysmaissa. Näiden edistäjillä oli yhtä kunnianhimoisia tavoitteita kuin aika- 
naan englantilaisella Sir Lubbockilla. Muun muassa Maailmanpankin arviot 
2000-luvun alkupuolella osoittivat, että nämä tavoitteet olivat epärealistisia 
eikä odotettu yksityisrahoitus lisääntynyt“. Keskeistä on muun muassa se, 
että yksityinen operointi tai omistus vaatii kunnollisia pelisääntöjä. Histori- 
allisten esimerkkien ja kokemusten valossa vesihuolto tulisi joitakin erityi- 
siä poikkeuksia lukuun ottamatta pitää julkisissa käsissä. Käytännössä tämä 
tarkoittaa kuntien omistamia vesihuoltolaitoksia tai osuuskuntia. Vesihuol- 
to on luonteeltaan hyvin paikallista toimintaa, jolloin paikallinen omistus ja 
olosuhteiden tuntemus korostuvat. 


411 Juuti & Katko 1998, 11 

412 Hukka & Katko 2002. 

413 Annez P.C. 2006. Urban infrastructure finance from private operators: what have 
we learnt from recent experience? Policy Research Working Paper 4045. World 
Bank, Washington DC. 

paperikappaleet tulkeemwat wicmäriputken ja tekemät mwefklojetin käyttöönkelvoa- 
mattomatfi. 


Huuhtelu on tehtäwä joka lerta fun weriklojettia käytetään. 


Huberin laatimat ohjeet WC:n käytöstä v. 1900 tienoilla. 


Teknologisista valinnoista voidaan mainita esimerkiksi veden kulutuk- 
sen mittaus sekä päätös olla käyttämättä lyijyputkia. Suomessa seurattiin 
monen muun Euroopan maan tavoin saksalaista perinnettä eli ryhdyttiin 
mittaamaan veden todellista kulutusta, johon myös laskutus perustui. 
Suomessa Helsingin vesilaitos ryhtyi itse valmistamaan vesimittareita jo 
1880-luvulla ja siitä lähtien veden mittaus on Suomessa ollut normaali käy- 
täntö. Vesihuollon pioneerimaa Englanti oli tässä suhteessa poikkeus. Siel- 
lä vesimaksut perinteisesti ovat perustuneet kiinteistön verotusarvoon ja 
veden mittausta on suurkuluttajia lukuunottamatta ruvettu harjoittamaan 
osin vasta viimeisen kymmenen vuoden ajan. 


Englannissa ja muissa vesihuollon edelläkävijämaissa ryhdyttiin aikanaan 
1800-luvun puolivälissä käyttämään laajasti lyijyputkia erityisesti talojoh- 
doissa. Pohjoismaissa, joissa järjestelmät alkoivat kehittyä hieman myö- 
hemmin, saatiin kaikesta päätellen vihiä lyijyputkien aiheuttamista laatuon- 
gelmista. Helsingissä tehtiin 1880-luvulla kokeita ja todettiin lyijyputkista 

Kelalle kierretty 6 tuuman muoviputki öisellä matkalla Oulussa v. 1961. 
(Kalevan arkisto) 

liukenevan liiallisia lyijymääriä vesijohtoveteen'. Kokeiden pohjalta Hel- 
singissä ei lyijyputkia otettu käyttöön eikä muutoinkaan Suomessa. Lyijyä 
on tosin käytetty valurautaputkien liitosmateriaalina. Jotkut teknologian 
valinnat ovat epäonnistuneet lähinnä siksi, että ne on tuotu suoraan Keski- 
Euroopan tai Etelä-Euroopan oloista miettimättä maamme talviolosuhteita. 


Erityisesti vesiensuojelun kannalta on ollut keskeinen strateginen päätös 
siirtyä vesivessoihin. Helsingissä tästä keskusteltiin 15-20 vuotta, kunnes 
noin vuoden 1900 tienoilla vesivessat hyväksyttiin ja niitä ryhdyttiin vähi- 
tellen ottamaan käyttöön. Tuossa vaiheessa johtavaksi vesijohtojen asen- 
nusliikkeeksi Suomessa kasvanut Rob Huberin terveysteknillinen toimisto 
laati käyttöohjeet WC:n jokapäiväisestä käytöstä. 


Teknologiahyppyjä 


Niin sanotuista teknologiahypyistä vesihuoltosektorilla voidaan mainita 
siirtyminen kairatuista puuputkista suoraan muoviputkiin maaseudulla. 
Alkuvaiheessa puuputkia kairattiin käsin, mutta myöhemmin myös koneel- 
lisesti. Putket kairattiin yleensä mäntytukeista. Muoviputkien valmistus 
alkoi Suomessa vuonna 1954. Ensimmäisessä vaiheessa valmistettiin pie- 
niläpimittaisia muoviputkia, jotka soveltuivat hyvin maaseudun vesijohto- 
laitoksiin. Kun niistä saatiin kokemuksia, muoviputkia ryhdyttiin valmista- 
maan myös suuremmissa läpimitoissa. Osin yhteisen historiallisen taustan 
jälkeen maahan kehittyi eurooppalaisessa ja kansainvälisessä mittakaavassa 
huomattavia yrityksiä kuten KWH-Pipe ja Uponor, jotka sulautuivat vuon- 
na 201345, 


Sosiaalisia valintoja 


Yhteiskunnallisesta päätöksenteosta yhtenä keskeisenä esimerkkinä voi- 
daan mainita niin sanottu kotitalouden rationalisoimiskomitea vuodelta 
1949. Tähän valtionneuvoston nimittämään komiteaan kutsuttiin kahdek- 
san vaikutusvaltaista naista, joista kolme oli kansanedustajaa. Komitea otti 
tehtäväkseen kohentaa erityisesti pienviljelijäväestön kotitalouteen liittyviä 
oloja. Tässä keskeiseksi nousivat keinot edistää järjestettyä vedenhankintaa. 
Muutama vuosi aiemmin oli Työtehoseura kehittänyt ”vallankumoukselli- 
set” parannetut ämmänlänget. Längissä oli pehmustetut olkapäät, jolloin 
veden kanto tehostui. Komitea käytti teknisenä asiantuntijanaan maata- 
loushallituksen insinööriosaston miespuolista vesialan asiantuntijaa. Ko- 
mitean työn pohjalta tuli voimaan ensimmäinen vesihuollon rahoituslaki 


414 Lillja 1938, 301-303. 
415 https://yle.fi/uutiset/3-6713475 . 

vuonna 1951. Tuossa vaiheessa ryhdyttiin yhteiskunnan tukea ohjaamaan 
pienten vesilaitosten ja kirkonkylien vesihuollon tukemiseen. 


Suurin osa nykyisistä maamme vesi- ja viemäriverkostoista rakennettiin 
1960- ja 70-luvuilla. Vielä 1960-luvulla yhdyskuntien veden kokonaiskulu- 
tuksen arvioitiin kasvavan voimakkaasti. Energiakriisin sekä vuonna 1974 
voimaan tulleen jätevesimaksulain myötä veden kulutuksen kasvu taittui ja 
ominaiskulutus alkoi laskea. 


Ylläolevat esimerkit osoittavat, kuinka vesihuollon valintoja on syytä tar- 
kastella monipuoleisilla kriteereillä. Muun muassa tulevaisuudentutkijat 
ovat käyttäneet PESTEL (poliittis-, ekonomis-, sosiaalis-, teknologis-, eko- 
logis- ja lainsäädännölliset seikat) -kehikkoa, kun arvioivat jonkun teknolo- 
gian tai muun toiminnan kehittämistä. 


Historian- ja tulevaisuuden kytkennät 


Historiantutkimus on aiemmin ymmärrettävistä ja perinteisistä syistä pit- 
kään lähtenyt siitä, että on varmempi pysyä riittävän kaukana nykyhetkestä, 
jotta tulkinnat ovat kypsiä tai riittävän kaukana nykyhetken päätöksenteos- 
ta. Tulevaisuuden tutkijat puolestaan ovat pääosin kiinnostuneita tulevai- 
suudesta; strategisella 1-10 vuoden tai visionäärisellä 10-50 vuoden tai ai- 
kajänteellä. Vesihuoltolaitokset joutuvat toisaalta toimimaan ympäristössä, 
jossa pääosin toimitaan ”opportunistisella” aikaviiveellä eli yhden vuoden 
toimintajänteellä. Näin historiantutkimuksen ja tulevaisuudentutkimuk- 
sen välille jää ammottava kuilu. Historiantutkimusta tulisi saada tulemaan 
lähemmäksi nykyhetkeä ja nykyisyyksiä ja toisaalta tulevaisuudentutkijat 
pitäisi saada kiinnostuneeksi myös historiasta. Kokemukset, historialli- 
nen tieto ovat kuitenkin ainoa empiirinen todiste minkä alan kehityksestä 
tahansa.'* Onkin syytä käyttää monikkomuotoa kuvaamaan sitä, kuinka 
historia ja nykyisyys riippuvat aina tulkinnasta ja näkökulmasta. Yhden 
tulevaisuuden sijaan onkin syytä puhua useista tulevaisuuksista, vaihtoeh- 
doista - ja erityisesti haluttavista tulevaisuuksista, joiden eteen tulisi tehdä 
työtä. Kuten George Santayna (1863—1952) totesi: ”ne, jotka eivät muista 
menneisyyttä väistämättä toistavat sitä”. 


416 Kaivo-oja et all. 2004; Juuti P. & Katko T. 2004. 

Vesihuollon menneisyydet, nykyisyydet ja tulevaisuudet: lykkäävät, rajoit- 
tavat ja sitovat päätökset ja tulevaisuuksien vaihtoehdot. (Katko 2013, 32) 


Päätösten polkuriippuvuus 


Teknologian niin kuin muunkin alueen kehityksen kannalta tehdyt päätök- 
set aiheuttavat usein niin sanottuja polkuriippuvuuksia. Päätökset voivat 
olla luonteeltaan lykkääviä, rajoittavia tai kehitystä sitovia. Tehdyt valin- 
nat rajoittavat huomattavassa määrin vaihtoehtoja. Vesihuollossa vedenot- 
tamoiden, vedenkäsittelylaitosten, jätevedenpuhdistamoiden ja jätevesien 
purkupaikat ohjaavat verkostojen rakentumista. Verkostoja voidaan ja tu- 
leekin saneerata ja niitä voidaan jossain määrin muuttaa, mutta pääosin 
verkon rakenteet ovat varsin pysyviä. Tutkimuskirjallisuudessa polkuriip- 
puvuus usein mielletään negatiiviseksi. Riippuvuus voi kuitenkin olla myös 
positiivista, jos strategiset valinnat ovat olleet onnistuneita. 


Tekniikan historian tutkijat ovat jo pitkään olleet sitä mieltä, että niin sa- 
nottu deterministinen käsitys'” teknologiasta ei juuri pidä paikkansa. 


417 Käsitys jonka mukaan kaikki tapahtumat ovat edeltävien syiden seurausta tai sillä 
tavoin määräytyneitä, ettei voisi tapahtua mitenkään toisin. http://www.suomisana- 
kirja.fi/determinismi. 

Teknologia kehittyy harvoin yksisuuntaisesti ja yksiviivaisesti kuten tämä 
ajattelu olettaa. Tällaiseen teknologiakäsitykseen törmää lähes päivittäin. 
Kuvan kaavio esittää teknologian kehitystä ja sen käännepisteitä tai tehtyjä 
valintoja, jotka eri tavoin rajaavat käytettävissä olevia vaihtoehtoja. Toisaal- 
ta ne voivat myös kääntää kehitystä uusille kehityspoluille ja joskus valit- 
tu kehityspolku saattaa palautua aiemmalle kehitysuralle. Näin on käynyt 
muun muassa raakavesilähteiden osalta. Laitoksia perustettaessa ryhdyttiin 
maamme kaupungeissa hyödyntämään laajasti pohjavettä. Vuoden 1920 
tienoilla siirryttiin pääosin käyttämään pintavettä ja pohjaveteen palattiin 
vasta toisen maailmansodan jälkeen. Tekopohjavettä ryhdyttiin puolestaan 
valmistamaan 1970-luvulla. Valinta pohjaveden ja pintaveden väliltä näyt- 
tääkin olevan yksi keskeinen debattiaihe lähes joka maassa. 


Pohdintaa 


Teknologialla käsitetään perinteisesti niin sanottuja artefakteja eli ”teknisiä 
vimpaimia”. Arnold Pacey vuonna 1977 totesi vesihuollon vuosikymmentä 
1981—1990 suunniteltaessa osuvasti, että ” teknologia yksin ei riitä”. Arte- 
faktien ohella tulee ymmärtää teknologian vaatimat ekonomiset, sosiaaliset 
ja jopa eettiset ulottuvuudet. Vuonna 1998 Leppälä on määritellyt tek- 
nologian käsittävän kolme keskeistä elementtiä: artefaktit, systeemit sekä 
näihin molempiin liittyvä tietämys. Osa toimijoista pitää kuitenkin varsin 
tiukasti kiinni kapeammasta teknologian tulkinnasta. 


Pohdittaessa vesihuoltoa ja sen kehitystä erilaisissa olosuhteissa voidaan 
todeta joitakin keskeisiä yleisiä periaatteita joko maailmanlaajuisesti tai 
kansallisella tasolla. Oleellista kuitenkin on, että vesihuoltopalvelut tulee 
aina ratkaista paikallisten olosuhteiden pohjalta kuten Dublinin kansain- 
välisessä vesikonferenssissa vuonna 1992 todettiin, ”hallinta mahdollisim- 
man alhaisella hallinnon tasolla”. Tähän liittyy erilaisten asioiden suh- 
teellisuus ja toisaalta niiden vertailtavuus. Vaikka eri valtioiden esimerkkejä 
ei välttämättä voi siirtää sellaisenaan, voi erityisesti yhteiskunnallisesti sa- 
mankaltaisten valtioiden oppeja verrata suhteellisen hyvin toisiinsa. Näin 
esimerkiksi Pohjoismaiden ja Yhdysvaltojen kokemuksissa on varsin pal- 
jon analogiaa muun muassa sen vuoksi, että niissä paikallishallinnolla on 
keskeinen merkitys vesihuoltolaitosten omistajina ja palveluista vastaavina. 
Toisaalta trooppisten ja kehitysmaiden olosuhteet erilaisuudessaan haasta- 
vat tutkijoita ja muitakin miettimään perimmäisiä teknologian vaatimia pe- 


418 Pacey 1977. 

419 Leppälä 1998. 

420 "Management at the lowest possible level”: The Dublin Statement on Water and 
Sustainable Development. https://www.wmo.int/pages/prog/hwrp/documents/eng- 
lish/icwedece.html. 

riaatteita ja ratkaisuja. Kohdelaitosten esimerkit ja haastattelut toivat esille, 
kuinka vieraissa olosuhteissa työskentely avartaa katsontakantoja. 


Yliopistotason koulutuksessa teknologian historian kursseista* voidaan 
todeta, että niistä ainakin Tampereen teknillisessä yliopistossa on saatu 
myönteisiä kokemuksia. Tällaisten kurssien alustajina on ollut sekä teknii- 
kan historian tutkijoita että oman yliopiston professoreita ja muita tutkijoi- 
ta. Opiskelijat ovat myös pitäneet esseitä omien teknologia-alansa kehityk- 
sestä. Palautteet kursseista ovat olleet voittopuolisen myönteisiä ja monet 
ovat todenneet, että he ovat päässeet näkemään ensimmäistä kertaa, mitä 
muuta yliopistossa tutkitaan ja kehitetään. Joitakin kertoja kurssia on tar- 
jottu myös perustutkintoa opiskeleville teekkareille ja niistäkin on saatu 
myönteistä palautetta. Tarve laajempaan ja kokonaisvaltaisempaan näke- 
mykseen tuli myös esille tämän hankkeen haastatteluissa. Tällaista laajem- 
paa ymmärrystä on pyritty edistämään myös ns. VETO-täydennyskoulu- 
tusohjelmassa'”. 


Kehitysyhteistyössä erilaiset teknologiat ja teknilliset järjestelmät ovat mo- 
nessa mielessä keskeisessä asemassa. Tässä jos missä oman maamme kehi- 
tyksen ymmärtäminen loisi myös mahdollisuuksia miettiä, mitä voisimme 
osaltamme tarjota kehittyville- ja siirtymätalouksille. Näin oman maamme 
kehitys ja sen ymmärtäminen luovat pohjaa myös muulle kansainväliselle 
yhteistyölle. 


Yhtenä haasteena on, kuinka perustella tekniikan historian tutkimus ja tar- 
peellisuus tutkimuksen rahoittajille. Vielä nykyäänkin kuulee kommentteja, 
että ”emme ole kiinnostuneet historiasta, vaan olemme kiinnostuneet tule- 
vaisuudesta”. Väite on yhtä absurdi kuin se, että aikuisella ihmisellä ei olisi 
lainkaan lapsuutta. 


Vesihuoltolaitoksille tehdyt tutkimushankkeet niiden pitkän aikavälin ke- 
hityksestä ovat ainakin saaneet positiivista palautetta. Neuvotteluvaiheessa 
monet ovat voineet pitää hankkeita kalliina, mutta kirjojen valmistuttua so- 
vitussa aikataulussa ovat muun muassa päättäjät todenneet, että hankkeet 
oli järkevä toteuttaa. Samankaltaista potentiaalia uskoisi löytyvän monelta 
muultakin teknologian alueelta. 


421 Mm. nettipohjainen kurssi WASO (Water and Society). 
422 Vesihuollon johtaminen ja kehittäminen; Edutech. 

Suomi on kärkimaa 


Suomi on useiden kansainvälisten vertailujen mukaan vesihuollon kärki- 
maa. Vesilaitosten tarjoama vesi on hyvää ja sitä on pääsääntöisesti riit- 
tävästi tarjolla. Tutkimusten mukaan historialla on merkitystä, kun pääte- 
tään tulevaisuuden vaihtoehdoista. Tuntemalla vesihuollon kehityspolut on 
mahdollista ennakoida tulevia vaihtoehtoja ja mahdollisia karikkoja.** 


Suomen ensimmäiset jätevedenpuhdistamot valmistuivat huolellisen tut- 
kimisen, keskustelun ja suunnittelun jälkeen vuonna 1910 Helsinkiin ja 
Lahteen. Muualla niitä saatiin odotella vielä vuosikymmeniä. Noina alku- 
aikoina keskustelua herätti jätevedenpuhdistamoiden puute, koska monien 
kaupunkien rantavedet olivat likaantuneet tehtaiden ja asutuksen jätevesis- 
tä. Jätevedet haisivat monin paikoin niin paljon, että se herätti laajaa mie- 
lipahaa ja kansalaiskeskustelua. Keskitetyn jätevedenpuhdistuksen avulla 
näistä ongelmista päästiin vähitellen. 


Nyt kansalaiskeskustelu on kääntynyt osin ”vinksalleen” silloin, kun jäteve- 
denpuhdistamot nähdään saastuttajina. Osa tästä asenteesta johtuu NIM- 
BY (Not In My Backyard) -ilmiöstä, mutta osa voi olla myös viranomaistie- 
dotuksesta tai sen puutteesta. Onpa jätevedenpuhdistamot nostettu useana 
vuonna vesistöjen kuormittajalistan kärkeen uutisoinnissa ja jopa ympäris- 
töhallinnon laatimissa tiedotteissa. Jos tiedotus on tällä tasolla, niin miten 
tavallisilta kansalaisilta voitaisiin edellyttää enemmän? 


Toisaalta jos esimerkiksi naapureitaan selvästi suurempi kaupunki ryhtyy 
voimakkaasti ajamaan uutta jätevedenpuhdistamoa, olisi se kai luontevin- 
ta sijoittaa omaan kuntaan. Ei liene ihme, jos naapurikunnat vastustavat 
niiden sijoitusta, jollei niistä ole yhteisesti sovittu. Myös asiasta käytävässä 
keskustelussa pitäisi kaikilla osapuolilla olla oikeus tulla kuulluksi ja perus- 
tella kantojaan, vaikka kannat ehkä olisivatkin asiaa valmistelevien virka- 
miesten mielestä ”vääriä”. 


Yhdyskuntien vesihuollossa eli vedenhankinnassa ja jätevesihuollossa tarvi- 
taan joka tapauksessa lyhyen aikavälin päätöksenteon rinnalle pitkän aika- 
välin suunnittelua. Tällaista suunnittelua tehtiin laajalti jo vesilaitosten pe- 
rustamisvaiheessa 1800-luvun lopussa ja 1900-luvun alussa. Silloin asioita 
pohdittiin jopa vuosisadan päähän, mutta sen jälkeen pitemmän aikavälin 
suunnittelu on ehkä jäänyt vähemmälle. Vaarana on, että kaupungeissa teh- 
dään päätöksiä, jotka eivät huomioi polkuriippuvuuksia — sitä, miten histo- 
riassa tehdyt valinnat sitovat ja rajoittavat tänä hetkenä ja tulevaisuudessa 
tehtäviä päätöksiä ja käytössä olevia vaihtoehtoja. Esimerkiksi verkostoihin 
ja laitoksiin historiassa tehdyt suurinvestoinnit ja sijaintipaikkojen valinnat 
sitovat käsiämme tulevaisuutta suunniteltaessa. 


423 Rajala 2009. 


Sata vuotta vesihuoltoa 


Erityisesti murrosten, hallinnollisten muutosten ja kriisien aikana on ole- 
massa selvä tarve tutkimukseen perustuvalle tiedolle. Tämä tieto on myös 
syytä tuoda julkiseen keskusteluun, päättäjien ja kuntalaisten tietoisuuteen. 
Suomessa kunnallisen vesihuollon historia on yli vuosisadan ikäinen ja 
vesihuoltolaitokset ovat kehittyneet vahvoiksi ja varsin itsenäisiksi toimi- 
joiksi. Tämän positiivisen kehityspolun muuttaminen voi olla strategisesti 
epäviisasta. 


On ymmärrettävää, että vesihuoltolaitoksen päivittäisessä toiminnassa ei 
ehditä pohtia kovin syvällisesti strategisia päätöksiä, vaikka tämä olisikin 
vesihuollon kannalta eduksi. Laitosten perimmäiset omistajat eli kunta- 
laiset toimivat liian passiivisesti vesihuollon suhteen. Mutta miksi olla ak- 
tiivisempi, kun hanasta tulee vaivattomasti hyvää vettä ja jätevesi valuu 
viemäriin? Ennakoiva työ jää näin käytännössä vesihuoltolaitosten itsensä 
tehtäväksi, mutta kuntalaisetkaan eivät voi omaa vastuutaan ja perimmäis- 
tä omistajuuttaan unohtaa. Kuntalaiset ovat ensimmäiset kärsijät ongelmi- 
en ilmaantuessa, kuten esimerkiksi Nokialla nähtiin vuonna 2007. 


Mistä vettä tulevaisuudessa? 


Helsingissä sattunut suuri putkirikko 8. marraskuuta 2009, jonka seurauk- 
sena metroasema jouduttiin sulkemaan yli kolmeksi kuukaudeksi, toi het- 
kessä julkisuuteen tarpeen saneerata vesi- ja viemäriverkostojamme. Jälleen 
tarvittiin varoittava esimerkki asioita vauhdittamaan. Verkostojen saneera- 
us on kuitenkin kallista ja pitkäjänteistä työtä, jota ei ole varaa lykätä tule- 
vaisuuteen eikä etenkään jättää tekemättä. Monissa Suomen kaupungeissa 
on vesilaitoksien tuloksesta otettu raskaalla kädellä kunnan yleiseen kirs- 
tuun varoja, jolloin saneerausta on jouduttu lykkäämään pitkälle tulevai- 
suuteen. Kuitenkin pitkällä tähtäimellä on viisaampaa panostaa toimivaan 
vesihuoltoon, sillä siitä on kiinni paitsi ihmisten mukavuus niin myös viime 
kädessä henki ja elämä. Tämän osoittavat ajoittain esiintyneet vesiepide- 
miat, pahimpana näistä kotimaisista on tapahtuma Nokialla marraskuun 
lopulla 2007. 

Piirros: Petri Tuominen 


Vesihuolto ja ympäristönsuojelu 


Yleisesti vesihuollossa tehdyt ratkaisut ovat osoittautuneet kestäviksi ja jos 
joukkoon on mahtunut vääriä valintoja, niin huonot ratkaisut ovat tunnus- 
tettu ja hylätty. On palattu takaisin kehityspolulle, joka lähtee parhaimman 
mahdollisen tarkoitukseen soveltuvan tekniikan ja työmenetelmien käyttä- 
misestä, paikallisten olosuhteiden ottamisesta huomioon ja organisaation 
oman historian hyödyntämisestä. Myös muiden vesilaitosten kokemuksia 
on hyödynnetty ja näin aivan kaikkia virheitä ei ole joka puolella toistettu. 


Usein saatetaan unohtaa, että vesihuollolla on ollut keskeinen rooli myös 
ympäristönsuojeluasioissa. On ollut pakko alkaa johtaa jätevedet pois asu- 
tuksesta ja myöhemmin myös puhdistaa jätevesiä ettei juomavesi likaannu. 


Suomen vesihuollon tulevaisuuden haasteet 


Haaste 20 - 30 v 


Ikääntyvä infrastruktuuri 
Haavoittuvuus & riskien hallinta 


Sata vuotta vesihuoltoa 


2008, n = 48; 2017, n = 40 


Henkilöresurssit ja osaaminen 


Koulutus 


| Tutkimus 

Johtamisen ja toiminnan taso laitoksilla 

| Hiljaisen tiedon siirto == 
Hulevedet: ilmaston muutoksesta johtuvat 
Jätevesilietteiden hyötykäyttö —=—=— 
Hulevedet: maankäytön muutoksesta johtuvat 


| Päätöksenteon läpinäkyvyys ja avoimuus 


Yhteiskuntasuhteiden hoito 


Energiaan liittyvät seikat 
Lainsäädännön kehittäminen 
Tekninen toimivuus 


| Kasvavat tuloutusvaatimukset 


Jätevesien tehokas puhdistus 
Taloudellinen tehokkuus 


[Sektorin ulkopuolelta tulevat paineet 
Riittävät vesivarat 


Haja-asutus: jätevesien käsitte 
| Asiakastyytyväisyys 


Talousveden laatu 


Kansainvälinen yhteistyö ja näkyvyys 


Imago ja sen parantaminen 
| Palveluiden saanti 


Haja-asutus: vedenhankinta 
Kansainvälinen kilpailu 


Kilpailu muiden kunnallisten palveluiden kanssa. 


MASUTIHAASTEET N48 WARI 
TK 244.17 


Kooste Suomen vesihuollon tulevaisuuden haasteita koskeneesta, asiantun- 
tijoille lähetetystä kyselystä vuosilta 2008 (n=48) ja 2017 (n=40). 


Helsingissä juhlittiin vuonna 2010 jätevedenpuhdistuksen satavuotista his- 
toriaa. Rannoilla ja joessa lilluvat moskat epämiellyttävine hajuineen sai- 
vat 1900-luvun alussa kaupunkilaiset vaatimaan kaupungilta toimia ympä- 
ristön parantamiseksi. Vesistöjä käytetään moniin eri tarkoituksiin (esim. 
teollisuus, virkistyskäyttö, liikenne, jätevesien vastaanotto), mutta jos käyt- 
tötarkoitukset laitetaan tärkeysjärjestykseen, niin ei ole yllätys, että juoma- 
veden hankinta nousee ylitse muiden. Vesi ei ole Suomesta loppumassa, 
mutta olemmeko valmiit jakamaan oman kunnan pohjavesivarat ongelmi- 
en kanssa painivan naapurikunnan kanssa? 

Vesihuollon haasteita 20-30 vuoden 
tähtäimellä 


Tälläkin hetkellä vesihuollossa tehdään tulevaisuutta sitovia ratkaisuja. Jos 
ja kun valitaan ratkaisu, johon käytetään miljoonia, on sanomattakin selvää 
että valitun investoinnin kanssa eletään useampi vuosi. Esimerkiksi uutta 
jätevesiverkostoa ei rakenneta kerran vuodessa tai edes vuosikymmenessä. 
Kulutuksen mittaukseen perustuvalla laskutuksella on myös vakaa jalan- 
sija Suomessa, se koetaan tasa-arvoiseksi laskutusmalliksi ja malli yleistyy 
myös asuinyhtiöiden sisällä. Tässäkin asiassa on kuitenkin muutospaineita 
vedenkulutuksen vähentyessä monilla paikkakunnilla. Vaikka jossakin ta- 
loudessa vettä ei käytettäisikään, ei silti voi olettaa, että ”vesivalmius” olisi 
ilmaiseksi olemassa. Monet laitokset käyttävätkin kulutusmaksun ohella jo 
kiinteää vuosimaksua. 


”Raha ratkaisee’, lauloi Irwin vuonna 1966 Vexi Salmen sanoittamassa lau- 
lussa moniin mieliin painuneella tavalla. Laulun sanat sopivat myös vesi- 
laitosten suunnitteluvaiheeseen sikäli, että monasti hankkeet kaatuivat ko- 
konaan tai viivästyivät merkittävästi rahan tai pikemminkin sen puutteen 
takia. Vesilaitoksen ja Suomessa usein samaan yhteyteen sattuneen viemä- 
rilaitoksen perustaminen olivat yhdessä monien kaupunkien siihenastisis- 
ta, yksittäisistä hankkeista suurin tai ainakin kolmen suurimman joukossa. 
Kaupunki-infrastruktuuriin liittyvistä hankkeista se oli yleensä taloudelli- 
sesti vaativin. Ei siis ihme, että hanketta koetettiin valmistella ja rahaa ke- 
rätä usein jopa vuosikymmenten ajan. Valitettavasti vain tänä odotusaika- 
na tilanne huonontui kaupungeissa jatkuvasti, usein jopa kriiseiksi ja jopa 
katastrofeiksi saakka. Jos tarkastellaan vain taloudellisia näkemyksiä niin 
päätökset menevät mitä todennäköisemmin vikaan. 


Osin tähän hankkeeseen liittyvänä kirjoittajat tekivät keväällä 2017 netti- 
pohjaisen, vesihuoltoalan asiantuntijoille suunnatun, Suomen vesihuollon 
tulevaisuuden haasteita luotaavan kyselyn. Kysely toteutettiin samankaltai- 
sesti kuin vuonna 2008 tehty vastaava kysely (Heino ym. 2010), Tehtävänä 
oli arvioida 29 lomakkeella mainittua haastetta ja niiden vakavuutta astei- 
kolla 1-5 noin 20—30 vuoden tähtäimellä. Kyselyyn vastasi yhteensä 40 asi- 
antuntijaa, jotka edustivat neljää keskeistä ryhmää: (i) vesihuoltolaitokset 
(ii) konsultit (iii) viranomaiset (valtio, kunta ja vastaavat) sekä (iv) tutkijat ja 
opettajat. Kussakin ryhmässä oli 10 vastaajaa. Vuoden 2008 kyselyssä vas- 
taajia oli yhteensä 48 (12 henkeä/ryhmä). 


424 Heino, Katko & Takala 2010. 

Oheisessa kuvassa on numerollinen kooste vuosina 2008 ja 2017 tehdyistä 
kyselyistä ja siitä, kuinka vakavina mainitut haasteet nähtiin. Muutokset 
aikavälillä ovat keskiarvoja tarkasteltaessa olleet varsin pieniä. Yksittäisten 
haasteiden järjestys niiden vakavuuden osalta on itse asiassa pysynyt sa- 
mana. Pieniä painotusten muutoksia on (0,0-0,4 yksikköä) on sen sijaan 
havaittavissa. Suurimmat haasteet ovat edelleen ikääntyvä infrastruktuuri 
(4,4), haavoittuvuus & riskien hallinta (4,3), henkilöresurssit ja osaaminen 
(4,3) sekä koulutus (4,1) ja tutkimus (3,9). 


Eri vastaajaryhmien ryhmien välillä voidaan kuitenkin todeta mielenkiin- 
toisia vaihteluita ja erilaisia painotuksia (0,3—0,9 yksikköä keskiarvoon ver- 
rattuna). Näitä kuvataan seuraavassa asiantuntijaryhmittäin. 


(i) Vesihuoltolaitosten edustajat näkevät haavoittuvuuden vieläkin haas- 
teellisempana kuin muut ryhmät. Samoin he pitävät asiakastyytyväisyyttä 
sekä imagoa ja sen parantamista muita ryhmiä haasteellisempana. Toisaal- 
ta he eivät pidä yhtä ongelmallisena kuin muut ryhmät seuraavia seikkoja: 
päätöksenteon läpinäkyvyys ja avoimuus, kasvavat tuloutusvaatimukset, 
kansainvälinen yhteistyö ja näkyvyys sekä haja-asutusalueiden vedenhan- 
kinta. 


(ii) Konsulttien ryhmä pitää hulevesiä (maankäytön muutoksesta johtuvat) 
muita ryhmiä haasteellisempana ja vastaavasti asiakastyytyväisyyttä muita 
ryhmiä vähemmän haasteellisena. Voisi kuvitella, että ensimmäinen hei- 
jastelee hyvin viime aikoina esillä ollutta hulevesiproblematiikkaa kun taas 
jälkimmäinen on pääosin vesihuoltolaitoksen omaa toimintaa. 


(iii) Viranomaiset pitävät ikääntyvää infraa, hiljaisen tiedon siirtoa, yhteis- 
kuntasuhteiden hoitoa, kasvavia tuloutusvaatimuksia sekä kansainvälistä 
yhteistyötä ja näkyvyyttä suhteellisesti haasteellisempana kuin muut ryh- 
mät. 


(iv) Tutkijat ja opettajat puolestaan näkevät muita ryhmiä haasteellisem- 
maksi päätöksenteon läpinäkyvyyden ja avoimuuden, lainsäädännön ke- 
hittämisen, haja-asutusalueiden jätevesien käsittelyn sekä kansainvälisen 
kilpailun. Muita ryhmiä pienempänä haasteena tämä ryhmä piti riittävien 
vesivarojen turvaamista. 


Yleishavaintoja eri ryhmien välillä voidaan todeta kuitenkin varsin pienet 
vaihtelut yllämainittuja seikkoja lukuun ottamatta (0,3—0,9 yksikköä). Mo- 
net haasteista ovat toki kytköksissä toisiinsa, joskus ristiriitaisestikin kuten 
ikääntyvä infrastruktuuri ja kuntien tuloutusvaatimukset. 

Kokonaisuutena haasteet voisi kyselyn pohjalta tiivistää seuraaviin laajem- 
piin pääteemoihin. (i) ikääntyvä infrastruktuuri ja järjestelmien haavoittu- 
vuus (ii) Osaaminen ml. koulutus, tutkimus ja kehittämistoiminta (iii) pe- 
lisääntöjen eli instituutioiden kehittäminen ml. lainsäädäntö, organisaatiot 
ja päätöksenteko, ja (iv) vesihuollon yhteiskunnallisen merkityksen avarta- 
minen. 


Suomen vesihuollon suuntaviivat-selvitys vuodelta 2017 nostaa tulevai- 
suuden haasteiksi erityisesti seuraavat viisi prioriteettia: 1) Vesihuoltolai- 
tosten resurssien vahvistaminen sellaisiksi, että toiminnalle voidaan var- 
mistaa riittävät taloudelliset ja osaamisresurssit; 2) Tutkimus-, kehitys- ja 
innovaatiotoiminnan sekä osaamisen vahvistaminen kehittämällä strategi- 
sia TKI- ja koulutusklustereita, jotka voidaan luontevimmin rakentaa tär- 
keimpien korkeakoulujen/yliopistojen ympärille; 3) Valuma-aluepohjaisen 
ajattelun vahvistaminen suunnittelussa ja palveluiden toteuttamisessa; 4) 
Vesihuollon voimakkaampi kytkeminen osaksi bio- ja kiertotaloutta; 5) Ve- 
sihuoltosektorin kansainvälisen yhteistyön vahvistaminen. 


Pitkän aikavälin strateginen suunnittelu 
tarpeen 


Toimiva vesihuolto vaatii pitkän aikavälin suunnittelua, joka ei istu ny- 
kyiseen kvartaalitalouden henkeen. Suomen vesilaitoksia perustettaessa 
suunniteltiin laitokset vastaamaan jopa seuraavan sadan vuoden tarpeisiin. 
Tämä oli jo aikanaan todellista strategista suunnittelua. Kuten monessa 
muussakin asiassa, niin myös vesihuollossa on vaarana, että suotuisa kehi- 
tyspolku katkeaa ulkoisten paineiden takia. Pahimmassa vaihtoehdossa pit- 
kän aikavälin päätökset perustuvat yhden virkamiehen unelmaan tai rahan 
perässä juoksevan konsultin muualta Kritiikittä kopioituun näkemykseen. 
Kuka varmistaa, että päättäjät ymmärtävät oikeasti, mitä ja mistä he päät- 
tävät? 


Onko siis vesihuollon tulevaisuus sitä, että juodaan hanasta juomakelpois- 
ta vettä ja varustaudutaan keittokehotuksiin silloin tällöin tekstiviestin jäl- 
keen? Vai valitaanko ratkaisu, jossa ylläpidetään tämä nykyinen laadukas 
taso ja keittokehotus sattuu omalle kohdalle vain kerran elämässä? Tällä 
hetkellä on olemassa kaikki edellytykset positiivisiin tulevaisuudennäky- 


425 Silfverberg 2017. 

miin, mikäli historiallista kehityspolkua noudatetaan ja vesilaitosten an- 
netaan toimia kunnallisessa omistuksessa vahvoina ja itsenäisinä, piilove- 
rottamatta niitä henkihieveriin tai yhdistämättä niitä sektorin ulkopuolelta 
nouseviin, poliittisilla tai muilla perusteilla ajettaviin toimialan ulkopuoli- 
siin yhtiöihin. 


Suomalaisen vesihuollon perinteinen ja menestyksekäs malli on myös olen- 
nainen osa Suomen kansainvälistä menestystä ja kilpailukykyä. Biotalous- 
kaan ei ole mahdollista ilman toimivaa vesihuoltoa. Päätöksenteon kannalta 
näkymättömäksi väitettyyn vesihuoltoon (talousvesi ja jätevesi) me kaikki 
törmäämme kuitenkin joka päivä: juomakelpoiseen veteen, vesivessaan ja 
parantuneisiin vesistöihin — ja monta kertaa. 

Luku 5: 


Johtopäätökset: Vesihuolto, 
itsenäisen Suomen keskeinen 
vahvuusalue 


< KO IHMISET HEILLE 
l TEnTävIssä,? 
AMA 


% GATA | | 
N || 
EAD. \ a a p 
r7 j Pa 
NY) D 
f J i X & VA. 
LAN 2! N N p =E 
A NGLA 
| N | | 
NEN AKT 
% Nean Dy A NN LL 
X Vs A = Tig 


Piirros: Petri Tuominen 

Vanha viisaus kertoo, että vain historiaa ymmärtämällä voidaan käsittää 
tätä hetkeä ja esillä olevien ongelmien taustoja. Nykyhetken rinnalle on eri 
yhteyksissä nostettu myös tulevaisuus: historiassa tehdyt strategiset valin- 
nat sitovat käsiämme tulevaisuuden valintoja tehtäessä. Jos kaupungissa on 
kymmeniä vuosia tai vuosisata sitten valittu esimerkiksi keskitetty viemä- 
röinti ulostehuollon ratkaisuksi, on hyvin vaikeaa - ellei jopa mahdotonta 
- lähteä korvaamaan sitä kiinteistökohtaisilla ratkaisuilla. 


Tautia hanasta 


Nokian vesilaitoksen marraskuussa 2007 alkaneet murheet olivat koko 
Suomen mielenkiinnon kohteena pitkään. Ennen luotettavana pidetystä ve- 
sijohtovedestä tuli äkkiä pelätty ja vihattu tautien kuljettaja. Nokian vesie- 
pidemia oli huomattava koko Euroopan mittakaavassakin. Pahemmin tosin 
kävi Kanadassa Ontarion Walkertoniassa toukokuussa 2000'*, jolloin vesi- 
välitteinen EHEC-epidemia vaati kuusi kuolonuhria. Yhdysvalloissa Michi- 
canin osavaltion Flintissä vuonna 2014 lyijyä liukeni vaarallisia määriä ja 
aiheutti myös kuolemantapauksia'”. Ruotsissa alkueläin Cryptosporidium 
aiheutti vesijohtoverkon saastumista Skellefteässa vuonna 2011 ja Öster- 
sundissa 2010.8 Kehittyneissä maissa epidemioita tapahtuu silloin tällöin, 
kun monissa kehittyvissä maissa tämän on arkipäivää kuten vaarallisesti le- 
viävä lavantauti sodan turmelemassa Jemenissä kesällä 2017, 


Edellinen saman mittaluokan epidemia oli Suomessa viimeksi yli 90 vuotta 
sitten Tampereella. Silloin vuonna 1915 alkaneessa epidemiassa vesijohto- 
veden välityksellä lavantautiin sairastui tuhansia ihmisiä ja kuoli lähes 300 
ihmistä. 


426 https://www.ncbi.nlm.nih.gov/pubmed/19180129. 

427 https://www.nrdc.org/flint?gclid=EAlaI0obChMI2L6r65PI10IVSomyCh0rFg8PE 
AAYAIAAFgKozfD BwfE; http://theconversation.com/piping-as-poison-the-flint- 
water-crisis-and-americas-toxic-infrastructure-53473. 

428 Exempel pä dricksvattenburna utbrott i Sverige. https://www.folkhalsomyndighe 
ten.se/smittskyddberedskap/smittsamma-sjukdomar/vattenburen-smitta/exempel- 
pa-dricksvattenburna-utbrott-i-sverige/. 

429 http://www.hs.fi/aihe/jemen/. 

Tampere, vuosi 1916 


Tampere teollistui nopeasti ja väkiluku kasvoi huomattavasti 1800- ja 1900 
lukujen vaihteessa. Kaupunkiin oli rakennettu ensimmäinen vesi- ja vie- 
märilaitos aivan 1880-luvun alussa. Vettä vesijohtoihin johdettiin käsitte- 
lemättömänä Näsijärven Mältinrannasta ja viemärit kuljettivat jätevedet 
puhdistamattomina vesistöihin. Osa viemäreistä laski jopa Näsijärveen, 
josta kaupungin vesilaitoksen jakama juomavesikin otettiin. 


Tampereelle rakennettiin uusi vesilaitos vuonna 1898, mutta siitä jätettiin 
suunnittelija C. Hausenin vastustuksesta huolimatta pois hidassuodatus. 
Muualla maailmassa hidassuodatusmenetelmän oli todettu yksiselitteisesti 
vähentävän sairastumista koleraan ja lavantautiin. Tämän uuden vesilai- 
toksen valmistuttua neljänä ensimmäisenä toiminta vuotena Tampereella 
esiintyi useita lavantautitapauksia, mutta tilanne vakiintui alhaiselle tasol- 
le. Varoitus saatiin vuosina 1908—1909 riehuneessa lavantautiepidemiassa, 
mutta pahempaa oli luvassa. Vuoden 1916 puolelle painottunut lavantau- 
tiepidemia oli Suomen olosuhteissa poikkeuksellisen voimakas. Vesi- ja vie- 
märitekniikan yleinen kehitys oli muualla pääasiassa laskenut lavantautiin 
sairastuneiden ja kuolleiden lukumäärää, mutta tilanne Tampereella oli 
mennyt pahempaan suuntaan Näsijärven saastuessa. Lavantauti iski vesi- 
laitoksen verkoston kautta ja pääsi näin leviämään poikkeuksellisen laajalle. 


Näin ongelman kiteytti nimimerkki Kaupunkilainen Aamulehdessä vuonna 
1908: 


”Hämmästyttävää epäjohdonmukaisuutta ilmenee siinä tavassa, millä 
yleisöä kehotetaan varovaisuuteen kulkutautien suhteen. Maat ja taivaat 
pannaan liikkeelle, jos Rajajoella tapahtuu yksi koleratapaus, mutta ei hiis- 
kuta halaistua sanaa, jos kokonaiset perheet sairastuvat lavantautiin. Ja 
juuri nyt lavantauti on täällä kimpussamme. Viime viikolla oli jo kolmat- 
takymmenettä tapausta. Ensimmäiseltä kaupunginlääkäriltä on jo kauan 
odotettu joitakin varoituksia tai neuvoja liikkeellä olevan kulkutaudin joh- 
dosta. Samaten on odotettu tietoja, missä on taudin perä, mistä se on tänne 
kulkeutunut ja minkälaatuista se on ankaruutensa nähden? Mutta näistä 
asioista ei ole julkisuudessa puhuttu sanaakaan.” 


Vuonna 1916 tautiin sairastuneiden määrä 1000 asukasta kohden ylitti kol- 
minkertaisesti vuoden 1887 lavantautiepidemian määrän, jolloin kaupun- 
gissa ei vielä ollut viemäröintiä ja suuri osa väestöstä käytti huonolaatuista 
kaivovettä. Yhteensä lavantautiin sairastui noin 3000 henkeä ja lähes 300 
kuoli. Aamulehti tiedotti katastrofin etenemisestä. Myös viranomaiset tie- 
dottivat asiasta, mutta liian myöhään. Lisäksi sotasensuuri vaikutti asiaa 
tutkineen Mika Koskisen mukaan tiedottamiseen. 


Syyllisiä etsittiin pitkään ja hartaasti, mutta se ei omaisia lohduttanut. 

Nokia, vuosi 2007 


Nokialla vuonna 2007 riehunut vesiepidemia alkoi putkirikosta ja yhden 
venttiilin kääntämisestä. Työntekijä aukaisi jätevedenpuhdistamolla vent- 
tiilin, jonka kautta puhdistettua jätevettä pääsi juomaveteen. Kahden päi- 
vän viiveellä nokialaisia sairastui vatsatautiin, vika löydettiin ja korjattiin 
sekä annettiin vedenkeittokehotus. Kun epidemia oli ensi metreillä, tiedo- 
tus jäi hyvin vaatimattomaksi ja tilanne pääsi pahenemaan. Reilu viikko täs- 
tä tapahtui uusi putkirikko, veden täydellinen käyttökielto astui voimaan ja 
asiasta annettiin hätätiedotus. Vedestä löytyi norovirus. Likaantuneen ve- 
den alueella yli 5000 henkilöä sairastui vatsatautiin, joka on väestöön suh- 
teutettuna kahdeksan kertaa enemmän kuin vertailuväestössä Kangasalla. 
Poliisi tutkii kahden kuolemantapauksen yhteyttä vesiepidemiaan.* 


Aamulehti nosti esille koetun katastrofin isot kysymykset pääkirjoituksessa 
18.4.2008. Lehden mukaan raha- ja korvausasioita tärkeämpää oli kysymys 
siitä, miten kaikki pääsi tapahtumaan. ”Miksi nykyaikaisessa kunnassa, sen 
nykyaikaisessa vesilaitoksessa, järjestelmä petti niin, että poliisi joutuu tut- 
kimaan kuolemantuottamuksia?” Ja edelleen hyvä kysymys: ”onko järjestel- 
mää muutettu?” Lehti pohtii myös aiheellisesti, miten nämä asiat on hoi- 
dettu muualla Suomessa. Alkuvuodesta 2008 tehdyn tutkimuksen mukaan 
puutteita vesilaitoksilta löytyi hurja määrä. Helmikuussa uutisoitiin, että 
muiden vikojen lisäksi Suomessa oli peräti yli 20 jätevedenpuhdistamoa, 
joissa olin samanlainen venttiilijärjestelmä kuin Nokialla. 


Palvelua kuntalaisille 24/7 /365 


Tampereen ja Nokian kaupunkien vesihuolto on esimerkki julkisesta kau- 
punkilaisten itsensä omistamasta palvelusta, joka pystyy hoitamaan veden- 
hankintaa ja viemäröintiä kohtuullisin kustannuksin. Vaikka palvelut syn- 
tyivätkin teollistumiseen ja muuhun kaupungin kasvuun nähden myöhässä, 
on esimerkiksi vesilaitos alkuvaikeuksien jälkeen ratkaisevasti parantanut 
kaupungin paloturvallisuutta, hygieenisiä ja terveydellisiä oloja sekä ympä- 
ristön laatua. Laitos on lisäksi merkittävästi edistänyt teollisuuden ja elin- 
keinoelämän toimintaedellytyksiä. Myös jätehuollon ratkaisut ja määräyk- 
set vaikuttivat myönteisesti kaupungin hygieniaan ja yleiseen viihtyvyyteen. 


Nykyisiä ympäristöpalvelujen ratkaisuja tehtäessä sekä meillä että muual- 
la olisi syytä pitää menneisyyden ratkaisut ja niiden vaikutukset kirkkaina 
mielissä, jotta virheratkaisuilta vältyttäisiin. Aikaisemmasta teollistumis- ja 
kaupungistumisvaiheesta saadut kokemukset voivat auttaa ymmärtämään 


430 mm. Onnettomuustutkintakeskus 2007. Tutkintaselostus B2/2007Y. Puhdistetun 
jäteveden joutuminen talousvesiverkostoon Nokialla 28.-30.11.2007. Tiivistelmä. 

nykyisiä kriisejä. Ympäristöhistoria on siitä kiintoisa tieteenala, että luonto 
tarjoaa monien menneisyyden ongelmien tutkimiseen eräänlaisen ”histo- 
riallisen laboratorion” jonka tuloksiin (esimerkiksi vesistöjen ja maaperän 
saastuminen, ihmisten terveydentila) voi akateemisia tutkimuksia verrata. 


Esimerkiksi 1915-1916 lavantautiepidemiassa ”historiallinen laboratorio” 
osoitti kouriintuntuvan karmaisevasti, kuinka virheellinen ratkaisu hidas- 
suodatuksen poisjättö ja likavesien lasku vesistöön yhdessä olivat. Säästöjen 
hakeminen turvallisuuden kustannuksella on vaarallista kaikissa tilanteis- 
sa ja kaikkina aikoina, myös nyt. Nokian ”laboratoriossa” nähtiin mitä ta- 
pahtui, kun systeemi petti. Kuitenkin vielä Nokian Kriisin ollessa käynnissä 
Kangasalla paikallinen sanomalehti vakuutti, että mitään samanlaista kuin 
Nokian vesikriisi ei voisi Kangasalla käydä. Eikö mitään ole opittu? 


Varsinkin luonnon kanssa välittömässä yhteydessä olevat järjestelmät ovat 
haavoittuvia ja vaativat jatkuvaa huoltoa ja seurantaa. Ja jos jokin pettää, 
ja aina ennemmin tai myöhemmin pettää, niin ongelmista on tiedotettava 
heti, mahdollisimman laajalle ja usein. Muutoin voi käydä todella huonosti. 
Pään pensaaseen työntäminen eli uskottelu, että mitään vastaavaa ei voisi 
tapahtua, ei auta. 


Suomessa vesihuolto on nykyisin peruspalvelu kaupungin kaava-alueilla. 
Kehityspolku tähän on kestänyt noin vuosisadan. Ensimmäiset vesilaitok- 
set perustettiin maahamme jo 1800-luvun lopussa, mutta pääsääntöisesti 
vesilaitoksia alettiin perustaa kaupunkeihin 1900-luvun ensimmäisinä vuo- 
sikymmeninä. Suomen itsenäistyttyä 1917 maassamme oli jo 16 kaupun- 
gissa vesilaitos ja siitä lähtien on eripuolella maata ehtinyt tapahtua paljon. 
Eräs vesilaitos on joutunut kavalluksen takia konkurssiin, toisessa taas poh- 
javedestä on siirrytty pintaveteen ja takaisin pohjaveteen, kolmas myy vettä 
kaikille naapureilleen, neljäs taas puhdistaa naapuriensa jätevedet. 


Pääsääntöisesti vesilaitoksien perustamisvaiheissa katse käännettiin kes- 
täviin ratkaisuihin. Vesiongelma, veden puute ja sen huono laatu, nähtiin 
niin tärkeäksi ja keskeiseksi ongelmaksi, että se tahdottiin ratkaista kau- 
as tulevaisuuteen, jopa sadaksi vuodeksi eteenpäin. Nyt tuo sata vuotta on 
osalla tullut täyteen, osalla vasta tulossa. Bisnesmaailmasta tuttu vuosinel- 
jännessuunnittelu ei toimi vesihuollossa. Vedessä ei kysymys ole liikevoiton 
tekemisestä vaan kansalaisten hyvinvoinnista, terveydestä ja viimekädessä 
elämästä ja kuolemasta. 


Vesihuollolla on ollut keskeinen rooli ympäristönsuojeluasioissa. On ollut 
pakko alkaa johtaa jätevedet pois asutuksesta ja myöhemmin myös puhdis- 
taa jätevesiä, ettei juomavesi likaannu. Vettä käytetään moniin eri asioihin 
(esim. teollisuus, virkistyskäyttö, jätevesien laskupaikka), mutta jos käyttö- 
tarkoitukset laitetaan tärkeysjärjestykseen, niin ei ole yllätys, että juoma- 
veden hankinta nousee ylitse muiden. Vesi ei ole Suomesta loppumassa, 

mutta olemmeko valmiit jakamaan oman kunnan pohjavesivarat ongelmi- 
en kanssa painivan naapurikunnan kanssa? 


Vesihuollon historiassa on tehty strategisia ratkaisuja monessa asiassa: millä 
paineella vesi kulkee putkissa, perustuuko laskutus mitattuun kulutukseen 
vai ei, materiaalit, ja työmenetelmät. Yleisesti tehdyt ratkaisut ovat osoit- 
tautuneet kestäviksi ja jos joukkoon on mahtunut väärä valinta, niin huono 
ratkaisu on tunnustettu ja hylätty. On palattu takaisin ”oikealle tielle” kehi- 
tyspolulle, joka lähtee parhaimman mahdollisen tarkoitukseen soveltuvan 
tekniikan ja työmenetelmien käyttämisestä, paikallisten olosuhteiden otta- 
misesta huomioon ja organisaation oman historian hyödyntämisestä. Myös 
muiden vesilaitosten kokemuksia on hyödynnetty ja näin aivan kaikkia vir- 
heitä ei ole toistettu. Olosuhteiden pakosta sama ratkaisu ei sovi kaikkialle, 
esimerkiksi pohjavettä ei välttämättä voi hyödyntää, jos sitä ei kohtuullisen 
matkan päässä ole saatavilla riittävästi. 


Tälläkin hetkellä vesihuollossa tehdään tulevaisuutta sitovia ratkaisuja. 
Jos ja kun valitaan ratkaisu, johon käytetään miljoonia, on sanomattakin 
selvää, että valitun investoinnin kanssa eletään useampi vuosi. Esimer- 
kiksi uutta jätevedenpuhdistamoa ei rakenneta kerran vuodessa tai edes 
vuosikymmenessä. Kulutuksen mittaukseen perustuvalla laskutuksella on 
myös vakaa jalansija Suomessa, se koetaan tasa-arvoiseksi laskutusmalliksi 
ja malli yleistyy myös asuinyhtiöiden sisällä. Tässäkin asiassa on kuiten- 
kin muutospaineita vedenkulutuksen vähentyessä monilla paikkakunnilla. 
Vaikka jossakin taloudessa vettä ei käytettäisikään, ei silti voi olettaa, että 
”vesivalmius” olisi ilmaiseksi olemassa. 


Kuten monessa muussakin asiassa, niin myös vesihuollossa on vaarana, 
että suotuisa kehityspolku katkeaa ulkoisten paineiden takia. Perustamis- 
vaiheessa asioita punnittiin ja harkittiin tarkasti, mutta maltetaanko pit- 
kän aikavälin suunnittelua tehdä kiireisessä nykymaailmassa? Pahimmassa 
vaihtoehdossa pitkän aikavälin päätökset perustuvat yhden virkamiehen 
unelmaan tai rahan perässä juoksevan konsultin toisaalta kopioituun nä- 

kemykseen. Kuka varmistaa, että päättäjät tietävät, mitä päättävät? La- 
man kourissa kamppailevassa Suomessa näyttää euro olevan entistäkin 
useimmin se konsultti, jota kuunnellaan. Jos kuitenkin tarkastellaan vain 
taloudellisia näkemyksiä, niin päätökset menevät mitä todennäköisemmin 
vikaan. Vastoin vanhaa kulunutta hokemaa ”euro on hyvä konsultti” tällai- 
sessa kriittisessä palveluissa kuten vesihuolto, euro on yksin erittäin huono 
konsultti eikä ota huomioon sosiaalisia, historiallisia, kulttuurillisia tai ym- 
päristöllisiä näkökulmia. 


Erityisesti murrosten, hallinnollisten muutosten ja kriisien aikana on ole- 
massa selvä tarve tutkimukseen perustuvalle tiedolle. Tämä tieto on myös 
syytä tuoda julkiseen keskusteluun, päättäjien ja kuntalaisten tietoisuuteen. 
Myös asiasta käytävässä keskustelussa pitäisi kaikilla olla oikeus perustel- 
tuun kantaan, vaikka kanta olisikin asiaa valmistelevien virkamiesten mie- 
lestä ”väärä”. 


Vesihuoltolaitoksen päivittäisessä toiminnassa ei ehditä pohtia kovin syväl- 
lisesti strategisia päätöksiä, vaikka se olisikin vesihuollon kannalta eduksi. 
Laitosten perimmäiset omistajat eli kuntalaiset toimivat liian passiivisesti 
vesihuollon suhteen. Mutta miksi olla aktiivisempi, kun hanasta tulee vai- 
vattomasti hyvää vettä ja jätevesi valuu viemäriin? Ennakoiva työ jää näin 
käytännössä vesihuoltolaitosten itsensä tehtäväksi, mutta kuntalaisetkaan 
eivät voi omaa vastuutaan ja perimmäistä omistajuuttaan unohtaa. Kunta- 
laiset ovat ensimmäiset kärsijät ongelmien ilmaantuessa. 

Taulukko: Vesihuollon pitkän aikavälin polkuriippuvuuksiin keskittyneen 
tutkimuksen (Rajala 2009, päivitetty 2017) perusteella suomalaisille vesi- 
huoltolaitoksille on tehty seuraavat suositukset. 


(i) Älä unohda kuntalaisia ja päättäjiä. Älä myöskään anna heidän unohtaa 
vesilaitoksen tekemää vesihuoltotyötä. Jos on tarpeen, niin muistuta kunta- 
laisia ja päättäjiä vesilaitoksen olemassaolosta ja tarpeista säännöllisesti. 


(ii) Unohda vanha viisaus: ”Vesihuolto toimii hyvin, kun mistään ei kuulu mi- 
tään.” Sen sijaan vaadi palautetta omistajilta ja osoita, että palautteella on 
merkitystä. 


(iii) Toimiva vesihuolto vaatii laaja-alaista osaamista sekä erityisosaamista. 
Varmista, että hiljainen tieto siirtyy vesilaitoksella eteenpäin, uusille vesi- 
huollon tekijöille. 


(iv) Ennakolta voidaan arvioida kuntalaisten mahdollinen vastustus tarpeelli- 
seenkin muutokseen vesihuollossa. Muista, että jopa hyvät uudistukset voi- 
vat kaatua kateuteen, tiedon puutteeseen ja omistushaluun. 


(v) Kaikilla on kuitenkin oltava oikeus perusteltuun mielipiteeseen, vaikka 
käsitys voisikin olla esimerkiksi virkamiehen näkökulmasta ”väärä”. Ohjattu, 
asiallinen ja osallistava keskustelu ja toiminta sidosryhmien kanssa ovat osa 
tämän päivän vesihuoltoa. 


(vi) Vaadi pätevää tutkimukseen perustuvaa tietoa, jonka perusteella voidaan 
tehdä pitkän aikavälin päätöksiä ja kehittää edelleen vesihuoltolaitoksen toi- 
mintaperiaatteita. 


Ns. uuden institutionaalisen taloustieteen perustaja, vuoden 1993 talous- 
tieteen Nobelisti Douglas C. North erottaa organisaatiot ja instituutiot 
toisistaan seuraavalla jalkapallo-analogialla: organisaatiot ovat pelaajia ja 
instituutiot ovat virallisia tai epävirallisia pelisääntöjä. Tältä pohjalta on 
hahmoteltu ehdotus Suomen vesihuollon pelikentäksi ja tärkeimmiksi 
pelaajiksi. Maalivahtina toimii vesihuoltopooli, joka pyrkii toiminnallaan 
ennaltaehkäisemään kriisejä. Liberona pelaa vesihuollon kannalta tärkein 

ministeriö MMM ja puolustuslinjan muodostavat ympäristöministeriö, 
sosiaali- ja terveysministeriö sekä SYKE ja ELY-keskukset. Keskikentällä 
pelaavat pelinrakentajana Suomen vesilaitosyhdistys, rahoittajat ja säätiöt 
sekä koulutus- ja tutkimuslaitokset. Hyökkäyslinjassa pelaavat vesihuolto- 
laitokset, yritykset ja kansalaisjärjestöt. Hallinto-oikeudet puhaltavat pil- 
liin. Pelikentän rajaa lainsäädäntö. Katsomon puolella toimivat kansalaiset, 
media, valmentajat, manageri sekä EU ja eduskunta. On myös hyvä muis- 
taa, kuinka monissa peleissä oikea-aikaiset vaihtopelaajat (UM; TEM, inno- 
vaattorit ym.,) ovat saattaneet tehdä ratkaisevia maaleja. Oleellista sujuvan 
yhteispelin kannalta on se, että kaikille pelaajille löytyy kullekin parhaiten 
soveltuvat roolit. Yksittäiset tähdet eivät yksinään pärjää mutta voivat pääs- 
tä loistamaan, jos yhteispeli muutoin toimii. Hyvällä yhteistyöllä peli voi 
toimia hyvin ilman tähtiäkin. Ja hyvää peliä voi toteuttaa erilaisilla taktii- 
koilla. 


Vastaavasti vesiensuojelu ja siinä keskeisesti jätevesihuolto on näyttänyt 
monessa asiassa mallia muullekin ympäristösuojelulle ja -hoidolle ja siinä 
riittää tekemistä myös jatkossa. Vesien vuoksi-teos korostaa, kuinka vesien- 
suojelu on aina vaatinut eri tahojen yhteistyötä ja sitä tarvitaan lisääntyvästi 
tulevaisuudessa.*! 


Viime aikoina on vesihuoltosektorilta usein noussut esille ajatus vahvis- 
taa vesihuollon tutkimus-, kehitys- ja innovaatiotoimintaa sekä osaamis- 
ta kehittämällä strategisia tutkimus-, kehittämis- ja innovointi- sekä kou- 
lutusklustereita'”. Nämä voidaan luontevimmin rakentaa tärkeimpien 
yliopistojen ympärille. Vesihuoltopalveluiden osalta tässä hankkeessa ja 
muissa yhteyksissä ovat nousseet esille mm. seuraavat keskeiset aihealu- 
eet: (i) saneeraustoiminnan strateginen edistäminen (ii) vesihuollon mo- 
nialayritykset verrattuna vesihuollon omien organisaatioiden kehittäminen 
(iii) vesihuoltolaitosten fyysisen omaisuuden hallinta (iv) vesihuoltolaitos- 
ten näkyvyyden ja asiakaslähtöisten vesihuoltopalveluiden edistäminen (v) 
vesihuollon teknologian arviointi ja ennakointi. 


Itse asiassa Suomen ensimmäiset jätevedenpuhdistamot valmistuivat huo- 
lellisen tutkimuksen ja suunnittelun jälkeen vuonna 1910 Helsinkiin ja 
Lahteen. Muualla niitä saatiin odotella vielä vuosikymmeniä. Noina alku- 
aikoina keskustelua herätti jätevedenpuhdistamoiden puute, koska monien 
kaupunkien rantavedet olivat likaantuneet tehtaiden ja asutuksen jätevesis- 
tä. Espoossakin vielä 1950— ja -60-luvulla jätevedet haisivat monin paikoin 
niin paljon, että se herätti laajaa mielipahaa ja kansalaiskeskustelua. Keski- 
tetyn jätevedenpuhdistuksen avulla näistä ongelmista päästiin vähitellen. 


431 Hallanoro, Santala & Vienonen 2017. 
432 Mn. Silfverberg 2017. 

Suomen vesihuoltopalveluiden pelikenttä 


keskukset 


KANSALAISYHTEISKUNTA 

(epämuodolliset pelisäännöt) 
MMM Maa- ja metsätalousministeriö 
STM Sosiaali- ja terveysministeriö 
TEM Työ- ja elinkeinoministeriö 
UM Ulkoasiainministeriö 
VVY Suomen Vesilaitosyhdistys ry 
YM Ympäristöministeriö 


OT Katko 3.3.2017 


Suomen vesihuollon ”pelikenttä” ja ehdotettu pelikaavio. 


266 


Sata vuotta vesihuoltoa 


Nyt kansalaiskeskustelu on kääntynyt vinksalleen ja jätevedenpuhdista- 
mot nähdään saastuttajina. Osa tästä asenteesta johtuu varmasti NIMBY- 
ilmiöstä, mutta osa on myös viranomaistiedotuksen tai sen puutteen syytä. 
Onpa jätevedenpuhdistamot nostettu monena vuonna vesistöjen kuormit- 
taja- eli saastuttajalistan kärkeenkin uutisoinnissa ja jopa ympäristöhallin- 
non laatimissa tiedotteissa. Jos tiedotus on tällä tasolla, niin miten tavalli- 
silta kansalaisilta voitaisiin edellyttää enemmän? 


Espoossa keskusteltiin innokkaasti keskuspuhdistamon tarpeesta ja eten- 
kin sen sijoituspaikasta. Niin kauan kuin asiaa valmisteltaessa puhuttiin 
uudesta kalliopuhdistamosta, vallitsi poliittisten päättäjien keskuudessa 
liki harras yksimielisyys uuden puhdistamon tarpeesta ja sen kallioon si- 
joittamisesta. Juuri ennen kunnallisvaaleja valmistelussa nousi kuitenkin 
ajankohtaiseksi puhdistamon sijoituspaikan valinta. Tuntui olevan yllätys 
monelle, että myös teknisesti paras mahdollinen jätevedenpuhdistamo on 
oikeasti sijoitettava jonnekin. 


Nousi äkisti meteli, joka kuului helvettiin asti. Aikaisempi yksimielisyys 
unohtui silmänräpäyksessä ja alkoi uuden puhdistamon vastustaminen pe- 
riaatteella: ei minun takapihalleni. Poliitikot muutamaa harvaa poikkeusta 
lukuun ottamatta käyttäytyivät tämän NIMBY:n mukaisesti ja myös eri alu- 
eiden asukasyhdistykset ja kansalaisliikkeet ryhtyivät vastustamaan raivok- 
kaasti uutta puhdistamoa. 


Asiaa valmistelleet virkamiehet ottivat kansalaiset mukaan valmistelupro- 
sessiin vuorovaikutusprojektin myötä. Sen puitteissa tiedotettiin, valmis- 
teltiin asiaa eri työpajoissa, keskusteltiin ja otettiin jopa uusia mahdollisia 
sijaintipaikkoja YVA-selvitykseen. Vaalien alla eräät poliitikot jopa ehdotti- 
vat, että lopetettaisiin naapurikuntien jätevesien puhdistus kokonaan. Kes- 
kustelu rauhoittui ja vaalitkin menivät. Ehkä nyt asia saadaan ratkaistua, 
tavalla tai toisella. Tutkijan näkökulmasta järkevin vaihtoehto Espoossa oli- 
si uusi kalliopuhdistamo, jonka sijoituspaikassa kansalaismielipide on huo- 
mioitu yhtenä asiaan vaikuttavana tekijänä. Vanhan puhdistamon kohenta- 
minen ei todennäköisesti ole paras vaihtoehto, niin paljon vanhoja teknisiä 
kerrostumia eri kausilta siellä on jo rasitteena. 


Suurinvestoinnit, joita naapurikaupungit ovat yhteisten etujen nimissä 
osaltaan kattaneet jopa enemmän kuin ovat näitä investointeja käyttäneet, 

ovat hankkineet itsensä takaisin moninkertaisesti, kun katsotaan asuinmu- 
kavuutta, kestävää kehitystä ja alueen kilpailukykyä. Kukapa kaipaisi ”hai- 
sevaa Espoota” takaisin? Siksi myös tulevaisuudessa vaaditaan pitkän aika- 
välin rohkeita strategisia päätöksiä, väliaikaiset ratkaisut eivät sovi etenkään 
edelläkävijälle, mutta eivät edes varman päälle pelaajalle. 


Historiallisessa katsannossa parhaiksi ratkaisuiksi ovat kaikilla mittareil- 
la Suomessa ja laajemminkin maailmalla osoittautuneet hyvin pitkällä ai- 
kavälillä tehdyt ratkaisut. Kun vesilaitoksia Suomessa ensimmäistä kertaa 
suunniteltiin yli sata vuotta sitten, niiden suunnittelijat ottivat huomioon 
mahdollisuuksien mukaan seuraavan sadan vuoden kehityksen. Ja kau- 
konäköiset päättäjät hyväksyivät tällaiset ratkaisut. Ratkaisut perustuivat 
pitkäaikaisiin ja mittaviin selvityksiin ja tutkimuksiin. Pitkälti näiden rat- 
kaisujen varassa lepää merkittävä osa Suomen nykyisestä hyvinvoinnista ja 
kilpailukyvystä. Olemmeko edelleen yhtä hyvässä asemassa sadan vuoden 
kuluttua? Riittääkö rohkeutemme ja innovatiivisuutemme sinne asti? 


Varmaa on, että nyt pitkän aikavälin tutkimusta tulevaisuuden valintojen 
tueksi ei tehdä tarpeeksi. Tarvitaan edelleen ja jatkuvasti toimintojen ke- 
hittämistä. 

PTK Pöytäkirja 

THL Terveydenhoitolautakunta 

